
Ensimmäisen viisivuotiskauden aikoina meillä Krasnogvardejets- 
tehtaan nuorisoliittolaisilla oli verrattain usein iltamia ja muita tilai- 
suuksia kerhotalollamme. Vanhoja bolSevikkeja kävi luonamme ja he 
olivat aina odotettuja vieraita. Aika on tietysti kuluttanut jo paljonkin 
muistista, mutta eräs tapaaminen on syöpynyt mieleeni lujasti. Näen 
nytkin selvästi edessäni keskikokoisen, kumarahkon, korkeaotsaisen mie- 
hen. Hän puhui yksinkertaisesti ja vakuuttavasti. Miten me silloin 
kadehdimmekaan häntä! Miehen nimi oli Eino Rahja. Vallankumous- 
vuotena 1917 Rahja oli V. I. Leninin yhteysmiehenä, oli hänen uskol- 
linen seuralaisensa ja ystävänsä. Vladimir IljitSsin viimeisellä maan- 
alaisen toiminnan kaudella tämä suomalainen työmies toimitti Leninin 
turvaan pieneen Jalkalan kylään Karjalan kannakselle ja sittemmin 
järjesti Vladimir Iljitsin paluun Viipurista Pietariin, missä upseerit ja 
Väliaikaisen hallituksen urkkijat etsiskelivät häntä sisukkaasti mutta 
tuloksettomasti. BolSevikkien johtajan päästä oli luvattu 200 000 kul- 
taruplaa. V. I. Leniniä suojasi ja puolusti pietarilainen bolSevikki, val- 
lankumouksen uskollinen soturi Eino Rahja. 

Muistan miten siinä tilaisuudessa toverini ja minä kuuntelimme 
Rahjaa henkeä pidättäen, ettemme menettäisi sanaakaan hänen 

kertomastaan, miten kauan sitten sateli kysymyksiä ja miten koko jou- 
kolla saatoimme hänet kotiin... 

Siitä on kulunut nyt paljon aikaa, mutta muistan hyvin sen erin- 
omaisen tilaisuuden. Olen kirjoittanut useita kirjoja kansalaissodan 
sankareista: Jan Fabritiuksesta, Karl Petersonista, Vladimir Azikista, 
Ivan Vahramejevista, Jan Lacisista, Semjon Nahimsonista ja Ans 
Daumanista. Tätä kirjaa Eino Rahjasta kirjoitin aivan erikoisella innos- 
tuksella ja sain siitä suurta tyydytystä. Halusin kertoa siinä V. 1. Leni- 
nin yhteysmiehen vallankumouksellisesta lujuudesta, miehuudesta, neu- 
vokkuudesta ja puhdasmielisyydestä. 


Nik. Kondratjev 


NANA 


”..Toveri Eino Rahijan olen tuntenut jo 
kauan henkilökohtaisesti ja vanhana luotet- 
tavana puoluetoverina hän ansaitsee täy- 
dellistä luottamusta. 


Kansankomissaarien Neuvoston puheenjohtaja 
V. ULJANOV (LENIN).”' 


m Täysosuma 


Eino jäi kuulostelemaan tuttuja laahustavia askelia. Äiti oli tulossa. 
Olikohan hän saanut jotain torilta? 

Äiti paukautti oven kiinni, heitti tyhjän ostoskorin kuperalle rakoi- 
levalle arkun kannelle ja kiskaisi kirjavan kretonkihuivin vihaisena 
päästään. Hän meni pienelle ruokakaapille verkalleen, vaivalloisesti, 
aivan kuin jalat olisivat käyneet lyijyisiksi. Ja Eino käsitti, ettei 
tänäänkään keittoon tule lihannokarettakaan. Xidin näppärät voimak- 
kaat kädet taikovat kauan kattilan yllä, hän panee liemeen jotain 
juuria ja lehtiä, ja isän tuloksi keittiössä leijailee kevyt, maukkaalle 
tuoksuva höyrypilvi. 

Isä katsahtaa muutamia syvällä lautasella uiskentelevia rasvapisa- 
roita ja sanoo tavalliseen tapaansa: 

— Taas on tätä laihaa luirua. 

Ja äiti vastaa vihaisesti: 

— Tilistä keitän rasvaisempaa. Nyt on paastoviikko. 

Kiti tekee kaikki ostokset itse. Hän ei kuluta turhaan kopeekkaa- 
kaan. Almua pyytäville kerjäläisille äiti vastaa lempeästi: 

— Jumala antaa sinulle, ihmisparka, meillä ei ole... 

Kiti uurastaa aina: ompelee, kutoo, pesee naapureille pyykkiä ja 
ehtii vielä pitää pihan ja kadun kunnossa. Talon omistaja, virkaeron 
ottanut kenraali Gavrilov vaatii tiukasti puhtautta, ja ellei osaa olla 
mieliksi, hän kyllä löytää toisen pihamiehen. Äidin karheat, 

ahavoituneet, naarmuiset kädet ovat aina puuhassa, ne lepäävät vain 
kirkossa. 

Tekee pahaa katsoa, miten äidin ohuet sinertävät huulet vapisevat 
suuttumuksesta. Eino tuntee itsensä syylliseksi. Viime tilistä häneltä 
pidätettiin rupla; saa sanoa, että neljän päivän työ meni hukkaan. 
Eino yritti pitkän aikaa todistella kotiväelle, että kaikkeen on syyssä 
mestari Nikodim Vasiljevits Troitski, että tämä takertuu kaikkiin 
jonninjoutaviin seikkoihin ja keksii vaikka minkälaisia sakkoja, 
mutta äiti ei uskonut. Hänen siniset silmänsä tummenivat suuttu- 
muksesta. 

— Mene hakemaan koivikosta piiska: 

Silloin isä puuttui odottamatta asiaan: 

— Nyt sinä olet väärässä, Katariina. Mestari Troitski on tun- 
nettu makeilustaan ja ahneudestaan. Torpedoverstaan työläiset ovat 
hänen kanssaan ihan ihmeissä. 

— Älä puolusta poikaa! Ei turhan tähden rangaista. Eihän Edvin 
menettänyt ropoakaan. Ei sakosta voi ruokaa laittaa. 

Isä vaikeni. Eino otti lakkinsa ja meni ovelle, mutta äiti pysäytti 
hänet: 

— Olkoon, ei tarvitse mennä! Mutta katsokin, jos sinua vielä 
sakotetaan, saat kaksinkertaisen löylytyksen... 

Parempi kun hän olisi heti rangaissut. 

Äitiä pitäisi jollain tavoin auttaa. Jospa lähtisi kuljeskelemaan 
rannalle. Tähän aikaan kaislikossa on jo sorsapoikueita. Eino otti 
seinältä pyssyn ja sanoi hiljaa: 

— Minä menen. Ehkä saan jotain ammuttua. 

— Mene, mene vain. Tuollaista metsästäjää siellä odotetaankin. 
Mutta jos revit kenkäsi, saat kulkea paljasjaloin. 

— Tulen pian. 

Pienellä Katariinankadulla Eino näki poliisikonstaapelin. Tämä 
käyskenteli verkalleen, tärkeän ja arvokkaan näköisenä, asu kiiltäväksi 
puhdistettuna ja hangattuna. Hän muistutti ihmeteltävästi hyvin syö- 
tettyä kukkoa. Parempi oli kiertää konstaapeli kaukaa. Eino meni 
kiireesti toiselle puolelle katua. Konstaapeli tuli perässä ja kysyi 
vihaisena: 3 

— Kenen poika olet? Mitä sinä oikein lennät? Mihin menet sen 
pyssyn kanssa? 

— Mikä poika minä olen! Olen työmies, sanoi Eino ja näytti kons- 
taapelille työkorttiaan ja numeroaan.— Näetkö, olen työssä torpedo- 
verstaalla. Nikodim VasiljevitSs Troitskilla. 

— Tunnen hänet. Mutta ei siitä ole kysymys. Sinä kuljet pää- 
kadulla tuliluikun kanssa. Järjestyshäiriö. 

— Niin on, järjestyshäiriö, Vasili Loginovits... 

— Suu kiinni. Näetkö, arvoisat rouvat jo pysähtyvät. Luulevat 
että jotain pahaa on tapahtunut... Ja tässä on taas järjestyshäiriö... 

— Niin on, järjestyshäiriö, Vas... 

— Mene tiehesi, senkin marakatti. Pois silmistäni, tSuhnan * äpärä! 

Tumma puna kohosi kuumottavana Einon poskille. Hän hillitsi 
kuitenkin mielensä, niin vaikeaa kuin se olikin, ja meni ääneti solvaa- 
jansa ohi. Jos joku ikätovereista olisi sanonut niin hävyttömästi, 
olisi tämä ehdottomasti saanut korvatillikan, mutta eihän konstaapelia 
vastaan voinut nostaa kättään. Poliisi ottaisi pyssyn pois niin kuin 
on ottanut pallot, kun pojat ovat pelaamassa, tai omatekoiset leijat. 
Ja aina hänellä on samat sanat: ”pääkatu” ja ”järjestyshäiriö”. Pojat 
ovat nimittäneetkin konstaapelin Järjestyshäiriöksi. 

Eino meni Pietarinkatua — pitkin Pietarin portille, seisoskeli mat- 
kustajalaiturin luona, otti pyssyn selästään ja lähti verkalleen kul- 
kemaan lahden rantaa. 

Suipposiipiset tervapääskyt lentää viheltelivät aivan pään päällä, 
iso lokki laskeutui kaarrellen häikäisevänä välkkyvään veteen ja kais- 
likossa huihkaili heleästi hyyppä. 

Eino tähysti pitkään ja tutkivasti tiheää kaislikkoa, siristellen 
auringossa kyyneltyviä silmiään. Oli aivan hiljaista. Poika viskasi 
suutuksissaan kiven veteen. Samassa pyrähti ilmaan punervanruskea 
tavi. Se lähti lentämään rantapadolle päin räpyttäen säikkyneenä sii- 
piään ja kohosi äkkijyrkästi korkeuteen. Eino nosti jo pyssynsäkin, 
mutta ei ampunut: liian myöhään, patruuna vain menisi hukkaan. 
Harmitti niin kauheasti. Eihän se tavi mikään niin suuri saalis ollut, 
mutta ei olisi ainakaan tarvinnut mennä kotiin tyhjin käsin. 

Enempää Eino ei jäänyt odottelemaan, vaan lähti padolle päin. 
Rantapato näytti näin etäältä katsoen aivan kuin linnakkeita kohden 
ojennetulta etusormelta. Joskus aikoinaan tuon padon kylkeen olivat 
laskeneet laivat, mutta nyt sen vieressä kellui vain kalastajain ve- 
neitä. ” 

Eino meni vihreille, niljaisille kiville, pitäen pyssyä ojossa. Hän 
hiipi kumarassa, hengitystään pidättäen. Lähellä patoa Eino huo- 
masi kolme paksua pihkaista pölkkyä. Pitää uittaa ne rantaan ja 
viedä kottikärryillä kotiin. Kun kuivuvat, tulee hyviä halkoja. Voi 
ainakin sanoa äidille: ”En sentään ihan turhaan käynyt.” Äkkiä pölkyt 
muuttuivat eläviksi, vesi niiden ympärillä alkoi kuohua ja kävi vaah- 
dosta valkeaksi. Eino ehti huomata tylpät, edestä pyöreät viiksekkäät 


* TSuhna — tsaarinvallan aikana suomalaisista käytetty haukku- 
manimi. Suom. 


kuonot. Hylkeitä! Mistä ne olivat tänne tulleet? Varmaankin Laato- 
kasta. 

Hylkeet olivat nähtävästi kuulleet askelia ja lähtivät nopeasti 
kauemmas lahdelle. Eläimet meloivat vettä kimmoisilla välkähtele- 
villä evillään. Kaikkein isoin, kellervänharmaa hylje avasi kitansa, 
mylvähti käheästi varoituksen, sukelsi ja katosi veden alle. 

Eino paneutui pitkäkseen kivelle. Kyllä tänään oli huono onni! 
Mutta ehkä ne vielä palaavat? Täällä ei käy tuuli, vesi on hyväilevän 
lämpöistä. Täällä niiden on mukava paistattaa ihraisia ruhojaan. Kyllä 
ne tulevat takaisin, ihan varmasti tulevat. Tänään ei kuitenkaan kan- 
nata odottaa. Panos on heikko, haulit pieniä, eivät ne mahda niin isolle 
otukselle mitään. 

Sähköaseman pilli vihelsi kimeästi, sen jälkeen puhalsi kaasutehdas 
käheästi. Nyt isä jo kiiruhtaa satamasta kotiin. Äiti ei pidä siitä, kun 
ei ajoissa tulla syömään. 

Eino nousi, pudisti lian vanhasta puvustaan ja lähti kotiin Pie- 
nelle Katariinankadulle. Harmitti kovasti, kun oli päästänyt niin type- 
rän tavin menemään ja varsinkin kun oli säikyttänyt hylkeet. Niistä 
ei saanut kertoa kenellekään. Pitää huomenna pyytää vähän aikaisem- 
min työstä ja tulla padolle. Mutta eihän se Troitski päästä. Hän on 
aina vihainen ja motkottaa: ”Mokoma vastarannan kiiski. Aina on 
toisia yllyttämässä. Itsepäinen tSuhna.” 

Perhe oli jo koolla ja istui pöydässä. Äiti katsahti Einoon moitti- 
vasti. 

— Mitäs sait? Jalkavaivoja. Senhän minä jo tiesinkin. Pese kätesi 
ja istu pöytään. 

Pöydässä ei puhuttu. Jokaisella oli oma lautasensa, lusikkansa 
ja leipäpalansa. Äidillä oli tarkka käsi: hän antoi kaikille yhtä suuret 
viipaleet. 

Koko illan Eino ajatteli hylkeitä. Järeitä omatekoisia hauleja riit- 
tää vain yhdeksi panokseksi. Pitää päästä mahdollisimman lähelle 
hylkeitä, että osuisi varmasti. Pitää ampua tarkasti. 

Yöllä Eino näki hylkeitä unissaan. Isot pulleamahaiset otukset 
uiskentelivat rantapadon luona, mylvivät ja röhkivät hassusti. Liha- 
vin hylje, joka oli ihmeteltävästi konstaapeli Vasili LoginovitSin näköi- 
nen, heristi eväänsä kuin sapelia ja huusi vihaisena: 

— Jär-jes-tys-häi-riö! Jär-jes-tys-häi-riö! 

Eino ampui ampumistaan suoraan hylkeeseen, mutta se vain pudis- 
teli päätään moittivasti ja puheli: 

— Jär-jes-tys-häi-riö... 

Eino heräsi velipojan tönäisystä. 

— Mitä sinä oikein hosut! Löit minua kaksi kertaa korvalle. 

— Sattui vahingossa. Näin pahaa unta. 

— Käännä kylkeä, niin näet parempaa. 

Eino kääntyi tottelevaisesti, torkahti ja näki taas hylkeitä. 

Hän nousi ylös ennen toisia ja lähti ensimmäisenä työhön. Päivä 
tuntui loputtomalta, ja Eino kävi monta kertaa mestarin konttorissa 
katsomassa seinäkelloa. Hän sattui törmäämään Troitskiin. 

— Mitä sinä oikein tässä pyöriskelet, vastarannan kiiski? kysyi 
Troitski vihaisena. 

— Äiti pyysi... tulemaan yhdeksi kotiin. Taitaa olla kipeä. Olkaa 
niin hyvä ja päästäkää työstä, pyysi Eino arasti. 

— Hätävalhe. Näen sen jo naamastasi. 

— Pitäisi toimittaa yksi asia, Nikodim Vasiljevits. 

— Tuo konstailu ei hyvää tiedä. Kun otan ja kirjoitan neljännes- 
ruplan muistilistaan. 

— Mieluummin vaikka lyökää, mutta älkää merkitkö sakkoa. 

— Mars paikallesi! 

Enempää Eino ei käynyt kelloa katsomassa. Hän ilostui, kun vie- 
reisessä työpenkissä ahertava Volodja Maksimov sanoi: 

— Työpäivä on päättynyt, Eino. Mennäänkö kalaan? 

— Tänään en voi. Pitää auttaa äitiä... 

Eino tuli työstä kotiin nopeasti, missään viivähtelemättä. Sää oli 
lämmin, tyyni, aurinkoinen. Hylkeet kyllä tulevat, ne uivat varmasti 
padon luo. 

Kiti ei ollut kotona, oli kaiketi mennyt torille. Se olikin hyvä, ei 
tarvinnut keksiä selitystä, minne hän oli menossa ja mitä varten. 

Eino otti pyssyn, pani patruunan taskuunsa ja lähti nopeasti huo- 
neesta. Välttääkseen tapaamasta Järjestyshäiriötä hän meni autiota 
Karhukatua pitkin. Eino riensi lahdelle jouduttaen askeliaan. Padolla 
ei ollut. kalamiehiä. Kukaan ei siis häiritsisi. Eino latasi pyssyn. Hän 
siristeli silmiään kirkkaassa auringossa ja huomasi vihdoin kolme 
kellervänharmaata ruhoa. Nuo tervetulleet otukset lojuivat liikku- 
mattomina, paistatellen päivää. Jos ne kuulevat askelia, ei ole yrit- 
tämistäkään. Eino kävi pitkäkseen likaisille livettäville kiville ja ajat- 
teli katkerana, että tuskinpa hän nyt säästyy selkäsaunalta. 

Poika lähti ryömimään, painautuen kovaa patoa vasten. Kivet 
raapivat ihoa kuin puuraspi. Teki kipeää, mutta ei auttanut, piti 
kärsiä. 

Hylkeet liikahtivat. ”Vainusivatkohan ne?” ajatteli Eino jähmettyen 
pelästyneenä paikalleen. Hetkisen hän lojui liikkumattomana arvail- 
len kauhuissaan: ”Uivatko ne pois vai jäävätkö?” Eino katsoi ja tähysti 
eikä millään voinut käsittää, mitä ne siellä oikein puuhasivat. Jo 
ovat tyhmiä: hypähtelevät korkealle ja kääntelevät kylkeään, mahaansa 


11 


tai selkäänsä aurinkoon päin. Ei näyttänyt siltä, että ne aikoisivat 
lähteä pakoon. 

Eino jatkoi taas ryömimistään. Kyllä kivet olivat teräviä! Kyy- 
närpäitä' ja polvia kirveli kuin hän olisi polttanut ne kuumalla vedellä. 
Ja vielä oli ryömittävä pitkä matka. Kirpeä hiki valui silmiin, puristi 
esiin kyyneliä. Ei tahtonut millään ehtiä pyyhkiä hikeä. Eino aivan 
huohotti. Tulisi edes jokin pilvi ja peittäisi helottavan auringon. Mutta 
ei saanut pysähtyä, piti ryömiä niin kauan kuin nuo ihramahat leikit- 
telivät. Sitä paitsi padolle saattoi tulla kalamiehiä ja silloin kaikki 
olisi hukassa. Tai lapsia tulee uimaan. Kyllä olisi nyt mukavaa heit- 
tää hiestä märkä paita ja sukeltaa vilpoiseen veteen. Hylkeetkin näyt- 
tivät väsyneen. Ne venytteleiksivät ja aukoivat leveää kitaansa. Liha- 
vin, ruskeahko hylje lojui liikkumattomana kuin tammipölkky. Ehkä 
se oli niillä vartijana, suojeli perhettä. Piti odottaa. 

Eino vilkaisi varovasti taakseen. Luojan kiitos, padolla ei ollut 
ketään. Paljonkohan kello mahtoi olla? Kohta varmaan kaasuteh- 
taan pilli puhaltaa. Se saattaa säikyttää hylkeet. Ja pieni metsästäjä 
lähti taas ryömimään pitkin kiviä, jotka niin kamalasti repivät ihoa. 
Miten pitkä pato olikaan. Käsiä ja jalkoja väsytti pahemmin kuin mil- 
loinkaan ennen. Ne olivat aivan kuin vieraat, eivät tahtoneet enää 
totella. Eikä voinut vielä ampuakaan — hylkeet olivat kaukana, ehkä 
ei osuisikaan, ja toista patruunaa ei ollut. Vesi hylkeiden ympärillä 
alkoi taas poreilla. Miten kevyesti ja sulavasti ne pyörähtelivätkään 
ja ajoivat toisiaan takaa kuin hippasilla. Nyt voikin taas ryömiä lähem- 
mäs. Eino käännähti kyljelleen. Pyssynperä kolahti kiveen. Ruskeahko 
hylje kurottui korkealle vedestä ja katseli isoilla kiiltävillä silmil- 
lään valppaasti ympärilleen. Eino painautui lämpimiä kiviä vasten. 
Kaksi hyljettä kävi ruskeahkon kimppuun ja kaatoi sen selälleen. Tämä 
pärskähti loukkaantuneena ja lähti uimaan padolle päin kuohuttaen 
vettä voimakkailla, kimmoisilla evillään. 

”Taisi onnestaa”, ilostui Eino ja pyyhki hikeytyneet kasvonsa. 
Hän laski, että jos saisi ryömittyä vielä viisi, kuusi askelta, niin voisi 
jo ampua sen ruskeahkon hylkeen. Se oli toisia lähempänä. Jokin tun- 
tui inhottavasti läpsyttävän kiviä vasten. Kengänpohja oli lähtenyt 
irti. Sekin vielä tuli kiusaksi. 

Ruskeahko hylje kääntyi mahalleen ja nosti päätään ikään kuin 
kuulostellen. Nyt! Eino otti pyssyn selästään, tähtäsi viiksiseen kuo- 
noon ja painoi tasaisesti liipaisinta. Voimakas laukaus sysäsi häntä 
taaksepäin. Ruudille käryävä kellertävä savu häipyi verkalleen. Eino 
näki kuohuista vettä. Mutta missä hylje oli? Oliko hän ampunut ohi? 
Sitten Eino erotti kohisevassa kuohussa heleänpunaisia läiskiä. Niitä 
ilmestyi yhä enemmän. Läiskät liikkuivat ja muodostivat ison punaisen 

kehän. Ja tuon poreilevan kehän keskelle ilmaantui painava ruskeahko 
ruho. Evät haroivat vielä vettä, mutta hylje ei pystynyt enää uimaan, 
se pyöri voimattomana paikallaan. Se ei nähnyt mitään... 

Eino hätkähti kuullessaan tehtaan pillin puhalluksen. Heti tuli 
mieleen: ”Äiti kattaa pöytää. On kai taas keittänyt vetistä keittoa. 
Mutta huomenna sen sijaan saadaan rasvaista ja maukasta ruokaa. 
Tuossa ruhossa on paljon lihaa. Hylje pitää hakea tänne padon luo 
ja sitoa jotenkin kiinni, muuten se kantautuu merelle.” 

Eino riisuutui. Hän oli hyvä uimari ja hinasikin melko pian hyl- 
keen padon luo, mutta ei saanut sitä millään sidotuksi kiinni. Vyö- 
remmi oli liian lyhyt. Hän päätti etsiä jotain tarkoitukseen sopivaa 
rannalta. Ehkä löytyisi vaikka köydenpätkä. 

Samassa hän kuuli hilpeän äänen: 

— Eino, mitä olet kadottanut? 

Padolle asteli Volodja Maksimov heiluttaen notkeaa ongenvapaa, 
joka leikkoi viheltäen ilmaa. 

— Päinvastoin olen löytänyt, mutta en jaksa kantaa, sanoi Eino 
ilostuen toverin tulosta.— Satuit ihan oikeaan aikaan! 

— Sinä aina vain ilvehdit ja keksit kaikkia temppuja. Sanoithan 
että sinun pitää auttaa äitiä. 

— Minähän autankin. Ammuin hylkeen. Lähde katsomaan. 

Pojat menivät kapean rantakaislikon läpi. 

— Katso tuota isoa harmaata kiveä, ohjasi Eino. 

— Voi, kylläpä onkin iso otus! Miten sinä oikein sen sait am- 
mutuksi? 

— Kerron sitten. Juokse Edvinin luo. Sano, että ottaisi ämpärin, 
säkin ja puukon ja tulisi juoksujalkaa tänne. Ottakaa tullessanne 
myös Innon Santeri mukaan. Hänellä on vene. 

— Mitäs minulle annat? 

— Evät. Kun sidol ne käsiisi, voit uida kuin hylje. Mutta mene 
nyt nopeasti! 

— Hylje, hylje! motkotti Volodja lähtiessään. — Mutta katsohan 
itseäsi, minkä näköinen olet. 

Eino tarkasteli hätiköimättä työvaatteitaan. Polvissa ja kyynär- 
päissä oli reiät, takkiin ei ollut jäänyt yhtään nappia. Hän tuli 
surulliseksi. Sellaisessa asussa ei ollut kotiin menemistä. Äiti suut- 
tuu kauheasti. Ja isäkin :pahastuu. Hän ei kylläkään huuda eikä lyö. 
Hän vain ottaa esille välkkyviksi kiilloitetut kenkänsä ja sanoo mur- 
heellisena ja katkerana: 

— Katso, senkin porsas. Minä olen pitänyt näitä kaksikymmentä 
vuotta. Ja ne ovat vielä ihan uudet. Mutta sinulle ostettiin keväällä 
ja ne ovat jo siekaleina. Saat meidät puille paljaille. 

Isä ottaa pyhäkenkänsä esille aina kun pitää kolkuttaa tuhlaa- 
vaisten poikien omaatuntoa. Ja on niin vaikeaa katsoa, miten hänen 
hyväntahtoiset kasvonsa muuttuvat, punehtuvat, käyvät synkiksi ja 
surullisiksi. Isä lukee silloin koko illan Työmiestä eikä puhele kenen- 
kään kanssa... 

Hilpeät lastenäänet saivat Einon havahtumaan surullisista mietteis- 
tään. Pojat juoksivat metsästäjän ohi saaliin luo ja alkoivat heti 
kinata, kuka ryhtyy perkaamaan sisälmyksiä ja kuka kiskoo nahan. 
Eino ihan pahastui: ”Eivät olleet ryömimässä kivillä, mutta kylläpä 
määräilevät ikään kuin olisivat sen hylkeen ampuneet.” 

Hän meni poikien luo ja sanoi jyrkästi: 

— Hylje palotellaan sitten rannalla. Santeri, hae veneesi tänne. 

— Eihän tuollaista ruhoa saa veneeseen eikä mihinkään. Vielä upot- 
taa veneen, väitti Santeri epäröiden. Hän ei olisi millään halunnut 
nyt lähteä poikien luota. 

— Hinaamme sen veneen perässä. Jukka, auta Santeria. 

Einon nuorempi veli Jukka, ujo ja tottelevainen poika, nykäisi San- 
teria hihasta. 

— Mennään! 

Edvin tuli veljensä luo innostuneena ja riemuiten ja kuiskasi: 

— Otin sinun osasi mukaani. Haukkaa vähäsen. 

Hän pani Einon taskuun leipäpalan. 

— Kunnon poika, virkkoi Eino hymyillen. — Minulla onkin kova 
nälkä. Tietääkö äiti tästä? 

— Ei. Kyllä sinä pamautit tarkkaan. 

— Kyselikö isä minua? 

— Hän sanoi äidille: ”Älä ole huolissasi, iltaan mennessä Eino 
kyllä tulee. On mennyt metsästämään, kun pyssyä ei näy.” 

— Pojat tuovat jo venettä, virkkoi Eino kuultuaan loisketta.— 
Harmi kun ei ole köyttä. Pitää sitoa evistä remmeillä. 

Pojat paloittelivat hylkeen ruhoa iltaan asti. He väsyivät ja sotki- 
vat vaatteensa vereen ja ihraan. Hyljettä jaettaessa Eino ei jättänyt 
ketään ilman. Kaikki olivat tyytyväisiä. Kotiin palattiin vasta kun 
Andrein tuomiokirkossa soitettiin kelloja. 

— Isä Johann siellä kutsuu uskovaisia koolle, päätteli Volodja. 

— Ne tulevat kyllä kutsumattakin. Tänne on kerääntynyt eri puo- 
lilta vaikka minkälaisia raajarikkoja, hymähti Jukka.— Kirkon ympä- 
rillä on kauhean iso joukko. 

— Olisi hauska nähdä, miten hän niitä parantaa, sanoi Santeri.— 
Mutta eihän sinne pääse lähellekään. 

— Mitä te oikein meluatte? kuulivat pojat ankaran äänen.— Pää- 
kadulla ja vielä noin säädyttömässä asussa. Järjestyshäiriö. 

— Aivan niin, järjestyshäiriö, myönsi Eino mielellään. — Enempää 
sitä ei tapahdu, Vasili Loginovits. 

— Mars kotiinne! Senkin ryysyläiset. 

Pojat säntäsivät juoksuun. 

Eino tavoitti veljensä kotitalon luona. Hän sanoi hiljaa: 

— Minä menen ensimmäisenä. Älkää puhuko mitään. Otan löyly- 
tyksen vastaan yksin. 

Äiti katsahti Einoon ja löi kätensä yhteen. 

— Missä olet ollut? Ja mitä oikein olet hommannut? 

— Padolla... Väijyin hylkeitä. Kivet repivät. 

— Vai kivet ovat syyssä! Mene hakemaan piiska. 

— Toin jo tullessani. Jos ansaitsen selkäsaunan, niin antakaa. 

— Mikä inhottava lemu teissä on? 

— Eino ampui hylkeen, sanoi siihen Jukka. 

— Ja huomenna ampuu elehvantin, hymähti äiti—Tai tiikerin. 
Kronstadtissa on kyllä kaikenlaisia elukoita. 

Sanomalehti putosi kahahtaen lattialle. Isä nousi ja meni Einon luo. 

— Onko se totta? 

— On, sanoi Eino hiljaa.— Tuolla eteisessä on sangollinen hyl- 
keenrasvaa. Ja lihat. 

— Kunnon poika! Siinä on tosiaan poika! Katariina, Eino on jo 
oikea metsästäjä. Ihan sankari. 

— Mutta missä vaatteissa tuo sinun sankarisi menee työhön? 
Katso miten hän on repinyt ryysynsä. 

— Äiti, minunhan piti ryömiä kaksi tuntia mahallani. Pelkäsin 
että ne säikähtävät pakoon. Kyllä minä itse pesen ja paikkaan 
vaatteeni. 

— No olkoon. Peseydy. Lämmitän heti ruuan. 

— Paistaisit hylkeen maksaa. Siitä riittää meille kaikille. Se on 
niin iso. 

Eino toi sangon ja säkin huoneeseen. 

— Huh, kun tuo sinun otuksesi lemuaa. Ei sitä varmaan voi syö- 
däkään. 

— Pohjoisessa ei muuta syödäkään kuin hylkeitä. Luin yhdestä 
kirjasta. Ollaanko me samojedeja huonompia? 

— No voinhan paistaa, mokomakin samojedi. 

.. Yöllä Eino tunsi, miten jonkun hellät, voimakkaat kädet kohen- 
sivat hänen tyynyään ja ohutta peittoaan. Hän kysyi hiljaa: 

— Mikset nuku, äiti? Kohta on jo aamu. 

— Korjasin vaatteitasi. Ole hiljaa, muuten isä herää. 

Kiti silitteli kiireesti pojan vaaleita jäyhiä hiuksia. 

m Ylivoimainen taakka 


Äiti sanoi harmistuneena: 

— Mihin hän oikein on joutunut? Kaikki pillit ovat jo aikoja sit- 
ten puhaltaneet. Ruoka jäähtyy. Käykää syömään! 

— Jospa hän on poikennut ”Lissaboniin”? 

— Mitä sinä puhut, Eino! Isä käy viinituvassa vain palkkapäivänä. 

Syödessään Eino mietti kaiken aikaa, missä isä mahtoi viipyä. Hän 
myöhästyi aterialta vain kaksi kertaa kuussa. Ja silloin hän tuli kotiin 
horjahdellen, kuunteli ääneti äidin kiukkuiset moitteet ja meni levolle. 

— Isä on varmaan jäänyt ylityöhön, arveli Edvin.— Korjataan 
kai jotain. , 

— Hän olisi sanonut minulle. Tai lähettänyt toverien mukana 
sanan. Hän on aina niin säntillinen. Isän mukaan voisi vaikka kellon 
tarkastaa. 

Äidin ääni kuulosti levottomalta. Hänen oli vaikea salata hermos- 
tustaan. Eino halusi jollain tavoin rohkaista ja rauhoittaa äitiä. 

— Ehkä hänet on kutsuttu kylään. Jonnekin syntymäpäiville tai 
häihin. 

— Kuka menee kylään työvaatteissa? Jotakin on tapahtunut. 

— Minä käväisen satamassa ottamassa selvää, sanoi Jukka nous- 
ten jakkaralta.— Kyllä siellä portilla sanotaan. 

— Odotetaan vielä puolisen tuntia, virkkoi äiti ryhtyen korjaa- 
maan pöydältä astioita. 

Istuttiin ääneti ja kuulosteltiin, eikö alhaalta alkaisi kuulua lattia- 
palkkien narahtelua. 

Äkkiä paukahti ovi. 

— Minä menen katsomaan, ilostui Jukka ja juoksi portaille. Het- 
ken kuluttua hän palasi sanoen harmissaan: 

— Joku meni ensimmäiseen asuntoon. 

Kaikki katsahtivat kelloon. Heiluri laski kolkosti tasaiseen tahtiinsa 
sekunteja. Viisarit näyttivät puoli kuutta. Isä oli jo kaksi tuntia myö- 
hässä. Odotus kävi uuvuttavaksi, sietämättömäksi. Eino nousi, puki 
nopeasti päällysvaatteet ja sanoi päättävästi: 

— Menen häntä etsimään. 

Eino laskeutui portaat hyppien kolme askelmaa kerrallaan. Hän 
potkaisi oven auki, juoksi pihalle ja oli vähällä törmätä paareja kan- 
taviin miehiin. 

— Varovasti, tenava! Avaahan ovi, sanoi edessä kulkeva mies, ja 
Eino tunsi hänet äänestä kirvesmies Ivan PetrovitSiksi. Eino kysyi 
änkyttäen, yrittäen pidättää kyyneleitään: 

— Mitä hänelle on tapahtunut? Onko hänet tapettu? 

— Älä melua, sanoi Ivan Petrovits tiukasti.— Isäsi sairastui. Pidä- 
hän sitä ovea auki. 

Eino avasi oven. Sillä välin kun paareja sovitettiin ovesta sisään, 
hän ehti nähdä rakkaat, oudon kalpeat, kivun vääristämät kasvot. 

Työmiehet laskivat paarit lattialle ja yhtä aikaa, kuin komennosta 
pyyhkivät hihalla hikisiä kasvojaan. Ivan Petrovits kumartui sairaan 
puoleen ja pyysi: 

— Koeta nyt kestää, Mihailovits. Tässä on jyrkät raput. 

— Antakaa minun kantaa, pyysi Eino. 

— Minne sinä tuppaudut? Tämä on sinulle vielä raskasta. Mene 
sanomaan äidille, että valmistaa vuoteen. 

Eino riensi portaat ylös ja juoksi äidin luo. 

— Älä vain pelästy. Häntä kannetaan... työstä. Tee vuode val- 
miiksi. 

— Mitä hänelle on tapahtunut, Eino? Onko hän edes elossa? 

— Miehet sanoivat, että hän sairastui. Äiti, älä itke. Isähän on 
niin voimakas. 

— Mikä voimakas hän on, kun kerran kannetaan. 

Kirvesmiehet tulivat huoneeseen väsymyksestä hoippuen. Paarit paa- 
tiin vuoteen viereen. Ivan PetrovitS sanoi ikään kuin syyllisenä: 

— MihailovitS taisi reväyttää itsensä. Nosti liian raskasta. Nika- 
norovits, riisutaan hänet ja pannaan sänkyyn. 

— Kyllä minä riisun. Teen kaiken itse. Auttakaa sitten vain pane- 
maan hänet sänkyyn, pyysi äiti ja laskeutui polvilleen. 

Eino huomasi, että äidin sormet vapisivat eikä hän millään saanut 
nappeja auki. Isä katsoi äitiä suurin sinisin silmin ja halusi hymyillä, 
mutta ei voinut, hän oli purrut alahuulensa verille. Isällä oli kovat 
tuskat, mutta hän kärsi eikä vaikeroinut. Ja kotiin tuotaessakin hän 
oli varmaan ollut vaiti. Isän huulet olivat tummat, aivan kuin 
rypistyneet. Ja miten kasvot olivat muuttuneet! Nuo aina niin puna- 
kat ja päivettyneet kasvot olivat nyt verettömät, veltot, vahankel- 
taiset. 

He nostivat isää kolmisin, mutta kaiketi tarttuivat häneen kova- 
kouraisesti tai laskivat vuoteelle jotenkin kömpelösti, kun isältä pääsi 
kova, pitkä, vihainen vaikerrus. Hänen poskilleen vierähti muutama 
tuskan puristama kyynel. 

Äiti painautui sängyn laitaa vasten ja kysyi katkeilevalla äänellä: 

— Mihin sinua koskee? Miten voisin auttaa? 

— Vatsaan... Mestari huusi: ”Vie nopeasti.” Mutta se parru oli 
niin raskas... En jaksanut... 

Puhuminen kävi isältä työläästi, ja kaikki käsittivät, että hän tunsi 
itsensä. syylliseksi perheen edessä eikä tiennyt, miten puolustautuisi. 
Isän kasvoille kihosivat hikipisarat ikään kuin hän jälleen nostaisi yli- 
voimaista taakkaa. 

Äiti painoi kasvonsa peittoa vasten ja hänen hartiansa alkoivat 
vavahdella tuskallisesti. Ivan PetrovitS nosti hänet pystyyn ja sanoi: 

— Eihän nyt sillä tavalla saa, Katariina Matvejevna. Ehkä kaikki 
menee hyvinkin. Pysy vain lujana. 

Vähäpuheinen Vasili Nikanorovits, joka oli aivan musta hiestä 
ja pölystä, lisäsi siihen jurosti: 

— Koeta nyt kestää, emäntä. Jos jotain tarvitsette, niin lähetä 
poika sanomaan. Me lähdetään nyt. Kotona ollaan varmaan jo levot- 
tomia. 

— Kiitos! Kiitos teille kaikesta hyvästä, sanoi äiti ja saattoi kir- 
vesmiehet ovelle. 

Eino meni isän luo, pyyhki lakanan kulmalla hien hänen kasvoil- 
taan ja kysyi: 

— Jospa pitäisi antaa pulveri? Käyn heti hakemassa. 

— Ei tarvitse... Sinä jäät nyt isännäksi. Pidä huolta äidistä ja 
veljistä. 

Isän raskas kova käsi pörrötti pojan jäyhiä hiuksia, hipaisi kar- 
heana poskea ja putosi avuttomana peitolle. Einoa eivät niinkään peläs- 
tyttäneet kamalat sanat kuin tuo voimaton käsi, joka ei enää totellut 
isän tahtoa. Hän tiesi hyvin, miten voimakkaat, näppärät ja taitavat 
nuo isän ahkerat kädet olivat. Ne näpertelivät puuliiterissä hyviä suk- 
sia ja kelkkoja, ikkunankehyksiä ja jakkaroita, astia- ja vaatekaap- 
peja. Nuo viisaat ja voimakkaat, känsäiset ja naarmuiset kädet osasivat 
keksiä hauskoja, ihmeellisiä leikkikaluja, joita koko pihan pojat kadeh- 
tivat ja ihailivat. 

Isä alkoi vaikeroida ja kiristellä hampaitaan. Eino käsitti, ettei hän 
enää voinut purra huuliaan hillitäkseen sisässään yhä kasvavaa sie- 
tämätöntä kipua. Tuska osoittautui isää voimakkaammaksi ja nujersi 
hänet. Piti jollain tavoin auttaa isää, lieventää hänen kärsimyksiään. 
Mutta miten? 

Äiti tuli kuulumattomin askelin sängyn luo ja ehdotti epäröiden: 

— Entä jos kutsuttaisiin se ihmeidentekijä pappi Johann Sergijev? 

— Ei hänestä ole apua, tokaisi Eino jurosti. 

— Kuinka sinä uskallat sellaista puhua! Isä Johann pelasti kaup- 
pias Guljajevin tyttären hengen ja on parantanut satoja rampoja. 

— Kauppias Guljajevin luo hän kyllä menee, mutta meille ei tule 
milloinkaan. Mehän olemme toisuskoisia, tSuhnoja. Pitää kutsua 
tohtori. 

— Tohtorillekin pitää maksaa. 

— Tohtori! Tohtori! vaikeroi isä kohottaen päätään tyynystä. Hänen 
tummille huulilleen nousi vaahto. Vaipuessaan takaisin tyynylle hän 
toisti kovalla äänellä: 

— Kutsukaa tohtori... meriväen tohtori... Isajev. 

Eino pukeutui nopeasti ja sanoi isälle: 

— Koeta kärsiä vielä vähän aikaa... 

Sitten hän lähti nopeasti huoneesta. 

Satoi hiljakseen lunta. Katu oli käynyt livettäväksi, pettäväksi. 
Eino ehti kahdesti kaatua ennen kuin pääsi Pietarinkadulle. Hän 
juoksi raskaasti huohottaen, peläten myöhästyvänsä. Olihan ilta jo 
myöhäinen. Kaikki lääkärit olivat saattaneet lähteä kotiin. Samassa 
Eino kuuli selkänsä takaa raikuvan huudon: 

— Hei, pois tieltä! 

Eino säntäsi aitaa vasten. Leikkauksilla koristettu, sieltä täältä 
mauttomasti kultavärillä sivelty kevyt reki kiiti ohitse, heittäen Einon 
kasvoihin kuurapilven. Reessä vilahti isä Johann Sergijevin kallis 
majavaturkki ja hänen ”sihteerinsä” Vera Pertsovan nauravat ruusui- 
set kasvot. 

Eino pyyhki lumen silmistään, kirosi ja lähti juoksemaan vielä 
kovemmin autiota Hiekkakatua pitkin. Vihdoin hän näki meriväen 
sairaalan, ison rakennuksen, joka muistutti H kirjainta. 

Ovenvartija aikoi kysyä jotain, mutta poika livahti nopeasti hänen 
ohitseen ja väsymyksestä läähättäen ryntäsi vastaanottohuoneeseen. 

— Mitä on tapahtunut? Ketä etsitte, poika? kysyi valkotakkinen 
herttaisen näköinen nainen. 

— Ylilääkäriä... Isajevia... 

— Hän matkusti tänään Pietariin. Virka-asioille. Entä mitä asiaa 
teillä on hänelle? 

— Isä on kuolemaisillaan... Hän työskentelee uudessa amiralitee- 
tissa. Kirvesmiehenä. Aabraham Rahja. 

— Älkää toki itkekö. Kutsun heti päivystävän lääkärin. 

— Mutta kun isä pyysi ylilääkäriä... Isajevia. 

Einoa hävetti, ettei hän voinut hillitä itseään, vaan purskahti 
itkuun. Vaikka ehkäpä se olikin parempi. Pikemmin lähetetään joku. 
Mitähän siellä kotona oikein tapahtuu? Päivystävää lääkäriä ei vain 
kuulu, ihan kuin kiusaksi. Hän on varmaan kovin väsynyt eikä halua 
lähteä harhailemaan niin kauas Kronstadtin autioita, unisia katuja. 
Miten raskas päivä tänään onkaan! 

— Missä asutte, nuorimies? kuuli Eino väsyneen, hiljaisen äänen. 

Eino käännähti. Hänen edessään seisoi iäkäs kumarahko mies pieni 
laukku kädessään. 

— Pienellä Katariinankadulla. Virkaeron ottaneen kenraali Gavwri- 
lovin talossa. Ehkä satutte tietämäänkin. 

— Olen käynyt siellä. Mikäs siinä, lähdemme heti hevosella. 

— Minä juoksen pikemmin. Sanon että te jo lähditte. Mikä teidän 
nimenne on? 

— Gruzdev. Tohtori Gruzdev vain... 

— Kiitoksia... Suuret, suuret kiitokset, tohtori. 

Mentyään jo sairaalan portista Eino äkkiä muisti, ettei ollut lain- 
kaan tiedustellut, miten paljon näin myöhäinen käynti tulisi maksa- 
maan. "Olkoon, järjestetään se asia sitten kotona. Tuo Gruzdev tun- 
tuu mukavalta mieheltä. Hän uskoo velaksikin.” 

Eino juoksi kovaa, mutta tohtorin reki meni kuitenkin Pienellä 
Katariinankadulla hänen ohitseen. 

Huoneeseen he tulivat yhdessä. Tohtori tervehti, viivähti hetkisen 
naulakon luona ja meni sitten suoraan sairaan luo. Hän tarttui isää 
ääneti ranteesta ja katsoi pyöreää hopeakelloaan. Tohtori rypisti kul- 
miaan ja pudisti päätään. Hän nosti nopeasti isän paidan aivan leu- 
kaan asti, koetteli pöhöttynyttä, kurisevaa vatsaa ja virkkoi hil- 
jakseen: 

— Ilmeinen volvulus. 

Äiti, joka oli hellittämättä seurannut lääkärin jokaista liikettä ja 
katsetta, ei enää malttanut olla kysymättä: 

— Mitä ajattelette, tohtori? Jääkö hän eloon? 

— Hänet pitää saada viipymättä sairaalaan. Kutsun heti ensiapu- 
reen. Valmistakaa sillä välin sairas. 

— Ette sanonut mitään... Mikä meidät oikein perii? äiti kysvi 
uudestaan. 

— Minun on varoitettava teitä, että sairaan tila on erittäin vakava. 
Hänet olisi pitänyt lähettää heti tapaturman jälkeen meille. Lupaan, 
että teemme kaiken voitavamme pelastaaksemme hänet. 

Lääkäri meni naulakolle pukeutumaan. Äiti seurasi häntä, pani lää- 
kärin taskuun ruplan, jonka oli jo ennakolta varannut käteensä, ja 
pyysi: 

— Tohtori, säälikää meitä... Ilman häntä hukka perii meidät. 

— Tämä on aivan tarpeetonta, hyvä rouva, suutahti Gruzdev.— 
Pyydän, ettette loukkaisi minua tuolla tavoin. 

Lääkäri kopeloi taskuaan, pani kiireesti pöydälle setelin ja puet- 
tuaan päällystakin lähti. 

Äiti hoippui pöydän luo ja huudahti pelästyneenä ja ihmeissään: 

— Eino! Tohtori jätti vahingossa oman rahansa. Kymmenen rup- 
laa. Juokse perässä ja anna pois. 

Eino riensi lakitta päin pihalle. Gruzdev oli menossa takinkau- 
lus pystyssä nopein askelin portille päin. Eino juoksi hänen jälkeensä 
ja nykäisi hihasta: 

— Teidän jalosukuisuutenne... herra Gruzdev, jätitte erehdyksessä 
oman rahanne. Ottakaa... 

— Ei se ollut erehdys. Minulla ei valitettavasti ollut muuta kuin 
tämä kymmenruplanen. Juokse kotiin, ettet vilustu. Ole äidin apuna... 

Eino halusi sanoa, että siinä on hyvin paljon rahaa ja ettei hän 
ansaitse niin paljoa koko kuukaudessa, mutta ei pystynyt virkkamaan 
sanaakaan. Hän vain saattloi katseellaan tuota tuntematonta miestä, 
josta oli äkkiä tullut niin läheinen, ja palasi kotiin. 

Eino sanoi äidille, joka oli pukemassa isää: 

— Ei hän ottanut sitä kymmentä ruplaa. Pahoitteli vain, ettei voi- 
nut antaa enempää. Ja sinä et uskonut häneen. 

— Niinhän se on, sanoi äiti nyyhkäisten. — Pane päällesi ja mene 
rekeä vastaan. Voivat muuten ajaa ohi... 

Eino pelkäsi, että ensiapua joudutaan odottamaan kauan. Tohto- 
rihan oli sanonut, että isä piti saada viipymättä sairaalaan. Ehtivät- 
köhän ne? 

Hän meni ulos. Kadunkulmassa seisoi reki. Reen vierellä oli kons- 
taapeli, joka selitti jotain kuskille. Ruoska läimähti. Hevonen lähti 
ravaamaan, niin että lumikokkareet lentelivät. 

Reki pysähtyi Einon vierelle. Siitä hypähti kaksi miestä, joiden 
mustien manttelien päällä oli valkoiset kaavut. 

— Meille! Meille! huudahti Eino.— Tulkaa nopeasti perässäni! 

Nähtyään sanitäärit isä katseli kiirehtimättä huonetta, ikään kuin 
hyvästellen ja pyysi hiljaa: 

— Lapset, tulkaa luokseni. 

Hän suuteli kutakin poikaa kolme kertaa ja sanoi tukahtuneella 
äänellä: 

— Eläkää sovussa. Auttakaa äitiä ja Edviniä. 

Äiti hyvästeli isää ääneti, mutta kun isä nostettiin paareille ja 
hän alkoi raskaasti voihkia, äiti vaati kyynelsilmin: 

— Hiljempää, senkin tolvanat! Älkää rääkätkö... 

— Älä ole huolissasi, emäntä hyvä, sanoi iäkäs sanitääri jurosti.— 
Ei sinun miehesi ole ensimmäinen eikä viimeinenkään. Tämä on tuttua 
työtä. 

He laskivat isän varovasti ja kätevästi portaita alas, asettivat paarit 
leveään rekeen ja peittivät isolla lammasnahkaturkilla. 

Vanhemman sanitäärin ääni kuulosti kovin surulliselta, kun hän 
sanoi: 

— Pojat, juoskaa kotiin. Vilustutte vielä ja teidätkin pitää viedä... 

— Ei mitään, emme me kylmää pelkää. Viekää hänet vain nopeasti. 
Ja luovuttakaa Gruzdeville... Vain Gruzdeville, pyysi Eino. 

Kuski sivalsi ruoskalla nuorta vahvaa hevosta. Hetken kuluttua 
reki katosi nurkan taa. 

— Eino mennään, sanoi Jukka.— Äiti varmaan itkee. Mutta minä 
en voi itkeä. En osaa millään uskoa. Kaikki on kuin unta. 

— Sinä olet luja poika. Minä itkin sairaalassa. 

— Sairaalassa se olikin paikallaan. Mutta Edvin on itkenyt jo 
kolmatta tuntia. 

— Edvin on sairas. Hänelle se on anteeksiannettavaa. 

Äiti makasi sängyllä kasvot tyynyyn painettuina. Verhon takana 
nyyhkytti Edvin seinään päin kääntyneenä. 

Veljekset istuutuivat pöydän ääreen. He odottivat ääneti, mitä 
äiti käskee, kun rauhoittuu ja tointuu hieman. Painostava äänettömyys 
kesti kauan. Jukka nousi, meni sängyn vierelle ja kysyi hiljaa: 

— Äiti, mitä meidän pitäisi tehdä? 

— Ruvetaan rukoilemaan. 

Äiti otti pöytälaatikosta rukouskirjan. Edvin laskeutui vuoteelta 
ja tuli ontuen äidin luo. Jukka ja Eino asettuivat hänen vierelleen. 

Äiti toisti liikuttuneena hartaasti kolmeen kertaan: ”Herra juma- 
lani.” Hän luki rukouksen ja pyysi jumalaa jättämään perheen elättä- 
jän eloon. Äiti muistutti jumalalle, että oli saattanut hänen paratii- 
sinsa yrttitarhaan seitsemän tytärtä ja pojan. Ja kaikki he olivat nyt 
viattomia enkeleitä. Ilman isää perhe ei tule toimeen, kaikki kuolevat 
nälkään. 

Äiti toisti tämän tästä: ”Suokoon jumala...” 

Edvinin jalkoja alkoi pakottaa. Kasvot vääntyivät kivusta ja hän 
toisti itsepintaisesti kyynelsilmin: 

— Suokoon jumala... Suokoon jumala... 

Äiti muistutti jumalalle, että heidän perheessään kaikki käyvät 
työssä, mutta nuoremmat pojat Jukka ja Eino ovat vielä alaikäisiä ja 
ansaitsevat vain kaksikymmentä viisi kopeekkaa päivässä ja Edvin 
on jo pitkän aikaa potenut reumatismia ja yksistään lääkkeisiin menee 
kolme ja puoli ruplaa. 

Ja kerrottuaan jumalalle kaiken mikä sydäntä painoi äiti sanoi 
ankarana pojille: 

— Nyt on jo myöhä, käykää nukkumaan. Minä menen luomaan 
lumen. 

— Levähdä sinä, äiti, minä teen kaikki ulkotyöt, virkkoi Eino.-- 
Tulen tekemään kaikki isän työt niin kauan kun hän on sairas. 

— Käy vain nukkumaan! Huomenna pitää mennä aikaisin työhön. 
Minä en kuitenkaan saa unta. 

Mutta pojatkaan eivät saaneet unta sinä pitkänä levottomana yönä. 
Edvin sanoi hiljaa: 

— Jos isä kuolee, ei minustakaan ole eläjäksi. Kukapa minun hoi- 
tamisestani huolehtisi. 

— Miten tyhmä sinä vielä olet, loukkaantui Eino.— Me kaikki huo- 
lehdimme sinun hoidostasi. Kaikki, käsitätkö? 

— Isä ansaitsi rupla kolmekymmentä viisi kopeekkaa päivässä 
eikä sekään riittänyt. 

— Me Jukan kanssa rupeamme pyydystämään lintuja ja myymään 
niitä torilla. Ja voidaan tehdä jakkaroita, naulakkoja ja leikkikaluja. 
Kyllä Jaakkokin auttaa meitä. 

— Jaakolla on nyt oma perhe. Hän on kolmessa vuodessa lähet- 
tänyt vain kaksi kertaa rahaa äidille. 

— Älä ruikuta, kyllä tästä selvitään. 

Edvin ei vastannut, kääntyi vain seinään päin. 

”Taisi suuttua”, ajatteli Eino. ”Itse on syyssä, ei muusta puhukaan 
kuin kuolemasta. Gruzdev on oikein hyvä lääkäri. Hän kyllä pelastaa 
isän.” 

Nukahtaessaan Eino päätti pistäytyä varhain aamulla sairaalassa. 

Hän havahtui kuullessaan oven narahduksen ja äidin tukahtunutta 
nyyhkytystä. Poika hypähti pystyyn ja arvasi heti, että li tapahtunut 
kaikkein kauhein. 

— Ei jumala kuullut rukouksiamme, valitti äiti hiljaa. — Sanottiin, 
että olisi pitänyt viedä sairaalaan suoraan työstä... Leikkauksen 
jälkeen eivät saaneet häntä enää tajuihinsa. Miten nyt tullaan 
toimeen? 

Eino meni äidin luo, talutti hänet tuolille ja sanoi katkeilevalla 
äänellä, suunnattoman, kamalan murheen murtamana: 

— Kyllä ihmiset auttavat, äiti. Maailmassa on hyviäkin ihmisiä. 


m Omatuntoni ei ole myytävänä 


— Pidämme erittäin suuressa arvossa laajoja tietojanne ja koke- 
mustanne, kunnioitetiava Eino AbramovitS, sanoi tehtaan johtaja 
puhuteltavaan katsomatta, — mutta suhtautumisenne työläisiin on kau- 
hean, suorastaan sielämättömän veljeilevää. Jostain syyslä annatte 
heille aina periksi. 

— Meidän työläisemme ansaitsevat vähemmän kuin esimerkiksi 
Ludvig Nobelin tehtaalla, virkkoi Rahja jurosti. 

— En käsitä enkä hyväksy tuollaisia vertailuja. Te yritätte aina 
vain olla työläisten mieliksi ja tahtoen tai tahtomattanne saatatte 
tehtaamme vararikon partaalle. 

— Olen itse ollut työmies ja tiedän työllä ansaitun kopeekan arvon. 

— Valitettavasti olette pysynytkin työmiehenä. Mestarin osaa ette 
ole omaksunut. Te kyllä taidatte työnne, mutta syvällisenä vakaumuk- 
senani on, että ette ole lainkaan liike-elämän miehiä. Ja sen vuoksi 
meidän on kieltäydyttävä palveluksistanne. 

Eino Rahja hätkähti, hieroi karheita, konerasvalle tuoksahtavia käm- 
meniään vastakkain. Vai näin se keskustelu kääntyikin! Hän nousi ja 
sanoi tukahtuneesti: i 

— Kenelle käskette luovuttaa tehtäväni? 

— Näen että olette kovin hermostunut. Mehän varoitimme teitä, 
varoitimme monta kertaa. Saatte meiltä mitä parhaat suositukset, 
joten löydätte helposti itsellenne hyvän työpaikan. Teidän on kuiten- 
kin tehtävä tästä itsellenne johtopäätös, että mestari ei ole ainoastaan 
spesialisti, vaan myös kirjanpitäjä. Ja tehtävänne... tehtävänne voitte 
luovuttaa Vasili Vasiljevits Pudoville. 

— Niin, se liehittelijä ja petkuttaja sopii tosiaan teille oikein hyvin, 
hymähti Rahja katkerasti ja lähti nopeasti kansliasta. 

«Illalla Eino Rahja keräsi kaikki paperinsa, ammatti- ja työtodis- 
tuksensa viidentoista työvuoden ajalta ja pani ne järjestykseen. Niitä 
oli kertynytkin melkoinen nippu. 

Saattoivat olla tarpeen. Mutta minne mennä, miten pääsee kiinnit- 
tymään työpaikkaan, kun jokaisen tehtaan portteja piirittävät työttö- 
mäin joukot? Jospa lähtisi etsimään entisiä tuttuja mestareita ja työ- 
osastojen päälliköitä ja pyytäisi heitä sanomaan sanasen hänen 
puolestaan, suosittelemaan johtajille tai päälliköille? Olihan hänellä 
aikoinaan ollut ystäviä ja tovereita sekä Kronstadtissa että Pietarissa. 
Mutta milloin se oli? Tuskinpa nykyään kukaan heistä rohkenisi suo- 
sitella työhön entistä lakkolaista, poliittisesti epäluotettavaa miestä. 

Helpointa olisi kaiketi päästä työhön Helsingissä. Siellä oli paljon 
vanhoja hyviä tovereita. Mutta läheisimmät heistä olivat joutuneet van- 
kilaan ja karkotukselle. Rahja oli itsekin säilynyt vain pakenemalla. 

Mikä sitten neuvoksi? Eino pohti sitä myöhään yöhön, mutta rat- 
kaisua ei löytynyt. 

Aamulla hän nousi tavalliseen tapaansa kello kuudelta, joi kupin 
vahvaa teetä ja lähti Viipurinpuolelle. Siellä oli paljon tehtaita — ehkä 
sattuisi onnistamaankin. Työn etsinnän Eino aloitti Vanhalta Lesnerin 
koneenrakennustehtaalta. 

Iäkäs pyylevä virkailija selaili Rahjan papereita pitkän aikaa 
kastaen sormeaan aina välillä suuhun ja lueskeli niitä liikutellen 

huvittavasti huuliaan. Sitten hän pudisti päätään ja julisti odot- 
tamatta: 

— Vaikka te olettekin hyvä mestari, emme tarvitse työntekijöitä 
emmekä tule lähiaikoina tarvitsemaankaan. 

— Olisitte sitten sanonut sen heti. Miksi piti hukata aikaa. 

Rahja otti paperinsa ja lähti ulos. Jaloissa kahisivat surullisesti 
kuivat lehdet. Nevka-joen aallot kohisivat kumeasti iskiessään kivet- 
tyihin rantoihin. Rahja seisoi hetkisen Nobelin tutun tehtaan luona, 
mutta ei rohjennut mennä sisään. Sieltä hänet oli erotettu lakkoilijana, 
ei häntä kuitenkaan oteta takaisin. 

Huomaamattaan Rahja tuli Ericssonin puhelintehtaalle. Hänet pääs- 
tettiin hyvin kohteliaasti ja kunnioittavasti sisään. ”Siisti asuni teki 
kaiketi hyvän vaikutuksen”, päätteli Rahja ojentaessaan paperinsa. 

Kohteliaasti hymyilevä virkailija, jolla oli yllään hyvin ommeltu 
puku, luki laulavalla äänellä: 

— ”Annettu täten Eino Abramovits Rahjalle”, mutta äkkiä virkai- 
lija pysähtyi ja hymy kaikkosi hänen kasvoiltaan. 

— Odottakaapas, mehän olemme luullakseni tavanneet. 

— Tuskinpa. Näen teidät ensi kerran. 

— Koettakaahan muistella, koettakaahan muistella. Vaikka sel- 
laista on tietysti hyvin epämiellyttävä muistella. Olin konttoristina 
herra Ludvig Nobelin tehtaalla. Ja tiedättekö, näin teidät kahdesti 
lakkolaisten valitsemana edustajana. Sitä paitsi jouduin kirjoittamaan 
erään kiireellisen ja tärkeän paperin. Milloin se olikaan? Ellei muis- 
tini petä, niin heinäkuussa vuonna yhdeksänsataa kymmenen. Ja pian 
sen jälkeen teidät erotettiinkin. Teillä on harvinainen nimi, se jää 
mieleen. 

— Käsitän mihin tähtäätte. Pahoittelen että olen menettänyt aikaa. 
Voisinko saada paperini. 

— Älkää kiirehtikö, Eino Rahja. Sanon suoraan, ettei teillä ole 
nyt mihinkään kiirettä. Olette vaarallinen mies ja tunnen velvolli- 
suudekseni tiedottaa teistä lähimmille virkaveljilleni. Olkoot varo- 
vaisia. 

— Kylläpä osuinkin aika heittiöön — urkkija ja provokaattori 
samassa persoonassa. Mikäs siinä, soita pois. Mutta tiedä, että en 
minäkään jää velkaa. Minulla on Ericssonin tehtaalla hyviä tuttavia 
ja tästä hyvästä he kyllä sinua kyyditsevät... 

— Vai vielä uhkailemaan! Ulos, lurjus! huusi entinen konttoristi 
kavahtaen pystyyn. — Korjaa luusi Suomeen, senkin tSuhna! 

Yrittäen pidätellä raivoaan Rahja keräsi lattialle sinkoilleet todis- 
tuksensa ja poistui pienestä ummehtuneesta konttorihuoneesta. Veri 
jyskytti ohimoissa. Kädet vapisivat inhottavasti. Jopa kävi typerästi! 

Pitikin hänen kohdata tuollainen lurjus. Olisi kai ollut parempi pysvä 
vaiti ja lähteä heti pois. 

Rahja päätti ohittaa lähimmät tehtaat ja mennä suoraan Volhovin- 
kadulle, missä Aivazin tehdas sijaitsi. Siellä työskenteli sorvarina 
tuleva sukulaispoika Eemeli Kalske. Tällä ei käsitettävästi ollut pal- 
jonkaan painoa tehtaalla, mutta hän voisi ainakin neuvoa jotain. 
Matka oli pitkä, mutta piti mennä jalan. Nyt oli säästettävä kaikessa. 
Kukapa tiesi, miten kauan joutui etsimään työtä. Harmitti ja suututti 
niin kovasti: opiskelu Helsingin teknillisessä koulussa oli ollut kovan 
työn takana ja nyt, kun taskussa oli toisen luokan mekaanikon todis- 
tus, ei työtä löytynyt. Jokainen isäntien hännystelijä voi osoittaa sor- 
mellaan oveen. 

Rahja näki jo kaukaa tehtaan portilla valtavan väkijoukon ja 
käsitti tulleensa turhaan. Hän meni kuitenkin lähemmäksi ja kuunteli 
mitä puhuttiin, mitä ihmiset oikein odottivat. Kohta se selvisikin. 
Osoittautui, että tänne oli tullut syyskuun lakon* aktiivisia osan- 
ottajia, jotka oli potkittu pois Viipurinpuolen tehtaista. Joku oli pan- 
nut liikkeelle huhun, että tehtailija Jakov Moisejevits Aivaz aikoi 
avata uuden työosaston. 

Portista tuli ulos yrmeä tehdaspoliisi. Hän heilutti käsiään vaatien 
hiljaisuutta ja huomiota ja julisti käheällä äänellä: 

— Ilmoitan vielä kerran, että työläisiä ei tarvita. Älkää hukatko 
aikaa, menkää kaikessa rauhassa kotiin. 

Kukaan ei liikahtanut paikaltaan. Rahja näki, että miehet olivat 
uuvuksissa, kasvot vilusta sinisinä, mutta heistä oli varmaan kau- 
heaa palata vaimon ja lasten luo ilman vähäisintäkään toivoa työn 
saannista. 

Rahja veti liivintaskustaan kellon. Miten aika lensikään! Päivä- 
vuoro oli kohta lopussa. Sellaisessa tungoksessa oli turhaa odotella 
Kalsketta. Sitä paitsi tämä varmasti kysyisi Lyylistä. Saattaisi kai- 
kessa yksinkertaisuudessaan ja hyväntahtoisuudessaan vielä vihjata 
häistä. Olivathan Eino ja Lyyli seurustelleet jo toista vuotta. Mutta 
nyt ei naimisiinmenosta voisi olla puhettakaan. Kukapa suostuisi työt- 
tömän vaimoksi. Huomenna oli lauantai. Tavallisesti he Lyylin kanssa 
aina lauantaisin kohtasivat ja puhelivat kaikesta mitä viikon aikana 
oli kertynyt sydämelle. Mutta tällä kertaa kohtauksesta ei tulisi mi- 
tään. Eino ei osannut valehdella eikä myöskään halunnut pahoittaa 
Lyylin mieltä ikävällä uutisella. Sitä paitsi ei ollut rahaa huokeim- 


* Syyskuun 25. päivänä 1913 Pietarissa järjestettiin lakko Mos- 
kovan lakkoilevien raitioliikenteen työläisten tukemiseksi ja vastalau- 
seeksi työväenlehdistön vainoihin. 

paankaan huvitukseen. Ja mitä huvituksia voisi ajatella, kun ei ollut 
rahaa edes äidille lähettää. 

Kiukkuisena, väsyneenä ja nälkäisenä Eino lähti laahustamaan kotiin. 

Aamulla Rahja päätti kiertää Moskovan tulliportin seudun. Hän 
kävi Siemens-Halsken sähkökonetehtaalla, Siegel-Koppelin konepajalla, 
Rexin ' akkumulaattoritehtaalla. Kaikkialla hänet otettiin melko koh- 
teliaasti vastaan, tarkasteltiin kauan papereita, soitettiin jonnekin ja 
sitten yhtä kohteliaasti selitettiin, että valitettavasti he eivät voineet 
ottaa työhön. Vain Pietarin koneenrakennustehtaalla virkailija julisti 
suoraan, yrittämättäkään lieventää kieltävää vastausta: 

— Työntekijöitä ei oteta eikä tulla ottamaan. 

Sillä tavoin kierrellessään Rahja tuli kansainvälisen makuuvaunu- 
yhtiön konepajalle ja sai siellä odottamattoman tarjouksen: 

— Otamme työhön. Meiltä kuoli eilen lastaaja. Reväytti itsensä. 
Hänen tilalleen. 

Rahja otti hatun päästään ja kumarsi. 

— Kiitän nöyrimmästi. En ole vielä kyllästynyt elämääni, hän 
sanoi ja lähti. Mieleen muistui isä. Äiti oli lähettänyt hänen kuo- 
lemansa jälkeen kolme pyyntöä eläkkeestä. Neljännen pyynnön hän 
osoitti itselleen keisarille. Vastaus tuli vuoden kuluttua meriminis- 
teriöstä. Kiiltävälle leimapaperille oli kirjoitettu ihmeen kauniilla 
käsialalla: ”Edesmennyt Aabraham Mihailovits Rahja oli itse syypää 
kuolemaansa ja sen vuoksi eläke evätään.” Tämäkin lastaaja oli näh- 
tävästi ollut ”itse syypää kuolemaansa”. Miten huokea sentään on 
ihmishenki! 

Ennen työpäivän päättymistä Rahja ehti käydä kahdessa valimossa. 
Vihdoin hän tuli läpimärkänä, nälkäisenä ja kiukkuisena kuppilaan 
ja söi kerralla päivällisen ja illallisen. 

Sunnuntaina Eino ei käynyt missään, vaan luki repaleiseksi kulu- 
nutta, ohuella savukepaperilla liimailtua kirjaa, Voynichin Paarmaa. 
Kirja valloitti hänet hämmästyttävällä miehuudella ja sankaruudella, 
auttoi unohtamaan mieltä kaiken aikaa ahdistavan levottomuuden ja 
huolet. Mutta sitten koitti maanantai ja naapurin herätyskello muis- 
tutti soitollaan, että piti lähteä etsimään työtä. Ja niin alkoivat madella 
uuvuttavan yksitoikkoiset, kiusalliset päivät. 

Lopputilissä saatu raha suli käsiin aivan huomaamatta. Eikä ollut 
ketään, keneltä olisi voinut lainata. Veljillä oli jo perheet ja he tulivat 
itsekin hädin tuskin toimeen. Kaiken lisäksi talon isäntä pistäytyi 
muistuttamassa: 

— Eino Abramovits, teillä on syyskuu maksamatta, vaikka loka- 
kuu on jo lopussa. Käsitättehän itsekin, etten voi pitää asukkaita 
ilmaiseksi. 

— Pyytäisin teitä odottamaan niin kauan että pääsen työhön. 

— Työpaikka on helppo menettää, mutta uutta ei ole yhtä helppo 
löytää. Haluan tietää, milloin kuoletatte velkanne. 

— Tällä viikolla, vastasi Rahja epäröiden. 

— Olkoon menneeksi, viikon voin vielä kärsiä. Olemmehan me 
sentään kristittyjä, sanoi isäntä pilkallisesti hymyillen. Hän tarkasteli 
terävin silmin, kiirehtimättä vuokralaisensa vähäistä omaisuutta ja 
lähti. 

Rahja sulki oven hakaan ja istuutui pohtimaan, mistä saisi han- 
kittua rahaa vuokran maksuun. Oli yksi ulospääsy: piti myydä jotain. 
Mutta eihän hänellä ollut mitään liikaa. Hän ei ollut koskaan kasan- 
nut omaisuutta. Oli vain tehnyt työtä, opiskellut, suorittanut illegaa- 
lisia puoluetehtäviä. Eikä hän ollut tullut milloinkaan edes ajatelleeksi, 
että pitäisi ostaa hyviä tavaroita vaikean ajan varalta. 

Entä jos menisi tovereiden — Mihail Kalininin tai Aleksander 
Schottmannin luo ja pyytäisi rahaa lainaksi? He tietenkin antaisivat. 
Mutta heilläkin oli perheet. Ei, sitä ei saanut tehdä! 

Pitkän mietiskelyn jälkeen Eino päätti myydä kultakellonsa, jonka 
veljet olivat hänelle lahjoittaneet 25-vuotispäivänä 7. kesäkuuta 1910. 
Se oli hyvin rakas muistolahja, mutta muuta mahdollisuutta ei ollut. 
Eihän kadulla voinut yöpyä. 

Kello ostettiin, mutta hinnasta pidätettiin kolmannes. Se oli vää- 
ryyttä, mutta Rahjan oli pakko suostua. Olisivat voineet kieltäytyä 
kokonaan ottamasta kelloa. 

Ja sitten viikon kuluttua, kun Eino Rahja oli nälkäinen ja väsynyt 
tuloksettomiin vaelteluihin Pietarin tehtailla, hän vihdoin löysi työtä. 
Hänet otettiin Stroganovin rantakadulla sijaitsevan pienehkön lento- 
konetehtaan kokoonpano-osastolle. Lentokoneiden ylikonstruktööriä ja 
tehtaan omistajaa Igor Ivanovits Sikorskia kiinnosti Eino Rahjan 
kaikista papereista vain Helsingin teknillisen koulun antama todistus, 
jossa oli kiittävät arvosanat matematiikasta ja konealalta. 

— Minusta on hyvin mieluista saada tehtaalle mestari, jolla on tek- 
nillinen sivistys, sanoi Sikorski hymyillen.— Sellaisia tapaa verrattain 
harvoin. Annan teille kolme neljä päivää tutustuaksenne tehtaaseen, 
ja sen jälkeen voitte ottaa toimen vastaan. Toivon että tulemme kans- 
sanne hyvin toimeen. 

— Kiitos. Yritän parhaani, vastasi Rahja. 

Tehdas miellytti häntä. Kaikkialla oli puhdasta ja hyvä järjestys. 

Koneet olivat aivan uusia, hyviltä toiminimiltä hankittuja. Jokai- 
sen työpaikan yläpuolella oli sähkölamppu. Ja parasta oli tietysti se, 
että työ oli kiinnostavaa ja tärkeää: siellä tehtiin ensimmäisiä venä- 
läisiä lentokoneita. 

Kolme päivää Eino Rahja katseli sorvaajien, viilaajien ja asenta- 
jain työtä. Mutta hänen yrityksensä tutustua lähemmin työläisiin eivät 
johtaneet tuloksiin. Nämä vastasivat kaikkiin kysymyksiin vastaha- 
koisesti, lyhyesti kuin sotilaat: 

— Aivan niin. Ei, herra mestari. 

Äänenpainosta ja kasvoilta kuvastuvasta kiukusta, jota ei erikoi- 
semmin yritetty edes salata, Rahja havaitsi, että täällä häntä jostain 
syystä pelättiin ja halveksittiin, aivan kuin hän olisi tehnyt jotain 
pahaa ja sillä loukannut kovasti noita vakavia, itseensä sulkeutuneita 
miehiä. ”Missä on virheeni, mitä olen tehnyt sellaista, että minua 
niin vihataan?”, vaivasi Rahja päätään, muistellen jokaista askeltaan 
lentokonetehtaalla. 

Kaikki selvisi viidentenä päivänä. Rahja kutsuttiin tehtaan johta- 
jan konttoriin. Johtaja oli Sikorskin veli, laihahko kalpea mies, jolla 
oli yllään uusi, hyvin sovitettu sotilaspuku. Olkaimista päätellen joh- 
taja oli insinöörijoukkojen kapteeni. 

— Mitä pidätte tehtaastamme? kysyi johtaja. 

— Olen nähnyt paljon erilaisia tehtaita, mutta tällaista puhtautta, 
järjestystä ja kuria en ole vielä missään tavannut. 

— Meillä on sotilaskuri, virkkoi kapteeni hymyillen.— Eikä toisin 
tietysti voi ollakaan. Mehän rakennamme lentokoneita. Vähäisinkin 
virhe saattaa johtaa onnettomuuteen ilmassa. Huomenna voitte sitten 
ottaa tehtävän vastaan mestari Prohorovilta. 

— Mitä Prohoroville on tapahtunut? tiedusteli Rahja. 

Johtaja ei ollut odottanut sellaista kysymystä ja harkiten vastausta 
hän otti pöytälaatikosta rasian Zefir-savukkeita ja sytytti yhden. Sit- 
ten hän virkkoi, katsoen Rahjaa suoraan silmiin: 

— Ei Prohoroville oikeastaan mitään sen erikoisempaa ole tapah- 
tunut. Hänellä on kyllä sekä tietoja että kokemusta, mutta puuttuu 
tärkeintä — isännöimistaitoa. Hän veljeilee sietämättömästi työläisten 
kanssa ja meidän kanssamme tinkii jokaisesta kopeekasta. Työläisille 
hän on kyllä hyvä, mutta meille hän ei sovi... 

Eino Rahja tunsi polttavan punan lehahtavan poskilleen. Siis sel- 
laiseen inhottavaan osaan Sikorski-veljekset olivat hänet valinneet! 
Nyt Eino käsitti, miksi työläiset olivat olleet hänelle niin ynseitä. 
Vaivoin suuttumustaan hilliten Eino sanoi: 

— Siinä tapauksessa minäkään en sovi teidän laitoksellenne. Olisi 
pitänyt heti sanoa, että tarvitsette vääpelin ettekä mestaria. 

— Älkää kiivastuko. Harkitkaa asiaa ilta tai pari. Emme hoputa 
teitä. Näin hyvää palkkaa ette saa mistään. Ja ottakaa sitä paitsi huo- 
mioon, että tehtaallamme on suuri tulevaisuus. 

Rahja nousi ja sanoi lujasti: 

— Olen luonteeltani aivan samanlainen kuin Prohorov. Omatuu- 
toni ei ole myytävänä. Voitte sanoa tämän herra Sikorskille. 

— Pahoittelen. Veljeni oli mieltynyt, korostan — oikein mieltynyt 
teihin. Mutta emme tietenkään väkisin voi pitää. Huomenna voitte 
noutaa lopputilin. 

Eino Rahja tapasi mestari Prohorovin kapeassa käytävässä. Tämä 
oli nähtävästi odottamassa häntä. Vanhan mestarin kasvoilta kuvastui 
kuin peilistä väistämättömästi lähenevä murhe. Hän yritti hymyillä, 
mutta silmät olivat surulliset ja kiukkuiset. 

— Teitä voi siis onnitella, herra Rahja, Prohorov sanoi hiljaisella 
äänellä. — Milloin ryhdytte toimeen? 

— En ryhdy siihen. Kieltäydyin teidän toimestanne. 

— Ettehän toki! Sanoitte etsineenne työtä kaksi kuukautta. Ettekö 
ollut sopiva? 

— Kuinka sen nyt sanoisin... Isäntää olin kuulemma miellyttänyt, 
mutta omatunto ei sallinut ryhtyä. 

Prohorov puristi lujasti, kiitollisena Rahjaa kyynärpäästä. 

— Siis minä saan jäädä vielä joksikin aikaa työhön. En osannut 
sitä lainkaan odottaa. Te perehdyitte niin tunnollisesti kaikkeen. Näin 
heti, että tunnette työn paremmin kuin minä ja päättelin, että minulla 
on lopputili edessä... 

— Yrittäkää jonkin aikaa olla niin kuin isännät tahtovat. Teillä on 
varmaan perhe. 

— Neljä suuta, itse viides. Voinhan tietysti koettaa. Mutta minä 
olen myös aikoinani ollut työmies. Ja tiedän, miten he elävät. 

— Sanoinkin vain, että jonkin aikaa. Kaikki saattaa odottamatta 
muuttua. Parempaan päin, käsitättekö, parempaan päin. 

— Käsitän, toveri Rahja. Toivotan teille kaikesta sydämestäni 
menestystä. 

— Sitä minulla ei valitettavasti oikein ole, hymähti Rahja vaka- 
vana.— Minulla olisi teille pieni pyyntö. Huomasin, että työläiset oli- 
vat minulle vihaisia. Nyt kyllä käsitän, mistä se johtui. En haluaisi 
jättää itsestäni huonoa muistoa. Olkaa hyvä ja sanokaa heille, etten 
ole niin auttamaton lurjus kuin heistä ensi silmäykseltä näytti. ; 

— Kyllä he käsittävät. Älkää olko siitä lainkaan huolissanne. Tul- 
kaa käymään meillä. Asun tässä lähellä — Stroganovin rantakatu 2. 
Olette aina tervetullut. 

Eino Rahja nyökäytti ja lähti nopeasti tehtaalta. 

Jalkojen alla narskahteli raikkaasti vastasatanut lumi. Selkeällä 
taivaalla hehkui rusko leveänä punaisena lippuna. 

”Huomenna kaikki pitää taas aloittaa alusta”, ajatteli Rahja surul- 
lisena. ”Mutta ei hätää. Lähden heti aamusta Suomen asemalle 

Eemeli Koposen luo. Hän on kokenut ja luotettava mies, kyllä hän 
jotain neuvoo. Miten monta toveria hän on pelastanut vankilasta ja 
karkotukselta viemällä veturissaan Suomeen. Eikä hän myöskään palaa 
tyhjin käsin, vaan tuo illegaalista kirjallisuutta. Kunnon ystävä aina 
auttaa.” 

Oli jo aivan pimeä, kun Rahja vihdoin tuli kotiportille. Hän hät- 
kähti kuullessaan selkänsä takaa: 

— Eino Abramovits! Vihdoinkin! 

Rahja käännähti. Hänen luokseen tuli Mihail Ivanovits Kalinin, 
vanha tuttu sorvaaja Aivazin tehtaalta. 

— Miten harvinainen vieras, hymyili Rahja—Ja minulla ei ole 
edes millä kestitä.. 

— Tiedän kyllä... Mennään puhelemaan. 

Huoneessa Mihail IvanovitS kysäisi: 

— Eikö isäntä vielä häädä kadulle? 

— Ei hänellä ole syytä. Vuokravelan minä maksoin. Möin kelloni. 

— Siinä sinä hätiköit. Olisit tullut meille vakuutuskassaan, niin 
olisi autettu. Jätän sinulle kolmikymppisen. 

— En ota! Sinullahan on perhe... 

— Älä huuda! Tämä ei ole minulta. Nämä ovat puolueen rahaa. 
Huoneesi pitää säilyttää kohtauspaikkana. Käsitätkö? Duumalainen 
vieraasi Grigori Ivanovit& Petrovski on tähän huoneeseen oikein ihas- 
tunut. Ja vielä eräs pyyntö. Pitää viipymättä lähettää ulkomaille eräs 
ammattivallankumouksellinen. Sinä olet siinä kokenut mies. 

— Niin olin ennen vanhaan. Nyt olen vain väliketju. Menen huo- 
menna Suomen asemalle ja sovin ajasta. Tulen sieltä luoksesi. 

— Siis sovittu. Odotan sinua kuuden maissa. On erittäin kiinnos- 
tavia uutisia ja yksi kiireellinen ja tärkeä tehtävä. Se sopii juuri sinun 
luonteellesi. 

— Minulla on kurja luonne. Räjähtelen kuin ruuti, virkkoi Rahja 
hymyillen. — Mutta tehtäviin minulla on paljon vapaata aikaa. Autan 
missä suinkin voin. 


m Muistorikas numero 


Ovi lensi vingahtaen auki, ja Jukka Rahja säntäsi huoneeseen, 
joka oli Suomen rautatien työväenmiliisin päämajana. Hän huohotti 
raskaasti ja kiivaasti. Hikipisarat olivat jättäneet vaaleita uurteita 
pölyisiin kasvoihin. Jukka laski ison raskaan kämmenensä pöydälle ja 
sanoi veljelleen: 

— Kuule, Eino, on kiireellinen tehtävä. Nevskillä maleksii kaiken- 
laista roskaväkeä. Niillä on kuulemma aikomus hävittää Pravdan 
toimitus. Toimitus on Moikalla, talo kolmekymmentä kaksi. Pitäisi 
saada järjestys aikaan. Käsitätkö? 

Eino Rahja nousi ja sanoi varmana: 

— Toimituksen me kyllä suojelemme. Eihän tämä ole ensi kertaa. 

Hän katsahti hopeakelloaan ja antoi päämajan päivystäjälle Pekka 
Lamoselle määräyksen: 

— Hälytä pojat koolle. Patruunat he saavat minulta. 

Eino veti taskustaan uuden revolverin, panosti sen ja sanoi Jukalle: 

— Saat mennä huoleti suorittamaan puoluetehtäviäsi. Tarpeen vaa- 
tiessa voit tiedottaa toveri Leninille, että Pravdan suojelu on luotet- 
tavissa käsissä. 

— Hoputa poikia. 

— Mene, mene vain. Pojat ovat tässä vierellä. Kuuletko, sieltä 
jo tullaan... 

Huone ahtautui täyteen punakaartilaisia. Miehillä ei ollut patruu- 
nalaukkuja. Kukin tuli vuorollaan komentajansa luo. Tämä otti laa- 
tikosta patruunia ja pani ne miesten taskuihin. 

— Löysin kaksikymmentä kaksi miestä, raportoi Lamonen.— Jot- 
kut eivät ole vielä tulleet työstä. 

— Vähänpuoleisesti, mutta selvitään, sanoi Eino.— Huomio! On 
saatu itseltään Leniniltä määräys suojella Pravdan toimitusta. Puhei- 
den pitämiseen ei ole aikaa. Perässäni juosten, mars! 

Keväinen päivä oli kuulas, tyyni ja lämmin. Kun oli päästy Litei- 
nin sillan yli, olivat kaikkien kasvot jo punaisia ja hikisiä. 

Rahja kuuli takaansa raskasta läähätystä ja rohkaisi perässään 
tulevia: 

— Pikemmin, pikemmin, pojat. Kun emme tulisi liian myöhään. 

Vastaantulijat väistyivät kiireesti syrjään ja katsoivat juoksevia 
aseistautuneita miehiä ihmeissään. 

KonjuSennajakadulla kaksi keikailevaa junkkarikoululaista, joilla 
oli partionauhat käsivarressa, aikoi pysähdyttää Rahjan, mutta tämä 
viuhtaisi vihaisena kättään: 

— Näpit irti... Tai jäätte jalkoihin... 

Junkkarit kavahtivat seinävierustalle. 

Edessä oli kadun sulkeva väkijoukko. Meni aikaa ennen kuin 
päästiin sen läpi. 

”Siinä kai odotetaan jokapäiväistä leipää”, ajatteli Rahja. ”Kyllä 
tämä on elämää. Pelkkää kurjuutta ja nälkää. Väliaikaiset vallanpi- 
täjät syyttävät kaikesta meitä bolsSevikkeja ja kokoavat turvakseen 

kaikenlaista roskaväkeä. Mitä jos ne roistot ehtivät ennen meitä ja 
pääsevät mellastamaan Pravdan toimituksessa?” 

Rahja oli kiukkuinen. Väsyneet jalat vapisivat inhottavasti ja keuh- 
koista tuntui loppuvan ilma. Terveys oli tosiaan huonontunut. Ja hän 
oli sentään vasta kolmenkymmenen kahden ikäinen. Rivistökin oli veny- 
nyt puolen virstan pituiseksi. Piti jatkaa kävellen. 

Nevskin ja Moikan kulmassa Rahja pysähtyi, kokosi pienen jouk- 
konsa ja sanoi käheällä äänellä: 

— Valmistautukaa! Kuuletteko millainen meteli siellä on? 

Ja Rahja lähti kiireesti harppomaan rantakatua. 

Pravdan toimitus sijaitsi väliaikaisesti Selski vestnik lehden kir- 
japainossa. Rakennuksen luona tungeskeli epäilyttävän näköisiä mie- 
hiä, jotka viuhtoivat käsiään ja uhkailivat. 

Nähtyään aseistautuneen osaston kirkujat hiljenivät heti ja hävi- 
sivät nopeasti paikalta. 

Rahja ilostui: 

— Tulimme parhaaseen aikaan. Meillä on nyt tärkeimmät asemat. 

Hän otti nenäliinan ja pyyhki kasvonsa. 

— Huhtikuu, mutta paahtaa kuin heinäkuussa. 

Rahja tarkasti kadun ja sijoitti vartiostot. Kolme punakaartilaista 
hän lähetti tiedusteluun Nevskille. Ryhmän vanhimmalle Herman Rii- 
koselle Eino antoi määräyksen: 

— Pidä silmäsi ja korvasi auki. Jos huomaat jotain, niin juokse 
heti tänne. 

Tyytyväisenä järjestelytaitoonsa Rahja lähti viiksiään kierrellen 
kirjapainoon. Hän pani heti merkille, että kaikki näyttivät kovin 
jännittyneiltä ja pelästyneiltä. Työläiset tuntuivat odottavan jo- 
tain, vilkuilivat tuon tuosta ikkunoihin ja oviin ja puhelivat puoli- 
ääneen. 

Rahja julisti niin kovalla äänellä, että kaikki hätkähtivät: 

— Älkää pelätkö, toverit. Tehkää työtänne kaikessa rauhassa. Me 
suojelemme teitä. 

Latojat menivät hitaasti paikoilleen kirjasinkastien ääreen. 

Rahja kiersi kiirehtimättä kirjapainon ja kysyi häntä kunnioitta- 
vasti seuraavalta iäkkäältä, sivistyneen näköiseltä mieheltä tiukasti: 

— Onko Pravda valmis? 

— Faktorina ilmoitan kaikella vastuuntunnolla, että meidän osal- 
tamme — tarkoitan latomoa — kaikki on ollut jo aikoja sitten valmista. 
Mutta rotaatiokone tavalliseen tapaansa pidättää... 

— Tavalliseen tapaansa! Rahja tönäisi kenkänsä kärjellä seinänvie- 
rustalle asetettuja RabotSaja gazetan nippuja.— MenSevikkien juoru- 
lehti on tietysti jo painettu. 

— Sanoin teille miten asiantila on, toveri... Anteeksi, en tiedä 
nimeänne... Se ei riipu meistä. Me luovutimme sivut aikanaan. 

— Selvä on. Katsotaanpa sitten sitä rotaatiokonetta, sanoi Rahja 
ja laskeutui paino-osastoon. 

Painokoneen luona istui jakkaralla iäkäs vihreäsilmäinen viiksi- 
niekka painaja, joka muistutti kylläistä, tyytyväistä kollikissaa. Mies 
luki RabotSaja gazetaa. 

Kiivas, suorasukainen ja jyrkkäluontoinen Rahja yritti hillitä rai- 
voaan ja tiedusteli: 

— Miksi painokone seisoo? 

Painaja käänsi varovaisesti lehden kokoon, työnsi sen taskuunsa ja 
virkkoi haukotellen: 

— Miksikö? Mekanismi on epäkunnossa. 

— Millainen mekanismi? 

Painaja nousi, silmäili ilkeästi myhähdellen ”kutsumattoman vie- 
raan” hyvää ruskeaa pukua ja uutta muodikasta hattua ja sanoi kiuk- 
kuisesti: 

— Mitä te, hyvä herra, tuppaudutte vieraaseen asiaan? Ettehän te 
käsitä rotaatiosta tuon taivaallista ja kuitenkin tulette minua opet- 
tamaan. 

— Älä koppaile. On tässä nähty kummempiakin koneita. Näytä! 
komensi Rahja. 

— Pyydän ettette korota täällä ääntänne. Tämä ei ole KSesinskajan 
palatsi. 

— Näytä, sanon minä! 

— Tästä särkyi pultti ihan kuin kiusaksi. 

— Ja pitäisikö meidän jäädä sitä tässä suremaan? Ota ja pane 
toinen tilalle. 

— Jopa on tulinen. Ei se ole niin yksinkertaista. Se on pitkän 
puuhan takana... 

— Riittää jo suunsoitto! Anna varapultti tänne. Panen sen heti 
paikalleen. 

Painaja kohautti harteitaan, otti vastahakoisesti kaapista rasvalle 
ja öljylle haisevat työkalut ja löysi pultin. 

Rahja väänsi katkenneen pultin pois tottuneesti ja kätevästi, pani 
uuden = tilalle ja sanoi nolostuneelle painajalle: 

— Paina täysin purjein eteenpäin! 

— Oletko sinä, nuorimies, kapteeni vai konemies? 

— Olen hoitanut koneita vähää vaille viisitoista vuotta ja sinä aioit 
vetää minua huulesta jollain pultilla! Jopa on tosiaan mekanismi. 
Pane rotaatio pyörimään! 

Mestari kytki virran ja hymähti: 

— Eipä ole otsaan kirjoitettu. Näöstä päätellen voisi luulla, ettet 
muuta osaa kuin kokouksissa puhua... 

Rahja otti uuden, vielä painomusteelle tuoksuvan Pravdan numeron, 
nousi yläkertaan ja latomossa viivähtämättä lähti ulos. Hän tiedus- 
teli vartijoilta: 

— Mitä uutta kuuluu meidän rintamalle? 

— Kovaa meteliä ne pitävät, lurjukset, mutta tänne eivät tule. 

— Pelkäävät siis. Älkää seisoko paikallanne, kävelkää ja puhelkaa 
kovalla äänellä. Ei pidä ujostella. 

— Me puhumme niin huonosti venäjää. 

— Mitäpä siitä... Puhukaa suomea. Antaa tuon porvarien roska- 
väen arvailla, että mistä bolSevikit ovat saaneet niin uljaan sota- 
joukon. 

Vartiomiehet naurahtivat ja lähtivät kiirehtimättä kulkemaan Moi- 
kan rantakatua pitkin. 

Rahja seisoskeli, kuulosteli ja avasi Pravdan. Heti pisti silmään 
lihavilla kirjasimilla ladottu kehotus: ”Toverit, jatkakaa keräystä puo- 
lueen kirjapainon hyväksi.” Niin, Pravda tarvitsi oman kirjapainon, 
sen piti päästä mahdollisimman pian itsenäiseksi, ettei tarvitsisi olla 
riippuvainen tuosta kurjasta Selski vestnikistä. Rahja muisti, miten 
oli kerännyt Pravdan hyväksi varoja punakaartilaisosastossaan ja 
tehtaalla. Kukaan ei jäänyt keräyksestä syrjään, jokainen oli 
antanut niin paljon kuin voi. Se olikin ymmärrettävää. Pravda oli 
kooltaan pieni, mutta teki suurta työtä. Se oli oma, oikea työväen 
lehti. 

Avoimesta ikkunasta kantautunut humina lakkasi äkkiä. ”Rotaatio- 
kone pysäytettiin”, arvasi Rahja ja riensi kirjapainoon. Ovella hän 
tapasi Pravdan taiton valvojan Kostja-sedän ja kysyi: 

— Toveri Jeremejev, joko painokone taas seisoo? 

— Se kirottu jarruttaja keksii vaikka mitä konsteja. Harmittaa kau- 
heasti. Tämänpäiväinen numero on niin tärkeä. Lenin on tehnyt sen 
miltei kokonaan *. 

— Minäpä otan ja annan sille painajallenne vähän löylyä... Tulee 
kyllä muistamaan! 


* Pravdassa n:o 37 huhtikuun 21. päivältä (4. toukokuuta uutta 
lukua) 1917 julkaistiin V. 1. Leninin artikkelit ”Väliaikaisen hallituk- 
sen nootti”, ”Eräs peruskysymyksistä”, ”Jumalankuvilla tykkejä vas- 
taan, korulauseilla pääomaa vastaan”, ”Kansalaisen V. TSernovin lo- 
aa ja ”Hra Plehanovin epäonnistuneet yritykset päästä päl- 
ähästä”. 

— Toveri Rahja, pyydän vain, ettei mitään väkivaltaisuuksia. Auta 
armias, jos se lurjus vielä karkaa, meillähän ei ole ketään tilalle. 

— Pitää opettaa omat miehet koneeseen, sanoi Rahja vihaisesti 
ja laskeutui painoon. 

Painaja istui jakkaralla ja silmäili lehteä. 

— Mikset tee työtä? kysyi Rahja vimmastuneena. 

— Oho, kolmas kohtaus! Kostja-setä apulaisineen, naljaili painaja 
päätään nyökäyttäen.— Huolehtisitte rasvasta ettekä huutaisi syyttä 
suotta. Niin, niin, hyvät ihmiset, huolehtisitte konerasvasta. Meillä 
sitä ei ole. Ja siksi pitää aika ajoittain seisottaa konetta, että se jääh- 
tyisi. Etteivät mekanismit kuumenisi liikaa. 

Rahja meni aivan painajan eteen ja katsoi häntä kiukusta laajen- 
nein silmin. 

— Niin että mitä sinulta oikein puuttuu? 

— Älä uhkaile, älä uhkaile! Olen jo tottunut kaikenlaisten komen- 
telijain huutoon. Sanoin luullakseni selvällä venäjän kielellä, että ei 
ole rasvaa, ei ole voitelurasvaa. 

Rahja ei voinut enää hillitä itseään, vaan veti taskustaan revolverin 
ja nosti sen aivan painajan nenän eteen: 

— Minä kyllä voitelen... Lähtee heti pyörimään. 

Painaja kavahti jakkaralta ja nosti tahraantuneet kämmenensä 
suojakseen: 

— Hyvänen aika, tehän olette hullu, kansalainen päällikkö... Tie- 
tysti se lähtee pyörimään. Eihän nyt noin pidä hermostua... 

Painokone alkoi pyöriä. 

Kostja-setä laski kätensä Rahjan olalle ja kuiskasi: 

— Tule, mennään raittiiseen ilmaan. 

— Pidä varasi, hyvä herra. Jos kone vielä pysähtyy, niin se pysäh- 
tyy viimeisen kerran, varoitti Rahja nousten portaita ylös. 

Hän kutsui ovella seisovan Elmer Närväsen ja käski: 

— Mene painoon ja pidä mestaria silmällä. Jos hän pysäyttää 
koneen, niin tiedota minulle. 

— Tuo kai on jo turhaa, hymähti Kostja-setä. 

— Ei mitään, pitää tarkastaa, virkkoi Rahja niukasti hymyillen 
ja lähti ulos. 

Hänen luokseen tulivat tiedustelijat. Ryhmän vanhin Herman Rii- 
konen raportoi: 

— Siellä Nevskillä kyllä joukko huusi ja uhkaili kovasti, mutta 
kirjapainon luo ne eivät ole uskaltaneet tulla. Säikähtivät meitä 
ulkomaalaisia. Kuuluivat sanovan, että olemme kiireestä kantapäähän 
aseissa. Nyt alkavat jo hissun kissun hajaantua. 

— Käykää siellä vielä kerran ja kuunnelkaa mitä he puhuvat. 

Rahja kiersi vartiopaikat ja päästi kotiin miehet, joiden piti mennä 
työhön yövuoroon. 

— Ehkä tästä joutaisivat kaikkikin kotiin, sanoi veturinkuljettaja 
Lindgvist makeasti haukotellen.— Kotiväki on huolissaan. 

— Kestäkää vielä vähän, toverit. Kun Pravda tulee painetuksi, 
lähdemme kaikki rauhallisella omallatunnolla. 

Rahja kiirehti taas kirjapainoon. 

Kostja-setä tuli hymyillen vastaan. 

— Tiedätkö, Eino, sinun voitelusi tepsi hyvin. Se temppuilija pani 
koneeseen jo toisen paperirullan. Kuudes tuhat on menossa. Tässä 
ajassa hän ei ole vielä milloinkaan painanut enempää kuin kolmesa- 
taa kappaletta... Tämä tällainen on ollut meillä kiusana jo pitkän 
aikaa. Vladimir Iljits oli pakotettu kutsumaan luokseen toverit Niko- 
lajevin ja Saharovin kirjaltajain ammattiliitosta. Heillä oli melko 
pitkä keskustelu. Ehdotettiin kaikenlaisia suunnitelmia, miten Pravda 
saataisiin ilmestymään ajoissa, mutta tätä sinun keinoasi kukaan ei 
hoksannut ehdottaa. 

— Älä naura. Jarruttajat pitää panna kuriin. 

Samassa soi puhelin. Jeremejev otti kuulokkeen ja sanoi: 

— Kuuntelen, Kyllä, Kostja-setä. Kaikki sujuu mainiosti, Vladi- 
mir Iljits. Kuudes tuhat on menossa. Ettekö usko? Mitäkö on tapah- 
tunut? Meillä on täällä vieraisilla Eino Rahja poikineen. Niin, niin, 
he vartioivat kirjapainoa. Ja tämä Rahja voiteli sen painokoneen. 
Milläkö tavalla? Melko omaperäisellä. Ei voinut enää hillitä itseään 
ja näytti sille temppuilevalle jarruttajalle revolveria... Ja tulos on 
mainio, kuten voitte vakuuttua. Mitä te nauratte? En kuule. Jaha, vai 
sellaistakin voitelua tarvitaan. Panemme korvan taa tulevaisuuden 
varalle. Ja Rahjalle lausuttava. kiitokset? Hyvä on, hyvä on, sanon 
kyllä. 

Jeremejev pani kuulokkeen paikalleen ja puristi lämpimästi Eino 
Rahjan isoa karheaa kättä. 

— Kuulithan, kenen kanssa puhelin? Käsititkö kaiken? 

— Kyllä käsitin, toveri Jeremejev. Vaikka sydämeni kaiken aikaa 
pamppailikin niin kovasti... Nyt voin mennä levollisin mielin kotiin. 

— Ota pojille lehtiä. 

— Otan ehdottomasti. Tästähän voi sanoa, että se on muistorikas 
numero. Ja kuule, jos ne lurjukset sieltä Nevskiltä yrittävät vielä käydä 
kimppuunne, niin soittakaa heti meille Suomen rautatielle. Mihin 
aikaan vain, päivällä tai yöllä. Tulemme aina avuksi. Lehtiä on kyllä 
paljon, mutta on vain yksi Pravda. 

W Apulainen 


--Ovelta kuului kova koputus. Eino Rahja sulki kirjan ja arvaillen, 
kuka niin myöhäinen vieras mahtoi olla, kehotti: 

— Sisään. 

Vieras oli hänen vanha hyvä toverinsa ammattivallankumoukselli- 
nen Aleksander Schottmann. Tämä ravisti kylmästä väristen sadepisa- 
rat hatultaan ja ojensi kätensä: 

— Hyvää päivää, Einol 

— Minun kelloni mukaan on kohta yö, toveri Gorski *. Arvelenpa 
tapahtuneen jotain erikoista. Istu ja kerro. Herätän tuossa tuokiossa 
teepannunkin. 

— Älä viitsi touhuta, hyvä mies. Pistäydyin vain hetkiseksi. Tar- 
vitsen näes apulaisen tarkastamaan miten rajavartiostot suorittavat 
palveluaan Valkeasaaren ympäristössä. Se on oikein tärkeä tehtävä. 
Käsitätkö? 

— Toistaiseksi en vielä -aivan, mutta jos se kerran on tärkeää. 
niin autan kyllä. 

— Meidän pitää ottaa selvä, pääseekö rajan yli ilman esikunnan 
antamaa lupalippua, joka saatettiin voimaan heinäkuun kahdennesta- 
kymmenennestä yhdeksännestä. Muuten, onko sinulla sellainen lupa- 
lippu? 

— Minä kyllä saan. Lapsuudentoverini Elmer Malmberg on työssä 
pääesikunnan salaisella osastolla. Voin hankkia sinullekin. 

— Minulla on jo. Milloin voit lähteä kanssani? 

— Ylihuomenna olen täydellisesti käytettävissäsi. Tarpeen vaa- 
tiessa voin olla menemättä tehtaalle. Olenhan sentään vanhempi 
mestari. 

— Hyvä on. Mutta ole valmiina, tulen hakemaan sinua varhain 
aamulla. 

— Kyllä minä herään. Minut on jo seitsemäntoista vuotta ajanut 
jalkeille aina sama herätyskello — huoli nimittäin. 

--Schottmannilla oli nähtävästi samanlainen ”herätyskello”. Hän 
tuli ensimmäisellä raitiovaunulla ja alkoi heti hoputtaa: 

— Lähdetään, lähdetään, Eino, ettei myöhästytä. 

Päivä oli tyyni, kirkas ja helteinen. 

Schottmann siristeli kapeita, väsyneitä silmiään ja virkkoi har- 
mistuneena: 

— Sää ei ole eduksemme. Tänään on äärimmäisen hyvä näkyvyys. 


* Toveri Gorski — A. V. Schottmannin puoluenimi. 

— Kaikissa kokeiluissa on aina otettava huomioon huonoimmat 
mahdollisuudet. Sateessa ja sumussa on tietysti helpompi livahtaa 
rajan yli. 

Valkeasaareen mentäessä miehet lukivat tuoreita sanomalehtiä ja 
matka sujui joutuisasti. 

He laskeutuivat nopeasti junasta ja kiersivät viimeisten vaunujen 
takaa. Schottmann sanoi hiljaa: 

— Mennään Siestarjoelle päin. 

Hän kääntyi kesäasukkaiden tallaamalle polulle, joka johti joen 
rantaan. Rahja seurasi perässä katsellen kaiken aikaa ympärilleen ja 
yritti painaa taipaleen mieleensä. 

He menivät toiselle rannalle liukkaita riukuja pitkin, joita paik- 
kakunnan asukkaat olivat asettaneet joen yli. 

Schottmann tutkiskeli jonkin aikaa huolellisesti lähiseutua, suojaten 
auringossa kyyneltyviä silmiään kämmenellä. 

Rahja istui ääneti kannolla, haluamatta häiritä neuvoillaan totista 
matkakumppaniaan. 

Vihdoin Schottmann valitsi suojatuimman ja lyhimmän tien, tuli 
Rahjan luo ja heilautti paljonpuhuvasti kättään tämän nenän edessä. 
— Pidä nyt varasi, ettet jää kelkasta! Pysyttele kintereilläni. 

Schottmann yritti olla liikuttamatta oksia ja ryömi äänettömästi 
niiden alitse. Hän meni pitkän, ainakin kolmensadan askeleen pituisen 
rantapensaikon läpi niin taitavasti ja varovasti, ettei lehtikään väräh- 
tänyt. Sitten Schottmann hengähti, tarkasteli kahta perunapellon 
sarkaa ja lähti kallista pyhäpukuaan säälimättä ryömimään kyljel- 
lään korkeaa heinää ja koivunvesoja kasvavaa syvää pellonojaa 
pitkin. 

”Hän on viittä vuotta minua vanhempi ja on vielä noin keiterä”, 
ihasteli Rahja, jolla oli kova työ pysytellä Schottmannin perässä. 
”Siinä on kadehdittavan sisukas mies.” 

Oja oli uuvuttavan pitkä, tuntui loputtomalta. Koivunoksat ja hei- 
nänkorret pieksivät silmiä ja poskia. Jotkin häikäilemättömät vikkelät 
kovakuoriaiset ja muurahaiset kutkuttivat inhottavasti ihoa ja työntyi- 
vät paidan kauluksesta sisään. 

Rahja oli mielissään, kun oja päättyi ja alkoi tuuhea kuusikko. Hän 
pyyhkäisi hehkuviin kasvoihinsa takertuneen hämähäkinseitin. 

Schottmann iski ovelan näköisenä silmää haluten nähtävästi 
sanoa: näetkö, miten hyvin ohitimme ”kielletyn vyöhykkeen”. 

Pukujaan puhdistellen miehet lähtivät kiirehtimättä ylittämään 
vadelmapensaikkoa kasvavaa hakkiota. 

Schottmannin jalan alla rasahti kuiva risu, ja heti kajahti ihmet- 
televä ja suuttunut ääni: 

— Hei miekkoset, mihin te oikein olette menossa? Tulkaapa ta- 
kaisin! 

Rahja käännähti ja näki viiden askeleen päässä iäkkäänpuoleisen 
tanakkarakenteisen vanhemman aliupseerin. Tämän kädessä välkähteli 
revolveri. 

— Johan nyt on hemmetti, suutahti Schottmann.— Olemme maksa- 
neet kesäasunnosta ja haluamme kävellä missä huvittaa. Mutta jokai- 
sen pensaan takaa huudetaan: ”Seis, minne menet?” 

Schottmann ojensi henkilötodistuksensa yrittämättäkään salata ärty- 
mystään. 

Aliupseeri katsahti useaan otteeseen lupalippua ja rajasääntöjen 
rikkojan hikisiä, väsyneitä kasvoja. 

Aivan samalla tavalla hän tunnusteli pyöreillä ankarilla silmil- 
lään Rahjan rauhallisia kasvoja, joille tämä yritti saada hyväntah- 
toisen ilmeen. Sitten aliupseeri kääntyi selin ja otti jotain sotilaspuse- 
ronsa taskusta. Yrjön mitalit kilahtivat levottomasti. Papereita palaut- 
taessaan hän varoitti jurosti: 

— Neuvoisin teitä, arvoisat herrat, ettette maleksisi rajan lähetty- 
villä. Satutte vielä pahalla hetkellä osumaan upseereihin ja pääsette 
niine hyvinenne ristikkojen taa. On annettu käsky, että kaikkia mat- 
kustajia ja jalankulkijoita on pidettävä erikoisen tiukasti silmällä. 
Käsitättehän sen itsekin, kaikkialla etsitään nyt Leniniä. Me emme 
voi päästää häntä ulkomaille. Älkää suuttuko, teillä on kyllä hyvät, 
ihan oikeat paperit, mutta enhän minä näe, mitä mielessänne pyörii. 
Sanotaanhan, että vieras sielu on hämärä. 

Schottmann oli epäonnistumisesta niin harmissaan, että vain hui- 
taisi kädellään, minkä piti merkitä: lakatkaa lörpöttelemästä, jättäkää 
meidät rauhaan. : 

Rahja päätti hälventää nolon hiljaisuuden: 

— Me kuljeskelimme täällä etsimässä sopivaa paikkaa, kansalai- 
nen päällikkö... tekisi mieli vähän onkia. Tiedättehän, jokaisella on 
omat mielitekonsa... 

— Puvuistanne päätellen olette kunnon väkeä, vakavaraista väkeä. 
Mutta se onkiminen on kyllä pajuköyttä. Niin että menkää nyt herran 
haltuun älkääkä enempää tänne tulko. 

”Arvoisat herrat” huomasivat aliupseerin äänessä pahanenteisen 
sävyn, kääntyivät muitta mutkitta ja arvokkuutensa ja mahtavuutensa 
säilyttäen lähtivät kiirehtimättä takaisin. 

Päästyään pensaiden suojaan Schottmann kävi kyykkysilleen ja 
kuiskasi: 

— Yritämme vielä kerran tai pari. Ehkä jostain päästäänkin me- 
nemään... 

— Ahkeruus on ilomme, virkkoi Rahja hymyillen. 

Toverukset yrittivät vielä kahteen otteeseen päästä rajan yli. He 
valitsivat kaikkein syrjäisimmät paikat, mutta eivät onnistuneet pet- 
tämään rajavartiolaisia. Kielletylle alueelle tunkeutuneet kesäasuk- 
kaat pysäytettiin vihaisesti, kasvoja verrattiin huolellisesti lupalip- 
puihin liimattuihin valokuviin ja sitten heidän käskettiin mennä 
kotiin. 

Uupuneina ja kiukkuisina miehet tulivat vihdoin maantielle. Schott- 
mann otti taskustaan leipäkannikan ja taittoi sen kahtia. 

— Siinä on vähän suolen mutkaan. Näen jo naamastasi, että olet 
nälissäsi. Kyllä olemme harpponeetkin. Eikä saatu muuta kuin pahaa 
mieltä palkaksi. Täällä on nyt tosiaankin läpipääsemätön kielletty 
vyöhyke. Kaikki suorittavat vartiopalveluaan uskollisesti kuin koirat. 
Pelkäävät varmaan, että muuten heidät lähetetään rintamalle. 

Rahja silmäili autiota pölyistä tietä ja virkkoi: 

— Sano nyt suoraan, kenet haluat viedä Suomeen. 

Schottmann näpäytti inhoten takiltaan vaaleanvihreän madon ja 
sanoi haukotellen: 

— Olemme saaneet tältä matkalta jos minkälaisia elukoita. Iljettää 
kun tuollaiset matelevat vaatteita pitkin... 

— Älä kieräile, Aleksander. Sano suoraan ja rehellisesti, että asia 
on kerrassaan salainen ja ettet sen vuoksi voi uskoa sitä minulle... 

Schottmann katsahti kumppaninsa alakuloisesti riippuvia viiksiä 
ja oksien raapimia poskia ja ehdotti rauhaarakentavasti: 

— Mennään noille kiville istumaan. Levätään vähän ja puhdiste- 
taan vaatteita. 

Miehet hyppäsivät ojan yli, istuutuivat lämpöiselle sammaloituneelle 
vierinkivelle ja söivät ääneti kuivan leipäkannikan, joka maistui 
ihmeen hyvältä. Schottmann otti kengät jalastaan, ripusti hikiset suk- 
kansa kuivumaan ja hieroessaan sinisiä paisuneita suonia kuiskasi 
tuskin kuuluvasti: 

— Vaikkei sitä saisi puhua, niin sinulle voin sanoa: se Suomeen 
menijä on Ukko*. 

Rahja hätkähti. Muistorikkaiden heinäkuun päivien jälkeen hän 
ei ollut kuullut mitään Leninistä. Kerran hän oli tiedustellut veljeltään 
Jukaltakin, mutta tämä tokaisi vain: 

— Minähän olin siihen aikaan vankilassa. En tiedä, mutta luulen 
hänen olevan jossain lähellä. 

Lenin oli siis aivan lähellä. Eino muisti lukeneensa aamulla 
Kopeika lehdestä uutisen, että Leninin kannattajien, bolSevikkien 


* Ukko —V. 1. Leninin salanimi. 

oikeusjutun tutkimuksia suoritetaan kovalla kiireellä. Tutkintatuoma- 
reita hoputtavat sekä oikeusministeri Zarudnyi että itse sotajoukkojen 
ylipäällikkö Kerenski. Ja heti tulivat mieleen innokkaasti palveluaan 
suorittavan vanhemman aliupseerin sanat: ”Kaikkialla etsitään nyt 
Leniniä. Me emme voi päästää häntä ulkomaille.” Aliupseeri ei var- 
maankaan luottanut muistiinsa ja siksi otti taskustaan Leninin valo- 
kuvan. Ei, tämä tie Suomeen ei kelvannut ollenkaan. Mutta Lenin ei 
myöskään voinut jäädä kaikkialla nuuskivien urkkijain ja iskuryhmien 
upseerien saartorenkaaseen. Mikä siis neuvoksi? 

— Mikset sano mitään? kysyi Schottmann tyytymättömänä. 

— Yritän tässä vähän ajatella. 

— Ja kauanko se kestää? 

— Sinä haudoit suunnitelmaasi varmaan kaksi viikkoa, mutta 
minulle et soisi edes kahta minuuttia. 

— Mikäs siinä, ajattele, ajattele vain, ehkä satut keksimään jotain 
järkevääkin. 

Rahja otti taskustaan kaksi juustovoileipää ja ojensi toisen toveril- 
leen. 

— Tämä minun panokseni on sentään vähän vahvempi kuin sinun. 

— Kyllähän minä tiesin, kenet otan apulaiseksi. Mutta älä suutu. 
Pidän sinua arvossa muutenkin kuin tämän jokapäiväisen leivän takia. 
Luotan sinuun kuin omaan itseeni. Siksi kerroinkin Ukosta. Mutta 
sinähän et kuuntelekaan. Ajatteletko? 

— Kyllä siinä on ajattelemistakin, kun on kysymyksessä niin vas- 
tuullinen ja tärkeä asia. Tässä pitää kaiken tapahtua prikulleen. 

Schottmann puhdisti huolellisesti pyhäpukuaan. Ulkonäkö oli näy- 
tellyt oman osansa, olihan se kokenut aliupseerikin puhutellut heitä 
”arvoisiksi herroiksi”. 

Jostain kuului etäinen veturin vihellys. Kylläinen varis lensi 
laiskasti aivan miesten päiden ylitse. Taittuneesta koivusta lankesi 
leveä varjo kivelle. Schottmann veti kiirehtimättä sukat jalkaansa ja 
tiedusteli varovaisesti: 

— Etkö siis mitään keksinyt? Tällaisen touhun jälkeen on luonnol- 
lisesti kurja olo. Koko ruumis on ihan veltto. Mutta pitää hankkiutua 
kotiin. 

— Odotahan hetkinen, Aleksander. Viisi vuotta sitten lähetimme 
Suomeen toista kymmentä kuolemaan tuomittua maanalaista työnte- 
kijää. Jokainen heistä joutui olemaan muutaman tunnin veturissa läm- 
mittäjänä. Hyvä toverini Eemeli Koponen oli siihen aikaan veturin- 
kuljettajana. Mieleeni juolahti, että se on varmin keino viedä Ukko 
rajan yli. Olen valmis takaamaan sen päälläni... 

Schottmann käännähti, halasi kömpelösti apulaistaan ja lähti 
liukumaan kiveltä vetäen Rahjaa mukanaan. Tämä vastasi tönäi- 
semällä Schottmannia päällään mahaan ja purskahti nauruun. Schott- 
mann nauraa hohotti ja läimäytti Einoa kevyesti siihen kohtaan mihin 
selkä päättyy. 

Noustuaan taas kivelle hän sanoi erikoisen sydämellisesti, lämmin 
väre äänessään: 

— Sen sinä keksit mainiosti, Eino. Sillä tavoin kaikki käy tosiaan- 
kin prikulleen. Olen sinulle oikein kiitollinen. Keskuskomitea antoi 
tehtäväkseni toimittaa Ukko keinolla millä tahansa Suomeen. Sieltä 
häntä ei löydetä. Kyllä minä tänään hermostuin. Minulla kun oli sel- 
lainen käsitys, että rajan yli pääsee helpommin jalkaisin kuin junalla. 
Tiedäthän, miten tiukasti Valkeasaaressa tarkastetaan matkustajat. 
Siellä on urkkijoita ja siviilipukuisia upseereita ja vaikka minkälaista 
roskaväkeä. 

— Mutta veturiin ne eivät mene, naurahti Rahja.— Veturinkuljet- 
tajaa ja lämmittäjää ei kukaan epäile. 

— Sepä se. Nyt sinä kyllä autoit minua kovasti. Etkä ainoas- 
taan minua, autoit koko puoluetta. Vallankumouksen jälkeen pystytäm- 
me sinulle muistopatsaan. Seisot siinä sitten kaikessa komeudessasi... 

— Kyllä sinulla on pistävä kieli. Sen vain sanon, että jos minulla 
olisi siivet, niin kantaisin niillä Leninin. Minulla on sopiva paikkakin, 
appiukolla on Jalkalassa oma talo. Mutta ihminen ei ole lintu. Sääli 
että Koponen on kuollut, hän olisi ollut nyt niin tarpeen. 

— Kyllä me löydämme veturinkuljettajan. Pidän siitä huolen. 

— Tarkoitat Hugo Jalavaa... 

e— Sinulta ei sitten saa mitään pidettyä salassa. Nouse, lähdetään 
Pietariin. Nyt pitää levätä kunnollisesti. Rauhallinen elämäsi on lop- 
punut. Meillä on edessä hyvin raskas päivä. Eikä vain yksi. Paljon 
raskaita päiviä. Sen voin taata sinulle, lähimmälle apulaiselleni... 

— Turhaan minua säikyttelet. Minua on elämäni varrella sekä 
tönitty että kolhittu. Olen valmis kaikkeen... 

Rahja ponnahti pystyyn ja toisti hymyillen: 

— Käsitätkö, häntä varten olen valmis kaikkeen. 

Rahja oli tyytyväinen. He eivät tosiaankaan olleet turhaan ryömi- 
neet. Olivathan he oman kokemuksensa perusteella vakuuttuneet, ettei 
rajaa voitu ylittää. Ja tärkeintä oli, että he olivat löytäneet kaikkein 
varmimman, kaikkein turvallisimman keinon Vladimir Iljitsin elämän 
pelastamiseksi: hän joutuu olemaan vain tunnin ajan ”lämmittäjänä” 
Hugo Jalavan veturissa. Kaikki pitää vain harkita ja valmistaa hyvin. 
Leniniä etsitään kaikkialta. Ja vähäisinkin virhe saattaa koitua suu- 
reksi onnettomuudeksi. 

m Läpi vaarojen ja vastusten... 


Tiistaina, 8. elokuuta Aleksander Schottmann ja Eino Rahja lähtivät 
työn jälkeen Siestarjoelle. 

Matkalla he eivät puhelleet. Kaikki oli jo harkittu pikkuseikkoja 
myöten ja oli laadittu toimintasuunnitelma. 

Ystävykset olivat pyhäpuvuissaan aivan kuin vieraisille menossa. 
He ottivat huomioon sen, että sotilashenkilöt päättelivät siviiliväen 
luotettavuudesta useinkin pukimien mukaan. 

Ei tehnyt mieli lukea eikä katsella vaunun ikkunasta. Rahja ajat- 
teli vain, miten edessäoleva vaikea taival sujuisi nopeasti ja vaaratto- 
masti. 

Schottmann keskeytti Rahjan mietiskelyt: 

— Meidän pysäkkimme. Lähdetään... 

Aurinko oli jo laskemassa ja läntinen taivaanranta hehkui punai- 
sena. Ilma oli käynyt viileäksi. 

— On pidettävä kiirettä, huomautti Rahja. — Nyt on pimeät yöt. 

— Pysy vain perässä. Minä tiedän tien, sanoi Schottmann. 

”Hän on näköjään käynyt täällä usein”, ajatteli Rähja. ”Tietää 
kaikki salaisuudet.” 

Miehet tulivat huomaamatta niitylle, joka oli vaaleanvihreän, pör- 
histyneen, märän odelman peitossa. Ilmassa leijui kuivatun heinän ja 
suoliejun hajua. Rahja silmäili vihaisena vedestä verkalleen nousevaa 
sakeaa usvaa ja riensi harmistuneena toverinsa edelle sanoen tätä 
kovakuoriaiseksi ja kilpikonnaksi. 

Rahja harppoi kapeaa polkua pitkin leveänä harottavan ja sateesta 
tummuneen suovan ohi. Äkkiä Schottmannin askeleet lakkasivat kuu- 
lumasta. Rahja vilkaisi taakseen ja näki toverinsa puhelevan joiden- 
kin huonoissa vaatteissa olevien epäilyttävän näköisten miesten kanssa. 
Hän kimpaantui: jokainen minuutti oli kallis ja Aleksander vain siellä 
pieksi kieltään. Eino sanoi suomeksi: 

— Mitä pirua sinä sinne jäit? Mennään! 

Schottmann ei vastannut. 

Rahja korotti ääntään: 

— Mitä sinä takerruit niihin kulkureihin? 

— Tule tänne, kehotti Schottmann. 

Rahja tunnusteli revolverin kahvaa. Kuka tietää mitä miehiä ne 
olivat. Ehkä ne ihan tahallaan haastoivat riitaa Schottmannin kanssa. 
Rahja palasi kiirehtimättä ja tähysti tarkasti tuntemattomia. Schottman- 
nin kanssa puheleva veitikkamaisesti naureskeleva mies, jolla oli 
sileäksi ajeltu leuka ja hieman ulkonevat poskipäät, näytti ihmeen 

tutulta. Tämän vierellä seisoi laiha viiksiniekka mies tyytymättömän 
näköisenä. 

Ja vasta heidän luokseen tultuaan Rahja tunsi naureskelevan mie- 
hen ja nolostui kovasti. 

— Hyvää päivää, Vladimir Iljits. Suokaa anteeksi, hyvänen aika, 
en voinut edes aavistaakaan... 

Lenin ojensi kätensä sanoen: 

— Kaikkeahan sitä sattuu. Mutta pyydän ottamaan huomioon, etten 
ole Vladimir Iljits, vaan Konstantin Petrovits. Koettakaa painaa se 
mieleenne. Istukaa, ryhdymme pohtimaan juoksevia asioitamme. 

Viiksiniekka mies, joka osoittautui heinäsuovan omistajaksi Nikolai 
AleksandrovitS Jemeljanoviksi, levitti vanhan viltin. Istuttiin piiriin. 

Schottmann selosti suunnitelman, jonka he olivat Rahjan kanssa 
laatineet. Siestarjoelta matkattaisiin rautateitse Ozerkin asemalle ja 
sieltä käveltäisiin Viipurin maantietä pitkin Aivazin tehtaan työläisen 
sorvaaja Eemeli Kalskeen asunnolle. Vähän levähdettyään Konstantin 
PetrovitS ajaisi Jalavan veturissa Suomeen. 

Jemeljanov oli tällaista suunnitelmaa vastaan ja ehdotti toisen tien, 
joka hänen mielestään oli lyhin ja vaarattomin: 

— Mennään autiota metsätietä LevaSovon asemalle. Siellä te nou- 
sette Pietarin junaan ja lähdette junasta Udelnajan asemalla. Silloin 
emme kohtaa kesäasukkaita emmekä partioita... 

Lyhyen harkinnan jälkeen hyväksyttiin Jemeljanovin suunnitelma. 

Lenin tiedusteli: 

— Nikolai AleksandrovitS, tunnetteko te tien hyvin? 

— Olen kulkenut täällä pienestä pitäen marjassa ja sienessä. Suora 
tie, ei se kääntyile minnekään, vastasi Jemeljanov, tosin hieman epä- 
varmasti. Hän konttasi syvään koloon heinäsuovassa ja veti esiin käsi- 
kirjoituksia, sanomalehtiä, julkaisuja ja kirjoja, kääri ne peitteeseen, 
sitoi narulla ja vei nopeasti veneeseen sanoen siinä istuvalle po- 
jalleen: 

— Kolja, vie tämä kotiin, anna äidille. 

Suovassa oli jäljellä kolme isoa tuoretta kurkkua. Schottmann pani 
ne taskuunsa. 

— Matka on pitkä. Voivat olla tarpeen... 

Vladimir Iljits meni Jemeljanovin luo ja kysyi: 

— Nikolai AleksandrovitS, oletteko tutkinut tien hyvin? 

Jemeljanov vastasi vähän emmittyään: 

— Minähän olen pyöriskellyt täällä koko ikäni. Emme me eksy. 

Ja hän lähti varmana kapeaa mutkittelevaa polkua pitkin. 

Matkamiehet yrittivät väistää tuuheita pensaita, jotka pärskyttivät 
heidän päälleen runsaasti isoja kylmiä kastepisaroita. He kulkivat 

vaiteliaina, astuen edellämenijän jälkiin. Ja kaikki ilostuivat, kun 
tultiin tasaiselle kuivalle kylätielle. Oli jo myöhä eikä missään näky- 
nyt ihmisiä. 

Leninin vierellä kulkeva Eino Rahja ajatteli, että tällaista hupaisaa, 
kovapohjaista tietä pitkin he pääsisivät asemalle puolessatoista tunnissa. 

Mutta Jemeljanov kääntyi tieltä kapealle polulle. Toiset seurasivat 
häntä. 

Tuli jo pimeä. Kuljettiin hitaasti, sillä jalat livettivät märässä ruohi- 
kossa. Miehet pitivät käsiään ojossa, etteivät törmäisi puihin tai pensai- 
siin. Kun oli menty kedon yli, Jemeljanov kadotti polun ja lähti kul- 
kemaan umpimähkää = siirrellen kahisevia märkiä oksia vihaisesti 
tieltään. 

Ilmassa alkoi tuntua kulon käryä. 

— Nyt olemme harhateillä, sanoi Schottmann vihaisena.— Haisee 
aivan turvepalolle. 

— Suo on kytenyt koko kesän, kiirehti Jemeljanov rauhoittamaan 
tovereitaan. — Me ohitamme sen vasemmalta. 

Muutaman askeleen päässä jouduttiin sakean savun sekaan. Ei näky- 
nyt taivasta eikä maata, vain kellertävää, kitkerää savua, joka nostatti 
kyyneleet silmiin. 

— Minne sinä meidät toit, senkin Susanin, kivahti Rahja. — Vajoam- 
me tästä vielä manalaan. , 

— Älkää pelätkö. Seuratkaa minua, johdatan teidät pois savusta, 
sai Jemeljanov hädintuskin yskältään sanotuksi. Menemme suo- 
rinta tietä. 

— Suorin tie ei aina ole lyhin, huomautti Schottmann.— Meidän 
suunnitelmamme olisi kyllä ollut parempi. 

Jemeljanov taittoi mitään virkkamatta kuivan, ohuen kepakon ja 
tietä tunnustellen kulki varmoin askelin lämmintä, kevyenä pilvenä 
ilmaan lehahtavaa tuhkakerrosta pitkin. Maa hyllyi matkaajien jalkain 
alla 'kuin höyhenpatja ja jokainen ajatteli vaistomaisesti, ettei vain 
tulisi rikkoneeksi tuota vajottavaa ohutta kuorta ja uppoaisi tuirvesuo- 
hon, joka saattoi nielaista ihmisen. 

Rahja oli vihainen Jemeljanoville. Oli vielä kehunut kierrelleensä 
täällä pienestä pitäen eikä edes tuntenut tietä. 

— Polku, tässähän on se kaivattu polku, huoahti Jemeljanov helpo- 
tuksesta. — Tästä on asemalle kivenheiton matka. 

Kaikki reipastuivat tuntiessaan vankan maan jalkainsa alla. He hen- 
gittivät ahnaasti raikasta ilmaa ja pyyhkivät nokisia hikeentyneitä. kas- 
vojaan. 

Polku johti hiljakseen solisevalle joelle, jonka vesi oli mustaa 
kuin terva. 

— Nikolai Aleksandrovits, mistä tämä on tähän tullut? ihmetteli 
Lenin.— Ettehän te puhunut mitään tällaisesta luonnon ihmeestä. 

— En tosiaan puhunut. Tämä on Mustajoki. Se ei oikeastaan ole 
joki eikä mikään. Puro vain. Katsokaa, tuolla toisella rannalla näkyy 
kärrynpyörän jäljet Kannan teidät tuossa tuokiossa yli. 

Jemeljanov otti ketterästi kengät jalastaan, riisui housunsa ja kah- 
lasi jokeen. Puolivälissä hän alkoi käpristellä ja sadatella: 

— Kyllä se pahus on kylmää! 

— Ehkä tästä kesällä on ajettukin kärryillä, mutta nyt sateet ovat 
saaneet sen tulvimaan, virkkoi Rahja riisuen myös vaatteensa.— Kyl- 
läpä meitä kiikastaa: joudutaan menemään läpi tulen ja veden. 

— Tämä on teille ihan parahiksi, mokomat konspiraattoriparat, 
nauroi Vladimir Iljits.— Olkoon tämä teille kaikille opiksi. 

Jemeljanovin ehdotuksesta hän kieltäytyi jyrkästi: 

— En ole mikään neitonen. Menen joen yli itse, älkää huolehtiko. 

Rahja kahlasi Leninin jäljessä. Virta oli tosin heikko, mutta pohja 
oli mutainen, livettävä ja epätasainen. Kunhan Lenin ei kaatuisi. 

Päästiin sentään onnellisesti toiselle rannalle ja pukeuduttiin kii- 
reesti. Lenin määritteli suunnan tähtien mukaan ja niin jatkettiin mat- 
kaa. Jemeljanov asettui taas oppaaksi ja mutisi nolona: 

— Miten monta kertaa tästä on kuljettu ja taivallettu. Olen vael- 
tanut nämä metsät pitkin ja poikin, mutta tänä yönä hiisikö lie johta- 
nut harhaan. 

— Tarkistitteko toissapäivänä tien? kysyi Lenin. 

— En, en ehtinyt, tunnusti Jemeljanov syyllisenä. — Olin illalla 
kauhean väsynyt. Ja sitä paitsi luotin muistiini. 

Metsäpolku katosi heti kun miehet tulivat korkeaa ruohoa kasva- 
valle kedolle. Jemeljanov kumartui yrittäen turhaan etsiä kärrynpyörän 
jälkeä. 

— Siinä teitte aikamoisen virheen, Nikolai Aleksandrovits, sanoi 
Lenin moittivasti.— Tällaisessa tilanteessa pitää aina harkita sen seit- 
semän kertaa. Varoitinhan teitä, että tie on välttämättä otettava enna- 
kolta selville. Ei pidä luottaa muistiin. 

— Lakkaa jo kumartelemasta, mennään etsimään polkua, kuiskasi 
Rahja synkkänä Jemeljanoville. Sitten hän varoitti toisia: 

— Odottakaa tässä, me palaamme pian. 

He menivät kedon yli ja näkivät kapean pensaikon takana kor- 
kean ratapenkereen ja kiskot. 

— Rautatie! ilostui Jemeljanov.— Luojan kiitos, viimeinkin tulimme. 

— Mennään katsomaan, onko asema kaukana. 

Rahja ja Jemeljanov nousivat radalle. Oikealla häämöiti joitain 
rakennuksia. 

— Nyt on kaikki kunnossa, sanoi Rahja hymyillen ja palasi kii- 
reesti tovereiden luo. Hän julisti iloisena: 

— Asema! 

— Mikä asema? kysyi Vladimir IIjits. 

— Luullakseni Dibuny. 

— Minkä vuoksi — luullakseni? Miksei tarkasti? Totuttautukaa 
täsmällisyyteen! 

— Kyllä! vastasi Rahja nolostuneena ja riensi asemalle. Hän tunsi 
itsensä syylliseksi. Asia oli tosiaan vakava, kuka tiesi vaikka he olisi- 
vat sellaisen rämpimisen jälkeen tulleet Valkeasaarelle. Suoraan raja- 
vartioston kynsiin. 

Rahja luki selvästi näkyvät kirjaimet ”Dibuny”. Siis näkömuisti 
ei ollut pettänyt. Hän ehti panna merkille, että asemalla oli myöhäi- 
sestä hetkestä huolimatta paljon väkeä. Kesäasukkaat olivat siihen 
aikaan jo levolla. Ehkä sotilasviranomaiset olivat järjestäneet rat- 
sian? Tai asemalle oli tullut rajavartiopatrulleja? Rahja päätti kertoa 
epäilyksistään Leninille. 

Eino palasi pensaikkoon ja kuuli matkakumppaniensa purra rous- 
kuttavan kurkkuja. Hän soimasi itseään, että oli lähtenyt niin vaikealle 
matkalle ottamatta edes leipäpalaa mukaansa. Hän kertoi havain- 
noistaan kiireesti, huolestuneena. 

Lenin kuunteli rauhallisena ja pyysi: 

— Toveri Rahija, ottakaa kaikki selville yksityiskohtaisesti. Me 
emme voi riskeerata. 

— Anteeksi, Konstantin Petrovits. Menen uudelleen katsomaan. 

Rahja lähti asemalle yrittäen astella radan karahtelevalla soralla 
mahdollisimman äänettömästi. Hän näki himmeiden lyhtyjen valossa 
junkkarikoululaisia, reaaliopistolaisia ja lyseolaisia käyskentelevän ase- 
masillalla. Kaikkien selässä välähtelivät tuiman näköisinä kosteat 
kiväärinpiiput. Rahja hätkähti, ja jalat perääntyivät itsestään tuuheaan 
pensaikkoon. Ei hän pelännyt itsensä takia — paperit olivat kunnossa. 
Mutta Leninillä ei ollut mitään muuta todistusta kuin Siestarjoen 
tehtaan työläisen Konstantin PetrovitS Ivanovin nimelle annettu vää- 
rennetty lupakortti. Dibunyssa, joka oli kuuden virstan päässä rajalta, 
sellainen todistus olisi vain omiaan herättämään epäilyksiä. Miten nuo 
hämäännytetyt keltanokat riemuitsisivatkaan, jos saisivat käsiinsä 
saavuttamattomissa olleen bolSevikkien johtajan, jonka päästä oli 
määrätty kahdensadan tuhannen kultaruplan palkkio! 

Etsiessään matkakumppaneitaan Rahja ehti hieman rauhoittua, niin 
että saattoi selostaa tilanteen nopeasti ja melko asiallisesti. Uutinen 
mykisti kaikki. Pensaikosta siirryttiin heti syvään tienojaan. Nyt ryh- 
dyttiin pohtimaan tilannetta jo kuiskaamalla. 

Nikolai Jemeljanov tunsi itsensä kauhean syylliseksi ja ehdotti 
arasti, että mentäisiin Pesotönajan asemalle. Sinne olisi vain kahden 
virstan matka. 

— Mutta missä on takeet, ettei sielläkin suoriteta ratsiaa? kysyi 
Lenin. 

— Sitä paitsi voimme myöhästyä viimeisestä junasta, muistutti 
Rahja. 

— Mihin aikaan viimeinen juna menee Pietariin? 

Rahja katsahti arastellen Vladimir IljitSiin ja sanoi hiljaa: 

— Suunnilleen kello yhden tienoissa yöllä. 

— Näettekös, taas suunnilleen! Mitä varten sitten oikeastaan on 
junien aikataulut? Kerrassaan ihmeteltävää huolettomuutta, konspi- 
raattoriparat. Menkää viivyttelemättä asemalle ottamaan selvä, mil- 
loin juna tulee, ja ostakaa liput. 

Kaikki konspiraattoriparat nousivat heti. Schottmann nykäisi Rah- 
jaa raivostuneena hihasta ja kuiskasi: 

— Pysy täällä. Vastaat päälläsi! ja hän lähti nopeasti Jemelja- 
novin kanssa asemalle. 

Kului muutamia jännittäviä minuutteja. 

Rahja istui aivan Leninin vieressä ja piti kättään revolverin kah- 
valla. Mitä Schottmann ja Jemeljanov sinne oikein juuttuivat? Kun 
olisi ryömiä lähemmäs ottamaan selvää. Mutta aseetonta Vladimir 
kovalla äänellä sanottavan: 

— Kuinka niin kuka olen? Siestarjoen tehtaan työmies. Mitä te 
oikein tahdotte minusta? 

— Mitä teet täällä puolenyön aikaan? helähti nuorukaisen ääni 
kiukkuisena. 

— Olin kyläilemässä ja nyt matkustan kotiin. Minun asiani eivät 
teille kuulu, herra aliupseeri. Nyt ei ole mikään tsaarivalta. 

— Vai sillä tavalla! Seuratkaa minua. 

— Teillä ei ole oikeutta käydä käsiksi rehellisiin ihmisiin. Nyt 
on vapaus. 

— Mennään, mennään, sielläpähän otetaan selvä... 

— Minä valitan tästä. En.. 

Siihen ääni katkesi. 

— Kuulostaa siltä, että Jemeljanov pidätettiin, sanoi Rahja jännit- 
tyneenä kuuntelevalle Leninille. — Hän huusi tahallaan, että saisi koko 
sen koplan huomion kiintymään itseensä. Ja samalla hän varoitti 
meitä. Istukaa tässä hiljakseen, minä menen ja kurkistan. Ehkä juna 
on jo tulossa. 

Rahja nousi ojasta, kapusi ratapenkereelle raapien polvensa soraan 
ja tähysti asemasillalle päin. Se näytti aivan autiolta. 

”Missä Schottmann on? Otettiinko hänetkin kiinni?” ajatteli Rahja 
levottomana. ”Pitää kysyä, milloin juna tulee.” 

Rahja meni valaistulle asemasillalle ja hänen luokseen kapsahti 
heti nuorukainen reaaliopistolaisen puku yllään. 

— Minne olette menossa? 

— Pietariin. 

— Voisinko nähdä paperinne. 

— Kyllä vain. 

Reaaliopistolainen tarkasti esikunnan antaman Suomi-luvan, pas- 
sin ja lentokonetehtaan mestarin arvovaltaisen todistuksen. Sitten hän 
silmäsi tuntemattoman hyvää, muodikasta pukua ja uutta kallista 
huopahattua ja sanoi kohteliaasti: 

— Kaikki on kunnossa. Tiedättekö, täällä juuri pidätettiin eräs. 
Rähisi kauheasti. Kerrassaan tyypillinen ryysyläinen... 

Rahja pani paperit taskuunsa. Samassa hän kuuli lähestyvän junan 
puuskutusta ja riensi Leninin luo. Mutta ennen kuin loikkasi ratapen- 
kereeltä ojaan hän katsahti asemalle päin ja näki Schottmannin puhe- 
levan reaaliopistolaisen kanssa. Rahja ilostui. Se kävikin hyvin: Schott- 
mann veti puoleensa tuon innokkaan juipin huomion. 

Hän kuuli Vladimir Iljitsin kuiskaavan: 

— Mitä teille oikein tapahtui? 

— Juna tulee. Seuratkaa minua. 

— Entä liput? 

— Pitää matkustaa ilman. 

Juna puhisi jo asemalla. 

Rahja hypähti viimeisen vaunun astimelle ja ojensi kätensä Vladi- 
mir IljitSille. 

— Pikemmin, pikemmin... 

Eino ihmetteli, miten nuorekkaan kevyesti ja ketterästi Lenin nousi 
jyrkkiä vaununportaita. Hän oli lyhyehkö ja tanakka, mutta hyppäsi 
kuin nuori mies. Ehdittiin, tärkeintä oli että ehdittiin! Kauheimmasta 
oli nyt selvitty. 

Lenin ja Rahja tulivat tyhjään vaunuun ja istuutuivat ikkunan luo. 

— Entä jos tulee lipuntarkastaja? Sehän saa meidät heti kiinni. 
Tämä on ensimmäinen kerta, kun ajan näin häpeällisesti jäniksenä, 
tunnusti Lenin. 

— Emme rupea väittelemään. Maksamme heti sakon, sanoi Rahja. 

— Pyydän teitä maksamaan minunkin edestäni. Mutta missä mei- 
dän Aleksander Vasiljevits on? 

Rahja ei ehtinyt vastata. Vaunuun tuli lihava tyytymättömän näköi- 
nen junailija valaisten penkkejä valko-puna-vihreällä lyhdyllään. 

Vladimir Iljits veti lippalakin silmilleen, pani käden leukansa 
tueksi ja oli nukkuvinaan. 

Rahja ojensi kätensä junailijalle ja tiedusteli tämän vointia. 

— Luojan kiitos, ei ole mitään valittamista. Mistä tulet näin myö- 
hään, Eino? 

— Olimme toverini kanssa kokouksessa. Innostuttiin niin puhu- 
maan, että olimme vähällä myöhästyä junasta. Emme edes ehtineet 
ostaa lippuja. 

— Ahaa, te olette siis ilman lippuja. Olkoon. Vanhan tuttavuuden 
nimessä vien teidät jäniksinä. 

Junailija haukotteli, pyyhkäisi kädellään kasvojaan ikään kuin unta 
karkottaakseen ja murisi: 

— Kyllä nyt ovat kerrassaan käsittämättömät ajat. Kaikkialla vain 
pidetään kokouksia ja kokouksia. Ja kaikki puhuvat Leninistä... 

— Tietäähän sen. Puhutaan kaikenlaista jonninjoutavaa, sanoi 
Rahja vilkaisten Leniniin. 

— Älähän nyt. Ei sitä niin suoralta kädeltä voi sanoa. Lehdissä 
on kirjoitettu, että Lenin on saanut ulkomailta kaksi ja puoli mil- 
joonaa kullassa. Ajattele toki: kaksi ja puoli miljoonaa! Sehän on 
suuri omaisuus. 

— Oletko sinä nähnyt? Oletko ollut niitä laskemassa? Kaikenlaisiin 
huhuihin sinä uskotkin. Ehkä Leninillä ei? ole edes paria ruplaa tas- 
kussaan. Porvarit keksivät vaikka mitä saadakseen hänet häväistyksi. 

— En ole tosin nähnyt, mutta siitähän puhutaan ja kirjoitetaan. 
Kyllä siinä jokin syy piti olla, kun Lenin karkasi Pietarista. 

— Kuule, Erkki, ethän sinä ole mikään tyhmä mies, mutta luet 
kaikenlaista törkyä. Eikö sinulla ole muuta tekemistä? 

— En minä yksin, monethan niitä kaikenlaisia juttuja puhuvat. 

Rahja hieroi isoja kämmeniään lujasti vastakkain saadakseen hil- 
lityksi yhä kasvavan ärtymyksensä ja ajatteli: ”Kuinka Vladimir 
IljitS voi noin rauhallisena kestää tuollaista parjausta? Mikä tahdon- 
voima hänellä onkaan, kun voi olla vaiti eikä näytä suuttumustaan. 
Jos minusta tuollaista pötyä puhuttaisiin, en kyllä kestäisi.” 

Rahja katsahti Leninin päivettynyttä kättä, joka oli kuin juotettu 
leukaan, ja vaihtaakseen puheenaihetta tiedusteli: 

— Missä sinun väkesi on kesälaitumella? 

Erkki virkkoi hymyillen: 

— Lähetin anopin luo maalle. Kaupungissakin voisi olla, mutta 
kun ei ole mitään syömistä. Kyllä on paha, kun on väliaikainen valta. 
Ensi viikolla menen lasten luokse. Minun onkin jo niin ikävä heitä. 

Erkki ryhtyi mielellään kertomaan juurta jaksain pojistaan ja tyt- 
tärestään. 

Niin tultiin huomaamatta Udelnajan asemalle. 

— Me olemmekin jo kotona, sanoi Rahja kovalla äänellä.— Kiitos 
sinulle, Erkki. 

— Hyvää yötä, ”jänis”. 

Vladimir IljitS nousi, puristi ääneti lujasti junailijan kättä ja meni 
ovelle. 

Junailija valaisi tietä lyhdyllään ja varoitti: 

— Varovasti, varovasti, portaat ovat niin jyrkät. 

Lenin ja Rahja laskeutuivat junasta. Oli hiljaista kuin syrjäseu- 
dulla. He seisoskelivat niin kauan että pyörät alkoivat taas kolista. 

— Niin, Schottmannille on jotain tapahtunut, sanoi Rahja ympä- 
rilleen katsellen. — Vaikka minusta kyllä näytti, että hän taisi nousta 
junaan. 

— Taaskin ”näytti” ja ”taisi”. Sovitaan siitä, että tulemme nou- 
dattamaan kaikessa ehdotonta tarkkuutta. Opastakaa minut nyt. Toi- 
von ettette ainakaan kaupungissa eksy. 

— Siitä voitte olla huoleti, Konstantin PetrovitS. Tästä on enää 
kivenheiton matka. Nurkalla on vain yksi miliisi * ja hänkin nukkuu. 

— Oletteko sen tarkistanut? 

— Olen jo tutkinut hänen tapansa. Tähän aikaan mies aina tork- 
kuu. Mikäpä hänet herättäisi? Koirien haukuntaan hän on tottunut. 

Lenin ja Rahja menivät Skobelevinkatua pitkin nurkalle ja kään- 
tyivät Jaroslavlinkadulle. Miliisi istui talon portailla uninen naama 
leveän kämmenen peitossa. 

Rahja aikoi sanoa: ”Näettekö miten mies parka on uupunut”, mutta 
vilkaistuaan Vladimir IljitSin totisiin, mietteliäisiin kasvoihin käsitti, 
ettei leikinlasku ollut nyt sopivaa. Leniniä nähtävästi huolestutti 
Jemeljanovin pidättäminen ja Schottmannin salaperäinen katoaminen. 
He eivät tietenkään sanoisi kuulusteluissa mitään — illegaalisessa toi- 
minnassa oli koetellut ihmiset — mutta heitä itseään uhkasi vaara. 
Ja Rahja ajatteli taas, että he olivat sittenkin valmistautuneet huonosti 
siirtämään Leniniä Razliv-järveltä Pietariin. Oli suuri onni, että kaikki 
oli sujunut hyvin ja että toivottuun yösijaan oli jäänyt vain muuta- 
man askeleen matka. 

Jossain lähellä, varmaan Aivazin tehtaan luona pamahti kiväärin- 
laukaus. Sitten kajahti toinen ja kolmas. 


* Kohta Helmikuun vallankumouksen jälkeen (4. maaliskuuta 
1917) porvarillinen Väliaikainen hallitus perusti Pietariin miliisin 
”ylläpitämään järjestystä”. 

Vladimir Iljitä pysähtyi ja kysyi huolestuneena: 

— Mitähän se merkitsee? 

— Ei mitään erikoista. Miliisit vain siellä metakoivat. Tai ehkä 
on laukaustenvaihtoa rosvojen kanssa. Älkää ihmetelkö. Täällä on 
nykyään kaikenlaista roskajoukkoa vaikka millä mitalla, sanoi Rahja 
levollisena. — Tulkaa, tulkaa, nyt olemmekin jo kotona. 

Pienikokoinen pyöreäkasvoinen nainen seisoi pimeässä huoneessa, 
tähysti ulos avoimesta tuuletusikkunasta ja kuulosteli jännittyneenä. 
Öljylyhty loi heikkoa valoaan Jaroslavlinkadulle. Poppelin- ja koivun- 
lehvät kahisivat hiljaa, tuskin kuuluvasti, mutta naisesta se tuntui 
pimeään kätkeytyneiden ihmisten kuiskeelta. 

Naisen jalkoja jomotti väsymyksestä, häntä nukutti, teki mieli 
juoda, mutta hän ei voinut poistua hetkeksikään vartiopaikaltaan. Nai- 
nen katsoi, miten kaksi miliisiä asteli kiirehtimättä talon ohi kivet- 
tyä katua pitkin. Heidän selässään heilahtelivat tuimina kiväärit. 
”Mihin he ovat menossa?” ajatteli nainen levottomana. ”Ehkä rauta- 
tieasemalle?” 

Naapuritalosta riensi ulos joku vaaleapaitainen mies ja lähti ympä- 
rilleen vilkuillen juoksemaan Aivazin tehtaalle päin. 

Aivan läheltä kuului ohi kulkevan junan kovaa puuskutusta. Tämä 
kai on viimeinen. Eivätkö he taaskaan tulleet?” ajatteli nainen ja 
huokasi raskaasti. ”Jospa he ovat joutuneet junkkarikoululaisten kyn- 
siin... Kyllä tämä on kauheaa aikaa. Kaikkialla ratsioita ja kotitarkas- 
tuksia.” 

Ikkunalasit helähtivät terävästä laukauksesta. Sitä seurasi toi- 
nen, kumeampi laukaus. Ja heti alkoivat koirat haukkua räkyttää vim- 
moissaan sekavana kuorona. 

Nainen painautui ikkunalautaa vasten yrittäen arvailla, missä päin 
ammuttiin. ”Jospa se kuului asemalta? Toinen kuulosti aivan revol- 
verin laukaukselta. Einolla on nykyään aina revolveri mukanaan. 
Missä hän oikein on? Mitä hänelle on voinut tapahtua?” 

Alhaalla narahti ovi, joku meni valkeissa vaatteissa rappusille, 
seisoskeli hetkisen ja palasi taloon. Ohuen väliseinän takaa kantautui 
asunnon emännän yskintää. Heikko ääni kuului pyytävän: ”Vettä”,— 
tai ehkä siltä vain kuulosti. Nainen ei liikahtanut paikaltaan. 

Lähikadulta kuului hevosten kavioiden kapsetta. 

Nainen hätkähti ja yritti arvata, kuka siellä ratsasti, montako 
miestä heitä oli ja minne heillä oli sellainen kiire... Miten pitkä, kam- 
motitava yö! Asunnon isäntä Eemeli Kalske oli jo aikoja palannut 
iltavuorolta, juonut teetä ja nukahtanut. 

Nainen kuuli askeleita ja tähysti vielä tarkemmin. Talon portille 
pysähtyi kaksi miestä. Toisen heistä — kumarahkon, keskikokoisen ja 
tanakkavartaloisen — nainen tunsi heti. Hän otti valkean nenäliinan 
ja heilautti sitä kolme kertaa. Hiljainen tuttu ääni kuului sanovan: 

— Kaikki on kunnossa. Lyyli odottaa meitä. 

Kauan odotetut vieraat tulivat nopeasti avoimesta portista rap- 
pusille ja nousivat narahtelevia puuportaita varovasti toiseen ker- 
rokseen. 

Lyyli riensi avaamaan asunnon oven ja kuiskasi onnellisena: 

— Eino, rakas, vihdoinkin! Ehdin tyhmyyksissäni kuvitella jos 
mitä. Valvon jo kolmatta yötä... 

— Rauhoitu toki. Kaikki on prikulleen niin kuin kuuluukin. 

Lyyli sytytti pienen lampun, tarkasteli tulijoita ja alkoi päivitellä: 

— Hyvänen aika, missä te olette oikein vaeltaneet? Jalkannehan 
ovat ihan märät ja kuraiset. Riisukaa kengät ja sukat. Älkää yhtään 
ujostelko, Vladimir Iljits. 

— Konstantin PetrovitS, oikaisi Rahja tiukasti. — Paina se mieleesi. 

— Yritän muistaa, nyökäytti Lyyli ja meni keittiöön. 

Vladimir Iljits katsahti kysyvästi Rahjaan: 

— Vaimonne taitaa olla vakava? Panitteko merkille, että hänen 
luomensa olivat aivan punaiset. Hän on nähtävästi kovin väsynyt. 
Tai ehkä on itkenyt. Kyllä hänellä on ollut meistä huolta, Eino Abra- 
movits. 

— Ei mitään. Pitää tottua. Sanoin hänelle jo silloin kun seuruste- 
limme, että harkitse nyt hyvin, Lyyli, minun kanssani elämä ei tule 
olemaan rauhallista. 

Lyyli tuli huoneeseen, pani Vladimir Iljitsin eteen asunnon isän- 
nän kotitossut ja ojensi hänelle sukat. 

— Pankaa nämä jalkaanne siksi aikaa kun Eemeli nukkuu. Hän 
on serkkuni. Minä pesaisen sillä välin sukkanne. Hellan yllä ne kui- 
vuvat tuossa tuokiossa. 

Lyyli vei sukat keittiöön. Hetken kuluttua hän palasi tuoden tee- 
pannun ja korppulautasen. 

— Nauttikaa mitä talossa on tarjottavana. Aavistan että olette 
nälissänne. Haukatkaa vähäsen, vaatteistanne päätellen teillä on ollut 
pitkä ja raskas taival. 

— Olemme kestäneet tulen ja veden ja jos se junailijan kurkku 
otetaan huomioon, niin tuomion pasuunankin, sanoi Rahja. 

— Tuli ja vesi oli todella kauheaa, mutta mitä siihen tuomion 
pasuunaan tulee, niin se on jo mielikuvitusta, virkkoi Lenin hymyil- 
len.— Sillä junailijalla oli hyvin avomieliset ja rehelliset kasvot. Hän 
sanoi suoraan mitä ajatteli. Eikä hän perinyt meiltä jänniksiltä edes 
sakkoa. Se avomielinen keskustelu vahvistaa vielä uudemman kerran, 
että me aliarvioimme, käsitättekö, aliarvioimme selitystyötä virkaili- 
jain keskuudessa, jotka ovat porvarillisen propagandan myrkyn huu- 
maamia. 

Sellaista Rahja ei ollut odottanut. Hän oli luullut Leninin louk- 
kaantuneen kovasti junailijan melko epämiellyttävästä lörpöttelystä, 
mutta osoittautui, että Lenin piti silä vain ”avomielisenä” keskusteluna. 

— Käykää pöytään, käykää pöytään, muistutti Lyyli. — Tiedättekö, 
keitin teen jo illalla ja olen sitten lämmittänyt sitä kahteen kertaan. 
Puolen yön jälkeen en ole voinut tehdä enää yhtään mitään. Olen 
vain seisonut kuin patsas ja kuulostellut. Ja tietenkin olen kuvitellut 
vaikka mitä ikävyyksiä. 

— Teestä en tosiaankaan kieltäydy, sanoi Lenin.— Teidän miehenne 
on kuitenkin nälkäisempi. Me toiset söimme toki kurkkua, mutta hän 
juoksenteli asemalla eikä hänelle jäänyt mitään. 

Tee, 'perunapallerot sekä makkara- ja juustovoileivät maistuivat 
ihmeen maukkailta. 

Lyyli kehotti vierasta käymään isäntäväen sänkyyn, mutta Vla- 
dimir Iljits kieltäytyi. Hän tiedusteli hymyillen: 

— Mahdollisesti täältä löytyisi Novoje vremjan tai BirZevkan kal- 
taisia lehtiä? Ne olisivat ihan omiaan lattialle levitettäviksi. 

Paitsi lehtiä löytyi tyyny, patja ja kevyt peitto. 

Kiitettyään Lyyliä ja talon isäntäväkeä Vladimir Iljits paneutui 
pitkäkseen lattialle. Rahja asettui hänen vierelleen, lähemmäs ovea. 
He olivat tuskin ehtineet torkahtaa, kun ovelta kuului koputus: kaksi 
hiljaista ja yksi kovempi isku sormien rystysillä. 

— Kukahan siellä on? kysäisi Vladimir Iljits kohottautuen lat- 
tialta. 

— Tuota merkkiä ei tiedä kukaan muu kuin Schottmann. Käyn 
katsomassa. 

Rahja heitti takin harteilleen. 

Naputus toistui. 

Revolveri ojossa Rahja raotti ovea. 

— Aleksander, p-lel 

Huoneeseen tuli hengästynyt Schottmann hikisenä ja pölyisenä. 
Nähtyään Leninin lattialla hän löi iloissaan käsiään yhteen. 

— Konstantin Petrovits, te olette siis täällä! Mikä onni! Kaikki 
päättyi sittenkin hyvin. 

— Mihin sinä eksyit? kiusoitteli Rahja. — Käy pitkäksesi ja kerro. 

Schottmann kuivasi kasvonsa, riisui kenkänsä ja hieroi uupuneita 
jalkojaan. 

— Tiedättekö miten typerästi minulle kävi. Juuri kun juna oli 
tulossa, luokseni kapsahti sellainen uljas reaaliopistolainen ja sanoi 
kohteliaasti, mutta melko käskevästi: ”Tämä on viimeinen juna. Muita 
ei tänään enää tule.” Olin aivan pyörällä päästäni. Enhän voinut 
matkustaa ennen kuin saisin tietää, miten teidän oli käynyt, enkä voi- 
nut jäädäkään, sillä minut olisi pidätetty niin kuin Jemeljanov. Nousin 
vastahakoisesti vaunuun, sillä se reaaliopistolainen miltei autteli mi- 
nua pistimellään. Ja sitten olin siitä kaikesta niin sekaisin, että 
Udelnajan asemesia hyppäsin junasta Ozerkissa. Kyllä minä kirosin 
koko maailman. Ja sitten pistelin sieltä jalkapatikassa viitisen 
virstaa. 

Lenin ja Rahja nauroivat sydämensä pohjasta katsoen nolostunutta 
Schottmannia. Ensimmäisenä havahtui Vladimir Iljit&: 

— Mitä me oikein teemme! Pidämme tällaista melua ja häiritsem- 
me isäntäväen yöunta. Se on aivan sopimatonta. Puhutaan kuiskaa- 
malla. Tämä on teille oikein hyvä opetus. Teidän konspiraationne, 
toverit, on kerrassaan kurjaa. Lähditte sellaiselle matkalle hankki- 
matta kompassia, karttaa tai edes junien aikataulua. 

— Tehän Jemeljanovin kanssa hylkäsitte meidän suunnittelemam- 
me reitin Siestarjoelta Ozerkiin. Se uusi reitti oli meille aivan outo, 
yritti Schottmann puolustella. 

Vladimir 11jitSs laski kätensä matkakumppaniensa harteille, veti 
heidät luokseen ja sanoi lämmenneellä, sydämellisellä äänellä: 

— Ei kannata väitellä. Me pääsimme sentään mainiosti karkuun 
Kerenskin vainukoirilta. Jospa se koiralauma tietäisi, millaisen saaliin 
päästi menemään Dibunyn asemalla! Harmittaa vain kovasti, kun 
Nikolai Aleksandrovits pidätettiin. On viipymättä varoitettava hänen 
vaimoaan, että tämä hävittäisi kaikki jäljet meidän oleskelustamme 
Razliv-järvellä. Hyvä Aleksander Vasiljevits, teidän pitää mennä 
tapaamaan toveri Polujania ja pyytää häntä lähtemään Nadezda Kond- 
ratjevna Jemeljanovan luo. Pitää rauhoittaa häntä, auttaa ja varoit- 
taa mahdollisesta kotitarkastuksesta. Sinne jäi minulta joitain muis- 
tiinpanoja. En raskinut hävittää niitä. 

— Kaikki, kaikki tulee kyllä tehtyä, vakuutti Schottmann pidättäen 
vaivoin haukotusta.— Jemeljanovista teidän ei tarvitse olla huolis- 
sanne. Kokenut poika, kyllä hän selviää. 

— Minun on oikein sääli jalkavaivojanne, Aleksander Vasiljevits, 
mutta me emme voi jättää toveria hädässä. Levähtäkää vähän ja läh- 

tekää sitten. Teidän pitää taas, niin kuin sanoitte, pistellä jalkapati- 
kassa viitisen virstaa. 

— Niin paljon ei tarvitse. Raitiovaunut alkavat kohta kulkea, 
sanoi Rahja.— Ja vielä parempi on ottaa jokin hevoskaakki, mennä 
ajurilla. Minulta saat viitosen. 

Schottmann nousi ja sanoi nyökytellen huolestuneena päätään: 

— Tietenkin, pitää lähteä. 

— Tule keittiöön ja juo vaikka teetä, neuvoi Rahja. — Nukkukaa 
te, Vladimir... anteeksi, Konstantin Petrovits. Levätkää. Huomenna 
pitää taas lähteä matkalle. 

Toverukset hiipivät varpaisillaan keittiöön. 

Schottmann kasteli kuivia ruiskorppuja teehen ja puheli: 

— Poikkean saman tien Jalavalle. Tarkastan vielä kerran kaiken. 
Saa sanoa, että tänään me selvisimme sentään vähällä. Ukko sääli 
meitä. 

— Niin, tämä yö on ollut uneton ja raskas. Se ei kyllä ikinä unohdu. 
Muuten, kysypä Jalavalta, ymmärtääkö hänen lämmittäjänsä venäjää. 

— Sillä ei ole mitään merkitystä. Tärkeintä on, että hän osaisi 
pitää suunsa kiinni. Jalava lupasi kyllä huolehtia siitä. Tarjosit vii- 
tosta. Vippaa nyt. Sitten vallankumouksen jälkeen maksan. 

— Hyvä on. Vippaan kyllä, eikä sitä tarvitse maksaa takaisin. 
Äläkä viivy kauan kaupungilla. Ukko vaatii säntillisyyttä. 

— Sen minä kyllä muistan koko ikäni. Katso nyt vain, että kaikki 
olisi kunnossa. 

— Kyllä on, ihan prikulleen! 

Rahja saattoi toverinsa portaille, sulki oven ja hiipi narisevia palk- 
keja pitkin varovasti kalliin vieraansa luo. 

Vladimir Iljits kohotti päätään. 

— Joko Aleksander Vasiljevits lähti? 

— Lähti jo laukkaamaan. Miksette nuku? 

— Ajattelen Jemeljanovia. Selviytyykö hän niiden kerberosten kyn- 
sistä? 

— Jemeljanov nosti sellaisen metelin tahallaan. Hänellähän ei 
ollut mitään epäilyttävää mukanaan. Kyllä hänet päästetään vapaaksi. 
Jemeljanov on sentään työssä sotatarviketehtaalla ja mainio ammat- 
tilainen. Älkää olko lainkaan huolissanne, Konstantin PetrovitS, nukah- 
takaa. 

— Yritetään. Nyt ei puhuta enää sanaakaan. 

Rahja katsahti kelloa. Neljänneksen yli neljän. ”Kohta koko talo on 
jalkeilla. Silloin ei nukkumisesta tule enää mitään.” 

He kääntyilivät kyljeltä toiselle kahisevalla vuoteella ja lopulta 
nukahtivat. 

Rahja heräsi oven narahdukseen. Joku hyppäsi hänen vatsalleen 
ja otti nenästä kiinni. Saatuaan vaivoin luomensa auki Eino näki 
isäntäväen pienen tyttären Rauhan. 

— Eino-setä, miksi sinä vetelehdit lattialla? 

— Mistä sinä tänne ilmestyit, pyryharakka? Mars nukkumaan. 

— Minua ei nukuta! Sinä lupasit tuoda minulle jotain. 

— Ole hiljaa! Tuon seuraavalla kerralla suklaata, jos nyt vain 
menet pois. 

— Minullapa on suklaata, kuuli Rahja Leninin sanovan ystävälli- 
sellä äänellä. — Tule tänne, tipukka, annapa kättä... 

— En minä ole tipukka. Minä olen Rauha... 

Ovelle ilmestyi Eemeli Kalske nolostuneena. Hän kutsui sormel- 
laan tyttöä pois ja sanoi syyllisenä: 

— Voi suokaa toki anteeksi. En yhtään huomannut, milloin hän 
pujahti tänne. Rauha, tule pois. 

— Minä tahdon sedälle. Hänellä on suklaata. 

Vladimir Iljits nosti tytön syliinsä ja sanoi: 

— Kaunis nimi. Mutta miksi juuri Rauha? 

— Hän syntyi tykkien pauhatessa emmekä me halunneet sotaa; 
selitti Kalske hymyillen. — Ja siksi annoimme tytölle nimen Rauha. 

— Kaunis, ihana nimi. Rauha, toisti Vladimir IljitSs ilmeikkäästi 
ja silitteli tyttösen hiuksia, jotka olivat pörrössä unen jälkeen.— 
Kohta tulee rauha. Eh-dot-to-mas-ti! 

Vladimir IljitS otti takkinsa taskusta pienen suklaalevyn ja pani 
sen pikkuruikkuiselle rusottavalle kämmenelle. 

— Kiitos, setä... Mikä setä? 

— Kostja-setä, sanoi Rahja. — Menepä herättämään Lyyli-täti. 

— Hän nousi jo. Keittää teetä, virkkoi Kalske.— Oletpa sinä aika 
elohopea. Herätit vieraamme. Minua nolottaa, kun jouduitte nukku- 
maan lattialla. Käykää aamiaisen jälkeen sänkyyni. 

— Ensin puhumme kanssanne tehdasasioista. Ei kai teillä ole 
mihinkään kiirettä? 

— Olen vapaa kello kolmeen saakka. 

— Oivallista! Tietääkseni olette työssä Aivazin tehtaalla. 

Rahja nousi, meni keittiöön, suuteli vaimoaan ja pyysi: 

— Menisitkö käymään kaupassa ja ostaisit jotain teepöytään. 
Pitää kestitä vierasta kunnollisesti. 

— Käsitän sen, mutta minä myöhästyn pahasti työstä. 

— Soitan kyllä päälliköllesi. Selitän asian. Tässä on rahaa... Juok- 
sisin itse kauppaan, mutta en voi. Olenhan kuin vartiopaikalla. 

— Hyvä on. Pidä silmällä teepannua. Tulen pian. Vie nämä kengät 
ja sukat vieraalle. 

Rahja pani merkille, että sukat olivat puhtaat, kuivat ja reiät kan- 
tapäissä oli huolellisesti parsittu. Kengät oli harjattu kiiltäviksi. Eino 
ajatteli kiitollisena, hellästi: ”Milloin hän oikein on ehtinytkin? Kyllä 
minun Lyylini on hyvä ihminen...” 


m Kaikki sujuu hyvin 


Illalla 9. elokuuta pienestä puutalosta Jaroslavlinkatu yhdennestä- 
toista lähti kolme miestä: Lenin, Schottmann ja Rahja. Vladimir 
IljitSillä oli yllään vanhat huonot vaatteet ja päässään virttynyt lip- 
palakki. Hän näytti tavalliselta pietarilaiselta työmieheltä. 

Miehet kulkivat ääneti ja nopeasti pitäen kiirettä junalle. 

Vastaan tuli kaksi miliisiä kiväärit selässä. Toinen heistä aikoi 
pysäyttää kulkijat, mutta Rahja ehätti selittämään: 

— Meillä ei ole nyt aikaa, hyvät veljet, saatamme myöhästyä ju- 
nasta. 

Ja hän jatkoi kulkuaan vielä nopeammin. 

Udelnajan asemalla Schottmann katsahti kelloonsa ja huokasi hel- 
potuksesta. 

— Luojan kiitos, meillä on vielä kahdeksan minuuttia aikaa. Tur- 
haan me niin hermoilimme. 

— Mennään vähän kauemmas, tuonne missä ei ole lyhtyä, ehdotti 
Rahja sytyttäen savukkeen.— Veturi pysähtyy siellä. 

Pimeässä Vladimir IljitS otti nopeasti taskustaan puoleksi taitetun 
vihkon ja ojensi sen Schottmannille kuiskaten: 

— Jos minulle tapahtuu jotain ikävää, niin toimittakaa tämä viipy- 
mättä jollekulle Keskuskomitean jäsenelle. 

— Älkää olko huolissanne, Konstantin PetrovitS. On valmistauduttu 
sillä tavalla, ettei voi tapahtua mitään ikävää. 

— Älkää kehuko ennen aikaa. Matka on pitkä ja vaikea. 

— Matka riippuu kokonaan veturinkuljettajasta ja hän on luotettava 
mies, puuttui Rahja keskusteluun. — Hän vakuutti minulle, että kaikki 
sujuu hyvin... 

— Juna näkyy jo, varoitti Schottmann.— Olkaa valmiina. Se seisoo 
vain kaksi minuuttia. 

— Ei se ilman meitä lähde, sanoi Rahja ottaen uuden savukkeen. 

Pieni savukkeen muodostama tulipiste tuikki kuin kiiltomato tiedot- 
taen tarkkanäköiselle veturinkuljettajalle Hugo Jalavalle: ”Täällä ol- 
laan. Kaikki on kunnossa.” 

Esikaupunkijuna n:o 71 tuli Udelnajan asemalle, Veturi pysähtyi 
kolmen matkamiehen kohdalle. 

Rahja heitti savukkeensa radalle. 

— Onnellista matkaa, kuiskasi Schottmann. 

Lenin nousi ketterästi portaita veturiin. 

— Mihin sitä nyt yön selkään? murisi veturinkuljettaja Hugo Jalava 
suomeksi. 

— Aion tästä kesäasunnolleni Terijoelle, virkkoi Rahja painok- 
kaasti sovitun lauseen. — Lehtimies Konstantin Petrovits haluaisi kat- 
sella, miten veturi toimii. 

— Hyvin se toimii. Käykää istumaan tähän viereeni pukille. 

Vladimir IljitS riisui päällystakkinsa, ripusti sen koukkuun veturin- 
kuljettajan taakse ja sanoi lämmittäjälle: 

— Olen teidän apulaisenne. Voitte levätä, minä teen nyt vähän 
työtä. 

Lämmittäjä Närvänen kohautti leveitä harteitaan, hymyili ja koetti 
tolkuttaa venäjäksi: 

— En ymmärrä... venäjää... anteeksi... 

— Kyllä te vielä ehditte oppia, sanoi Lenin ja ryhtyi hätiköimättä 
latomaan halkoja säntillisesti ristikolle. 

Tyytyväisenä odottamattomasta avusta lämmittäjä istahti pölkylle 
ja ryhtyi myhäillen täyttämään lyhytvartista piippuaan. 

Rahja nousi ensimmäiseen vaunuun, Schottmann meni toiseen. 

Suurin osa penkeistä oli tyhjänä. Rahjaa vastapäätä istuva nuoru- 
kainen kallisti päänsä käden varaan ja vaipui tuossa tuokiossa uneen. 

”Mikä onnellinen maitoparta”, ajatteli Rahja. ”Minä en ole nuk- 
kunut kolmeen yöhön, nukuttaa kauheasti, mutta en uskalla ummistaa 
silmiä. Päässä pyörii kaiken aikaa vain ajatus, miten pääsemme sen 
kirotun Valkeasaaren läpi. Mitä jos jonkun erikoisen valppaan vai- 
nukoiran mieleen juolahtaa katsahtaa veturiin... Silloin kaikki on 
hukassa.” 

Pysäkeillä Rahja riensi aina asemasillalle, piti silmällä verkalleen 
astelevia junkkari- ja sotilaspartioita ja vilkuili varovaisesti veturiin 
päin. Aika mateli kamalan hitaasti, ja Rahja tuskitteli yhä ärtyisem- 
pänä itsekseen, mitä se Jalava kyhnysteli ja seisoi niin kauan jokai- 
sella pahanpäiväisellä pysäkillä. 

Vihdoin päästiin Valkeasaareen. Heti kun juna oli pysähtynyt, vau- 
nuun tuli rajavartiolaisia ja tullivirkailijoita. Rahja istui aivan oven- 
suussa ja ojensi tarkastajille mielellään ja varsin kohteliaasti paperinsa, 
jotka olivat moitteettomat. 

— Tepä olette alkanut usein matkustella, virkkoi vanhempi vartio- 
mies palauttaessaan Rahjalle paperit. 

— Nythän on kesä. Voi käydä uimassa ja saa kalastellakin, vas- 
tasi Rahja hymyillen. — Vaunussa on niin raskas ilma. Voisitteko antaa 
minulle luvan mennä vähän jaloittelemaan. 

— Kyllä vain! Jaloitelkaa terveydeksenne... 

Laskeuduttuaan vaunusta Rahja kohtasi Schottmannin. Molempien 
päät kääntyivät miltei samanaikaisesti vasemmalle. Veturi huoahti 
kuin väsynyt ihminen ja lähti verkalleen lipumaan vesitornille. 

Rahja sysäsi Schottmannia kyynärpäällään. 

— Kunnon mies tuo Hugo. Tekee kaiken niin kuin on sovittu. 
Mennään ravintolaan. Kurkkuni on aivan kuiva. 

— Se on turhasta hermostumisesta. Kestä, kestä! 

Toverukset menivät asemaravintolaan, ottivat kumpikin pullon limo- 
naatia ja joivat. Sitten he palasivat asemasillalle. Schottmann katsahti 
kelloa ja päivitteli: 

— Jopa nyt jotain! Vielä pitää odottaa yhdeksän minuuttia. Sinun 
aviosiippasi on myös junassa, näin hänet kolmannessa vaunussa. 
Kävikö hän kotonaan? 

— Hän tuli junaan Suomen asemalta. Kaikki on valmiina. Meitä 
kai tullaan hevosella vastaan. 

Toverusten ohi asteli kaksi nuorta, ohutvyötäröistä, vastaleivottua 
vänrikkiä kannuksiaan kilistellen ja tärkeän näköisinä. He puhelivat 
keskenään: 

— Tulevaisuus kuuluu Kornilovin tyyppisille sotilashenkilöille. Bol- 
Sevikit saa nujerretuksi vain luja käsi, jolle on annettu diktaattorin- 
valtuudet... 

— Mitä he oikein täällä nuuskivat? virkkoi Schottmann pyyhkien 
rillejään. — Mokomatkin kavaljeerit... 

— Nuo ovat pikku keljuja, mutta melko vaarallisia, sanoi Rahja 
kulmiaan rypistäen.— Kauanko meidän pitää vielä odottaa? 

Samassa löi aseman kello. 

— Hugo ei näy pitävän kiirettä. Totta hän sanoikin, että kaikki 
sujuu hyvin, virkkoi Schottmann vaisusti hymyillen. 

— Siinä on mies paikallaan. Hänellä on lujemmat hermot kuin 
meillä sinun kanssasi, hakatuilla ja vatkatuilla. 

Aseman kello löi kumeasti kaksi kertaa. 

Veturi n:o 293 puhisi kaikessa rauhassa vesitornin luona. 

Tuttu ylijunailija tuli Rahjan luo ja sanoi hiljaa: 

— Mitä se Jalava oikein kuhnailee? Junanhan pitäisi kohta lähteä. 

— Hugolla on jokainen minuutti laskettu. Ei hän myöhästy. 

Aseman kellon lyödessä kolmatta kertaa veturi tuli junan eteen. 
Lämmittäjä Närvänen ja Jalava kytkivät sen tottuneesti ja nopeasti. 

Hypähtäessään vaununsa astimelle Rahja kuuli Jalavan sanovan: 

— Älä hätäile, ylijunailija. Minun kelloni käy tarkemmin kuin 
sinun. Toistaiseksi kaikki sujuu hyvin. 

Veturin heleä, pitkä, riemuitseva laulu kiiri Siestarjoen rantamilla 
ja muuttui kuusikossa jyrinäksi. 

Rahja istuutui ikkunan ääreen ja otti taskustaan rypistyneen sano- 
malehden, mutta ei voinut lukea. Suuri, sanoinkuvaamaton riemu esti 
häntä syventymästä lehden pieniin riveihin, ja huulet kuiskivat itses- 
tään pyörien jyskeen tahtiin: 

— Kaikki sujuu hyvin... Kaikki sujuu hyvin... 

Nyt jo tuntui, että juna lensi siivillä ja vastaan kiitävät puut vil- 
kuttivat sille ystävällisesti oksillaan. 

Rahja nousi ja viritti hiljakseen, käheähköllä bassollaan vanhan 
laulun siitä, miten tuuli taivutti koivun larvan. Sitä laulua isä oli 
aina rallattanut palkkapäivänä. Laulu oli lyhyt ja Rahja toisti yhä 
uudestaan samoja sanoja, kunnes tultiin tutulle puistikkojen ympäröi- 
mälle Terijoen asemalle. Rahja hypähti heti vaunusta ja riensi veturin 
luo. Siellä hän näki Leninin, joka puristi molemmin käsin veturinkul- 
jettaja Jalavan isoa, konerasvan tahrimaa kämmentä. 

Sataa tihuutti. Rakennukset ja puut näyttivät harmailta. Schott- 
mann tuli Leninin luo punakkana ja hyvin hilpeänä, tarttui häntä 
käsipuoleen, talutti lehmusten alle ja sanoi: 

— Näkemiin, Konstantin PetrovitS. Minä matkustan edelleen niin 
kuin sovittiin. 

— Odotan teiltä hyviä viestejä. Niin, olin vähällä unohtaa tärkeim- 
män: onko se vihko säilynyt? 

— Kuinkas muuten! Tässä se on eheänä ja koskemattomana. 

Lenin pani sinikantisen vihkon salataskuunsa ja virkkoi ruskeita 
hyväntahtoisia silmiään siristäen: 

— Onnellista matkaa, kallis Aleksander Vasiljevits. Te jatkatte 
matkaa pyörillä ja me jalan... 

— Meilläkin pitäisi olla pyörät, mutta en jostain syystä näe hevosta, 
mutisi Rahja hämillään. 

— Saattaa myöhästyä tai ehkä on tarpeellisia talon töitä, virkkoi 
Schottmann.— Mielestäni tässä ei kannata seisoskella. Lähtekää hil- 
jakseen kävelemään... 

— Koeta katsella Lyyliä ja Johannesta. Sano heille, että lähdimme 
menemään metsätietä. 

Tie oli kostea ja liukas. Matkalaiset varoivat kulkiessaan kosket- 
tamasta märkiin pensaisiin. 

Vladimir Iljits naureskeli ja kehui Jalavaa: 

— Sillä miehellä on harvinainen itsehillintäkyky. Siinä on oikea 
konspiraatiomestari. Ja hän rauhoitteli minua niin mainiosti: ”Veturi 

menee hyvin. Kaikki sujuu hyvin. Älä rääkkää niitä halkoja, levähdä, 
ole hyvä... vähäsen...” 

— Kokenut poika. Hän on pelastanut veturissaan monta miestäm- 
me surman suusta. 

— Onko hän puolueen jäsen? 

— Miten sen nyt paremmin selittäisi. Sanoo olevansa suomalainen 
sosialidemokraatti, mutta teoissaan hän on meikäläinen, bolsevikki. 
Työskentelin yksitoista vuotta sitten hänen kanssaan Suomen rauta- 
tiellä. Olimme silloin lakkokomitean johtajia. Minut ajettiin kiivauteni 
ja suorasukaisuuteni takia heti työstä, mutta hänet parhaana veturin- 
kuljettajana jätettiin, säikäytettiin vain vähän. 

Kaukaa kantautui kärrynpyörien kolahtelua tien kiviin. Rahja py- 
sähtyi. 

— Meidän väki taitaa tulla. Odotetaan hiukan. 

Vesipisarat hakkasivat puista ruskeituneita havuneulasia maahan. 
Sateen huuhtomassa raikkaassa metsikössä tuoksui pihkalle ja sie- 
nille. 

Kohta matkaajat näkivätkin virkeän nuoren hevosen, joka oli valjas- 
tettu kärryjen eteen. 

— Missä te oikein viivyitte? kysyi Rahja vihaisena. 

— Tähti säikähti veturin vihellystä ja lähti laukkaamaan. Johan- 
neksella oli kova työ ennen kuin hän sai sen pysäytetyksi. Siihen sat- 
tui onneksi tulemaan Schottmann ja sanoi, että ”ajakaa perässä, he 
lähtivät metsätietä”. 

Vladimir Iljits nousi pehmeille, tuoksuville heinille ja kysyi epä- 
röiden: 

— Eihän sen vain ole raskasta? Meitä on sentään neljä ihmistä 
kyydissä. 

— Se on nuori ja vahva, virkkoi Rahja.— Pitäisi panna rangaistuk- 
seksi vielä kolme miestä lisää, ettei niin laukkaisi, mokomakin. 

Vladimir IljitS tiedusteli, mikä on talon isännän ja emännän nimi 
ja montako lasta heillä on. Sen kuultuaan hän virkkoi huoles- 
tuneena: 

— Kymmenen henkeä! Ja minä olen yhdestoista. Sitä en lainkaan 
odottanut. 

— Älkää pelästykö, Konstantin Petrovits! Onhan meillä sentään 
oma talous, vaikkei se suuri olekaan. Olelte meille hyvin mieluinen 
vieras, sanoi Lyyli. 

— Oikeammin sanoen olette oma ihminen talossa, lisäsi Rahja. 

— Koetan kuitenkin olla rasittamatta teitä liikaa ja lähden mah- 
dollisimman pian. 

Rahja aikoi väittää vastaan, muttei ehtinyt, kun hevonen alkoi hir- 
nua kovasti. Se oli merkki, että lähestyttiin Jalkalaa. 

Metsän laidassa talon luona välkähteli öljylyhty. 

— Isä on siellä vastassa, sanoi Lyyli.— Älkää yhtään ujostelko, 
Konstantin Petrovitä, vanhukseni ovat sydämellisiä, vaatimattomia 
ihmisiä. 

Johannes pysäytti hevosen ja hyppäsi ensimmäisenä kärryiltä. 

Portaille tuli talon emäntä Anna ja hänen jäljessään kiepsahtivat 
lapset Evert, Werner ja Anna. 

Rahja esitteli vieraan: 

— Konstantin Petrovits Ivanov, tuttavani, lehtimies. 

Lenin kätteli kaikkia hymyillen. Lapsille hän sanoi: 

— En hoksannut tuoda mitään tuliaisia. Suokaa anteeksi. Minulla 
oli niin kova kiire. Tuon sitten seuraavalla kerralla. 

Emäntä komensi lapsia: 

— Nukkumaan, nukkumaan siitä, yönvalvojat! 

Vieraalle hän ehdotti: 

— Me lämmitimme tänään saunan. Matkan jälkeen olisi ehkä 
hyvä kylpeä. i 

Konstantin PetrovitS huudahti iloisena: 

— Suurella mielihyvällä! 

— Ensin pyydän kuitenkin pöytään. Syökää vähän. Matkahan oli 
pitkä, kai olette nälissänne... 

— Syömään olemme aina valmiit, huudahti Rahja.— Kärryt täri- 
syttivät kauheasti. Vatsa vaatii tosiaankin jotain täydennystä. Men- 
nään huuhtaisemaan kädet. 

Kylmä vesi reipasti ja poisti väsymyksen. 

Lyyli kehotti vierasta istumaan sohvalle, kaatoi kahvia ja siirsi 
lähemmäs lautasen, jolla oli karjalaisia piiraita. Ne olivat pehmeitä, 
hyvin paistuneita, pykäläreunaisia ja niin herkullisia, että suussa suli- 
vat. Konstantin PetrovitS söi ja kiitteli: 

— Kyllä on hyvää! Ihmeen maukkaita piirakoita. En ole milloin- 
kaan syönyt mitään näin hyvää... 

— Terveydeksenne, terveydeksenne. Maistakaapa rahkaa ja tätä 
äidin kirnuamaa voita, kehotteli Lyyli vierasta. 

Tulijain illastaessa talon emäntä Anna otti esiin miehensä alus- 
vaatteet ja ehdotti arastellen: 

— Te kun olette tullut ilman mitään tavaroita, niin voisitte pukea 
nämä päällenne, ellette pane pahaksenne. Ne ovat tietysti kovin yksin- 
kertaiset ja karkeatekoiset... 

— Kyllä ne menettelevät! ehätti Rahja vieraan avuksi. Kons- 
tantin Petrovitä on vaatimaton ihminen, vaikka onkin sangen kuu- 

luisa lehtimies. Kunhan vain ovat puhtaat... Onko siellä riittävästi 
vettä? 

— On! Ja keittiöstä voi ottaa kaiken varalta vielä lisää. 

Sauna oli pieni ja puhdas ja eteinen oli tehty siistiksi pukuhuo- 
neeksi. Nähtyään kattoon ripustetut vihreät vastat Vladimir Iljits 
ilostui: 

— Nyt saadaankin kylpeä ihan venäläiseen tapaan. 

— Kuten näette, suomalaiset kylpevät myös, virkkoi Rahja hymyil- 
len. — Tämä ei olekaan mikään Razliv.. 

— Kuvitelkaa, en edes muista, milloin olen kylpenyt viimeksi sau- 
nassa. Elämäni on ollut niin äärimmäisen kurjaa, paikasta toiseen 
kiertämistä. 

— Älkää välittäkö! Kaikki käy vielä hyvin, naurahti Rahja.— Otam- 
me oikein mojovat löylyt ja hankaamme toistemme selät niin kuin 
kuuluukin. 

— Juuri niin. Niin kuin kuuluukin. Täydellisen keskinäisavun hen- 
gessä... 

Saunasta miehet palasivat punakoina, tyytyväisinä ja hilpeinä. 

— Riittikö löylyä? tiedusteli emäntä.— Tulkaa, niin näytän huo- 
neenne. 

— Kiitos, kiitos! sanoi Konstantin Petrovits ja kumarsi.— Suokaa 
anteeksi, kun valvotimme teitä näin myöhään. Häiritsimme : talon 
tapoja. 

Emäntä oli varannut vieraan asunnoksi pienen lisärakennuksen, 
joka ennen oli ollut maitohuoneena. Seinänvierustalla oli sänky ja 
ikkunan luona pöytä ja kaksi tuolia. 

— Kerrassaan mukava asunto, sanoi Konstantin Petrovits. — Huone 
on aivan erillinen Näin ollen en häiritse ketään. 

— Eikä kukaan tule häiritsemään teidän työntekoanne. Sehän on 
tärkeintä. Hyvää yötä, Konstantin Petrovits. 

— Hyvää yötä, Anna Mihailovna. 

Lenin meni pöydän luo ja koetteli käsillään pöytälevyä. Hän tar- 
kasteli sitä hymyillen. 

”Tehty lujaksi ja luotettavaksi. Kaikki on niin lujaa ja luotettavaa 
tässä erittäin vieraanvaraisessa talossa.” 

Lakanat olivat valkeita ja kahisivat miellyttävästi. Tuoksui niitty- 
kukille, vaikkei niitä huoneessa ollutkaan. 

”Heinäpatja”, ajatteli Lenin hymyillen. ”Mikä autuus! Ensim- 
mäinen kunnon vuode kaksi kuukautta kestäneen kulkurielämän aikana. 
Niinhän se on kuin sanotaan, että maailmassa tapaa aina hyviä 
ihmisiä.” 

m Salaisia kirjanmerkkejä 


. Eino Rahja hieroi huolestuneena jyskyttäviä ohimoitaan ja loi 
vihaisen silmäyksen herätyskelloon. Neljänneksen yli yhden eikä Lyyliä 
vain kuulunut, vaikka hän oli luvannut palata tänään viimeisellä 
junalla. Lyyli oli aina niin säntillinen ja piti sanansa... Olikohan jotain 
tapahtunut? Jospa oli päästy Leninin jäljille? Häntähän etsiskelivät 
parhaat etsivät. Iskupataljoonien upseerit ja Yrjönristin ritarit olivat 
vannoneet löytävänsä bolSevikkien johtajan. Vala oli kiertänyt kaik- 
kien mustasotnialaisten lehtien palstat. 

Rahja kysyi pukkisängyssä makaavalta Voldemarilta ärtyisenä: 

— Eikö Lyyli sanonut sinulle mitään lähtiessään? 

— Sanoi palaavansa myöhään illalla. Ei ole nähtävästi ehtinyt vii- 
meiseen junaan ja on jäänyt sinne Jalkalaan yöksi. 

— Osaan minä itsekin arvailla. Nuku pois. Käänny seinään päin 
ja vetele hirsiä aamuun asti. Minä valvon vielä vähän aikaa. 

— Käy sinäkin nukkumaan äläkä hermoile. Vaikka Lyyli onkin 
pieni, ei hän häviä. Huomenna juoksee suoraan junalta työhön. 

Voldemar haukotteli, venyttelihe poikien tapaan kyynärpäät pys- 
tyssä ja sulki silmänsä. 

Rahja otti hyllyltä repaleeksi luetun kirjan, GontSarovin Jyrkänteen 
ja luki ensimmäisen sivun, mutta ei käsittänyt mitään. Hän yritti lukea 
sivun uudestaan ja huomasi kohta taas, etteivät ajatukset seuranneet 
luettavaa, vaan mielessä oli kaiken aikaa Lenin ja Lyyli. 

Minkä vuoksi Lyyli ei ollut tänään palannut? Jospa rajavartiolaiset 
ja tullivirkailijat olivat kiinnittäneet huomiota siihen, että Lyyli kävi 
niin usein Jalkalassa, ja olivat alkaneet varjostaa häntä? Vaikka käy- 
väthän jotkut kesäasukkaat joka päivä Terijoella. Tai jos urkkijain 
lauma oli päässyt Agalja Atamanovan* jäljille, kun tämä oli me- 
nossa Tatu Hiltusen asuntoon, ja pidätti hänet siellä Lyylin kanssa? 
Lyylillä saattoi olla mukanaan Leninin kirjeitä Keskuskomitealle tai 
artikkeleita Proletari lehteen, jotka hänen piti tuoda Krupskajalle. 

Tällainen selitys tuntvi Rahjasta kaikkein uskottavimmalta ja niin 
Vammottavalta, että hän päätti lähteä heti paikalla tiedustelemaan 
Hiltuselta, oliko Lyyli käynyt tämän luona. Mutta pukiessaan päällys- 
vaatteita Eino ehti muuttaa mielensä. Jos kohtauspaikka oli ”palanut”, 
niin lähi päivinä siellä ei saanut näyttäytyä. Sehän oli maanalaisen 


* NadeZda Konstantinovna Krupskaja, V. 1. Leninin puoliso, eli 
kesällä 1917 siestarjokelaisen työläisnaisen Agafja Atamanovan pape- 
reilla. 


66 


toiminnan alkeellisin sääntö. Asuntoon on jätetty väijytys ja sinne 
tulijat pidätetään. Ja ellei siellä oltu pidetty kotitarkastusta, niin 
olihan typerää häiritä Hiltusta keskellä yötä vain sen takia, ettei 
Lyyli ollut tullut kotiin. 

Piti malttaa mielensä ja yrittää rauhoittua. Sanotaanhan että aamu 
iltaa viisaampi. Yhdeksän tai kymmenen tienoissa voi jo soittaa Lyy- 
lille työhön ja kaikki selviää. Työhön Lyylin ainakin piti mennä 
ajoissa. 

Rahja paneutui vuoteelle täysissä pukimissa. Hän ryhtyi punnitse- 
maan asioita hätiköimättä ja tarkasti jokaista askeltaan siitä muisto- 
rikkaasta päivästä lähtien, jolloin he tulivat Razliv-järveltä Dibunyyn. 
Ehkä hän oli jossain toiminut liian innokkaasti, tehnyt huomaamattaan 
joitain virheitä, erehtynyt hieman laskelmissaan. 

Uni keskeytti mahdollisen ilmitulon syiden levottomat etsiskelyt. 

-.Aamulla Rahja soitti Lyylin työpaikalle. 

Kuulokkeen otti Lyylin kanssa työskentelevä konttorineitonen, joka 
tokaisi tyytymättömällä äänellä: 

— Häntä ei ole täällä. 

— Olkaa hyvä ja etsikää hänet. Tarvitsisin oikein kovin häntä, 
pyysi Rahja. 

— Yritän etsiä, kantautui vihainen ääni. 

Rahja nousi seisomaan ja puristi kuulokkeen tiukasti korvalleen. 

Viereisessä huoneessa helähtelivät väsyttävän yksitoikkoisesti hel- 
mitaulun nappulat. ”Siellä lasketaan isäntien voittoja. Kylläpä ne 
yrittävätkin, mokomat kansliarotat”, ajatteli Rahja yhä ärtyneempänä. 
”Ja mihin sekin etsijä oikein hävisi. Tai ehkei Lyyli olekaan työssä? 
Siksi häntä ei löydykään. Mitähän oikein on tapahtunut?” 

Nyt kuului askeleita. Tuttua, nopeaa korkojen kopinaa. Taisi olla 
Lyyli. 

— Lyyli? Oletko se sinä, Lyyli Parviainen? huusi Rahja puhelimeen. 

— Olen. Mitä sinulle on tapahtunut? 

— Voi hyvä luoja! Onko sinulla kaikki kunnossa? Ovatko kaikki 
elossa ja terveinä? 

— Kaikki, kaikki, kaikki ovat terveitä, vastasi Lyyli iloisella 
äänellä. Sitten hän huoahti ja sanoi suomeksi: — Älä huuda niin 
kamalasti. Kotona kerron kaiken. 

Rahja olisi halunnut kysyä, miksei Lyyli ollut tullut illalla, mutta 
keskusteluun puuttui ankara puhelinneiti sanoen metallille kalskahta- 
valla äänellä: 

— Saksaa on kielletty puhumasta. Katkaisen puhelun. 

Rahja sätti neitiä venäjäksi ja laski lämpöisen kuulokkeen hellä- 
varoen paikalleen. Hän istuutui pöydän ääreen ja kämmeniään hieroen 

ajatteli pahoillaan: ”Mikähän minua oikein vaivaa? Olen ihan tolal- 
tani. Huusin sillä tavalla. Se ei kelpaa mihinkään. Ei sellainen mie- 
helle sovi.” a 

Eino ryhtyi selailemaan papereita kiireellisten asioiden kansiosta 
ja yritti lukea niitä, mutta ei voinut millään keskittyä. Niiden sisältö 
tuntui niin kovin mitättömältä verrattuna siihen järisyttävään iloon, 
joka oli helähdellyt puhelimen kuulokkeessa: ”Kaikki, kaikki, kaikki 
ovat terveitä!” Siis Jalkalassa ei ole mitään pahaa tapahtunut. Vla- 
dimir Iljits on nähtävästi matkustanut rajalta kauemmas Suomeen, 
missä on turvallisempaa. 

Rahja sulki kansion, työnsi sen pöytälaatikkoon ja katsahti kel- 
loon. Miten aika matelikaan! Ei olisi haluttanut käydä käsiksi mihin- 
kään työhön. Mutta ei voinut lähteä poiskaan. Tehtaan isäntä oli 
hiljattain huomauttanut tyytymättömänä: 

— Näen teitä nykyään kovin harvoin toimessa, Eino Abramovits. 
Missä te oikein kuljeskelette? Mitä se merkitsee? 

— Minähän hyppään tehtaalta tehtaalle. Käytän hyväksi vanhoja 
tuttavuuksiani. Yritän hankkia mitä meiltä puuttuu... 

— Niin, valitettavasti meiltä puuttuu yhtä ja toista varastosta. 

”Pitää näyttäytyä isännälle ja työmiehille”, päätti Rahja ja meni 
kiirehtimättä työosastoon. 

Rahja lähti tehtaalta puolta tuntia ennen työpäivän päättymistä. 
Hän pistäytyi kotimatkallaan kauppias Jelisejevin komeassa kaupassa, 
osti makkaraa, juustoa, makeisia ja keksiä ja lähti Pietarinpuolelle 
PevtSeskinkadulle. 

Lyyli oli kotona. Nähtyään monet kääröt ja paketit hän oli 
ihmeissään: 

— Oletko saanut tilin tai voittanut arpajaisissa? 

— Tunnen olevani tänään kuin päivänsankari. Eilen olin tulla 
hulluksi ikävästä. Tiedätkö mitä kaikkea kuvittelinkaan! En ummis- 
tanut silmääni miltei koko yönä... 

— Sehän on hyvä! Olen oikein mielissäni... 

— Mitä iloitsemista siinä on, pikku tyhmyri? 

— Nyt sait kokea, miltä tuntuu odottaa, kun odotettava ei tule. 
Minähän seisoin kolme yötä ikkunassa Kalskeen asunnossa. Olin nään- 
tyä tuskasta. Mutta sinä et sitä edes huomannut. Sinulta ei löytynyt 
silloin edes sydämellistä sanaa. 

— Syyllinen olen, Lyyli, mutta parannan tapani. Suutelen nyt 
sinua ja saan sitten kai anteeksi. Silloin siihen ei ollut aikaa ja eihän 
se ollut oikein sopivaa vieraiden ihmisten aikana. 

— Ja nyt sitten on sopivaa, naurahti Lyyli. — Kylläpä olet kekse- 
liäs... 

— Nyt olemme siis sujut. Riittää tästä, kerro matkoistasi ja Kons- 
tantin PetrovitSista, älä kiusaa minua enempää. 

— Heti paikalla. Keitän vain kahvin... 

— Kahvi ehtii sittenkin. Minulla ei ole nälkä. 

— Sinä olet istunut siellä konttorissasi, mutta minä olen juoksen- 
nellut. Jalkoja aivan pakottaa... Älä nyt rypistele kulmiasi, kahvi tulee 
tuossa tuokiossa. , 

Ja niin tulikin. Sillä välin kun Rahja vaihtoi kenkänsä kotitossui- 
hin ja peseytyi, Lyylin näppärät kädet ehtivät laittaa kahvin ja kat- 
taa pöydän. 

— Nyt voi kertoa ja haukata samalla. Istu pöytään, marttyyri... 
No niin, eilen menin työn jälkeen Hiltuselle... 

— Kerro ensin siitä edellisestä matkastasi... 

— Hyvä on. Se edellinen matka oli miltei samanlainen kuin 
tämäkin. Konstantin Petrovits antoi minulle kuusi tällaista, suun- 
nilleen puolen vihkonlehden levyistä paperiarkkia. Ne oli sidottu yhteen 
ja kirjoitettu täyteen joitain numeroita, murtolukuja ja vieraskielisiä 
sanoja. Konstantin Petrovitö sanoi tiukasti: ”Älkää vain kadottako 
ja yrittäkää viedä viivyttelemättä perille.” Seisoin kuin mykkä ja 
ajattelin vain, mihin voisin ne salaiset paperit piilottaa. Hän aivan 
kuin arvasi ajatukseni ja kysyi: ”Mitä teillä on kädessänne?” Vastasin: 
”Tämä on meidän kirjailijamme Aleksis Kiven romaani Seitsemän 
veljestä.” Konstantin Petrovits neuvoi minua hymyillen: ”Pankaa nuo 
muistiinpanoni kirjan lehtien väliin, olkoot ne kirjanmerkkinä. Kenen- 
kään mieleenkään ei voi juolahtaa, että ne olisivat joitain erikoisia... 
kapinahenkisiä papereita.” 

Niin teinkin. Kiitin häntä, toivotin kaikkea hyvää, nousin kärryille 
ja niin lähdettiin asemalle. Tiedäthän, miten meidän tiellä tärisyttää, 
istuin pehmeillä heinillä kuin piikkisian päällä ja haudoin kaiken aikaa 
mielessäni, etten vain kadottaisi niitä salaisia papereita. Puristin kir- 
jaa kylkeäni vasten ja katsahdin vähän väliä lehtien välistä pilkistä- 
vään paperin reunaan. Isäkin huomasi sen ja nauroi: ”Mitä sinä sitä 
päätäsi kaiken aikaa pyörität? Lähtee vielä sijoiltaan.” En tietysti ryh- 
tynyt mitään selittelemään... 

— Hän varmaan kuitenkin arvasi. Se ukko kyllä haistaa asiat, 
sanoi Rahja.— Konstantin Petrovits on koko elämänsä ajan ollut maan- 
alaisessa toiminnassa ja hänet oli naamioitu hyvin ja esiteltiin niin 
kuin kuului, mutta isäsi arvasi heti seuraavana päivänä, että hän on 
Lenin. Arvasi ihan kuin joku Sherlock Holmes. 

— Asemalle pääsimme ilman kommelluksia. Nousin junaan ja ava- 
sin kirjan, mutta en voinut lukea, katselin vain sitä kirjanmerkkiä. Sit- 
ten mieleeni juolahti: ”Jospa toiset matkustajat huomaavat, että luen 

puoli tuntia yhtä ja samaa sivua.” Aloin käännellä hiljakseen lehtiä, 
mutta en voinut hellittää katsettani niistä numeroiduista arkeista. Rau- 
hoituin vasta kun sain ne annetuksi Nadezda Konstantinovnan käsiin, 
ja heti tuli niin helppo olla. Ehdin jo moittia itseäni senkin seitsemän 
kertaa. 

— Se johtuu siitä, ettet ole vielä tottunut. Mutta reipas tyttö sinä 
olet, Lyyli, se täytyy sanoa. Entä mitä sinulle eilen tapahtui? 

— Eilinen päivä oli kerrassaan kovaonninen. Halusin ensinnäkin 
lähteä työstä hieman aikaisemmin, mutta ei laskettu. Kun sitten vih- 
doin pääsin, riensin suoraa päätä Isolle Posadskajakadulle. Jyskytin 
ovea, mutta kukaan ei avannut. Hakkasin niin että käteni oli kipeänä. 
Viereisestä ovesta kurkisti nainen ja sanoi: ”Hän varmaan seisoo 
jonossa, tulkaa minun luokseni odottamaan.” Mutta enhän voinut 
mennä, kun Nadezda Konstantinovna saattoi tulla hetkellä millä 
tahansa. Kiitin naista ja lähdin ulos. Kuljin ja kiertelin ulko-ovea kuin 
kilipukki narussa. Vilkuilin kaiken aikaa kelloa, etten vain myöhäs- 
tyisi junasta. Vihdoin Hiltunen ilmaantui. Tuli väsyneenä ja kiukkui- 
sena ja ryhtyi heti keittämään jotain juuria. Istuin ja tähyilin kaiken 
aikaa ikkunasta, eikö NadeZda Konstantinovna tule. En tiedä, miten 
kauan siinä oikein istuinkaan. Huoneessa oli kauhean kuuma, ilma 
aivan tuntui loppuvan. Päätin lähteä ulos ja odottaa portaikossa. Ja 
ovessa tulimme vastakkain Nadezda Konstantinovnan kanssa. Otin 
häneltä paketin, sanoin vain: ”Minulla on jo kiire, tavataan täällä 
huomenna kello neljältä iltapäivällä” ja lähdin juoksemaan asemalle. 

Terijoella minua oli Edvard vastassa. Nousimme kärryille. Hoputin 
häntä kaiken aikaa: ”Aja nopeammin, aja nopeammin.” Ja Edvard kun 
huitaisi piiskallaan, niin Tähti lähti laukkaamaan, että kärryt vain kal- 
listelivat kuopissa puolelta toiselle. Aloin jo itsekseni pelätä, kunhan 
en putoaisi kärryiltä. 

Tultiin kuitenkin onnellisesti perille. Panin jo kaukaa merkille, 
että vieraan huone oli pimeänä. Missä Konstantin Petrovits oli? 
Kotiin juostessani mielessä pyöri: ”Niinköhän hän on matkustanut, 
etten enää näe?” Portailla näin äidin ja kolme outoa miestä. Menim- 
me sisälle. Kysyin: ”Missä Konstantin Petrovit& on?” Äiti ei virkka- 
nut mitään, hymyili vain ja kohautteli harteitaan. Samassa kuulin 
takaani tutun äänen: ”Kylläpä olette tullut ylpeäksi, Lyyli Petrovna, 
kun ette enää tunnekaan.” Käännähdin — enkä ollut uskoa silmiäni. 
Edessäni seisoi punapartainen, punaposkinen mies silmälasit nenäl- 
lään. Päässään hänellä oli musta huopahattu,— näytti isän hatulta. 
Hän muistutti oikein kovasti suomalaista pastoria. Huudahdin: ”Kons- 
tantin PetrovitS, voi minkä näköinen teistä on tehty! Voisitte mennä 
vaikka suoraan näyttämölle.” Konstantin Petrovitä vain naureskeli: 

”Nämä toverit Kallio ja Kuusela tekivät parhaansa. Todistivat näyt- 
telijälahjansa sataprosenttisesti. Toitteko paketin?” Ojensin Konstan- 
tin Petrovit&ille käärön, hän antoi minulle vielä lisää niitä salaisia 
arkkeja ja paksun sinikantisen vihkon, jonka olit ostanut hänelle. 
Konstantin Petrovit& vei minut syrjemmälle ja pyysi: ”Antakaa kaikki 
nämä omakätisesti NadeZda Konstantinovnalle. Kiittäkää minun nimis- 
säni vanhuksianne ja toveri Rahijaa.” 

—— Niin, niin, hän sanoo minua aina Rahijaksi. Ja tuntuu vähän 
epämukavalta oikaistakin häntä... 

— Konstantin Petrovits suuteli äitiä ja hyvästeli isää kädestä 
pitäen. Junan lähtöön jäi enää vähän aikaa. Päätimme soutaa veneellä 
Kaukjärven yli ja mennä lyhintä tietä Terijoelle. Edvard ryhtyi sou- 
tamaan. Oli tyyni ja lämmin ilta. Kaikki laskivat leikkiä ja naures- 
kelivat, mutta minun mieleni oli haikea. Hautausmaan luona polulla 
Konstantin PetrovitS sanoi minulle: ”Suurkiitos kaikesta. Teillä on 
täällä ihanaa. Ehkä pääsemme piakkoin tulemaan NadezZdan kanssa 
teille kyläilemään. Mutta näkemiin toistaiseksi — Pietarissa sitten 
tavataan. Vallankumouksen jälkeen.” Kuljin muutaman askeleen hänen 
vierellään ja sanoin: ”Tulkaa, tulkaa ehdottomasti, Konstantin Petro- 
vit&” Hän kätteli minua hyvästiksi ja virkkoi: ”Palatkaa nyt takai- 
sin, ettei herttaisten vanhustenne tarvitsisi olla huolissaan.” Jäin seiso- 
maan ja katsoin kun he häipyivät pimeyteen. Pahoittelin mielessäni, 
miksi he veivät Konstantin PetrovitSin meiltä pois. Olihan hänen niin 
hyvä työskennellä meillä. Tänä aikana hän kirjoitti paljon... 

— Nyt hän on varmaan jo Helsingissä. Mitenkähän hän on jär- 
jestynyt uudella paikalla? ; 

: — Varmasti hyvin. Häneltä käy kaikki aina hyvin. Muistatko niin 
kuin meilläkin: heti kynnyksen yli astuttuaan hän oli jo kaikkien 
kanssa tuttava ja kaikkien ystävä. Sekä vanhukset että lapset olivat 
häneen — ihastuneet. Ihmeellisen sydämellinen ja = osaaottavainen 
ihminen... 


m Viivyttelemättä täytäntöönpantava 


- Eino nousi ensimmäisenä pöydästä, kumarsi juhlallisen jäykästi 
ja kiitti anoppiaan maukkaasta ateriasta. N 

Anna Mihailovna, joka oli tullut Jalkalasta kaupunkiin ostoksille, 
heristi tyttärelleen sormea ja sanoi ankarana: 

— Te ette milloinkaan syö kunnollisesti, haukkaatte vain välipa- 
loja. Aina teillä on olevinaan kiire. Katso miten laihaksi miehesi on 
käynyt — ei ole muuta kuin luut ja isot viikset. 

Rahja aikoi väittää vastaan, mutta samassa ovelta kuului hiljainen, 
arka naputus. 

— Sieltä tulee sinun vieraitasi. Joku nainen, virkkoi hän hiljaa 
Lyylille, puki puvuntakin ylleen ja kehotti kovalla äänellä: 

— Sisään, sisään, olkaa hyvä! 

Huoneeseen astui nainen melko kuluneessa, kuosiltaan vanhanaikai- 
sessa plyysitakissa. Valkoinen liina oli solmittu niskaan niin että se 
muistutti turbaania. Kasvoista ja laahustavasta käynnistä päätellen nai- 
nen oli kovin väsynyt, hänen oli vaikea pysytellä pystyssä. 

— Agafja Atamanova! Nadezda Konstantinovna! huudahtivat Eino 
ja Lyyli ihmeissään miltei yhteen ääneen. He katsahtivat hämmen- 
tyneinä toisiinsa yrittäen arvata, mikä oli tuonut rakkaan vieraan 
heidän pieneen kotiinsa ja pitäisikö iloita vai valmistautua kuule- 
maan surullista viestiä. 

— Konstantin PetrovitS lähetti teille terveisiä, sanoi Krupskaja 
hiljaa. 

— Kiitos! Erittäin mieluista. Riisukaa toki takkinne ja istukaa 
pöytään. Haukkaatte jotain matkan jälkeen. 

— Kiitos paljon. Minulla on kova kiire. Toin teille kirjelapun 
Konstantin PetrovitSilta. 

— Niinkö? Mistä te sen saitte? 

— Olen juuri tulossa hänen luotaan. 

— Yksinkö?.. Kuinka rohkenittekaan... Niin vaikealle matkalle. 
Sehän on kovin vaarallista. 

— Eihän tämä ole ensimmäistä kertaa. 

Nadezda Konstantinovna vaipui uupuneena tuolille, veti jostain 
vaatetuksestaan huomaamatta kapean rypistyneen paperisuikaleen ja 
ojensi sen Rahjalle. Eino avasi lapun kiireesti, silitti sen kämme- 
nellään ja heti ensimmäisestä sanasta ”Rahija”, jossa oli niin luon- 
teenomainen piste i-kirjaimen päällä, tunsi Leninin käsialan. Hän 
luki nuo kaksi selvästi kirjoitettua riviä kolmeen kertaan ennen kuin 
ymmärsi niiden sisällön. Rahja toisti itsekseen ”viivyttelemättä täy- 
täntöönpantava”, siirsi tuolinsa aivan vieraan vierelle ja tiedusteli: 

— Voisitteko osoittaa edes lähimain... purjehdukseni suunnan? 

— Konstantin PetrovitS käski piirtää hyvin tarkan kartan siitä 
Viipurin kolkasta ja selostaa teille kaiken aivan juurta jaksain. 

— Se ei kai liene tarpeellista. Olen ollut aikoinani Viipurissa 
työn haussa. Sanokaa vain, kenen luona hän on. 

— Aleksanterinkadulla, talo numero viisitoista. Punakattoinen 
puutalo. Laiukan luona... 

— Muuta en tarvitsekaan! huudahti Rahja.— Juho Latukan minä 
tunnen hyvin. Hän on Työ lehden toimittaja. Teidän ei pidä olla yhtään 

huolissanne, kaikki käy ihan prikulleen. Minulle Konstantin Petro- 
vitsin sana on laki. 

— Vladimir puhui teistä oikein lämpimästi. Sanoi teitä luotetta- 
vaksi toveriksi, joka ansaitsee täydellistä luottamusta. 

— Eihän toki, mitä te nyt.. Nadezda Konstantinovna, anteeksi, 
toveri Atamanova. En ole sellaista lausuntoa vielä ansainnut. Kat- 
sotaan nuo sananne ikään kuin ennakoksi. Arvelen kuitenkin het- 
ken niin vakavaksi, että minua ihan heiluttaa kuin myrskytuulessa. 
Ukon maanalaisista asioista on huolehtinut Schottmann. Keskusko- 
mitea on antanut sen hänen tehtäväkseen... 

— Vladimirilla on nähtävästi omat ajatuksensa liikkumisestaan. 
Hän kertoo teille kyllä kaiken paikan päällä. En voi muuta kuin toi- 
vottaa onnellista matkaa, Milloin saan odottaa teitä Udelnajan ase- 
malla? 

Rahja siveli karkealla kämmenellä korkeaa otsaansa ja harvenneita 
hiuksiaan, hieroi laihaa kaulaansa, mutta ei voinut keksiä mitä sanoisi. 
Äänettömyys kävi painostavaksi. Vihdoin Rahja päätti: 

— Minun pitää neuvotella apulaiseni Hugo Jalavan kanssa. Voin 
sanoa tarkan ajan vasta huomenaamuna. Mistä voin teidät löytää? 

— Tulkaa mihin aikaan teille vain sopii Lesnajan — Udelnajan duu- 
maan kansanvalistusosastolle. ' 

— Hyvä on. Olen luonanne kello kymmeneltä. Haluatte varmaan 
lähettää jonkin paketin? 

— Hän sanoi, etten lähettäisi mitään... muuta kuin yhteysmiehen. 
Hän ikävöi kovasti Pietariin ja kiireellisiin tehtäviin. Kaikki taisikin 
nyt tulla selväksi. Luotan teihin, Eino Abramovits. 

NadeZzda Konstantinovna nousi. Rahja puristi hänen pientä tar- 
mokasta kättään hyvästiksi, mutta virkkoi samassa: 

— Mitä oikein teenkään! Anteeksi, olen vähän sekaisin. Lähden 
teitä ehdottomasti saattamaan. 

— Meidän ei pidä kulkea yhdessä, virkkoi Nadezda Konstantinovna 
hymyillen. — Hänen majesteettinsa Konspiraatio ei sitä salli... 

— Hyvä on. Saatan teidät ulko-ovelle. Siellä voitte mennä edelle 
ja minä seuraan teitä vaikkapa raitiopysäkille. Sitten lähden Jala- 
valle. Viivyttelemättä, niin kuin Konstantin PetrovitSilla on tapana 
sanoa. 

— Juuri niin — viivyttelemättä, korosti Nadezda Konstantinovna.— 
Nyt pitää kaikki tehdä viivyttelemättä. 

Rahja pukeutui nopeasti ja sanoi Lyylille: 

— Saatan ehkä viipyä Jalavalla. 

Rahja ja vieras lähtivät. Katulyhdyt tuikkivat etäisinä himmeinä 
tähtinä. Puista pudonneet lehdet kahisivat jalkain alla. Ankara, kolkko 

syksy mateli sakean sumun suojassa sodan ja nälän näännyttämään 
kaupunkiin. 

Eino Rahja katsoi hellittämättä edessä kulkevan NadeZda Konstan- 
tinovnan valkoista pääliinaa, jonka tämä oli sitonut kuin työläisnai- 
set, ja ajatteli, että vapaaehtoiset urkkijat olisivat saattaneet tuntea 
Nadezda Konstantinovnan, ryhtyä häntä varjostamaan ja pidättää 
yhdessä Leninin kanssa. Olihan Nadezda Konstantinovnalla niin luon- 
leenomaiset, ensi silmäykseltä mieleen painuvat kasvot. Mitä miehuutta 
ja itsehillintää vaadittiinkaan, että voi Valkeasaaressa läpäistä Agafja 
Atamanovan papereilla kahteen kertaan tiukan ja huolellisen tarkas- 
tuksen ja suomen kieltä taitamattomana etsiä tuntemattomasta kaupun- 
gista illegaalisena piilevän Vladimir Iljitsin. Ulkonäöltään aivan tavai- 
linen, voisipa sanoa hento nainen, mutta mikä tahdonvoima "hänessä 
piilee, miten lujaluontoinen hän on. 

Rahja seisoskeli pysäkillä parisen minuuttia, kunnes raitiovaunu 
tuli. Nadezda Konstantinovna nousi vaunuun ja istuutui ikkunan 
ääreen, 

Rahja meni kadun toiselle puolelle ja lähti seuraavalla raitiovaunulla 
Suomen asemalle. Harkitessaan Leninin tulon suunnitelmaa hän 
pahoitteli, ettei Aleksander Schottmann ollut kaupungissa. Tämä oli 
matkustanut puolueen Keskuskomitean toimeksiannosta Ufaan. Hänen 
kanssaan olisi ollut nyt hyvä neuvotella. Olihan tehtävä erittäin 
salainen ja tavattoman vastuullinen. 

Rahja laskeutui raitiovaunusta Suomen asemalla, kulki Lesnoita 
pitkin ja kääntyi oikealle, Lomanskin poikkikadulle. Totuttuun tapaansa 
hän silmäili ympärilleen ja kun ei nähnyt ketään pujahti talon n:o 4-b 
pihalle. Hän nousi kolmanteen kerrokseen ja koputti 29. asunnon 
ovelle. Oven avasi Jalavan vaimo Lyyli, joka sanoi heti: 

— Hugo ei ole vielä tullut työstä. 

— Hyvää iltaa, emäntä. Ei mitään, minä istun ja odotan. 

Rahja meni sisälle, riisui kehotusta odottamatta päällystakin, 
ripusti sen naulaan ja istuutui katetun pöydän ääreen. 

— Osasitpa tulla oikeaan aikaan, hymähti emäntä. 

— Älä pelästy, nauroi Rahja.— Tulen suoraan ruokapöydästä. Mutta 
missä se vakava mies Jalava oikein vetelehtii? Kunhan ei olisi hank- 
kinut itselleen sydänkäpystä? 

— Kyllä sinä olet aika kielenpieksäjä. Ei minun mieheni olekaan 
sellainen kuin sinä, hän tekee työtä eikä maleksi. 

— Minähän lasken leikkiä. Halusin saada sinut vähän iloisem- 
malle tuulelle, mutta ei tullut mitään. 

Rahja katsahti kauniilla puuleikkauksilla koristettuun seinäkelloon 
ja ajatteli huolestuneena: ”Nyt on jo noin myöhä, kunhan ei Jalavalle 

vain olisi jotain tapahtunut. Kaupungissa on nykyään ollut tuhkati- 
heään ryöstöjä ja murhia. Ja saattaahan työssäkin sattua tapaturma. 
Kuka voisi korvata Jalavan? Kuka rohkenisi tuoda Pietariin miehen, 
jota Väliaikainen hallitus niin kauheasti pelkää?” 

Rahja huomasi, että talon emäntä oli myös kovin levoton, katsahti 
tuon tuosta kelloa, kuulosteli ääniä eikä tiennyt mitä olisi tehnyt. 
Rahja nousi ja meni ikkunan ääreen. Ei näkynyt mitään. Olisivat 
laittaneet edes jonkinlaisen, vaikkapa himmeän lyhdyn. 

Kova koputus oveen sai hänet poistumaan ikkunan luota. 

Emäntä huoahti helpotuksesta: 

— Hugo! Se on hänen koputuksensa. 

Sisään astui Jalava. Hänen väsyneillä, pyöreähköillä kasvoillaan 
oli konerasvan läikkiä. Rahjan huomattuaan hän virkkoi hymyillen: 

— Oho, meillähän onkin tärkeä vieras. Mutta miksi te olette noin 
happamen näköisiä? Mitä on tapahtunut? 

— Olemme olleet huolissamme sinun takiasi. Onhan jo kahdes- 
toista tunti... 

— Minulla on kaikki kunnossa. Mene kamariin, Eino. Peseydyn 
nopeasti ja puhutaan sitten... 

Huone oli sisustettu huokealla, mutta mukavalla ja kauniilla Suo- 
mesta iuodulla kalustolla. Seinillä oli tunnettujen suomalaisten tai- 
demaalarien tauluja. 

”Hyvät olot”, hymähti Rahja. ”Paremmat kuin minun. Vaikka 
onhan se ymmärrettävääkin — on kaiken aikaa ollut samassa pai- 
kassa.” 

Jalava tuli kamariin ja kysyi: 

— Mitä apua minulta tarvitaan? 

— Ukko pitää tuoda takaisin. Ajatko huomenna Viipuriin? 

— Työskentelen esikaupunkilinjalla. Vain Raivolaan asti. 

— Huono juttu. Vaikka maltapa... Voimmehan me muuttaa junaa. 
Neuvo vain, millä junalla meidän pitäisi lähteä Viipurista, että ehti- 
simme sinun viimeiseen junaasi. 

Jalava mietti hetkisen, otti taskustaan muistikirjansa, selaili sitä 
ja sanoi: 

— Tulkaa varmuuden vuoksi junalla n:o 26. Se lähtee kello kahdek- 
salta illalla. Ehditte hyvin. 

— Niin «siis sovitaankin. Olen varma, että tälläkin kertaa teet 
parhaasi. 

— Kaikki sujuu hyvin, virkkoi Jalava hymyillen. — Minulla on 
hyvä muisti. 

— Mihin aikaan suunnilleen olemme Pietarissa? 

— Kello kaksi kaksikymmentä. Missä jäätte pois? 

— Udelnajan asemalla. Pidätä siinä vähän junaa. Kiitos sinulle, 
Hugo! 

— Raivolassa siis tavataan. 

Seuraavana aamuna Rahja soitti työpaikalleen ja sanoi johtajalle 
menevänsä Viipurinpuolelle ”mouruamaan tilauksia tehtaalle”. Sitten 
hän lähti kaikessa rauhassa Lesnajalle. Rahja toimitti asiansa Krups- 
kajalle ja riensi suoraa päätä Suomen asemalle. 

Viiden tunnin kuluttua Rahja oli jo Viipurissa. 

Muistaen opetuksen, jonka oli saanut Vladimir Iljitsiltä Razliv-jär- 
veltä Dibunyyn tultaessa, Rahja meni ensiksi odotussaliin, kirjoitti 
muistiin junien aikataulun, tarkasti kellonsa aseman kellon mukaan 
ja lähti rauhallisella omallatunnolla etsimään Latukan taloa. 

Syksy oli jo kullannut puut Aleksanterinkadulla. Salakkalahden 
puistikossa käyskenteli hienosti pukeutuneita ihmisiä, varmaan mat- 
kailijoita, ihaillen pää kenossa Pietisen kuusikerroksisen talon eri- 
koista rakennustaiteellista asua. 

Aleksanterin- ja Torkkelinkadun kulmauksessa Rahja näki sotilaita 
ja heti tuli mieleen huolestuttava ajatus: ”Mitä he oikein tekevät? 
Onkohan ratsia käynnissä?” 

Rahja meni ryhmän luo ja jäi kuuntelemaan. 

Hän sai selville, että sotilaat väittelivät siinä, palataanko kasar- 
miin vai mennäänkö esplanadille kuuntelemaan kaupungin torvisoit- 
tokuntaa. Pörhistelevästä nuoresta vänrikistä aliupseerit ja sotilaat 
eivät välittäneet vähääkään. 

Rauhoituttuaan Rahja jatkoi matkaa katsellen tarkkaavaisena 
taloja. 

Pienehkön peltikattoisen puutalon luona Eino hidasti askeleitaan 
ja vilkaisi taakseen. Hänen jäljessään tuli kaksi miestä, joilla oli 
harmaat päällystakit ja huopahatut. Kulkijat näyttivät Rahjasta epäi- 
lyttäviltä ja hän päätti laskea miehet ohitseen. Hän asteli verkalleen 
ja kuulosteli. Äkkiä askeleet lakkasivat kuulumasta. Kulkijat olivat 
nähtävästi menneet johonkin taloon. Rahja kulki aivan kadun pää- 
hän, seisoskeli vähän aikaa ja tarkasteli kiirehtimättä ympärilleen. 
Mitään epäilyttävää ei näkynyt. Hän oli hiljaisella työläiskaupungin- 
osan kadulla. Rahja päätti kuitenkin tarkastaa vielä kerran, ettei 
hänen jälkeensä ollut lyöttäytynyt kyttää. Hän käveli Aleksanterin- 
katua ja sitten samaan suuntaan kulkevaa Possenkatua pitkin. Vasta 
saatuaan varmuuden, ettei ketään ollut hänen kintereillään, Rahja 
päätti mennä taloon n:o 15. Hän koputti ovelle ja kuunteli. Oli aivan 
hiljaista. Hän löi kolme kertaa nyrkillään oveen. 

Nainen, jolla oli yllään harmaa villapusero, raotti hieman ovea. 

Rahja sanoi: 

— Konstantin Petrovitsille terveisiä Agafja Atamanovalta. 

Nainen kohautti harteitaan ja pudisti ihmettelevän näköisenä pää- 
tään. 

Silloin Rahja toisti tunnussanat uudestaan, lausuen jokaisen sanan 
selvästi ja ilmeikkäästi. 

Hän ei taaskaan saanut mitään vastausta. 

”Onko tuo nainen mykkä vai eikö hän ymmärrä venäjää”, ajat- 
teli Rahja huolestuneena ja sanoi saman lauseen suomeksi. 

Naisen kasvoille nousi tumma puna. Hän vetäisi kiivaasti ovea 
kiinni, mutta juuri sillä hetkellä Lenin tuli siihen. 

— Teitähän minä tarvitsenkin! ilostui Rahja ja pujahti nopeasti 
eteiseen. 

Vladimir Iljits laski kätensä Rahjan harteille, veti hänet puoleensa 
ja sanoi lempeästi hymyillen: 

— Suuri kiitos! Suuren suuri kiitos että tulitte, hyvä Eino Abra- 
movits. Näen ettette osannut odottaa niin ynseää vastaanottoa. Älkää 
välittäkö. Hän on emännän sisar. Astukaa sisään tänne turvapaikkaani. 
Kertokaa kuulumiset. 

Pöydällä oli avoinna kirjoja, jotka oli viivattu sinisellä ja puna 
sella kynällä, sanomalehtiä ja paperiarkkeja. 

”Hän on työskennellyt. Nousi varmaan juuri pöydän äärestä”, 
ajatteli Rahja. ”Täällä hänen nähtävästi onkin parempi kuin Jalka- 
lassa. Kirjoja ja lehtiä on aina saatavissa.” 

Vladimir Iljits paineli peruukkia ohimoilta, osoitti tuolia ja kysyi: 

— Miten NadeZzda Konstantinovna voi? Onko hänellä siellä kaikki 
kunnossa? 

— Hyvin hän voi. Ei ainakaan valittanut. Näin häntä tänä aamuna 
Lesnajan — Udelnajan duumassa. Hän oli levähtänyt ja näytti virkeältä 
ja terveeltä. 

— Eikö hän puhunut teille mitään eräistä faktoreista? 

Rahja katsoi Leninin käsiä, jotka kokoilivat käsikirjoitusliuskoja, 
hänen tiukasti puristettuja huuliaan ja siristettyjä silmiään. Mitä 
faktoreita hän mahtoi tarkoittaa? Kun ei vain tulisi pamautetuksi 
jotain typerää. 

— Mitä, mitä? hoputti Iljits. 

Rahja huokasi raskaasti. 

— Tärkein — faktori on täällä minun taskussani — revolveri 
nimittäin. Mutta se on kovin vähän. Matka on kuitenkin vaarallinen. 

— Eikö Schottmann sanonut teille mitään? 

— En puhellut kenenkään kanssa. Ei ollut aikaa. Tehän kirjoi- 
titte, että ”viivyttelemättä täytäntöönpantava”... 

— Te ette siis neuvotellut kenenkään kanssa, virkkoi Lenin hyvin 
mietteliäänä, Rahjaan katsomatta.— Ehkä niin onkin parempi. Mat- 
kustetaan! 

Hän otti liivintaskustaan kellon ja kysyi: 

— Miten paljon meillä on aikaa käytettävissämme? 

Rahjakin veti esiin kellonsa. 

— Riippuu siitä millä junalla matkustamme. Voimme matkustaa 
kello kahdeksalta tai kello kymmeneltä. 

— Päättäkää itse, toveri Rahija. Te, vain te yksin olette nyt vas- 
tuussa matkasta. Oletteko laatinut suunnitelman? 

— Eilisestä illasta lähtien en ole muuta ajatellutkaan. 

Rahja kertoi Vladimir Iljitsille matkavalmisteluista. 

— Arvostelusta oli näin ollen teille hyötyä, sanoi Lenin hymyil- 
len.— Siis kaikki sujuu hyvin, kuten ystävämme Jalava sanoo. 

— Luulen että kaikki sujuu hyvin. 

— Entä mitä olemme jättäneet huomioimatta? Mitä ette vielä 
ehtinyt tehdä? 

Rahja mietti hetkisen ja sanoi varmana: 

— Junien aikataulu on taskussani. Kelloni olen tarkistanut aseman 
kellon mukaan. Vain lippuja en ole vielä ostanut. Menen nyt osta- 
maan ne: teille Raivolaan ja itselleni Pietariin asti. Otan liput kahden- 
teenkymmenenteen kuudenteen junaan. Parempi on vähän odottaa kuin 
tulla nipin napin. 

— Aivan oikein. Viisasta puhetta on mieluista kuunnella. Etsin 
heti rahaa. 

— Älkää vaivautuko. Tulen perimään velat sitten vallankumouk- 
sen jälkeen, nauroi Rahja ja pani hatun päähänsä.— Palaan tunnin 
kuluttua ja koputan kolme kertaa. Avatkaa ovi itse. En oikein luota 
siihen emäntään. 

— Isäntä ja emäntä ovat mainioita ihmisiä eikä heihin ole tarttunut 
herkkäuskoisuuden kulkutauti. Pyydän teitä olemaan kadulla liikkues- 
sanne äärimmäisen varovainen, Eino Abramovits. 

Lenin saattoi Rahjan eteiseen ja sulki oven hänen jälkeensä. 

Ulkona pikkupojat olivat kovassa touhussa yrittäen saada leijan 
nousemaan ilmaan, mutta tuuli oli niin heikko, ettei se pystynyt nos- 
tamaan kömpelötekoisen leijan pitkää painavaa pyrstöä. Rahjan teki 
mieli sanoa noille ymmällään oleville ”mestareille”, että tuon ”ilma- 
purjehduslaitteen” rakennetta piti keventää, mutta hän ei rohjennut 
pysähtyä hetkeksikään. Aleksanterinkatua kulkiessaan Eino vilkaisi 
muutaman kerran taakseen, mutta ei nähnyt mitään epäilyttävää. 

Lippujen ostossa Rahjalla ei ollut hankaluuksia. Hän tarkasteli 
odotussalissa istuvia matkustajia. Matkaseura näytti sopivalta — enim- 

mäkseen työläisiä ja talonpoikaisväkeä. Penkeillä istui muutamia soti- 
laita ja matruuseja, nähtävästi lomalaisia. Rahja pistäytyi asemara- 
vintolaan. Siellä oli ensimmäisen luokan matkustajia ja upseereja 
aikaansa tappamassa. Ilmassa leijui vodkan ja juuston lemu. Nuoret 
vänrikit väittelivät ikkunan luona jostain kiivaasti. Rahja päätti ottaa 
selville, mikä oli saanut heidät niin tyytymättömiksi. Hän meni myyn- 
tipöydän luo ja osti kaksi naulaa palvattua makkaraa ja naulan hollan- 
tilaista juustoa kuunnellen samalla väittelyä. Hän hätkähti kuulles- 
saan selvästi sanan ”Lenin” ja ajatteli: ”Pitää viivytellä vähän. Ehkä 
he ovat juuri niitä, jotka ovat vannoneet ottavansa bolSevikkien joh- 
tajan kiinni.” Eino pyysi punnitsemaan vielä kolmea eri lajia makeisia 
ja siirtyi huomaamatta lähemmäs väittelijöitä. Nyt hän saattoi erot- 
taa jo kokonaisia lauseita. Vänrikit pohtivat kysymystä, tarvitseeko 
Venäjä esiparlamentin vai tullaanko ilman sitä toimeen. Rahja rauhoit- 
tui hieman, pyysi käärimään ostokset yhteen pakettiin ja lähti Alek- 
santerinkadulle. 

Lähimmän lyhtypylvään alla hän katsahti kelloonsa ja totesi har- 
mistuneena viipyneensä kauemmin kuin oli määrä. Rahja lähti mene- 
mään nopeammin. Vasta talon n:o 15 kohdalla hän katsahti ympäril- 
leen ja oli mielissään, kun ketään ei näkynyt. 

Oven avasi pikkupoika. Hän oli Latukan poika Viljam, sen paina- 
van leijan omistaja. Poika tervehti suomeksi ja muistutti: 

— Konstantin PetrovitS odottaa teitä. 

Rahja naputti hiljaa ovelle ja kuuli kehotuksen: 

— Astukaa sisään ja selostakaa, missä viivyitte näin kauan. 

— En osannut laskea aikaa oikein, Konstantin Petrovits. Asemalla 
nuuskin liian kauan matkustajien, mahdollisten matkakumppaniemme 
mielialoja. Eihän tiedustelu ole koskaan haitaksi. Ainakaan mitä 
upseereihin tulee. 

— Ja mitä onnistuitte nuuskimaan? 

— Käsitättekö, kaikki, kirjaimellisesti kaikki ovat nyt innostuneet 
politiikkaan. Vänrikkinulikatkaan eivät puhu tytöistä, vaan esiparla- 
mentista ja sen suhtautumisesta Kerenskiin ja Leniniin. 

— Kiinnostavaa, kerrassaan kiinnostavaa. Entä satuitteko kuule- 
maan, mitä sotilaat puhuvat? 

— Ei ollut aikaa. Mutta silloin kun etsiskelin teitä, kuulin sotilai- 
den väittelevän, pitäisikö mennä kasarmiin. vai lähteä esplanadille 
kuuntelemaan musiikkia. Upseeriparka raivosi ja heilutteli raajojaan, 
mutta sotilaat eivät välittäneet hänestä vähääkään. Mitä tästä voi 
päätellä? Ettei ole vähäisintäkään kuria. Kun sotilaat eivät enää toitele 
upseereita, ei heistä ole vallankumouksen kukistajiksi. Ja se kaataa 
kaikki väliaikaiset vallanpitäjät kumoon. 

— Tehän ette ainoastaan seuraile faktoja, vaan osaatte myös ana- 
lysoida niitä, vieläpä melko terävästi. Sotilaat ovat kerta kaikkiaan 
kyllästyneet kasarmiin, se on heille kuin kuritushuone. Sotilaat halua- 
vat kuunnella musiikkia, lukea kirjallisuutta, sanalla sanoen pyrkivät 
kulttuuriin ja taiteeseen. Mutta mehän innostuimme kokonaan toiseen 
asiaan ja unohdimme ajankohtaiset tehtävämme. Saitteko ostetuksi 
liput? 

— Ne on taskussa. Pitää koota tavarat. 

— Minulla ei niitä olekaan. Käsikirjoitukset olen jo kätkenyt. Talon- 
emäntä Lyyli FominitSna paistoi kaikenlaisia hyviä matkaeväitä. Hän 
ei halunnut edes kuulla vastaväitteitä. Päinvastoin vieläpä loukkaan- 
tui. Harvinaisen huomaavainen ja hyväsydäminen ihminen. 

— Sitten ei tarvitsekaan muuta kuin muuttaa hieman ulkonä- 
köänne. Vain hitusen... 4 

— Elite suinkaan aio naamioida minua samalla tavalla kuin toverit 
Kallio ja Kuusela? 
minä olen työmies. Annamme teille vähän suomalaista näköä ja läh- 
demme. 

— Tehkää niin kuin parhaaksi näette. Mutta älkää ylittäkö illegaa- 
lisuuden sallimia puitteita. Toverit Kallio ja Kuusela innostuivat lii- 
kaa: he sivelivät kasvoihini niin paljön ihovoidetta, että kuumassa 
vaunussa se alkoi valua ja parta lähti melkein irti. 

— Hyvänen aika! Teidäthän olisi voitu helposti paljastaa... ja 
ottaa kiinni huijarina. Suokaa anteeksi että niin sanon. 

— Niin pahasti ei sentään käynyt. Heräsin kun vaunussa oli niin 
raskas ilma, katsoin peiliin ja tiedättekö, tunsin oloni kaikkea muuta 
kuin mukavaksi. Menin siinä silmänräpäyksessä pois ihmisten ilmoilta 
ja kiskoin kaiken naamion pois. Sitten seisoin pitkän aikaa ikkunan 
ääressä ja mietin, miten voin näyttäytyä matkustajille uudessa asus- 
sani. Miehellä oli parta ja sitten hän äkkiä... kadotti sen. 

Rahja puri huultaan yrittäen parhaansa mukaan hillitä nauruaan. 
Lenin katsahti yhteysmiehensä hymyileviin silmiin ja pidätetystä nau- 
rusta pullistuviin poskiin ja purskahti itsekin nauramaan niin iloi- 
sesti ja raikuvasti, että isäntäväen poika pomppasi kuin pallo huo- 
neeseen ja venäläisiä sanoja hapuillen virkkoi: 

— Noin iso... ja nauraa poika. 

— Siinä nyt saitte kuulla arvostelun käytöksestämme. Viljam on 
oikeassa, tämä on tosiaankin poikamaisuutta. Ryhdytäänpä siis niihin 
naamiointipuuhiin. 

Rahja tunsi hävettävää, voittamatonta arkuutta. Eino käsitti, että 
Leninin ulkomuotoa oli muutettava niin ettei häntä tuntisi, mutta 

häntä ei saanut tehdä naurettavaksi. Onhan tunnettua, että kaikenlai- 
nen "väärennys, poikkeama normaalista vetää puoleensa uteliaiden 
huomion eikä suinkaan tylsytä sitä. Kylläpä kävikin nolosti: hän 
oli juuri nauranut niitä Leniniä naamioineita näyttelijöitä ja nyt 
joutui itse sellaiseen liemeen, ettei tiennyt, miten siitä selviytyisi 
kunnialla. 

— Miksi seisotte ja katseleite minua? kysyi Vladimir Iljits.-- 
Tällä tavalla me myöhästymme junasta. 

— Katselen tässä ja tuumailen, virkkoi Rahja huolestuneena. 
Näettekös, on niin vähän tarpeellisia aineksia. 

— Tuumikaa nopeammin. Käyttäkää niitä mitä on. 

Silloin Rahja otti naulakosta appiukkonsa tutun mustan huopahatun 
ja pani sen Iljitsin päähän. Emännältä hän pyysi lainaksi mustan 
solmion ja korkean guttaperkkakauluksen. Hän ojensi ne Leninille ja 
pyysi: 

— Pankaa nämä kaulaanne... niin ettei kovin kuristaisi.. 

Viljam, joka oli seurannut kiinnostuneena Rahjan etsiskelyjä, sukelsi 
sänkynsä alle, penkoi lukemattomia ”rikkauksiaan”, veti esiin sarvi- 
reunusteiset silmälasit, joiden toinen sanka oli särkynyt, ja sanoi juh- 
lallisesti: 

— Lahja... Kostja-setä... 

— Ne ovatkin hyvään tarpeeseen, ihastui Rahja. 

Hän korjasi sangan kätevästi ja nopeasti ohuella rautalanganpät- 
källä, pyyhki nenäliinalla lasit, pani ne Iljitäin silmille ja tiedusteli: 

— Näkyykö näiden läpi? 

— Näen kaiken mainiosti. 

Rahja perääntyi, arvosteli ankarin silmin aikaansaannostaan ja oli 
tyytyväinen. 

— Ihan kuin pastori. Voisitte vaikka saarnata kirkossa. Kaikki 
sopisi ihan prikulleen. 

Vladimir IljitS virkkoi kulmiaan rypistäen: 

— Mikä ihmeellinen yhteensattuma! Sekä ne amatöörinäyttelijät 
että te yritätte kaikin mokomin tehdä minusta pastoria. Ettekö käsitä, 
ettei se osa sovi minulle lainkaan. Se ei ole minun alaani. En ole mil- 
loinkaan ollut tekemisissä suomalaisten pastorien kanssa eikä minulla 
nytkään ole vähäisintäkään halua lähentyä heitä. 

— Sille ei mahda mitään, Konstantin Petrovits. Olette joutunut 
illegaalisuuden sääntöjen puitteisiin. Etevä näyttelijä suoriutuu mistä 
osasta tahansa. Minä helpotan tehtäväänne. Jäämme seisomaan vau- 
nunsillalle ja jos vierellä sattuu olemaan muita ihmisiä, niin keskuste- 
lemme vähän suomeksi. Ja silloin kaikki luulevat teitä suomalaiseksi 
pastoriksi. 

— Jopa tosiaan helpotitte tehtävääni. Tiedän teidän kielellänne 
vain marjojen ja sienien nimiä ja vielä kaksi sanaa: ”jaa” ja ”ei”. 

— Siinä on ihan tarpeeksi. Minä puhun suomea ja te pistätte 
joskus harvakseen armollisesti väliin ”jaa” tai ”ei”. 

Rahja katsahti kelloaan ja alkoi kiirehtiä: 

— Pitää jo lähteä. Meillä on vain tunti aikaa. 

— Mennään hyvästelemään isäntäväkeä. 

Rahja katsoi liikuttuneena, miten sydämellisesti ja lämpimästi Vla- 
dimir IljitS kiitti odottamattomasta poislähdöstä hämmästynyttä Juho 
Latukkaa ja suuteli Lyyli Latukan kättä, saaden ujon naisen kovin 
hämilleen. Rahja pani kuitenkin merkille, että Vladimir IljitSin paras 
ystävä talossa oli pieni punapäinen Viljam, joka pyöri kaiken aikaa 
Kostja-sedän kintereillä. 

— Tulkaa meille vieraisille, kutsui Latukka.— Yhdessä puolisonne 
kanssa. Olisimme kovin hyvillämme. 

— Niin, olisimme hyvillämme, toisti Lyyli. 

— Tulkaa te ensin meille Pietariin, noin parin kolmen kuukau- 
den kuluttua. 

Rahja kätteli Latukkaa, kumarsi hänen vaimolleen ja pudisti Vil- 
jamin punertavaa kätöstä. 

— Onnea matkalle, meidän Kostja-setä, sanoi poika nieleskeilen 
kyyneliään. 

Latukka pani hatun päähänsä. 

— Ei, ei, esti Lenin. — Ei pidä tulla saattamaan. Kiitän vielä ker- 
ran kaikesta. 

Ulkona oli lämmin. 

— Sää on liittolaisemme, sanoi Vladimir Iljits — Emme tarvitse 
päällystakkiakaan. 

— Enkä minä siinä kiireessä hoksannut tarjota teille villapaitaani, 
harmitteli Rahja.— Raivolassa panette sen päällenne. 

— Joutavia! En ole mikään ansarikasvi. Kuunnelkaahan — musiik- 
kia! Miten mainiosti soitetaan. Mai-ni-os-ti! Viipurissakin näköjään 
valssikuningas Johann Strauss on suuressa arvossa. 

He tulivat asemalle viittä minuuttia ennen junan lähtöä, nousivat 
kolmannen luokan vaununsillalle ja asettuivat seinävierustalle. 

Soitto kuului asemalle asti. Ja vasta kun pyörät alkoivat jys- 
kää, Lenin lakkasi sitä kuulostelemasta, hymy kaikkosi kasvoilta ja 
silmät kävivät vakaviksi, tuimiksi. 

Vaununsillalla seisoi toisiakin matkustajia, jotka halusivat hen- 
gittää raitista ilmaa, ja hetken mietittyään Rahja sanoi matkakumppa- 
nilleen, että koivut ja haavat ovat erittäin kauniita, kuin kultaa ja 
pronssia. 

”Pastori” ajatteli hetkisen ja julisti äkkiä jyrkästi: 

— Ei, ei... 

Rahja pudisti harmistuneena päätään ja lateli pitkän lauseen 
siitä, miten hankalaa on matkustaa täpötäysissä vaunuissa, kun on 
aina läpiveto eikä ole keiteityä vettä, jota ilman kuiva leipä ei painu 
alas kurkusta. 

Vastaukseksi ”pastori” taas sinkautti hampaittensa välistä: 

— Fi, ei... 

— Voi p-le, lipsahti Rahjalta. 

— Jaa, jaa, vahvisti ”pastori” kovalla äänellä. 

Rahja peitti kiireesti suun kädellään. Keskustelu oli mennyt päin 
mäntyä, kääntynyt pappien pilkkaamiseksi. Entä jos joku vaununsil- 
lalla seisovista ymmärsi suomea? Kaikki oli käynyt ihan hullusti. 
Parempi oli olla vaiti kuin puhella niin tolkuttomasti. 

Rahja käänsi keskustelukumppanille selkänsä. ”Pastori” ei siitä 
lainkaan pahastunut, vaan siirtyi lähemmäs venäläisiä matkustajia 
ja alkoi kuunnella heidän keskusteluaan. 

Raivolassa Rahja nykäisi matkakumppaniaan hihasta ja nyökäytti 
oveen. He laskeutuivat vaunusta, kiersivät kiirehtimättä junan toi- 
selle puolelle ja ryhtyivät tähystelemään radalle. 

— Missä se meidän ”kaikki-sujuu-hyvin” on? kysyi Vladimir 
IljitS huolestuneena, kun ei nähnytkään tuttua veturia n:o 293. 

Rahjakin kävi mietteliääksi. Eikö Jalava ollut pitänytkään lupaus- 
taan? Vai oliko hän sairastunut? Vaikka eilen hän oli kyllä ollut aivan 
terve. 

Eino virkkoi totisena: 

— Hän on varmaan halkopihalla ottamassa halkoja. Mennäänpä 
katsomaan. 

Viipuriin menevä maantie oli autio. Rahja halusi saada kumppa- 
ninsa hauskemmalle tuulelle ja muistutti hänelle myttyynmenneestä 
suomenkielisestä keskustelusta. 

Vladimir 1ljitS nauroi: 

— Kuvitella, millaista uskonnon herjausta: pastori tunnusti ole- 
vansa paholainen! Niin, kirkonmiehen osan minä tosiaan näyttelin 
kerrassaan lahjattomasti. Nyt se saa riittää, hyvä mies! Ottakaa sil- 
mälasit ja tämä armottomasti puristava guttaperkkalänki. Koko kaulani 
on kuin tulessa. Lämmittäjän osa on minusta paljon mieluisempi. 

— Jalava kyllä opettaa, — hän on mestari. Tuolla hänen ”Richmon- 
dinsa” häämöttääkin. Seisokaa tässä, käyn pikatiedustelulla. 

Rahja harppoi nopeasti veturin luo, hypähti astinlaudalle ja ter- 
vehdittyään kysyi: 

— No miten, voidaanko lähteä matkalle? 

— Katsohan, Eino, mitä nuo kaksi korppia kyyköttää tuolla 
aidalla. Katselevat varmaan saalista. 

Vaaleaa lauta-aitaa vasten näkyi selvästi kaksi ihmishahmoa. 

Rahja synkkeni. Koetapa arvata, ketä siellä oli ja mitä aikeita 
ne hautoivat. Ehkä he olivat siitä samasta laumasta, joka etsi Leniniä. 

Jalava pyyhki hikeä kasvoiltaan ja sanoi totisena: 

— Hitto heistä, kyyköttäkööt. Menkää asemalle päin ja odottakaa 
ratapenkereellä. Olen täällä ensimmäiseen soittoon asti, ajan hiljaa 
luoksenne ja otan mukaan. Sillä aikaa kun kytkemme veturin, sinä 
siirryt ensimmäiseen vaunuun. 

— Emmehän vain joudu ansaan? 

— Kukaan ei saa meitä kiinni! Kaikki sujuu hyvin... 

Rahja hyppäsi veturin astimelta ja lähti Leninin luo. Sora rouskui 
ilkeästi jalkain alla. Kaiken varalta hän siirsi revolverin kätköstä 
sivutaskuun. Eino ei sanonut Vladimir IljitSille mitään niistä epäilyt- 
tävistä hahmoista. Ei kannattanut hermostuttaa häntä. Piti aina uskoa 
onnelliseen ulospääsyyn. 

— Miten kauan pitää vielä odottaa? kysyi Lenin äkkiä. 

— Puolisen tuntia. Älkää lainkaan hermoilko, kello yhdeltä olem- 
me Udelnajan asemalla. 

— Kunpa se tapahtuisi pikemmin. Olen saanut ihan tarpeekseni 
kaikesta tästä vaelluksesta ja matkustelusta. Olen jo kolmatta kuu- 
kautta pakotettu —piileskelemään —maanalaisuudessa = niinkutsutulla 
”vapaalla Venäjällä”. Miltei kolme kuukautta ovat tunnetut parjaajat 
haukkuneet meitä RefSin, Birzevkan, Denin ja toisten lahjottavien leh- 
tien palstoilla... 

— Älkää huoliko. Kohta me panemme ne lujille. Nyt meillä on 
viisi kertaa enemmän aseita kuin maaliskuussa. Kornilovin kapinayri- 
tys oli meille hyväksi opetukseksi. 

— Älkää toki liioitelko, Eino Abramovits. 

— No ellei viisi, niin ainakin neljä kertaa enemmän. Se on kyllä 
totta. Kun tulette Pietariin, näette itse. Mutta toistaiseksi on parasta 
ihailla luontoa. Se on hyödyksi asialle. 

— Säästä me jo puhuimme. Seisotaan vain ja haaveillaan... 

— Ei, nyt me syödään, sanoi Rahja ja ojensi matkakumppanilleen 
makkaravoileivän. 

— Tämä on hyvää, kiitti Lenin hymyillen. — Te olette erittäin hok- 
saavainen ja huolehtivainen. 

Aseman kellon lyönti kantautui hiljaisuudessa kauas. 

— Meidän vuoromme koittaa, sanoi Rahja hiljaa. — Valmistautukaa. 
Jalava hiljentää vauhtia. Mutta hypätkää tarkasti. 

— Älkää pelätkö. Minähän voimistelen joka päivä. 

— Minä myös, pidän näitä raajojani reippaina. 

Kajahti toinen soitto. Ja samassa matkakumppanit, jotka seisoivat 
vieretysten ratapenkereellä, tunsivat veturin kuuman huounnan. 

Jalava huomasi Rahjan savukkeen, joka tuikki kiiltomatona, ja 
miltei pysäytti veturin. Vladimir IljitS ponkaisi voimakkaasti, hypähti 
veturin astimelle, tarttui lujasti kaiteeseen ja kiipesi veturiin. 

— Tehkää hyvin, kehotti Jalava. 

Asemalla lämmittäjä Närvänen ja Rahja kytkivät veturin junaan 
ja nousivat ensimmäiseen vaunuun. He istuutuivat ikkunan ääreen. 
Rahja tähysti taloista loistavia keltaisia valoja ja sanoi hymyillen: 

— Sinä, Närvänen, voit vaikka torkahtaa. 

— Kyllä minua veteleekin, nauroi lämmittäjä nojautuen muka- 
vasti vaunun seinää vasten.— Suokoon luoja terveyttä sille sinun tut- 
tavallesi... 

Viiden minuutin kuluttua Närvänen jo uinahti. Rahja meni vaunusta 
ja istuutui portaiden ylimmälle astimelle. Vastaan puhaltava tuuli 
sai hänet siristämään silmiään, mutta hän katsoi, kun veturi tuprutti 
savupilviä pyöräin alle. Lähtö taisi sujua hyvin. Nyt piti päästä vain 
rajavyöhykkeen, Valkeasaaren läpi. IljitS oli väsynyt, hyvin väsynyt. 
Ja veturissa hän ei kyllä levähdä, vaan pöyhii tulipesää. Punaiset kipi- 
nät pärskyvät pimeyteen. 


Tarkastus Valkeasaaressa läpäistiin onnellisesti. Rajavartiolaisten 
ja tullivirkailijain huomio kiintyi kokonaan rähjäävään humalaiseen 
matkustajaan, jonka ylijunailija oli käskenyt pois junasta. 

Rahja nousi vaunuun viimeisenä. Hän painoi kuuman ohimonsa 
vilpoista ikkunankehystä vasten ja tunsi heti suloisen raukeuden hii- 
pivän jäseniin ja liimaavan luomia. Auta armias, sillä tavoin hän 
saattoi nukahtaa ja ajaa Udelnajan ohi. Rahja nousi, meni vaununsil- 
lalle ja saadakseen ajan kulumaan viritti loputtoman laulun ”Näin 
kasakka Donilla seikkailee”. 

Udelnajan asemalla Jalava seisotti junaa hetkistä kauemmin kuin 
kuului ja hyvästeli kallista matkustajaansa pitkällä, riemukkaalla, 
raikuvalla vihellyksellä. 

Lenin ja Rahja tulivat autiolle Skobelevin valtakadulle. He kuun- 
telivat nälkäisten koirien ulvontaa. Rahja sanoi leikillään: 


— Nyt te saatte mennä edellä. Minun komennusmatkani on kai jo 
päättynyt. 

Vladimir 11jits naurahti. 

— Nukkuvatko miliisit? 

— Täkäläinen nukkuu, mutta koko alueesta en mene takuuseen. 

— Jatkan komennustanne, toveri Rahija, sanoi Lenin silmät veitik- 
kamaisesti sirillään.— Ja tiedättekö miten pitkäksi ajaksi? Siihen asti, 
että vallankumous voittaa täydellisesti. Mutta teidän ei huoli sitä 
surra. Nyt ei tarvitse enää kauan odottaa. 

— Enhän minä surekaan! Olen mielissäni. En vain tiedä, olenko 
tässä oikein pätevä. Ehkä löydetään joku näppärämpi, viisaampi ja 
nuorempi. 

— Se ei ole tarpeellista. Toistaiseksi olette suoriutunut velvolli- 
suuksistanne hyvin. Mutta varoitan, että teillä tulee olemaan vielä 
monimutkaisempia ja vaikeampia tehtäviä. Ja vaadin ehdotonta täs- 
mällisyyttä... 

— Ja viivyttelemätöntä täytäntöönpanoa. 

— Se on itsestään selvä. 

— Suostun. Olen suostuvainen kaikkeen. Mutta minne me nyt 
olemme menossa? 

— Serdobolskajakadulle. Nadezda on meitä siellä vastassa. 

— Silloin otamme suunnan Aivazin tehtaalle. Sieltä on enää kiven- 
heiton matka. Vain vähän yli parin virstan. Odottaako hän tosiaankin 
kadulla näin myöhäisenä hetkenä? 

— Odottaa tietenkin. Onhan hän vaimoni. Hän ei voi menetellä 
muuten. 

— Niinhän se on. Mutta hän on kuitenkin heikko nainen. Ja nyt 
on niin rauhaton aika. 

— Mennään sitten nopeammin. Olen ajatellut sitä samaa jo pitkän 
aikaa. Ja olen luonnollisesti oikein huolissani. 

Aivazin tehtaan luona heidät pysäytti kaksi miliisiä, joilla oli 
japanilaismalliset kiväärit. Rahja kuiskasi: 

— Selviydyn yksinäni. 

Hän meni edelle kaivaen kulkiessaan paperinsa esille, tervehti 
erittäin kohteliaasti ja tarjosi Zefir-valiosavukkeita. 

Vanhempi miliisi katsoi tehtaan antamaa todistusta ja tiedusteli: 

— Kuka teidän kanssanne on? 

— Kaverini. Olimme appiukon luona kylässä. Skobelevinkadulla. 

— Menkää herran haltuun, sanoi miliisi palauttaessaan paperit. 

Lenin ja Rahja kulkivat rauhallisesti muutaman askeleen. Vladimir 
Iljits otti Rahjaa käsipuolesta ja kiitti: 

— Kylläpä te olette hyvä sepittämään. Teillä on kadehdittava, 
suorastaan kiitettävä itsehillintäkyky. Tuleeko vielä tarkastuksia? 

— Ei. Serdobolskajakatu on mäen alla, miltei tässä vierellä. 

Lanskajan asemalta kantautui hälyttävä kiväärinlaukauksen 
kaiku. Korkean aidan takana alkoivat unesta herätetyt hanhet kaa- 
kattaa. Sitten tuli taas hiljaista. 

— Ammuskelevat, senkin heittiöt, sanoi Rahja suuttuneena.— Kun- 
non ihmisten mukana ovat myös roistot saaneet aseita. Niinpä ne nyt 
mellastavat... 

— Ajan tullen teemme siitä lopun, sanoi Lenin rauhallisesti. 

Muutaman askeleen päässä Lenin lisäsi päätään nyökäyttäen: 

— Olkaa hyvä ja pistäytykää hetkeksi luokseni. 

Matkalaiset tulivat Serdobolskajakadulle. Nelikerroksisen tiilitalon 
porraskäytävästä riensi kadulle lämpimään villaliinaan kietoutunut 
nainen. Hän nyökäytti nopeasti Rahjalle, otti Vladimir IljitSiä käsi- 
puolesta ja vei hänet taloon. 

Rahja seisoskeli vähän aikaa, tarkastaen totuttuun tapaansa kadun- 
risteyksen ja tultuaan vakuuttuneeksi, ettei mistään päin uhannut 
vaara, meni myös porraskäytävään. Hän tavoitti Leninin toisessa ker- 
roksessa. 

Asunnon n:o 41 kohdalla nainen pysähtyi, otti avaimen ja avasi 
oven. Rahja ajatteli hymyillen: ”Tullaan kuin kotiin. Nadezda Kons- 
tantinovna on kekseliäs. Ei tarvitse herättää emäntää.” Hän seurasi 
Vladimir Iljitsiä valaistua käytävää pitkin reunimmaiseen huoneeseen. 
Siellä hän muistutti: 

— Halusitte sanoa minulle jotain, Konstantin Petrovits. 

— Niin, niin. Tulen asumaan täällä, Margarita Vasiljevna Fofa- 
novan luona, Serdobolskajakatu yksi, asunto neljäkymmentä yksi. Se 
on helppo muistaa. Teidän tulee tietää, että tämä on ehdottoman 
salainen asunto. Teitä lukuunottamatta kukaan ei tule tätä tietämään. 
Jäätte ainoaksi yhteysmiehekseni. Tulkaa huomeniltana. Koputtakaa 
ovelle kaksi kertaa nopeasti ja sitten puolen minuutin kuluttua vielä 
kerran kovasti. Sen jälkeen soitatte kaksi kertaa. Kuultuanne aske- 
leeni kysytte: ”Tekö se olette, Konstantin PetrovitS?” Ei muuta. Muis- 
tatteko? 

— Toistin kaiken mielessäni. Nyt voin siis purjehtia rauhallisesti 
kotisatamaan. 

— Onko teillä pitkäkin matka? 

— Pietarinpuolelle. Kuutisen virstaa, ei enempää. Älkää välittäkö. 
Olen tottunut kävelemään. S 

— Olkaa varovainen, Eino Abramovits. Älkää unohtako erästä tär- 
keää seikkaa: pitää kuulla ja nähdä kaikki ja kertoa minulle. Ilman 
sanomalehtiä ei tarvitse tulla. Onnea matkalle, toveri Rahija. 

— Hyvää yötä, Konstantin Petrovits. 

m Lämpimät sukat 


-.Ilta oli pimeä ja raskaat pilvet matelivat huomaamatta kau- 
pungin ylle. Sade tuli yllättäen rankkana, kylmänä ja tarpeettomana. 

Eino Rahja, joka oli kävellyt verkalleen Karpovka-joen rantakatua 
edestakaisin, juoksi lähimmän talon luo ja seinäviertä pitkin kulkien 
livahti porraskäytävään. Häntä harmitti, ettei ollut pannut villapaitaa 
päälleen. Aamulla oli ollut selkeä lämmin sää, ja heidän lähtiessään 
Fofanovan asunnosta Vladimir Iljits oli sanonut hilpeänä: 

— Mennään jalkaisin... Nautitaan kultaisesta syksystä. 

Tosiaan ”kultainen”. Sateesta ei näkynyt tulevan loppua, se saattoi 
lotista vaikka koko yön. Vladimir Iljitsillä oli kuluneet, jo pohjatut 
kengät ja vanha syyspalttoo. Ja Karpovkalta Serdobolskajakadulle 
oli kulkemista kuraista tietä pitkin. Vaikka olisi teräksinen, ei aamulla 
pystyisi nousemaan. Oli jotenkin suostutettava Vladimir IljitS lähte- 
mään heille PevtSeskin kujalle. Siellä oli tietysti ahdasta, mutta oli 
ainakin lämmintä. Pitääpä käydä katsomassa, ehkä istunto alkaa olla 
jo lopussa. 

Jäntevä, kumarahko Rahja veti päänsä hartiain väliin ja juoksi 
selkä köyryssä taloon, jonka oli ehtinyt jo hyvin tutkia (hän oli tänään 
kulkenut sen ohi ainakin kolmisenkymmentä kertaa). 

Oven avasi emäntä kuiskaten: 

— Hyvänen aika, olkaa vain hiljaa. 

”Tuon hän olisi voinut olla sanomattakin”, ajatteli Rahja när- 
kästyen ja hiipi varpaisillaan istuntohuoneeseen. Märät kengät lätisivät 
ilkeästi, mutta kukaan pöydän ääressä istuvista ei kiinnittänyt huo- 
miota yhteysmieheen, joka oli nähty vähän väliä illan kuluessa. Kaikki 
katsoivat pieniin liuskoihin, joita Lenin piti kädessään. Hiljaisuudessa 
kajahtivat selvinä päätöslauselman loppusanat: 

— Todeten näin ollen, että aseellinen kapina on kiertämätön ja 
täysin kypsynyt, Keskuskomitea kehottaa kaikkia puolueen järjestöjä 
menettelemään tämän mukaisesti ja tältä näkökannalta käsittelemään 
ja ratkaisemaan kaikki käytännölliset kysymykset (Pohjoisalueen Neu- 
vostojen edustajakokousta, sotajoukkojen poisvetämistä Pietarista, mos- 
kovalaisten ja minskiläisten esiintymistä yms. koskevat kysymykset). 

Puhetta johtava Jakov MihailovitS Sverdlov katseli läsnäolevia 
väsyneillä likinäköisillä silmillään ja sanoi: 

— Asetan äänestettäväksi. 

Rahja näki Leninin nostavan ensimmäisenä kätensä nopeasti ja 
kevyesti, ja samassa hänkin kohotti ison, karhean, metallin syövyttä- 
män kätensä korkealle. 


88 


Käännähtäessään Sverdlov huomasi myös yhteysmiehen kohotetun 
käden, ja hienoinen hymy hipaisi hänen täyteläisiä huuliaan. Hän 
julisti juhlallisesti ja riemuiten: 

— Kymmenen. Kuka on vastaan? 

”Minun ääntäni hän ei laskenut”, harmitteli Rahja lähtiessään 
ulos. 

Ovella hän kuuli halveksuvat sanat: 

— Vain kaksi. 

Rahja meni kadulle ja tultuaan vakuuttuneeksi, ettei mitään vaa- 
rallista näkynyt, palasi heti asuntoon. 

Hän tulikin parhaaseen aikaan. Istunto oli juuri päättynyt, ja 
Vladimir Iljitö oli pukemassa päällystakkia. Rahja kuiskasi: 

— Ulkona sataa. Ehkä pyydämme sateenvarjon? 

— Joutavia. Ei pidä viivytellä turhanpäiten. Mennään. 

Ulko-ovella Lenin vaistomaisesti pysähtyi. Satoi taivaan täydeltä. 
Vesi ryöppysi katoilta ja valui kohisevana virtana puhtaaksi pesey- 
tyneelle kadulle. 

Rahja harmitteli, ettei ollut sittenkään lainannut emännältä sateen- 
varjoa. Tuollainen kaatosade kasteli läpimäräksi. Eihän nyt ollut 
kesä. Saattoi hyvin helposti sairastua. 

Lenin kohautti harmistuneena harteitaan. 

— Tuollaiseen ilmaan on miltei mahdotonta mennä, mutta täytyy. 

— Raitiovaunut eivät enää kulje. Pyydän täksi yöksi meille, sanoi 
Rahja. — Nukutaan yö ja aamulla sitten lähdetään sinne... 

— Onko asuntonne kaukana? 

— Täällä Pietarinpuolella. Jalkaisin noin seitsemän, kahdeksan 
minuutin matka. 

— Ottakaa tämä minun sadeviittani, sanoi DzerZinski, joka oli 
tullut huomaamatta heidän luokseen.— Sataa kuin saavista kaataen. 

— Entä te itse? Teillähän ei ole muuta kuin puvuntakki... 

— Minulla on lyhyt matka. Juoksen nopeasti. 

— Vilustutte... Ja teillä on muutenkin niin huono terveys. En voi... 

— Fi mitään verukkeita. Pankaa vain päällenne... 

DzerZinski riisui harmaan kumikankaisen hupullisen sadeviittansa, 
pani sen Vladimir IljitSin harteille ja sanoi: 

— Hyvää yötä! 

Sitten hän lähti selkä suorana harppomaan nopeasti, varmoin aske- 
lin vesilätäkköjen poikki. 

Rahja veti hupun tiukasti Leninin lippalakin päälle ja sanoi kun- 
nioittavasti: 

— Se mies on puhtaasta teräksestä. Mennään mekin... 

Karpovka-joki oli harmaana isoista poreilevista kuplista. Koko 

kadun täyttivät nopeasti kasvavat vesilammikot. Tuntiessaan, miten 
kylmä vesi kasteli ilkeästi jalat, Rahja ajatteli, että olikohan kotona 
puhtaita sukkia. Olisi hyvä, jos odottamattomalle vieraalle löytyisivät 
lämpöiset villasukat. 

Kurja ilta. Ei uskaltanut edes suuta avata—se täyttyisi heti 
vedestä... Ainoa lohdutus, ettei ketään ollut kadulla. Miliisit olivat 
hakeutuneet jonnekin suojaan. 

Lenin ja Rahja kulkivat nopeasti, miltei juosten, mutta ennen 
kuin he ehtivät PevtSeskinkadulle Rahja tunsi olevansa läpimärkä. 
Kunpa Vladimir IljitSs vain ei vilustuisi... 

He nousivat leveitä kiviportaita nopeasti neljänteen kerrokseen. 
Rahja meni edellä pitkää pimeää käytävää pitkin. 

Huoneen n:o 344 ovella he pysähtyivät. Rahja otti avaimen ja avasi 
äänettömästi oven. 

— Hiljaa, hiljaa, kuiskasi Vladimir Iljits—Ei pitäisi herättää 
kotiväkeä. 

He hiipivät varovasti, mutta märät kengät lätisivät niin äänek- 
käästi, että Lyyli heräsi. Hän veti kiireesti aamunutun ylleen ja sanoi: 

— Odottakaa hetkinen. Sytytän heti valon... 

Pieni lamppu valaisi kapean pitkänomaisen huoneen. 

— Hyvänen aika, miten märkiä te olette, kuiskasi Lyyli pelästy- 
neenä.— Teidän on saatava heti kuivaa yllenne. Annan heti sukat 
ja puhtaat vaatteet. 

— Eikö sinulla, Lyyli, sattuisi olemaan jotain jaloa nestettä sielun 
lämmikkeeksi? tiedusteli Rahja. 

— Sinähän olet raittiusseuran jäsen, muistutti Lyyli hymyillen. — 
Saan teidät heti lämpenemään kahvilla. 

Lyyli otti matkalaukusta kaksi paria alusvaatteita ja sukkia ja 
ojensi ne miehelleen käskien: 

— Pidä huoli vieraasta. Minä käyn hakemassa kuumaa vettä. 

— Ei minusta tarvitse huolehtia, en ole mikään neiti, virkkoi Vla- 
dimir IljitS hymyillen ja paineli sormillaan totuttuun tapaansa peruuk- 
kia ohimoilta — En tarvitse mitään muuta kuin sukat. Feliksin sade- 
viitta pelasti minut... 

— Hyvä viitta, mutta siinä saisi olla vielä hihat, sanoi Rahja. — 
Te olette vieraamme ja olette sen vuoksi velvollinen alistumaan dikta- 
tuuriimme. Vahinko ettei ole viinaa... , 

— Tehän tiedätte, etten juo, vaikken olekaan raittiusseuran jäsen. 
Mutta te nähtävästi olette taipuvainen väkijuomiin. Se on paha, toveri 
Uskollinen kumppani... E 

— Tämä on poikkeustapaus, mutisi Rahja nolona.— Nythän on 
syksy. Ulkona on niin kylmä... 

— Mutta sen sijaan täällä huoneessa on heinäkuu. Erinomaisen 
lämpimät kapineet, sanoi Vladimir Iljits vetäen villasukkia jalkaan- 
sa.— Kylläpä teille tuli minun takiani puuhaa. 

Lyyli tuli huoneeseen äänettömin askelin, pani kahvin hautumaan 
ja asetti pöydälle vehnästä, voita ja kimpaleen juustoa. 

— Pyydän pöytään. Ottakaa mitä talossa sattuu olemaan tarjot- 
tavana. Juokaa kahvia ennen kuin se jäähtyy. 

Istuutuessaan pienen keittiöpöydän ääreen Vladimir IljitS kysyi 
hiljaa: 

— Tuossa pukkisängyllä kai nukkuu veljenne Voldemar, ellei muis- 
tini petä? Mihin aikaan hän herää? 

— Herätyskello soi kuudelta, sanoi Rahja. — Kyllä me heräämme 
ajoissa. 

— Unesta vähät. Tärkeintä on että pääsimme sadetta pakoon, sanoi 
Vladimir IljitS nieleskellen nopeasti kuumaa, jäseniä lämmittävää 
kahvia. 

Sillä välin kun nälän ja vilun rasittamat miehet söivät, Lyyli 
levitti vuoteeseen puhtaan lakanan, vaihtoi tyynyliinan ja ehti vielä 
pestä Vladimir Iljitsin sukatkin. Kun vieras sitten kiitti kestityksestä, 
hän ehdotti sydämellisesti: 

— Vuode on valmis. Voitte käydä lepäämään. 

— En missään tapauksessa. Levähdän mainiosti lattialla. Olen 
tottunut kiertolaiselämään. Teillä varmaan on sanomalehtiä, joita 
ette enää tarvitse? 

— Meitä niin harmittaa, että kieltäydytte vuoteesta. Älkää yhtään 
ujostelko, olette meille mieluinen vieras. 

Rahja otti kaapista lehtiä ja levitti ne lattialle. Pääpuoleen hän 
pani takkinsa ja kaksi tyynyä ja sanoi haukotellen: 

— Käydään tähän patterin luo, niin on lämpimämpi. Ehdimme 
torkahtaa tunnin tai pari. 

Uni ei tahtonut tulla silmään. Miehet pyöriskelivät kahisevilla 
sanomalehdillä ja puhelivat kuiskailemalla vuorokauden vaikutel- 
mista. Ja kun he vihdoin uinahtivat, alkoi herätyskello kovasti 
päristä. 

Miehet nousivat nopeasti kuin komennosta. 

Lyyli, joka oli herännyt jo aikaisemmin, toi teepannun. 

Vladimir IljitS kieltäytyi aamiaisesta. 

— Mehän vasta söimme illallisen. Lähdetään nyt heti. Ehdimme 
vielä pimeän turvissa perille... Rajusää on loppunut, tänään tulee 
varmaan kirkas päivä. 

— Sadeviitta pitää kuitenkin ottaa kaiken varalta mukaan, muis- 
tutti Rahja. 

täen eväspakettia taskuunsa. — Tunsin teidät heti paikalla. 

| — Onnea matkalle, Voldemar, virkkoi myös Lenin hymyillen ja 
"puki ylleen kuivuneen puvuntakin. 

| Voldemar lähti. , 

| — Kuulehan Lyyli, tekisitkö meille voileipiä evääksi. Matka on 

pitkä. 

— Ajattelin sitä juuri itsekin. Mutta vahinko kyllä, minulla ei ole 
mitään kotona. Enhän tiennyt, että tulette. Olisit vaikka vihjaissut. 

— Olkoon sitten, keksin jotain matkalla. 

Samassa ovi lennähti auki. Voldemar syöksyi huoneeseen. 

— Talo on piiritetty. Ratsia. Jotakuta etsitään koirien kanssa... 

Rahja pisti kätensä vaistomaisesti taskuun, ja mielessä pyöri kat- 
kera ja tuskallinen ajatus: ”Miten typerästi pitikin käydä. Jouduimme 
pälkähään omassa kodissa. Mitenhän saisi ne vainukoirat harhaute- 
tuksi, eitä Vladimir IljitSs pääsisi pakoon.” 

Fino sadatteli. 

— Ovatko ne tosiaankin saaneet jotain vihiä? Se tuntuu mahdot- 
tomalta. 

— Niin, tilanne on äärimmäisen kurja, sanoi Vladimir IljitSkin pää- 
tään pudistaen.— Näyttää siltä, että se kuuluisa vainukoira Tref on 
tosiaan päässyt jäljilleni. 

— Eipä huolita. Kyllä tästä selvitään, virkkoi Rahja ja ojentaen 
revolverinsa Voldemarille käski: — Vie Konstantin Petrovits keittiö- 
portaita. Minä menen paraatiportaiden kautta, nostan siellä mölyn 
ja vedän koko roistojoukon huomion itseeni. Sillä välin te poistutte 
huomaamatta... 

Kaikki lähtivät yhtä aikaa. 

Kuivuneet epätasaiset lattiapalkit narahtelivat surkeasti jalkojen 
alla. Kadulta kantautui huolestuttavaa meteliä. 

Rahja ei malttanut, vaan lähti laskeutumaan juoksujalkaa. Toisen 
kerroksen porrastasanteella hän tapasi talonmiehen, tervehti ja tie- 
dusteli rauhallisella äänellä: 

— Ketä siellä oikein etsitään? 

— Varkaita ajettiin takaa. Olivat murtautuneet viereiseen kaup- 
paan, senkin roistot. Mutta oli hyvä koira, se pääsi heti jäljille ja sai 
koplan kiinni... 

— Kun ei ole mitään syötävää, niin se panee varastamaan, sanoi 
Rahja, jolla oli kova työ hillitä ylitsepursuvaa riemua, ja juoksi kadulle 
harppoen kolme askelmaa kerrallaan. 

Nähdessään Vladimir Iljitsin ja Voldemarin talon portilla hän 
purskahti raikuvaan nauruun. 

| — Onnea matkalle, Konstantin PetrovitS, sanoi Voldemat työn- 


— Tänään on tosiaankin kirkas sää. Mennään. 

— Minulla oli jo sisu kantapäissä, tunnusti Voldemar ja painau- 
tuen Einon kupeeseen pani huomaamattomasti revolverin hänen tas- 
kuunsa. 

— Totu, totu vain, nuorimies. Elämässä saattaa olla melko jännit- 
täviä hetkiä, sanoi Rahja.— Kaikki hyvin, mikä hyvin päättyy. Sano 
Lyylille, ettei olisi huolissaan. Tulen taas vasta myöhään illalla... 


m Me voitamme 


Sunnuntaina, lokakuun viidentenätoista, Aleksander Schottmann 
tuli Eino Rahjan luo niin synkkänä ja huolten painamana, että unohti 
tervehtiä, ja sanoi: 

— Kuulehan, Eino, huomeniltana Konstantin Petrovits pitää tuoda 
kello kuudeksi Lesnajan — Udelnajan piiriduumaan. Siellä tulee puo- 
lueen Keskuskomitean laajennettu istunto. 

Viime aikoina Rahja oli ottanut tavakseen kerrata saamansa mää- 
räykset mielessään. Niin hän nytkin toisti Schottmannin sanat itsek- 
seen ja tiedusteli: 

— Missä se duuma on? En muista käyneeni siellä. Vaikka odota- 
han, se on kai Viipurinpuolella, lähellä Murinon valtakatua. 

— Viipurinpuolella. Tarkemmin — Bolotnajakatu kolmetoista. 

Ovella Schottmann pysähtyi ja varoitti vakavasti: 

— Mutta katsokin, että kaikki olisi kunnossa. Vastaat päälläsi. 

— Löysitpä ketä agiteerata ja... pelotella. Hukkaat vain aikaasi. 

Rahja meni ikkunan ääreen. Sumua. Ei näkynyt mitään. Harmil- 
lista. Pitäisi mennä tänään Viipurinpuolelle ja tarkistaa matkareitti, 
löytää se Lesnajan — Udelnajan duuma ja panna merkille, mitä kautta 
sinne mennään ja miten pääsee pois. Lenin vaatii aina ja kaikessa 
äärimmäistä täsmällisyyttä ja selvyyttä. Pitää huomenna lähteä aikai- 
semmin työstä. Kuinkahan mones kerta se onkaan! Päällystö on kovin 
tyytymätön. Kaikki nämä omavaltaiset poissaolot saattavat päättyä 
ikävästi — joutuu pois työstä. Ja nyt on niin vaikea aika, työpaikkaa 
ei löydä mistään. Tehtaiden luona kuljeskelee joukoittain työttömiä. 
Monet muuttavat nälkää pakoon maalle... 

Rahja katsahti kelloa — puoli kymmenen. Piti mennä nukkumaan. 
Huomenna ei levosta tule mitään. Lyyli ja Voldemar ovat jo panneet 
levolle. Heillä on tietenkin vähemmän huolia. Vahinko, että Schott- 
mann tiedotti niin myöhään. 

Rahja otti takkinsa taskusta Majak-kustantamon julkaiseman Pie- 
tarin asemakartan, joka oli taitoskohdistaan melkoisesti kulunut, suoristi 
sen pöydällä ja kuljetti sormeaan tutulta Serdobolskajakadulta Sampso- 
ninkatua ylös Murinon valtakadulle. Suurella vaivalla hän lopulta 
löysi pahasti kuluneesta kohdasta Bolotnajakadun. Siihen asemakartta 
päättyikin. Se oli siis kaupungin laidassa. Paikka oli valittu sopi- 
vasti. 

Aamulla Rahja puki lämpöiset alusvaatteet, villapaidan ja villa- 
sukat ja varoitti vaimoaan: 

— Tulen myöhään yöllä. Tai ehkä menen sieltä suoraan tehtaalle. 

— Taas uneton yö. Milloin näistä huolista oikein tulee loppu? 
Olen ihan näännyksissä... valitti Lyyli voimatta enää pidättäytyä. — 
Katso, minkä näköinen olet. Pelkkä luuranko! 

— Älä kuvittele mitään pahaa. Minulla ei ole oikeutta ereh- 
tyä. Käsitäthän, että minun virheeni koituisi kaikkien onnetto- 
muudeksi... 

— Kyllä minä kaiken käsitän. Mutta kun sinua ei kuulu kotiin, 
luntun aivan kauhealta. Sinun puolestasi ja hänen puolestaan. Enhän 
minäkään ole kivestä... 

— Kestä vielä vähän aikaa. Tämä on jo neljäs neuvottelu tällä 
viikolla ja kaikissa on sama kysymys: aseellinen kapina. 

— Kunpa se tulisi pikemmin! Anna kun suutelen sinua lähtiäi- 
siksi, yökulkija. Ellet ehdi kotiin, niin soita työpaikalleni. 

Rahja lähti tehtaalta heti ruokatunnin jälkeen valittaen ”hirmuista 
päänsärkyä”. 

Hän hätkähti kuullessaan selkänsä takaa: 

— Viimeiset uutiset Leninistä! Pääbol&evikki Lenin on vangittu! 

Rahja käännähti ja tarttui vihaisesti sinertyneeseen pojan käteen. 

— Missä siitä on kirjoitettu? 

— Mistä minä tiedän. Minulle sanottiin lehtitoimistossa: ”Huuda 
Leninistä, niin saat nopeammin myydyksi.” Ja minä huudan. 

— Mokomakin papukaija. Huuda kovasti: Kerenski on vangittu, 
niin lehdet ostetaan pikemmin. 

— Koetapa itse huutaa. Minulla on sairas äiti. Ja sisko on vielä 
pieni. Isän repi ammus hiljattain rintamalla. 

Rahja otti nopeasti ryppyisen kolmosen, pani sen lehtipojan pul- 
lottavaan taskuun ja sanoi: 

— Pitää sentään vähän ajatella, poika. Ei Lenin ole sinun isääsi 
tappanut, vaan Kerenski. 

Hän lähti kiireesti harppomaan raitiovaunupysäkille mielissään 
siitä, ettei kukaan ollut kiinnittänyt huomiota tähän ehkä liian avo- 
mieliseen keskusteluun. 

Joku tarttui Rahjaa lujasti kyynärpäästä. Hän katsahti taakseen ja 
näki ruskeaksi päivettyneet, ahavoituneet ja veitikkamaiset pojan 
kasvot. 

— Setä! Minäpä tiedän, että sinä myös olet bolSevikki, salainen 
bol&evikki. Rupean hankkimaan sinulle RabofSi putj lehteä. Etkö usko? 
Nielköön maa minut tähän paikkaan... 

— Nielköön pois, jos siitä on apua. Tavataan sitter* huomenna. 
Ostan sinulta kaikkia lehtiä. 

— Ihanko kaikkia. 

— Ihan kaikkia. 

Samassa tuli raitiovaunu. Rahja hyppäsi vaunun astimelle ja hei- 
lautti kättään häntä ihmeissään tuijottavalle lehtipojalle. ”Luulee mi- 
nua varmaan vähän hupsuksi. Jokainenhan lukee omaa lehteään eikä 
kukaan osta niitä tusinakaupalla.” 

Rahja ei mennyt vaunuun. Vaununsillalta näki paremmin, mitä 
kadulla tapahtui. Vladimir IljitS kysyy ehdottomasti, mitä kaupungissa 
on uutta, mitä Rahja on päivän mittaan kuullut ja saanut tietää. 

Eino laskeutui vaunusta Aivazin tehtaan luona ja kulki Murinon 
valtakatua pitkin Bolotnajakadulle. Matka tuntui tavattoman pitkältä. 
Hän löysi helposti lehtikuusien ympäröimän puutalon, joka oli koris- 
tettu puuleikkauksilla ja kauniilla, terävään huippuun päätyvällä tor- 
nilla. Eino kiersi kahdesti talon ympäri ja pantuaan merkille ajan 
lähti samaa tietä Serdobolskajakadulle. 

Rahjan tullessa Leninin salaiseen asuntoon oli jo hämärä. 

Vladimir IljitS ilostui. 

— Erittäin hyvä että tulitte ajoissa ja vielä vähän ennenkin. Nyt 
on tilaisuus puhella ja lukea hiukan. Oletteko muuten kirjoittanut 
muistiin, mitä lehtiä joka päivä ostatte? 

— Ei kannata. Minähän luen niitä itsekin. 

— Älkää näytelkö hyväntekeväisyyttä. Jopa löytyi mesenaatti! 
Emme me niin köyhiä ole kuin miltä näyttää. Jokainen kopeekka 
tilitetään. 

— Teidän pääomanne minä tiedän. Vain kaksi seteliä. Toisessa 
taskussa sata ruplaa, toisessa viisikymmentä. Niitä ei vaihdeta... 

— Puolueen rahoja. Ordzonikidze antoi minulle heinäkuussa sata 
seitsemänkymmentä viisi ruplaa. Niistä jouduin käyttämään kaksi- 
kymmentä viisi. Sitten siirryin niin kutsuttuun vierashuoltoon. Kukaan 
ei ota maksua, kieltäytyvät jyrkästi, vieläpä panevat pahakseen... Mitä 
hymyilette? Selostakaa uutiset. 

Rahja istuutui mietteliäänä pöydän ääreen. Mistä oikein alkaisi? 
Mikä Vladimir Iljitsiä kiinnostaisi nyt, kun istuntoon oli jäänyt 
kolme tuntia? 

Lenin levitti Den lehden eteensä, otti käteensä punaisen kynän 
ja kiirehti Rahjaa: 

— Kuuntelen teitä. 

— Tehtailla pidetään kokouksia Pietarin Neuvoston päivän järjes- 
tämisestä 22. lokakuuta... 

— Sen tiedän. Pyydän konkreettisia tosiasioita. 

— Hyvä on. Meidän tehtaalla punakaartin esikunta sai vielä kaksi- 
kymmentä viisi kivääriä. Nyt meillä on kokonainen komppania — kuu- 
sikymmentä kolme miestä. 

— Osasto ei ole kovin iso, mutta valmistautuu tärkeään tehtävään. 

— Eilen Modern-sirkuksessa oli suuri kokous. Puolueemme nimessä 
puhuivat Volodarski ja LunatSarski. Hyväksyttiin päätöslauselma: kai- 
ken vallan antamista Neuvostoille on puolustettava loppuun asti. 

— Hyvä on. Olitteko itse läsnä? 

— En ollut. Lähetin Voldemarin. Antaa pojan viisastua. Vahinko 
etteivät anoppi ja appiukko ole lähettyvillä, panisin heidät kaikki 
tiedusteluun. En ehdi millään yksinäni. Olin eilen aamulla Ohdalla, 
ruutitehtaalle työhön komennettujen sotilaiden kokouksessa. Väkeä 
kerääntyi kolmisen tuhatta henkeä. Siellä esiintyi kaikenkarvaisia 
puhujia, mutta päätös tuli hyväksyttyä meidän hengessä. Yhteensä 
kymmenen pykälää. Tärkeimmät niistä ovat: kaikki valta Neuvostoille 
paikkakunnilla ja rintamalla, kaikkien asioiden perustaksi on otettava 
bolSevikki-sosialistien ohjelma ja tietenkin rauha ilman aluevaltauksia 
sekä alas kuolemantuomio. Sanalla sanoen kaikki oli niin kuin teidän 
kirjoituksissanne. 

— Pyydän ettette liioittelisi, toveri Rahija. 

— Kuulin omin korvin. Lukekaa RaboftSi i soldat lehdestä, niin 
näette, että olen oikeassa. Minä ainakin ajattelen heikolla järjelläni 
sillä tavalla, että sotilaat ovat perusvalttimme. Työläiset ovat tietysti 
omaa väkeä, mutta heillä on vähän aseita ja he vasta opettelevat 
sotimaan. Kun nyt tulin raitiovaunulla, näin autiolla tontilla puna- 
kaartilaisia. He olivat pitkällään ja tähtäsivät kivääreillä valliin. Vie- 
ressä kulki aliupseeri ja komensi: ”Pidätä hengitystä... Vedä tasai- 
sesti...” 

— Vai komensi, sanoitte. Sotilas opettaa työläisille, miten porva- 
reita pitää lyödä. Ja aivan julkisesti. Oivallista! Siinä on voittom- 
me tae. 

— Sitähän minä sanoinkin, että sotilaat kääntyvät päättävästi mei- 
dän puolellemme. Eilen pistäytyi Jukka-veli ja kertoi, että kaartin jää- 
kärien reservirykmentti hyväksyi vastalausepäätöksen sen johdosta, 
että vallankumouksellisia sotajoukkoja viedään pois Pietarista, ja kan- 
natti vallan antamista Neuvostoille. 

Lenin tuli aivan Rahjan eteen ja kysyi vaativasti: 

— Entä mitä uutta on vihamiestemme leirissä? Olen jo varoitta- 
nut teitä, ettette innostuisi yksipuolisiin tiedonantoihin. 

Rahja kävi totiseksi, hieroi kämmenellään korkeaa paljasta otsaansa 
ja sanoi vastahakoisesti: 

— Ikävistä asioista ei tee mieli puhuakaan. 

— Älkää sokeroiko tosiasioita. En minä pyörry. 

— Kaikki lehtipojat kirkuvat, että Kerenski on pitänyt ministerien 
neuvottelun. Sotilaspiirin esikuntapäällikkö kenraali Bagratuni tiedotti 
bolsevikkien kapinanvalmistelusta ja toimenpiteistä, joihin on ryhdyt- 
tävä taistelussa bolSevikkeja vastaan. 

— Siinä on hyvin vakuuttava vastaus murheellisille pessimisteillem- 
me Kameneville ja Zinovjeville. Sillä aikaa kun me puhelemme kapi- 
nan aikamäärästä, Väliaikainen hallitus siirtyy vastahyökkäykseen. 
Saadakseen vallankumouksen tukahdutetuksi se menee vaikka äärim- 
mäisyyteen asti: luovuttaa Pietarin saksalaisille. 

Lenin istuutui pöydän ääreen, kirjoitti nopeasti jotain kapealle 
paperisuikaleelle, alleviivasi kirjoittamansa kahdella paksulla punai- 
sella viivalla ja virkkoi päätään nostamatta: 

— Raskaista huokailuistanne päätellen teillä on vielä sanottavana 
jotain kerrassaan epämiellyttävää. Antaa kuulua, Eino Abramovits. 

— Niin, voin mainita vielä yhden kerrassaan vakavan momentin. 
Eilen sotilaspiirin ylipäällikkö eversti Polkovnikov kirjoitti päiväkäskyn 
varusväen kaikille joukko-osastoille. Siinä hän varoittaa, että jälleen 
on valmisteilla edesvastuuttomia aseellisia kahakoita Pietarin kaduilla. 
Ja edelleen, mikä on itsestään selvää, hän vaatii, etteivät sotilaat kuun- 
telisi bolsevikkien puheita, vaan puolustaisivat demokratiaa ja vapaata 
Venäjää. 

Lenin nousi, katsoi tutkivasti yhteysmiehensä vakaviin silmiin ja 
kysyi ihmeissään: 

— Mistä te tämän tiedätte, toveri Rahija? 

Rahja ponnahti tuoliltaan. 

— Se on salaisuuteni, Konstantin PetrovitS. Mutta koska näen 
teidän epäilevän, niin voin kertoa. Minulla on esikunnassa luotet- 
tava mies, lapsuudenystäväni Elmer Malmberg. Hän on kyllä vähäi- 
sessä virassa, mutta tarpeellisella paikalla, salaisella osastolla. Olen 
alkanut viime aikoina kutsua häntä tämän tästä kahville. Hän oli eilen- 
kin luonani. Tietäen teidän kovin täsmällisen luonteenne pyysin 
häneltä siitä paperista jäljennöstä, mutta hän vain pudisti paheksu- 
vasti päätään. 

— Raskaita uutisia, mutta äärimmäisen tärkeitä. Ette voi aavis- 
taakaan, kallis Eino AbramovitS, miten arvaamattoman suuren 

palveluksen teette puolueelle. Suurkiitos siitä. Levähtäkää nyt vähän, 
silmäilen sillä välin lehdet. Niin, olin vähällä unohtaa — oletteko tar- 
kistanut tämänpäiväisen matkamme reitin? 

— Ihan prikulleen! Voin näyttää sen vaikka kartalta. 

— Olette hankkinut kartankin! Edistystä, selvää edistystä. Pan- 
naan se tähän pöydälle... . 

Rahja otti punaisen kynän, merkitsi huolellisesti katkoviivalla tien 
Serdobolskajakadulta Bolotnajakadulle, kertoi, miten voidaan välttää 
miliisien partiot, ja varoitti, että heidän piti lähteä neljääkymmentä 
minuuttia ennen istunnon alkua. 

Vladimir IljitS siristeli veitikkamaisesti silmiään, otti pöydältä 
pyyhekumin ja odottamattomalla huomautuksellaan sai yhteysmie- 
hen kauheasti nolostumaan. 

— Kaikki on tehty mainiosti, paitsi yhtä seikkaa. Karttaan ei pidä 
piirustella. Ensinnäkään se ei ole oikein illegaalisuuden kannalta, 
sehän antaa selvän johtolangan, ja toiseksi ei saa suhtautua niin 
raakamaisesti tällaiseen mainioon oppaaseen. Sitä tullaan vielä tar- 
vitsemaan. 

Ja Lenin pyyhki varovasti kynän jäljen. 

— Suokaa anteeksi. Otan huomautuksenne varteen, lupasi Rahja, 
otti sanomalehden, jonka Lenin oli jo silmäillyt, ja ryhtyi lukemaan. 

Vilkaistuaan etusivun sähkösanomat Eino alkoi varovaisesti kat- 
sella Leniniä. Yhteysmies pani heti merkille, että Vladimir Iljitäin 
kasvoista saattoi miltei erehtymättä päätellä, millaisia kirjoituksia 
hän luki. Välillä kasvot synkistyivät, korkealle otsalle nousi pilvi ja 
suupieliin kerääntyi hienoisia juomuja, sitten avomielisen lämmin ja 
sydämellinen hymy sai kaiken selkenemään. Erikoisen jyrkästi vaihteli 
hieman siristettyjen ruskeiden silmien ilme heijastaen poikamaista 
ihastusta ja viisasta kaukonäköisyyttä. Sen mukaisesti toimi myös 
kynää puristava käsi: välillä se iski lehden sivuun vihaisia huudahdus- 
merkkejä, jotka olivat teräviä kuin pistimet, puristi vihamieliset kap- 
paleet painokkaiden kysymysmerkkien alle ja sitten taas äkkiä lep- 
pyen sulki sydäntään lämmittävät rivit ja kokonaiset kirjoitukset huo- 
lehtivasti ja hellästi vakuuttaviin punaisiin sulkuihin. Ja käiken sen 
hän teki ihmeteltävän nopeasti ja kiihkeän antaumuksellisesti kuin 
mies, joka kokoaa ystäviä ja murskaa vihollisia. Tärkeimmät asiat 
Vladimir IljitS merkitsi heti kortteihin, jotka vuoroaan odotellen lepäi- 
livät tiiviinä parvena musteastian luona. 

Kun lehtipinkka Leninin käden ulottuvilla oli huvennut aivan 
ohueksi, Rahja katsahti kelloonsa ja muistutti arasti: 

— Meillä on käytettävissämme viisikymmentä seitsemän minuuttia. 
Pitää hankkiutua matkaan. 

— Tänään emme taiteile liikoja. 

— Eipä näillä teidän asusteillanne erikoisemmin voikaan taiteilla. 
Peruukki, silmälasit, huopahattu tai lippalakki. Siinä kaikki naamioin- 
titarpeenne. Niin, pankaa ehdottomasti kalossit jalkaanne. Tuulee 
kovasti, tulee varmasti sade. Antakaahan kun autan... 

— Sellaista apua en tarvitse, virkkoi Vladimir IljitS pahastuen. 

Hän kirjoitti asunnon emännälle lapun, vei sen keittiöön ja meni 
nopein askelin ulko-ovelle. 

— Lähdetään, Uskollinen kumppanini. 

Pohjoistuulen puuskat lakaisivat toimeliaasti katua ja paiskelivat 
kuivia lehtiä ja papeririekaleita jalkoja vasten. Lesnajan puiston ris- 
tikkoaidan takana valittelivat huokaillen puut. Tuuli auttoi kulkua, 
ei tarvinnut kuin nostella jalkoja. Lenin ja Rahja kulkivat ääneti hat- 
tujaan pidellen ja palttoonkaulus pystyssä. 

Bolotnajakadun kulmassa he tapasivat viluissaan värjöttävän 
Schottmannin, joka tähysteli huolestuneena ympärilleen. 

— Kerääntyykö väkeä? tiedusteli Rahja. 

— Vähänpuoleisesti. Matka on pitkä ja paikka outo. Mutta se on 
turvallinen. Duuman päämies Kalinin ottaa siellä vieraita vastaan. 

— Miksi ajaksi määräsitte kokouksen? kysyi Lenin. 

— Kaikkien pitäisi tulla seitsemäksi. 

— Olkaa hyvä ja käykää tarkastamassa, miten paljon on tullut. 

Kului muutama tukala minuutti. Rahja katsahti Leninin vakaviin 
kasvoihin ja ehdotti varovaisesti: 

— Eikö käveltäisi vähän lämpimiksi? Voitte muuten vilustua. 

— Eipä täällä pääse erikoisemmin juoksentelemaan. Tämä Bolot- 
najakatu* on tosiaan nimensä veroinen. 

Vihdoin Schottmann palasi ja sanoi, että oli tullut vasta kuusi 
henkeä. 

— Kuinka monta olette kutsuneet? 

— Kirjoitimme luetteloon kolmisenkymmentä henkeä. Mutta tule- 
vatko kaikki, se on kyseenalaista. 

— Kaikkien on tultava. Se on puoluekurin alkeellisin vaatimus. 
Olemme odottaneet jo viisitoista minuuttia... 

— Sitä paitsi olemme tulleet jalkaisin emmekä ajoneuvoilla niin 
kuin toiset, lisäsi Rahja.— Onko velipoika täällä? 

— Siellä hän istuu, kirjoittaa jotain. Mennään Lesnajakadulle. 
Siellä on kuivempaa ja puut suojaavat tuulelta. 

Syrjäisellä Lesnajakadulla ei näkynyt tulen tuikahdusta. Rahja 
pani merkille, että tuuli oli käynyt paljon kovemmaksi. Puiden oksat 


* Bolotnaja — Suokatu. Suom. 

taipuivat ja vaikeroivat rajujen vihurien kynsissä ja kuivuneita oksia 
putoili maahan. Pohjoisesta mateli raskaita synkkiä pilviä. 

Tuuli haittasi puhumistakin. Miehet yrittivät pysyä lämpiminä 
tömistämällä vihaisina jalkojaan märkään louskuvaan maahan. 

Schottmann, joka oli yksi neuvottelukokouksen järjestäjiä, tunsi 
itsensä syylliseksi Leninin edessä ja kävi aina kymmenen minuutin 
kuluttua duumassa tarkastamassa, miten toverit kokoontuivat. 

Kellon lähestyessä kahdeksaa Vladimir 1ljits sanoi synkkänä: 

— Käykää nyt te, toveri Rahija. 

”Kyllä hänellä on kärsivällisyyttä ja mielenmalttia”, ajatteli Rahja 
kulkiessaan hapuillen pimeänä häämöttävää taloa kohti. 

Ulko-ovella hän tapasi veljensä ja unohtaen tervehtiäkin kirosi: 

— Voi p-le! Milloin te oikein keräännytte? 

— Teidät mukaan luettuna nyt on parisenkymmentä henkeä. Las- 
kin juuri. 

— Se saa riittää. Pitää aloittaa. Tulemme heti. 

Eino Rahja riensi Lesnajakadulle. Hän tarttui jalastaan johonkin 
juurakkoon, kaatui ja satutti polvensa. Eino koetteli, ettei vain ollut 
pudottanut revolveriaan ja lähti ontuen tovereidensa luo. Ylpeyttään 
salaamatta hän julisti: 

— Parisenkymmentä henkeä. Mennään. 

— Vihdoinkin! ilostui Vladimir Iljits— Opasta meidät, Susanin, 
on pimeää kuin säkissä... 

Rahja ei sanonut mitään. Hän oli mielissään, että tuosta pitkisty- 
neestä, masentavasta tömistelystä kylmällä syrjäkadulla vihdoinkin tuli 
loppu ja Lenin pääsi nyt kaivattuun lämpöön ystäviensä ja aatetove- 
riensa pariin. 

Lenin ja Rahja menivät taloon takaoven kautta, nousivat narisevia 
portaita toiseen kerrokseen ja sulkeutuivat pieneen huoneeseen, jonka 
Schottmann oli ennakolta varannut. He ehtivät tuskin riisua päällys- 
vaatteensa, kun huoneeseen tulivat Sverdlov, Kalinin ja Jukka Rahja 
ympäröiden Vladimir Iljitsin. Eino Rahja meni Kalininin luo ja kuis- 
kasi tämän korvaan: 

— Mihail Ivanovits! Eikö voitaisi järjestää kuumaa teetä? Vladimir 
Iljits on aivan kylmissään. 

— Teetä tulee! Meidän työntekijämme Katja Aleksejeva tuo ihan 
oikeaa teetä. 

— Eino Abramovits! Pyydän hetkiseksi tänne; kuuli Rahja Leninin 
niin luonteenomaisen, hieman sorahtelevan äänen. 

Rahja meni. 

— Kuuntelen, Konstantin Petrovits. 

— Mitä ajattelette, ottaisinko peruukin pois vai menisinkö tällai- 
sessa asussa? 

* Rahja mietti hetkisen ja sanoi sitten päättävästi, painokkaasti: 

— Konspiraation kannalta on parempi ottaa pois. 

— Teemme siis niin, päätti Vladimir IljitS hymyillen, pani yi 
kin taskuunsa ja Sverdlovin puoleen kääntyen muistutti: 

— On jo aika aloittaa, Jakov Mihailovits. Te saatte johtaa istuntoa. 

Kaikki menivät huoneeseen, jonne neuvottelukokouksen osanottajat 
olivat kokoontuneet. 

Viimeisenä tullut Eino Rahja näki, miten kaikki kavahtivat paikoil- 
taan ja ympäröivät iloisesti puhellen Vladimir IljitSin, joka myös oli 
reipastunut. Eino istahti jakkaralle ovipieleen ja nojautui lämmintä 
seinää vasten. Hän ajatteli tyytymättömänä: ”Meluavat liian kovasti. 
Kuuluu varmaan ulos asti.” 

Rahja nousi, kutsui Kalininin syrjään ja kysyi: 

— Millainen ympäristö täällä on? Ehkä pitäisi lähteä vartioimaan? 

— Olemme kutsuneet kaiken varalta kymmenisen punakaartilaista. 
Niin että sinun ei tarvitse pomppoilla. Istu kuuntelemassa. 

Rahja rauhoittui ja palasi jakkaralleen. 

Puheenjohtaja Sverdlov meni pienen pöydän ääreen, otti nenältään 
mustaan nauhaan kiinnitetyt rillit, pyyhki laseja nenäliinallaan ja 
tarkasteltuaan väsyneillä, ulkonevilla, mustilla silmillään huonetta 
vaati hiljaisuutta. Kaikki istuivat kiireesti tuoleille ja seinävierustalle 
asetetuille penkeille. 

Eino Rahja näki, miten Vladimir Iljits meni nopeasti huoneen 
perälle, istahti jakkaralle ja otti taskustaan nipun kapeita, täyteen kir- 
joitettuja paperiliuskoja. Sitten hän nosti sormensa totuttuun tapaan 
ohimolleen ja kun ei havainnutkaan peruukkia laski hämillään kätensä 
alas. 

Sverdlov nosti rillit näppärästi pitkälle kyömynenälleen ja ilmoitti: 

— Keskuskomitean edellisestä kokouksesta tekee selostuksen toveri 
Lenin. 

Keskustelut katkesivat ja kaikki kohdistivat katseensa Vladimir 
IljitSiin. Koitti hiljaisuus. Kuului lehtikuusen oksan naputus ikkunalasia 
vasten. Kuulosti siltä kuin joku olisi hakannut pienen pientä rumpua. 

Ensiksi Lenin luki puolueen Keskuskomitean edellisen istunnon pää- 
töslauselman ja tiedotti peiltelemättömällä riemulla, että päätöslausel- 
ma oli hyväksytty kymmenellä äänellä kahta vastaan. 

Rahja pani merkille, että ne, jotka olivat sinä muistorikkaana iltana 
Karpovkan rantakadulla äänestäneet enemmistöä vastaan, hätkähti- 
vät, vilkaisivat toisiinsa ja läsnäolijain katseiden ristitulessa painoivat 
katseensa polville levitettyihin papereihin. 

Alussa Lenin puhui levollisesti, katsahtaen tuon tuosta paperilius- 
koihin ja valiten niistä vakuuttavimpia tosiasioita ja numeroita. Mutta 
ryhdyttyään puhumaan kenraali Kornilovin elokuisesta hyökkäyksestä 
Pietaria vastaan hän kavahti seisomaan, pani peukalonsa liivin auk- 
koihin ja alkoi astella nurkasta nurkkaan esittäen kiivaita vastaväit- 
teitä viipymättömän aseellisen kapinan vastustajille. Hän pysähtyi vain 
hetkiseksi Kamenevin ja Zinovjevin eteen ja lausuen selvästi jokaisen 
sanan ojensi kätensä eteenpäin ikään kuin tarjoten siinä kaikille läs- 
näoleville ainoan mahdollisen johtopäätöksen: 

— Tilanne on selvä. Joko kornilovilainen diktatuuri tai proleta- 
riaatin ja talonpoikaisköyhälistökerrosten diktatuuri. 

Lenin lähti taas kulkemaan nurkasta nurkkaan kertoen joukkojen 
yhä kasvavasta luottamuksesta, siitä että ne vaativat bolSevikeilta 
tekoja eikä puheita, vaativat päättävää politiikkaa taistelussa sotaa 
ja rappiotilaa vastaan. 

Jäytävästä väsymyksestä huolimatta Eino Rahja kuunteli Leniniä 
heikkenemättömällä huomiolla. Kun Vladimir IljitS sitten alkoi selos- 
taa ajankohdan tehtäviä, Rahja havaitsi ilokseen alustuksessa asioita 
ja esimerkkejä, jotka hän oli edellisellä viikolla kertonut. Siis hän ei 
ollut turhaan käynyt tehtailla ja kasarmeissa kuuntelemassa eri puo- 
lueiden puhujien ristiriitaisia esiintymisiä, ei ollut turhaan hankkinut 
jäljennöksiä päätöslauselmista ja ostanut kaikkia Pietarissa ilmestyviä 
lehtiä. 

Leninin alustus kesti melkein kaksi tuntia, mutta kukaan ei huo- 
mannut, että oli kulunut niin paljon aikaa. Vladimir IljitSin kootessa 
paperiliuskoja ja kätkiessä niitä salataskuunsa kukaan ei vähään 
aikaan rikkonut hiljaisuutta ikään kuin puhe vielä jatkuisi. 

Rahjan vierellä istunut työmies Sunjakov näytti puheenjohtajalle 
ääneti savukkeita ja tämä hymähti, katsoi kelloonsa ja ilmoitti väliajan. 

Eino Rahja päätti, että nyt oli sopivin aika käydä tarkastamassa, 
mitä ulkona tapahtui, ja laskeutui alas. 

Ulkoportailla istui iäkkäitä juroja työmiehiä kiväärit polvien välissä. 
Rahja kulki talon seinäviertä ja tapasi vielä kaksi punakaartilaista, 
jotka tähyilivät tummien lehtikuusien takaa valaistulle Murinon valta- 
kadulle. 

Rahja tarkasteli taloa ja pani tyydytyksellä merkille, että toisen 
kerroksen ikkunat oli suljettu tiiviisti verhoilla. Kadulle ei näkynyt 
valonhäivettäkään. 

Palatessaan taloon Rahja kuuli etäisiä laukauksia. 

Istunto oli jo alkanut. Rahja hiipi paikalleen. Huoneeseen tuli 
Aivazin tehtaan työläisnainen Katja Aleksejeva tuoden tarjottimella 
seitsemän lasia teetä. Hän ei ehtinyt laskea tarjotinta pöydälle, kun 

se jo tyhjeni. Katja sai pidätetyksi vain yhden lasin. Hän ojensi sen 
Vladimir Iljitsille ja kuiskasi ylpeänä: 

— Oikeaa kiinalaista teetä. Ja sokeria on pantu sekaan. 

Vladimir Iljits hymyili kiitollisena: 

— Kiitos! Tuokaa kaikille. 

Viiden minuutin kuluttua Aleksejeva palasi ja pidätti taas yhden 
lasin — ”ystävättärelle”, kuten hän sanoi tarkoittaen kokouksen sih- 
teeriä Jelena Dmitrijevna Stasovaa. 

Edustajain lyhyet tiedotukset eri paikoilta kapinaan valmistautu- 
misesta saivat neuvottelun osanottajilta omalaatuista hyväksymistä 
heidän hörppiessään äänekkäästi kuumaa ja kaikkien mielestä erittäin 
hyvää teetä. 

Puheet olivat asiallisia, rauhallisia, ja Rahja alkoi jo vilkuilla kel- 
loaan toivossa, että kohta hyväksytään päätöslauselma ja he pääsevät 
lähtemään Vladimir Iljitsin kanssa Serdobolskajakadulle. Mutta siinä 
hän erehtyi. Äkkiä syttyi kiivas väittely kapinan aikamäärästä. Eräät 
puhujat olivat Leninin kanssa samaa mieltä siitä, että tunnus ”kaikki 
valta neuvostoille” on jo täysin kypsynyt ja että ”nyt tarvitaan tekoja 
eikä puheita”, mutta samanaikaisesti väittivät kuitenkin, että ”me 
emme ole valmiita antamaan ensimmäistä iskua”. ; 

Eino Rahja huomasi, että Leniniä tuollaiset epäjohdonmukaiset, 
sekavat puheet suututtivat, mutta Vladimir Iljits kuunteli kärsivälli- 
sesti, hänelle niin ominaisella tahdikkuudella puhujia eikä keskeyttä- 
nyt heitä välihuomautuksilla. Eino kirjoitti kiireesti vierellään istu- 
valle Jukka-veljelle lapun: 

”Pitää kannattaa Vladimir IljitSiä.” 

Jukka Rahja nyökäytti. Hän otti puheenvuoron sotilasjärjestön 
edustajan, vanhan bolsevikin Nikolai Vasiljevits Krylenkon jälkeen. 

Eino kuunteli veljeään ihaillen. Tämä puhui varmana ja painok- 
kaasti niin kuin Pietarin komitean jäsenen kuuluikin. Ei yhtään tar- 
peetonta sanaa. Puheesta huomasi, että Jukka oli käynyt illegaalisen 
vallankumoustoiminnan hyvän koulun. Hän näkee kauas ja iskee ereh- 
tymättä maaliin. 

— Joukot valmistautuvat tietoisesti kapinaan. Jos Pietarin proleta- 
riaatti olisi aseistettu, niin se olisi jo kaduilla vastoin kaikkia Keskus- 
komitean päätöksiä. Pessimistisyyttä ei ole. Vastavallankumouksen 
hyökkäystä ei tarvitse odotella, sillä se on jo alkanut. Joukot odottavat 
tunnusta ja aseita. Joukot lähtevät kaduille, sillä niitä vaanii nälkä. 
Meidän tunnuksemme on nähtävästi alkanut myöhästyä. Meidän ei 
pidä tehdä uutta päätöstä. On päinvastoin vahvistettava Keskusko- 
mitean edellinen päätös. 

Jukka Rahjan istuuduttua nousi Zinovjev. Hän oli hermostunut ja 
puhui niin hätiköiden, että sanat tulivat yhtenä ryöppynä ja ajatus 
sekaantui. Zinovjevin puhe oli pitkä, hän oli kirjoittanut sen jo enna- 
kolta, mutta kaikesta sanotusta Eino Rahja sai selville vain yhden 
ajatuksen: kapinan menestymistä ei ole turvattu ja sen vuoksi ”tar- 
vitaan odottelevaa puolustustaktiikkaa Väliaikaisen hallituksen täy- 
dellisen toimettomuuden taustalla”. 

Kiivasluontoinen Eino Rahja oli vähältä huudahtaa: ”Minkä vuoksi 
ne väliaikaiset olisivat toimettomina? Kuka ehättää ennen, se voit- 
taa”, mutta sai ajoissa maltetuksi mielensä. Zinovjev ei kuitenkaan 
mitään uskoisi. Jääräpäinen kuin pässi. 

Zinovjevin jälkeen puhui synkkänä jurottanut punakasvoinen Kame- 
nev yrittäen tehostaa sitä vaikutelmaa, että ”viipymätön aseellinen 
kapina on toivotonta”. 

Eino Rahja meni käytävälle tupakoimaan. Häntä alkoi vaivata aja- 
tus, että istunto saattoi kestää aamuun asti. Jouduttaisiin palaamaan 
kaikkein hankalimpana aikana, kun kadut ovat täynnä työhön kiireh- 
tivää väkeä. Täällä on joka puolella tehtaita. Ja kuljeskelee jos minkä 
arvoisia. sotilashenkilöitä. Lenin saatettiin tuntea luonteenomaisesta, 
mieleenpainuvasta 'äänestä. Nyt ei saanut riskeerata. Vladimir IljitS 
piti saada keinolla millä tahansa lähtemään viimeistään viideltä. 

Rahja katsahti kelloonsa. Puoli kaksi. Piti neuvotella Mihail Iva- 
novits Kalininin kanssa. Tämä oli myös kiinnostunut kokouksen lopet- 
tamisesta mahdollisimman pian. Aamullahan tänne tulevat Lesnajan— 
Udelnajan duuman virkailijat. 

Eino kurkisti huoneeseen. Kalinin oli juuri puhumassa. Hänen 
puheensa oli lyhyt ja selvä: yllättävä hyökkäys tuo voiton mahdol- 
lisuuden. 

Kalinin lopetti puheensa ja istuutui. Rahja aikoi juuri mennä kut- 
sumaan häntä käytävälle, kun puheenjohtajana toiminut Jakov 
MihailovitS Sverdlov nousi puhumaan, ja tämän voimakas, kumi- 
seva rintaääni pysähdytti Einon paikalleen. Rahja kuunteli mieli- 
hyvin ja iloitsi siitä, miten puhuja kumosi tuoreimmilla elämästä 
otetuilla tosiasioilla Zinovjevin ja Kamenevin lukuisat ”teoreettiset 
arviot”. 

Sverdlovin jälkeen puhui Skrypnik, pörrötukkainen, synkkä mies, 
jolla oli kuopalle painuneet, kuumeisina kiiluvat silmät. Hän lausui 
julki sen, mitä Eino Rahja sillä hetkellä ajatteli: 

— Me puhumme liian paljon silloin kun pitää toimia. Joukot vaa- 
tivat meiltä ja ovat sitä mieltä, että ellemme anna niille mitään, teem- 
me rikoksen. On valmistauduttava kapinaan ja esitettävä kutsu jou- 
koille. 

”Nyt pitäisi jo hyväksyä päätöslauselma”, ajatteli Rahja. 

Mutta sitten ryhtyi puhumaan Volodarski, ja taas alkoi jokin käsit- 
tämätön sanoilla leikittely. 

Hänen jälkeensä puheenvuoron otti DzerZinski, ja Rahja määrit- 
teli heti: ”Tämä on meidän kannalla.” 

Hän ei erehtynytkään. Feliks DzerZinski arvosteli sekä Zinovjevia 
ja Kamenevia että Volodarskia. 

Rahja katsoi kelloaan. Neljäs tunti. 

Tukalan ilman ja väsymyksen uuvuttamina eräät valtuutetut meni- 
vät viereiseen huoneeseen, istuutuivat lattialle ja vaipuivat siinä sa- 
massa uneen. 

Rahja näki, että Lenin oli myös hyvin väsynyt. Vladimir IljitSin 
tuuheilla kulmakarvoilla helmeili pieniä hikipisaroita, mutta hän kuun- 
teli edelleenkin tarkkaavaisesti jokaista toveria, hymyili tai pudisti 
ihmetellen päätään ja kirjoitteli kaiken aikaa jotain muistiin pitäen 
kirjaa kämmenellään. 

”Huone on pieni ja väkeä paljon — on tullut niin kuuma. Ja kun 
mennään ulos, henkii heti kylmä vastaan ja sataa märkää lunta. 
Joudumme kuumissamme heti sellaiseen kylmään. Ja me kun pidimme 
niin kovaa kiirettä, että Vladimir Iljits unohti kaulaliinankin. Hän voi 
helposti vilustuttaa kurkkunsa. Entä jos tarjoaisin hänelle oman kau- 
laliinani? Ei varmaan ota. Hän on niin hyväsydäminen ihminen, huo- 
lehtii toisista enemmän kuin itsestään. Mutta ehkä sää on muuttunut. 
Pitääpä mennä katsomaan, miltä ulkona näyttää.” 

Eino Rahja lähti hiipimään ulos hiljaa, syrjittäin, ettei häiritsisi 
ketään eikä vetäisi huomiota puoleensa. 

Taivas oli pimeä. Puut vaikeroivat kovien tuulenpuuskien kynsissä. 
Oksilta putoili maahan lunta. 

”Kerrassaan kurja sää”, pahoitteli Rahja ja ryhtyi tähystämään 
heikosti valaistulle Toiselle Murinon valtakadulle päin, ”Ei taida olla 
ketään liikkeellä. Mutta pihamiehet heräävät kohta ja alkavat touhuta 
talojen luona. Ja heidän keskuudessaan on huonojakin ihmisiä... Paha 
juttu, ettei täältä löydä ajuria, kun on ihan kaupungin laita. Pitää jol- 
lain tavoin hieman hoputtaa Vladimir Iljitsiä, vaikka se onkin vähän 
epämukavaa. Hehän pohtivat nyt siellä tärkeää asiaa, ratkaisevat val- 
lankumouksen kohtaloa.” 

Rahja kiersi talon ympäri ja nousi toiseen kerrokseen. Hän ilostui 
nähdessään, että istunto läheni loppuaan. Sverdlov kehotti äänestä- 
mään toveri Leninin ehdottamaa päätöslauselmaa. Fino Rahja nosti 
empimättä kätensä. 

Puhetta johtava Sverdlov- julisti riemuitsevasti: 


— Toveri Leninin ehdottama päätöslauselma on hyväksytty kah- 
dellatoista äänellä kahden ollessa vastaan ja neljän pidättyessä äänes- 
tyksestä. 

Silloin Eino Rahja meni nopeasti Vladimir IljitSin luo ja kuiskasi 
hänen korvaansa: 

— On pidettävä kiirettä... Että ehditään ennen kuin raitiovaunut 
alkavat kulkea. 

— Hyvä on. Menkää pukeutumaan, viivyn vain viitisen minuuttia. 

Pimeässä Rahjan oli vaikea löytää pöytää, jolle he olivat illalla 
jättäneet päällysvaatteensa. Hän hapuili käsiinsä palttoon ja pukeutui. 
Sitten hän istahti ikkunalaudalle ja nojautui ikkunapieleen. Silmät pai- 
nuivat itsestään umpeen. Rahja ajatteli vihaisena: ”Pahus, kylläpä olen 
käynyt veteläksi.” Paljonkohan aikaa oli kulunut? Rahja sytytti tuli- 
tikun. Viisitoista yli viiden. Eino otti Leninin päällystakin ja hatun ja 
kiiruhti istuntohuoneeseen. Hän tapasi Leninin puolueen Keskuskomi- 
tean jäsenten ympäröimänä ja sanoi jyrkästi ja niin kovalla äänellä, 
että kaikki kääntyivät häneen päin: 

— Meidän pitää lähteä. Viivyttelemättä! 

— Tulen, tulen, toveri Rahija, vastasi Lenin kuuliaisesti. 

Portaita laskeuduttaessa Rahja tuki Leniniä käsivarresta ja julisti 
ylpeänä: 

— Ja niin me voitimme! Tänään... 

— Älkää innostuko liikaa! keskeytti Lenin hänet vakavana.— 
Emme ole vielä voittaneet, mutta meidän pitää voittaa. 

Ulkona tuuli paiskeli vihaisena kasvoihin märkiä lumihiutaleita. 
Maa oli käynyt pelkäksi kuralammikoksi. Leninin ja Rahjan jalat 
juuttuivat lokaan ja suurella vaivalla he vihdoin pääsivät kivetylle 
Murinon — valtakadulle. Oli hyvin työlästä kamppailla rajusäätä 
vastaan. 

Kadunristeyksessä tuulenpuuska sieppasi Vladimir I1ljitsin päästä 
hatun ja peruukin ja lähti pyörittämään niitä katua pitkin. 

— Voi p-le! huudahti Rahja ja säntäsi hatun perään. Hän sai sen 
kiinni syvästä lammikosta. 

Lenin pyyhki peruukin ja hatun kiireesti nenäliinallaan ja painoi 
ne lujasti päähänsä. 

Rahja yritti saada kumppaninsa hilpeämmälle tuulelle sanoen arasti: 

— Hyvä etteivät raitiovaunut kulje. Koko konspiraatiomme olisi 
tuhoutunut pyöräin alla. 

Lenin ei vastannut. Hän kulki kumarassa, kyynärpäät koholla ja 
piteli hattuaan kylmästä punehtuneella kädellä. Vasta Serdobolska- 
jakadulla hän kääntyi yhteysmiehensä puoleen ja pyysi: 

— Olkaa hyvä ja tulkaa kanssani. 

He nousivat neljänteen kerrokseen. Lenin hieroi kohmettuneita kä- 
siään lujasti vastakkain. Niitä katsoessaan Rahja ajatteli: 

”Pitää pyytää anoppimuoria kutomaan kiireesti villasormikkaat.” 

Vladimir Iljits avasi oven ja varoitti: 

— Tulkaa hiljaa! Margarita Vasiljevna nukkuu vielä. 

He kulkivat käytävää pitkin varpaisillaan ja loivat vihaisia kat- 
seita lätiseviin kenkiinsä, joista jäi lattiaan märkiä jälkiä. 

Lenin riisui päällystakkinsa. Hän istuutui pöydän ääreen ja pyyhki 
kiirehtimättä märkiä, kylmiä kasvojaan. 

Rahja sanoi hiljaa: 

— Tunnen itseni syylliseksi. Hoputin teitä niin, ettette ehtinyt edes 
kaikkien kanssa hyvästellä. 

— Hyvästelin kaikkia ketä halusinkin. Mutta Zinovjeville ja Kame- 
neville en anna kättä. 

— Kaikkihan kävi kuitenkin hyvin... 

— Älkää lohdutelko minua. Heidän itsepäisyytensä hipoo rikosta. 
He tahtovat panna tarpeettomat kätensä ristiin tyhjälle rinnalleen 
ja jäädä odottelemaan, että verivihollisemme tukahduttavat vallanku- 
mouksen. Kuulitteko, minkä nuo toivottomat pessimistimme esittivät 
valtiksi? Meillä ei muka ole kapinanjohtokoneistoa, mutta vihollisil- 
lamme on mainio koneisto. Ja edelleen tuon pelkurimaisen ja katalan 
voivotuksen, että ”Suomi ja Kronstadt eivät tue meitä”. He käyttävät 
hyväkseen sitä, että meillä ei ole tarkkoja tietoja vallankumoukselle 
uskollisen sotaväen lukumäärästä. Meidän on iskettävä nuo vilpilli- 
set valtit sen paniikin valtaan joutuneen parin käsistä. Huomenna, kah- 
deksantenatoista päivänä... 

— Kahdeksastoista päivä on jo koittanut. 

— Siis tänään, kello seitsemältä illalla minun on tavattava soti- 
lasjärjestön johtajat ja saatava heiltä tyhjentävät tiedot vallanku- 
mouksen ja vastavallankumouksen taisteluvoimista. Teidän pitää tuoda 
Nikolai Iljits Podvoiski, Vladimir Aleksandrovits Antonov-Ovsejenko 
ja Vladimir Ivanovits Nevski. Tunnetteko heidät? 

— Tunnen. Mihin heidät pitää tuoda? 

Vladimir 1ljits nosti käden poskelleen ja hetkisen mietittyään 
sanoi: 

— Dmitri Aleksandrovits Pavlovin luo. Hän asuu tässä lähellä: Ser- 
dobolskajakatu kolmekymmentä viisi, asunto neljä. Hän on ehdottoman 
luotettava mies. 

— Kaikki tapahtuu prikulleen, Konstantin Petrovits. Minä menen, 
käykää levolle. Näytätte suoraan sanoen sairaalta. 

— Te ette näytä yhtään paremmalta, hyvä mies. Tehän menette 
nyt suoraan toimeenne. Minäkin ryhdyn työskentelemään. 

Lenin veti eteensä puhtaan paperiarkin, kirjoitti ja alleviivasi 
otsikon: 

”Kirje tovereille.” 

Rahja muistutti varovaisesti itsestään: 

— Minä siis: menen, Konstantin PetrovitS. 

— Anteeksi. Päästän teidät heti lähtemään. Muistutan vielä ker- 
ran: tämä on viime aikoina suorittamistanne tehtävistä tärkein ja 
vastuullisin. Toivotan menestystä. 

— Hyvää yötä. 

— Se on ollut kaikkea muuta kuin hyvä. Tämä on levottomin, 
synkin yö elämässäni. Vaikeaa aikaa ja vaikeita tehtäviä. Ja kuiten- 
kin me voitamme! 

— Tietysti voitamme, sanoi Rahja ja yrittäen poistua hiljaa lähti 
hiipimään ovelle. 


m Matka Smolnaan 


- Tiistaina, lokakuun kahdentenakymmenentenä neljäntenä, Eiuo 
Rahja nousi tavalliseen tapaansa, mutta ei lähtenyt työhön. Päätä 
särki, jalat tuntuivat vierailta eivätkä tahtoneet totella. Eino tarkasti 
sydämenlyöntinsä kellon mukaan, hieroi huolissaan otsaansa ja sadat- 
teli harmistuneena: 

— Voi p-le! Joko minun nyt piti sairastua? Kello kuudelta on 
ehdottomasti oltava Leninin luona. Nyt pitää ryhtyä kiireesti paran- 
tamaan itseään. 

Rahja kaatoi lasin puolilleen viinaa, ripotteli siihen runsaasti jau- 
hettua mustaa pippuria, sekoitti ja joi tuon kurkkua raapivan seok- 
sen yhdellä kulauksella. Kaapin nurkasta hän hapuili käteensä lääk- 
keeksi piilotetun vaapukkahillopurkin ja söi kaksi lusikallista hil- 
loa. Kun muuta hiostavaa ei löytynyt, Eino kävi pitkäkseen sänkyyn, 
otti peiton lisäksi päällystakin katteekseen ja vetäytyi niiden alle 
huppuun. Tunnin kuluttua alusvaatteet olivat märät. Eino vaihtoi 
kuivat vaatteet ja kömpi takaisin sänkyyn toivoen saavansa nukah- 
taa tunnin tai pari. 

Ovelle koputettiin kiivaasti, kärsimättömästi. 

Rahja veti kiireesti housut jalkaansa ja takin ylleen. Hän otti 
esille revolverin arvaillen: ”Ketähän sieltä paholainen lennättää näin 
sopimattomalla hetkellä”, laahusti ovelle, joka jo vapisi nyrkin 
iskuista, ja kysvi vihaisena: 

— Mitä siellä hakataan? 

— Avaa, Eino! Täällä olen minä, Malmberg! 

— Tervetuloa. Käy sisään, käy sisään, ystävä hyvä! 

Malmbergin kasvot olivat punaiset ja hikiset. Hän huohotti ras- 
kaasti kuin olisi juossut kymmenen virstaa, istahti ja sanoi hyvin 
huolestuneena: 

— Kerrassaan 'ipahoja uutisia, Eino. Sotilaspiirin ylipäällikkö on 
antanut määräyksen, että Nikolain, Palatsin ja Liteinin sillalle on 
asetettava sotilaita. 

— Mitä pahusta varten? 

— Määräyksessä on sanoitu, että tehtävänä on edistää siltojen 
nostamista ja estää tulituksella kaikki yritykset laskea ne paikalleen. 

— Tämä on heidän loppunsa alkua. Millä vielä ”ilahdutat”, Elmer? 

— Talvipalatsin luo keskitetään kaikki Väliaikaiselle hallitukselle 
uskolliset joukko-osastot. On kiireesti kutsuttu Pietarhovin kolmas 
vänrikkikoulu ja iskupataljoona Tsarskoje selosta.. 

— Kiitos, ystävä hyvä, suurkiitos, sanoi Rahja. 

— Miksi olet noin punainen? Niin kuin olisit tullut saunasta. 

— Ajan pois kylmetystä. Kuulehan, haiseeko minusta kovasti? 

— Kuin rankkitynnyristä. Minä menen, Eino. Työpaikalla voi- 
daan kaivata. 

— Vielä kerran kiitoksia. Jos saat tietää jotain uutta, niin tiedota 
viivyttelemättä. Olen sinulle suuressa kiitollisuudenvelassa. 

— Sitlenpähän taivaassa selvitetään, naurahti Malmberg. 

Rahja lukitsi oven ja istuutui pöydän ääreen hymähtäen: ”Tähän 
se sairaslelu nyt päältyi. Pitäisi maala päivä tai pari, mutta ei ole 
aikaa. Ja Leninin luoksekin vähän pelottaa mennä näin kammotta- 
vassa kunnossa. Hän on ehta raitis mies. Miten saisi tuon kirotun 
viinanhajun haihtumaan?” 

Eino kaiveskeli niukkoja ruokatarvesäästöjä, löysi — sipulin ja 
palasen kynsilaukkaa ja söi ne leivän ja suolan kanssa. Hän pani tas- 
kuunsa kaksi mustaa korppua ajatellen: ”Nyt tuli syödyksi aamiai- 
nen, päivällisen otan mukaani ja vielä jää suupala Lyylillekin. Lyy- 
lille pitää saattaa jotenkin tieto. Ehtiikö hän tulla Znamenskajaka- 
dulta Pietarinpuolelle ennen kuin sillat nostetaan? Pitää soittaa 
hänelle kiireesti. Mutta mistä? On ajettava Suomen asemalle.” Rahja 
veti nopeasti villapaidan päälleen, kietoi villahuivin huolellisesti kau- 
laansa ja lähti ulos. Viitisentoista minuuttia hän odotteli raitiovau- 
nua pysäkillä, mutta sitten kärsivällisyys loppui. Hän kirosi rai- 
vostuneena ja lähti jalkaisin Suomen asemalle. 

Talojen — seinävierusloilla — seisoskelevat auringonkukansiementen 
ja savukkeiden kaupustelijat hypiskelivät pysyäkseen lämpiminä. 

Jalkakäytävät oli syljeskelty täyteen kahisevia siemenkuoria. Miliisit 
ratsastivat ohi laihoilla ratsuillaan, ja uudenuutukaiset kirkkaankel- 
taiset revolverikotelot erottuivat heleinä heidän sinellejään vasten. 
Hevosten kaviot iskivät katukiveyksestä kipinöitä. 

Rahja vilkaisi tuon tuosta kelloonsa ja kiukutteli itsekseen: ”Miten 
kauan sinun pitikin hankkiutua, mokoma kaljupää pahus. Nythän on 
jokainen minuutti niin kallis.” 

Asemapäivystäjän huoneessa puhelin oli vapaa. Rahja sai melko 
pian puhelun Skobelevin hyväntekeväisyyskomitean kirjanpito-osastolle 
ja käski ankarana: 

— Lyyli! Mene heti paikalla kotiin. 

— Mitä on tapahtunut? 

— Nyt se alkaa... 

— Missä sinä olet? 

Odottamatta keskusteluun puuttui puhelinneiti: 

— Sota-aikana on kielletty puhumasta ulkomaankieltä. Katkaisen... 

Rahja piti mykäksi käynyttä kuuloketta hetkisen kädessään mietis- 
kellen: ”Soittaisinko vielä kerran vai ei toimita? Kyllä hän varmaan 
ymmärsi. Nyt on pidettävä kiirettä.” Rahja lähti Serdobolskajaka- 
dulle. Hän halusi saattaa tämän erittäin tärkeän uutisen mahdollisim- 
man nopeasti Leninin tietoon, mutta ei tiennyt, miten sen saisi teh- 
dyksi. Raitiovaunut eivät kulkeneet. Ajurit pysyttelivät keskikaupun- 
gilla, työläiskaupunginosissa niitä oli mahdoton löytää. Oli vain yksi 
ulospääsy — piti mennä jalkapatikassa. 

Rahja joudutti askeleitaan, avasi takkinsa. Nyt hän riensi jo miltei 
juoksujalkaa, mutta hänestä tuntui kuitenkin, että matka edistyi liian 
hitaasti. Kuultuaan kuorma-auton surinaa Rahja meni ajotielle ja jäi 
seisomaan kädet ojossa. Auto oli täynnä punakaartilaisia, joiden selässä 
välähtelivät kiväärit. Ohjaamossa istunut nahkatakkinen mies huusi 
jotain ja heristi Rahjalle nyrkkiä. Auto kiersi tiellä seisovan itsepäi- 
sen jalankulkijan. Pyörät räiskäyttivät hänen päälleen kuravettä. 
Joku huudahti ihmeissään: 

— Ihan on pökerryksissä koko mies! Haluaa päästä hengestään. 

Rahja pyyhki kädellään mustat pärskeet vaatteistaan ja jatkoi 
matkaa. Enempää pysähtelemättä hän kulki Serdobolskajakadulle. 

Eino harppoi kiireesti portaat ja pysähtyi tutulle ovelle. Hän koputti 
kaksi kertaa, pyyhki isot hikikarpalot kasvoiltaan ja iski vielä kerran 
oveen rystysillään. Sitten hän soitti kaksi kertaa. 

Rahja jäi kuulostelemaan. Oli aivan hiljaista. Mieleen juolahti heti: 
Onkohan hän täällä? Tänään lehtipojat taas huusivat: ”Lenin on 
saatu kiinni ja pantu Krestyn vankilaan.” Hän ilostui kuultuaan nopeat, 
tassuttelevat askeleet ja tutun äänen: 

— Kuka siellä? 

— Konstantin Petrovits... 

— Eino! Vihdoinkin... 

Rahja seurasi Vladimir Iljitsiä huoneeseen ja kysymyksiä odotta- 
matta sanoi: 

— Kerrassaan huonoja uutisia: pääesikunta on lähettänyt silloille 
sotilasjoukko-osastoja. Aiotaan nostaa sillat ja eristää siten työläis- 
kaupunginosat. Ja sitten tietysti on suunnitelmana murskata meidät 
yksitellen. 

— Miten työläiset ja sotilaat siihen reagoivat? 

— Kaikki kiirehtivät jonnekin. Pidetään kovaa melua junkkarikou- 
lulaisten hyökkäyksestä RabotSi putj lehden toimitukseen. Näyttää siltä 
kuin aiottaisiin sotia. Jostain kuuluu jo kovaa ammuntaa... 

— Selvä on! Kapina alkaa. Pitää viipymättä lähteä Smolnaan. 

Rahja ei ollut odottanut niin nopeaa ja jyrkkää vastausta. Hän 
käsitti, että se oli ehdottomasti oikea päätös, mutta samanaikaisesti 
pelkäsi, että Leninille saattoi tapahtua jotain niin pitkällä ja vai- 
kealla taipaleella. Hän sanoi jurona: 

— Ei saa. Teidän on vaarallista näyttäytyä kadulla. 

— Vaarattomia vallankumouksia ei olekaan, toveri Rahija. 

— Mutta käsittäkää toki, Konstantin Petrovits, raitiovaunut eivät 
kulje. Kaduilla kiitää panssariautoja ja ratsumiliisejä. Ja pahinta on 
ammunta ja konekiväärien papatus. I 

— Eihän tämä ole ensimmäistä kertaa. Muistakaahan kun tultiin 
Razliv-järveltä Dibunyyn. Silloin käveltiin ainakin parikymmentä virs- 
taa. En voi piileskellä enää kauempaa illegaalisena. Minulla ei ole 
siihen oikeutta, käsitättekö? 

— Minulla ei myöskään ole oikeutta. 

— Olen tänään lähettänyt Margarita Vasiljevnan kaksi kertaa Vii- 
purinpuolen piirikomiteaan viemään lappua, jossa pyysin lupaa tulla 
Smolnaan... 

— Ettekä saanut lupaa. Muuten olisitte jo mennyt... 

— Ensimmäinen arvelunne pitää paikkansa. Siellä vielä pelättiin, 
että kunhan ei vain mitään sattuisi. Nyt he ovat tietysti jo käsittäneet, 
että hetki on lyönyt. Mutta me emme voi enempää odottaa. Onhan 
minun loppujen lopuksi oltava Smolnassa jo Neuvostojen edustaja- 
kokoukseen valittuna edustajana. 

— Käsitän sen kyllä ja olen aivan samaa mieltä, mutta odotetaan 
vielä vähän aikaa. Kun tulee pimeä... 

— Mennään, mennään! Vii-vyt-te-le-mät-tä... 

— Siinä tapauksessa ainakin syökää vähän, juokaa teetä, Konstan- 
tin Petrovits. Matkahan on pitkä. 

— Nyt te alatte jo luovia! huudahti Lenin suuttuneena, harppoen 
huoneessa nurkasta nurkkaan.— On siinäkin vastaleivottu vitkutus- 
sankari! Minusta teidän ei tarvitse olla huolissanne. Kyllä minä jaksan... 

— Kuinka en olisi teistä huolissani! Schottmann on sanonut mi- 
nulle sen seitsemän kertaa: ”Muista, Eino, sinä olet puolueen ja koko 
kansan edessä vastuussa Ukon hengestä. Sinä olet yhteysmies ja 
henkivartija samassa persoonassa.” Niin ja minä olen itsekin ottanut 
sen hyvin vakavalta kannalta. Kohta tulee emäntä Margarita Vasil- 
jevna... 

— Enempää ei saa odottaa! Syrjästäkatsojan osassa voidaan me- 
nettää kaikki. Ei mitään vastaväitteitä. Toveri Rahija, velvollisuute- 
nanne on turvata meno Smolnaan. Ja saatte uskoa, että tämä on ehdot- 
tomasti viimeinen salainen matka. Huomenna saatte levätä... 

— En minä ole väsynyt. Teidän kanssanne olen valmis mene- 
mään vaikka maailman ääriin. Syökää nyt kuitenkin, etsin sillä välin 
jotain sopivia naamiointivälineitä... 

Vladimir IljitS pysähtyi, puristi kämmenillään lujasti peruukkia ja 
sanoi veitikkamaisesti hymyillen: 

— Tuo on jo asiallista puhetta. Annan kolme minuuttia aikaa, Uskol- 
linen kumppani! 

Rahja meni kiirehtimättä eteiseen. Hän löysi kaapin päältä van- 
han lippalakin, otti sen ja ravisti pölyt pois. Naulakosta hän otti 
kuluneen, virttyneen pääliinan. Hän toi löytönsä huoneeseen ja pani 
ne pöydälle. 

Vladimir IljitS katsahti kelloa ja sanoi kulmiaan rypistäen: 

— Mihin tarkoitukseen tuo liina on? 

— Sidomme sillä poskenne ikään kuin teillä olisi hammassärky. Tär- 
keintä on etteivät koko kasvot olisi näkyvissä. 

— Konspiraatio... siteiden varassa. Mitä inhottavinta naamiointia. 
Onneksi tämä on toki viimeinen kerta. 

Lenin otti pöydältä kapean paperisuikaleen ja kirjoitti: 

”Menin sinne minne te ette halunnut minun menevän. Näkemiin. 
IljitS.” 

Rahjan mieleen juolahti: ”Nyt ei ole enää Konstantin Petrovits 
Ivanovia. On taas Vladimir Iljits Lenin.” 

Lenin katsoi peiliin, pudisti harmistuneena päätään ja kysyi äkkiä: 

— Saitteko hankituksi uudet pääsyluvat Smolnaan? 

— Uusia ei valitettavasti ole. Otin kaksi vanhaa. Kaiken varalta. 

Vladimir Iljits katsoi kumilla pyyhittyjä nimiä, levinnyttä mustetta 
allekirjoituksissa ja sanoi pahoitellen: 

— Kauhean törkeä väärennys. Teillä ei näy olevan yhtään pet- 
kuttajan taipumuksia. ? 

— Ehkäpä pääsylupia ei tarvitakaan? 

— Smolna ei ole mikään läpikulkupaikka. Pääsyluvat jätetään voi- 
maan vallankumouksen jälkeenkin. Pitää koettaa tunkeutua sinne 
näillä väärennetyillä luvilla. 

— Pääsemme sillä eittämättömällä ehdolla, että ette ihmisten aika- 
na puhele. Teidät tunnetaan heti äänestä. 

— Yritän parhaani, toveri Rahija... 

Ulkona oli pilvinen sää ja pimeä. Kaikki kaupat olivat kiinni. Kes- 
kikaupungilta kantautui kumeita laukauksia. 

Lenin ja Rahja kulkivat nopeasti, rinnatusten ja näyttivät saman- 
laisilta. Sekä vaatetukseltaan että ulkomuodoltaan molemmat olivat 
tyypillisiä työstä palaavia työmiehiä. 

Sampsonin- ja Lesnajakadun kulmassa he tavoittivat aivan tyhjän 
raitiovaunun. 

Lenin sanoi: 

— Noustaan! ja hyppäsi jälkimmäisen vaunun takasillalle. Häm- 
mästynyt Rahja seurasi Leniniä. 

Odottamattomien matkustajain luo tuli rahastaja, nuori roteva nai- 
nen ja halusi kysyä jotain, mutta Lenin ehätti ennen häntä. 

— Voisitteko sanoa, minne olette menossa? 

— Varikolle. 

— Miksi varikolle? 

Rahja tönäsi kyynärpäällään kumppaniaan muistuttaen konspiraa- 
tion eittämättömästä ehdosta. 

Rahastaja virkkoi hymyillen: 

— Kuustako te olette tipahtaneet? Ettekö tiedä mitä kaupungissa 
tapahtuu? On alkanut uusi vallankumous! Mennään porvareita löy- 
lyttämään. 

Lenin hieroi tyytyväisenä käsiään sanoen: 

— Vai porvareita löylyttämään! Oikein hyvä juttu... 

He ajoivat huomaamatta Botkinskajakadun kulmaan. Raitiovaunu 
pysähtyi. 

— Astukaa alas. Tästä käännymme varikolle, käski rahastaja. 

Matkaa jatkettiin taas jalkaisin. 

Rahja muistutti vakavana supisten: 

— Tehän rikotte sopimusta. 

— Älkää suuttuko. Sehän oli mainio keskustelu. Voitteko uskoa, 
ikävöin kauheasti ihmisten pariin. Siksi aina kyselenkin teiltä työ- 
läisten ja sotilaiden mielialoja. Tuo rahastaja oli sangen tyypilli- 
nen, mainio ihminen... 

Liteinin sillan luona kulkijat näkivät suuren metelöivän väkijou- 
kon. Tiellä seisoi ajurien rattaita, kärryjä ja tyhjä kuorma-auto, jonka 
ohjaamon yllä hulmusi punainen lippu. 

— Ruuhka, määritteli Rahja synkkänä.— Siltaa ei ole saatu noste- 
tuksi ja sitä suojataan tiiviillä vartiostolla... 

— Siellä väitellään ja riidellään. Menemme läpi huomaamatta. 

— Sillan toisessakin päässä saattaa olla heidän vartionsa. Kun 
saisi jostain veneen, soudettaisiin Nevan yli! 

— Älkää haaveilko! Mennään! Onhan siellä Kerenskin sotilaiden 
ohella meidän punakaartilaisiammekin. 

Lenin vetäisi lippalakin syvälle otsalleen ja lähti reippaasti väki- 
joukkoa kohti. 

Rahja riensi kumppaninsa edelle ja raivasi kyynärpäillään ja har- 
teillaan tietä sillalle. Huomattuaan etteivät vartiomiehet kiinnittäneet 
heihin mitään huomiota Rahja rohkaistui ja lähti sillan yli. Hän 
hätkähti kuullessaan vihaisen äänen: ”Onko pääsylupa?” ja vastasi 
varmasti, päätään kääntämättä: 

— Smolnaan, kiireellinen kutsu. 

Mieleen tuli heti huolestuttava ajatus, oliko Vladimir Iljits päässyt 
seuraamaan mukana. Hän ilostui kuullessaan takanaan tutut kiirehti- 
vät askeleet. , 

Lenin saavutti Rahjan ja puristi ääneti yhteysmiehensä karheaa, 
kylmää kättä. 

He tulivat sillan puoliväliin ja hidastivat vaistomaisesti askelei- 
taan. Edessäpäin häämötti tien sulkeva tumma sotilasketju. Lyhtyjen 
kellertävässä valossa välähtelivät ankarina kosteat pistimet. Sotilas- 
ketjun edessä häilvi ja murisi suuttuneena vähäinen jalankulkijain 
joukko. 

Rahja katsahti Leninin vakaviin siristettyihin silmiin ja kuiskasi: 

— Älkää välittäkö: menemme tuossa metelissä huomaamatta läpi. 
Pysykää vain perässä... 

He tulivat jo niin lähelle, että saattoivat erottaa huutoja: 

— Mistä me otamme ne lupalaput? 

— Pitäisikö ne teille synnyttää? 

— Olisi pitänyt hankkia esikunnasta... 

— Suolet ihan kurisevat! Ollaan oltu aamusta asti liikkeellä... 

Rahja työnsi mennessään riitelijät syrjään, heristi melusta hölmis- 
tyneen, vilusta sinisen sotilaan nenän edessä väärennettyä lupalap- 
puaan ja marssi lujin sotilasaskelin kadulle. Hänen perässään livahti 
kiireesti, kyljittäin Lenin. 

Liteininkatu oli autio. Kadunristeyksessä käännyttiin jyrkästi vasem- 
paan Spalernajakadulle. Eteen avautui viimeinen suora tiejakso Smol- 


114 


naan. Kadulla ei näkynyt ihmisiä, se oli huonosti valaistu ja synkkä. 
Rahjan mieleen juolahti vaistomaisesti, että heinäkuun 5. päivänä tällä 
kadulla murhattiin raa'asti työmies Ivan Voinov, joka oli levittänyt 
bolSevikkien Listok Pravdy lehteä. 

Kosteasta usvasta kantautui hälyttävää kavioiden kopsetta. Rahja 
arvasi, että sieltä oli tulossa ratsupartio. Hän katsahti ympärilleen. 
Paraatiovet ja portit oli tiiviisti suljettu. Ei ollut paikkaa minne pii- 
loutua eikä nyt enää ehtisikään. Ei saanut myöskään lähteä juokse- 
maan, sillä silloin partio alkaisi tulittaa. Kohtaaminen oli kiertämätön. 

Usvasta tuli esiin kaksi ratsastajaa. Sotilaspuvuista päätellen he 
olivat Mihailin tykistöopiston junkkareita. 

Rahja kumartui Leninin puoleen kuiskaten: 

— Jatkakaa kaikessa rauhassa matkaa. Minä pidätän heitä... 

Siinä samassa matkalaiset kuulivat tuiman, kalskean käskyn: 

— Seis! Esittäkää liikkumislupa! 

— Mitä ihmeen lupaa te vaaditte? Eihän missään ole ollut ilmoi- 
tuksia, murisi Rahja tyytymättömänä työntäen kätensä taskuihin. 

— Liikkumisluvat saatettiin voimaan jo eilen. 

— Mistä minun pitäisi se tietää? Ettekö näe, että olen tulossa 
työstä? Kaikilla raitiovaunuilla on kiire varikolle. Ja niin tässä pitää 
pomppia jalkapatikassa. Jalat eivät enää kannata... 

— Lakkaa lörpöttelemästä, senkin lurjus! huusi nuori viiksiniekka 
junkkarikoululainen uhaten ajaa hevosellaan Rahjan päälle.— Tuollai- 
set ovat käyneet ihan röyhkeiksi... 

— Älä viitsi takertua siihen, Stanislav. Näkeehän tuosta heti, 
että on ottanut liian pitkän ryypyn, hymähti toinen viiksiniekalle. 

Rahja otti heti kuulemansa sanat varteen. Hän yritti parhaansa 
näyttääkseen humalaiselta ja kovasti horjahtaessaan näki Leninin 
poistuvan nopeasti kaiua pitkin. Rahja venyiti tahallaan sanoja muris- 
tessaan: 

— Liikkumislupa! Vai liikkumislupa! Ei saa rauhassa askelta astua, 
kaikki vain huutavat työmiehelle. Hyvähän siellä satulassa on istua! 
Kyllä sillä tavalla voi matkaa tehdä. Mutta koettaisittepa tulla Aivazin 
tehtaalta asti jalkapatikassa niin kuin minä... 

— Saat seurata meitä. Komendantinvirastossa kyllä otetaan selvä, 
mitä miehiä olet, kiivastui viiksiniekka kohottaen ratsupiiskansa. 

— Jätä toki tuo kulkuri rauhaan. Etkö näe, sehän on ilmeinen 
ryysyläinen, sanoi toinen ratsumies inhoten.— Menköön hiiteen! Läh- 
detään! 

Rahja kyyräili kulmainsa alta viiksiniekkaa. ”Jos vain iskee, am- 
mun satulasta mokoman lurjuksen. Mutta miten käy Leninin? Ei, en 
voi häntä vaarantaa...” 

Viiksiniekka sivalsi kiivaasti hermostuneena tanssahtelevaa hevos- 
taan. Se kavahti pystyyn. 

Rahja hypähti seinänviereen nojautuen kosteaa kylmää seinää 
vasten. 

Junkkarikoululaiset lähtivät ratsastamaan Liteininkadulle päin. 

Rahja suoristi jännityksestä puutuneet sormensa, hellitti revolverin 
kahvan ja lähti taakseen vilkuilematta tavoittamaan Leniniä. Hän 
sai Vladimir Iljitsin kiinni kadun päässä, otti häntä kyynärpäästä ja 
sanoi: 

— Tämä tie osoittautui äärimmäisen kurjaksi, niin kuin teidän on 
tapana sanoa. 

— Toimekkuudestanne voi panna kymmenen plussan kanssa, Eino 
Abramovits. Osaatte hallita ihmeteltävästi hermojanne. Kuulin miten 
te karjuitte omavaltaisuutta vastaan... 

— Kyllä se panee karjumaan, kun uhataan tulla ratsulla päälle... 

— Pelottiko? 

— Pelotti tietysti. Jos he olisivat saaneet selville, mikä minä olen 
miehiäni, olisivat he ottaneet teidätkin kiinni... Mutta mitä me tässä 
oikein lörpöttelemme? Mennään toki... 

Smolnan luona heitä vastaan tuli punakaartilaisosasto. Punakaar- 
tilaiset kulkivat kukin omaan tahtiinsa, puhellen ja naureskellen. 
Selässä heilahtelivat oudokseltaan kömpelösti kiväärit. Maa kumisi 
askelista kuin rumpu. 

Vladimir IljitS tarkasteli hilpeitä kasvoja, joille tuuli oli nostatta- 
nut punan, ja sanoi iloaan salaamatta: 

— Tuossa nyt on sitä aseistautunutta kansaa. Hiiteen konspiraatio. 
Nyt en enempää puhele kuiskaamalla. Katsokaa mitä tapahtuu. Täällä- 
hän on oikea sotaleiri! 

Aukio Smolnan edustalla oli täynnä työläisten, sotilaiden ja mat- 
ruusien osastoja. Nuotiot paloivat, niiden korkeat punaiset liekit leik- 
kasivat yön pimeyttä. Miehet tömistelivät jalkojaan ja kurottivat joka 
taholta punaisia käsiään tulta kohti. Kuorma-autosta katsoi konekivää- 
rin suu taivaalle. Siinä vierellä uinaili panssariauto. Sen vaaleanhar- 
maasta tornista saattoi vielä erottaa sanan ”Rjurik”, jonka päälle 
oli maalattu pitkin vedoin punaiset kirjaimet ”VSDTP(b)” *. Jossain 
pimeydessä pärisi moottoripyörä tukahduttaen ihmisäänet. Ilmassa lei- 
jaili kuuman tervan, halvan tupakan ja kivääriöljyn haju. 

— Tämän leirin läpi ei pääsekään, virkkoi Rahja totisena. — Men- 
nään tuolta tuomiokirkon puolelta. 


* Venäjän Sosialidemokraattinen Työväenpuolue (bolsevikit). Suom. 

Heidän kulkiessaan tuulessa vilusta värisevien mustien puiden 
ohi pääovelle Rahja ajatteli surullisena, että vaikea matka läheni 
nyt määränpäätä. Täältä hänen ei enää tarvitse saattaa Vladimir Ilji- 
tsiä Viipurinpuolelle, Lanskajan aseman luo. Lenin jää tänne Smol- 
naan, taisteluesikuntaan. Vaikea mutta samalla niin mieluinen, suoras- 
taan rakkaaksi käynyt palvelu Leninin yhteysmiehenä, tiedustelijana 
ja henkivartijana läheni loppuaan. Nyt jo toiset ihmiset tulevat suoje- 
lemaan ja varjelemaan vallankumouksen johtajaa. 

Pääoven edustalla kohisi väkijoukko, ja vartiossa olevilla punakaar- 
tilaisilla oli kova työ pidätellä sitä. Siellä oli myöhästyneitä edus- 
tajakokouksen osanottajia, osastojen komentajia ja viestimiehiä ja oli 
pelkästään uteliaita, jotka halusivat päästä Smolnaan katsomaan 
Leniniä. Eikä kenenkään mieleenkään juolahtanut, että Lenin seisoi 
aivan heidän vierellään ja ettei hänelläkään ollut uutta valkoista pää- 
sylupaa. 

Rahja näki Vladimir Iljitsin olevan hermostunut. He olivat tosiaan- 
kin joutuneet typerään ja harmilliseen tilanteeseen. Olivat tulleet omien 
luo eikä heitä päästetty sisään. 

— Kerrassaan kurjaa, mutisi Vladimir IljitS nolona.— Menetämme 
niin kallisarvoisia minuutteja... ja Smolnan portilla... Se on suoras- 
taan luonnotonta... Eikä näy ketään Keskuskomitean tai sotilaskomi- 
tean jäseniäkään... 

— Kaikilla on nyt työtä. Mutta älkää välittäkö. Teemme heti rin- 
tamahyökkäyksen, sanoi Rahja.— Pysykää vain kintereilläni, järjestän 
pienen mylläkän. 

Rahja tunkeutui kyynärpäitään käytellen kursailematta väkijoukon 
läpi ja huusi kovalla äänellä: 

— Mitä me tässä oikein seisomme, toverit! Mennään komendan- 
tin luo ja vaaditaan uudet pääsyluvat! 

— Takaisin, takaisin! komensi vartija ojentaen uhkaavasti kivää- 
rin.— Kaikille on sama järjestys. Pitää olla pääsylupa... 

— Painakaa, pojat, päälle, painakaa kovemmin! rohkaisi Rahja 
ympärillä seisovia. — Olemme palelleet tässä jo toista tuntia. Omaan 
laitokseemmehan me olemme menossa. 

Väkijoukko rynnisti eteenpäin ja pyyhkäisi vartiomiehet tieltään. 

Noustessaan portaita ja katsoessaan hilpeänä valkeiden pilarien 
viereen asetettuja konekiväärejä Lenin sanoi Uskolliselle kumppa- 
nilleen: 

— Me menemme vaikka mistä läpi! Te olette kekseliäs mies, toveri 
Rahija! 

He nousivat toiseen kerrokseen ja kääntyivät oikealle, mutta eivät 
tavanneet ketään tuttuja tovereita. 

Lenin istuutui ikkunalaudalle, kiskaisi inhottavan kääreen poskel- 
taan, pyyhki uupuneet, hikiset kasvonsa nenäliinalla ja pyysi: 

— Olkaa hyvä ja etsikää joku Keskuskomitean jäsenistä. Odotan 
tässä. 

Rahja ajatteli: ”Mutta täällä eivät vielä kaikki ole meikäläisiä. 
Voinko poistua hänen luotaan? Pelottaa sentään.” 

Hän kysyi: 

— Kuinka voin jättää teidät yksin, Konstantin Petrovits? 

— Niin vain. Kiertolaiselämäni on nyt päättynyt. Olemme tul- 
leet kotiin... Muuten, Konstantin PetrovitS on ottanut virkaeron. Lopul- 
lisesti ja peruuttamattomasti... Niin se on, hyvä mies. 

Rahja katsahti naureskelevaa Leniniä ja mielen täytti taas hienoi- 
nen suru: ”Tämä on nyt viimeinen hänen antamansa tehtävä.” Hän 
virkkoi: 

— Voitte olla rauhassa, Vladimir Iljits! Kaikki tehdään prikulleen 

Ja käännähtäen ympäri Rahja lähti ripeästi käytävää pitkin. 


m Vallankumouskomitean komissaari 


Eino Rahja mietti miettimistään, minkä vuoksi häntä kutsuttiin 
Smolnaan. Totinen, harvapuheinen sotilas, vaatetuksesta ja ääntä- 
misestä päätellen lättiläinen, sanoi ankarana: 

— Vallankumouskomiteaan. Toveri Lazimirin luo. 

Ja samassa hän lähti. 

”Kun kerran on lähetetty oikein mies hakemaan, niin asia on kii- 
reellinen”, päätteli Rahja. ”Minähän tulin vasta eilen Smolnasta ja 
nyt taas jostain syystä kutsutaan. Olisikohan Leninillä annettavana 
jokin uusi tehtävä. Vielä vanhasta muistista. Vaikka eihän hänellä 
nyt ole aikaa muistaa minua. Niinkin on ihan liiaksi kaikenlaisia 
huolia ja asioita...” 

Matkalla Rahja yritti taas painaa mieleensä kaiken näkemänsä 
ikään kuin ei olisikaan menossa Smolnaan, vaan Serdobolskajakadulle 
Vladimir Iljitsin luo. Kaupunki muistutti liikkeelle hälytettyä sotilas- 
leiriä. Vakavat ja vaiteliaat punakaartilaisosastot kulkivat siviiliväen 
askelin, ilman remmejä ja patruunalaukkuja. Maa kumahteli ihmeis- 
sään Itämeren matruusien jylisevien askelten alla. Varusväen sotilaat, 
jotka olivat valvoneet jo neljä yötä, marssivat vallankumouksen esi- 
kuntaa kohti täysissä taisteluvarusteissa. Jättimäisinä siileinä mateli 
ohi rämiseviä autoja, joista välähtelevät pistimet törröttivät piikkeinä. 

Matka Smolnaan kesti kolmisen tuntia. Pääsylupa, jonka Rahja 
oli saanut lokakuun 25. päivänä Bonts-BrujevitSilta, auttoi häntä pää- 
semään esteettömästi huoneeseen n:o 71, missä Sotilaallinen vallanku- 
mouskomitea sijaitsi. 

Puhelimen ääressä istui laiha, kalpeakasvoinen, pehmeähuulinen 
nuorukainen. Hän kirjoitteli jotain, hieroen vähän väliä punaisia luo- 
miaan. Rahja meni pöydän luo, yskähti ja sanoi hiljaisella äänellä: 

— Minun pitäisi tavata toveri Lazimiria. Nimeni on Rahja. 

— Minä olen Lazimir, sanoi nuorukainen päätään nostamatta.— 
Mikä on asianne? 

— En tiedä. Tehän minut kutsuitte. 

Lazimir käännähti nopeasti, katsoi Rahjaa tutkivasti ja virkkoi 
harteitaan kohauttaen: 

— Kasvonne näyttävät tutuilta, mutta en voi muistaa, missä oli- 
simme tavanneet. 

— Kävin täällä keskiviikkona. Vladimir Iljitsin kanssa... 

— Nyt muistan. Lopultakin muistin. Lenin, aivan oikein, toveri 
Lenin pyysi etsimään teille sopivaa työtä. Neuvottelimme täällä ja 
päätimme Stalinin ehdotuksesta lähettää teidät komissaariksi sotilas- 
piirin ylikomentajan everstiluutnantti Muravjovin luo. Tässä on todis- 
tuksenne. 

Rahja otti paperin, luki sen kahteen kertaan ja yrittäen hillitä 
ärtymystään kysyi: 

— Minutko... everstiluutnantin luo komissaariksi? Mitä minä hänelle 
mahdan? 

Puhelin surisi itsepintaisena kuin sääski. Lazimir otti kuulokkeen, 
kuunteli ja sanoi painokkaasti: 

— Hyvä on! Lähden heti paikalla. 

Hän kasasi paperit, työnsi ne pöytälaatikkoonsa ja lähti kiireesti 
huoneesta. 

Rahja vaipui tuolille, hieroi särkeviä ohimoitaan ja luki todistuk- 
sen vielä kertaalleen. Se oli kirjoitettu kaikkien sääntöjen mukaan. 
Sekä sinetti että allekirjoitus käskivät: Älä istu siinä, pane töpinäksi! 
Sinetti ja allekirjoitus todistivat, että Eino Abramovits Rahja ei ollut 
enää lentokonetehtaan vanhempi mestari, vaan vallankumouskomitean 
komissaari ja että hänet oli lähetetty niiden vallankumouksellisten 
joukko-osastojen ylipäällikön avuksi, jotka puolustivat Pietaria Kerens- 
kin ja Krasnovin hyökkääviltä joukko-osastoilta. Rahjan mieleen muis- 
tuivat punakaartilaisten, matruusien ja sotilaiden osastot, jotka hän 
oli nähnyt marssivan Pulkovan kukkuloille. Nyt hän tunsi jo itsensä 
jossain määrin syylliseksi siihen, että sotilaat oli vaatetettu ja aseis- 
tettu huonosti, ettei heillä ollut edes patruunalaukkuja. Tästä lähtien 

hän on vastuussa jokaisesta sotilaasta ja koko rintamasta. Rahjan 
sydäntä kirpaisi terävästi, nyt vasta hän oikein tajusi, miten huuta- 
vassa ristiriidassa olivat tuon paperin antama suuri valta ja se täy- 
dellinen avuttomuus, mitä hän tunsi joutuessaan tähän työhön. Eihän 
hän ollut milloinkaan palvellut armeijassa eikä ymmärtänyt sotilas- 
asioista mitään. Mistä oikein pitäisi aloittaa? Mitä pitäisi tehdä tänään, 
huomenna? 

— Tekö olette Sotilaallisen vallankumouskomitean puheenjohtaja, 
kuuli Rahja jonkun kysyvän matalalla vilustuneella äänellä. 

Hän nousi ja sanoi vihaisesti: 

— Fi, toistaiseksi en ole vielä puheenjohtaja. 

Sitten hän lähti huoneesta. 

Käytävällä Rahja näki ison joukon tuntemattomia ihmisiä. Kaikki 
näyttivät huolestuneilta, vakavilta, väsyneiltä. Kaikilla oli kova kiire 
jonnekin. Jokainen suoritti velvollisuuttaan. Aika oli sanomattoman 
raskas. Nyt ei saanut olla hetkeäkään syrjästäkatsojan häpeällisessä 
osassa. Kunpa tapaisi Jukka-veljen tai Schottmannin ja saisi neuvo- 
tella heidän kanssaan. Mutta he ovat nyt myös työssään... 

Mikä oikein neuvoksi? Missä on se everstiluutnantti Muravjov, 
jonka toimintaa hänen pitää valvoa? Ehkä pitäisi mennä tämän luokse? 
Mutta se merkitsisi, että hän vastaanottaisi toimen, josta ilmeisesti 
ei suoriudu... Entä jos menisi Leninin luo. Vladimir Iljits kyllä 
auttaa. 

Tehtyään tämän päätöksen Rahja lähti rakennuksen oikeaan sii- 
peen, nurkkahuoneeseen n:o 67, jossa toissapäivänä oli hyvästellyt 
tiaa pitkin hän muisteli hiljattain pidettyä edustajakokouksen bol&c- 
vikkiryhmän neuvottelua, jossa ratkaistiin kysymys uuden hallituksen 
muodostamisesta. Hän istui silloin nurkassa aivan nääntymäisillään 
väsymyksestä ja kuunteli, miten kansankomissaareja valittiin. Lenin 
ehdotti — finanssiasiain — komissaariksi * MenZinskin. Tämä €tavalli- 
sesti niin rauhallinen ja hillitty mies ponnahti tuolilta, levitti 
avuttomana käsiään ja sanoi hiljaa ja arasti: ”Kuinka sitä nyt tällä 
tavalla?.. Minähän en tunne lainkaan finanssiasioita...” Vladimir Iljit 
naurahti: ”Eihän kukaan meistä ole ollut ministerinä, mutta me olem- 
me ottaneet vallan ja meistä pitää tulla, käsitättekö, pitää tulla kan- 
sankomissaareja...” Ja niin MenZinski suostui. Entä jos Vladimir 
IljitS sanoo nytkin jotain samaan tapaan: ”Ette ole ollut sotilas, mutta 
nyt on, hyvä mies, tullut sellainen aika, että pitää vetää kenraalin 
asetakki ylleen.” 

Rahja hidasti vaistomaisesti askeleitaan. Hän ei ollut vielä milloin- 
kaan joutunut ratkaisemaan niin pulmallista ja vaikeaa ongelmaa. 

Rahja pyyhkäisi kämmenellä märkää otsaansa. Keskustelusta ei näh- 
tävästi tulisi mikään miellyttävä, mutta piti kuitenkin mennä Vladimir 
Iljitsin luo. Vain hän voi neuvoa oikean ratkaisun. 

Huoneen n:o 67 ovella seisoi vartija, jolla oli päässään lippalakki 
ja, yllään musta nukkavieru palitoo. Nähtyään Rahjan lähestyvän hän 
ryhdistäytyi, ojensi pistimen ja kysyi tiukasti: 

— Mihin? 

— Näettehän itsekin... Leninin luo... 

— Kuka te olette? 

”Mitä hän siinä oikein vänkää, mokoma”, suutahti Rahja. ”Pitää 
esittää vallankumouskomitean paperi.” 

Rahja otti kiirehtimättä taskustaan todistuksen ja sanoi hyvin tär- 
keäksi tekeytyen: 

— Kiireelliselle asialle. Rintaman kaikkien vallankumouksellisten 
joukko-osastojen komissaari Rahja. 

Vartiomies katsoi sinettiä silmät pyöreinä, hypähti syrjään ja 
sanoi: 

— Voitte mennä, toveri komissaari! 

Lenin istui parhaillaan kirjoittamassa. Kuultuaan askeleita hän 
nosti päätään ja virkkoi hymyillen: 

— Jaha, Eino Abramovits! Istukaa, tehkää hyvin. 

Vladimir IljitS tuli pöydän takaa ja ojensi kätensä. Tuntiessaan 
Leninin kämmenen tutun lämmön Rahja rohkaistui heti ja aloitti 
melko reippaasti ja hilpeästi: 

— Sain tässä juuri komissaarin viran. Väliaikainen työttömyyteni 
on loppunut. Mutta nyt on muodostunut sellainen kerrassaan ihmeel- 
linen momentti, etten tiedä mistä pitäisi aloittaa. 

— Minä en myöskään tiedä, sanoi Vladimir IljitS siristäen veitik- 
kamaisesti silmiään. 

— Te tiedätte kaikki. Tärkein ihminen koko valtiossa. Kuka sitten 
minua opettaa? Kaikki hyörivät kuin muurahaiset myllerretyssä 
keossa. Sanokaa mitä minun oikein on tehtävä. 

— Kaikkea, kaikkea sitä, minkä puoluevelvollisuuden tunto ja elä- 
mänkokemuksenne neuvovat. 

— Juuri se velvollisuudentunto panikin minut tulemaan luoksenne, 
Vladimir Iljits. Minähän en ole palvellut päivääkään armeijassa. En 
suoriudu edes komppaniasta, saatikka sitten koko rintamasta. 

— Odottakaahan, odottakaahan. Mihin tehtävään teidät on nimi- 
tetty? 

— Tässä on, lukekaahan valtuuteni. 

Vladimir IljitS painoi sormellaan todistuksen pöytää vasten. Hänen 
otsansa rypistyi, kasvot kävivät vakaviksi, miltei ankariksi. 

— Tässä on tapahtunut jokin harmillinen väärinkäsitys. Teitä ei 
missään tapauksessa pidä lähettää Muravjovin luo. Kuka teidät sii- 
hen esitti? 

— Lazimir sanoi minulle, että se on Stalinin ehdotus. 

— Se ei ole lainkaan tarkoituksenmukainen, sanoisinpa että se on 
suorastaan ajattelematon päätös. Pitää ottaa huomioon ihmisen tiedot, 
taipumukset ja luonteenlaatu. Pitää puhella ensin työntekijän kanssa, 
ottaa selville, missä kukin on pätevä. Tämä nimitys on peruu- 
tettava. 

— Ja viivyttelemättä, ilostui Rahja. 

— Niin, niin. Mitä pikemmin, sitä parempi, virkkoi Vladimir IljiiS 
päätään nyökäyttäen.— Mutta mihin teidät lähetettäisiin? 

Hän katsoi entistä yhteysmiestään kotvan tarkasti kuin muistellen 
jotain hyvää ja hauskaa. Silmäkulmiin kerääntyi säteinä ryppyjä, 
jotka näyttivät kirkastavan koko kasvot. 

— Entä jos siirrämme teidät lähemmäksi Suomea? Määräämme 
rautatien komissaariksi. Mitä mieltä olisitte siitä, Eino Abramovits? 

— Olisin oikein hyvilläni, Vladimir Iljits. Työ on tuttua, kaikki 
tulee tehtyä prikulleen. Se olisi minulle hyvin sopivaa hommaa. ' 

— Näin ollen olemme päässeet molemminpuoliseen sopimukseen. 
Eikä teitä tarvitse edes opettaa, kuten näette. 

— Suurkiitos teille, Vladimir IljitsS. Tunnustan ihan rehellisesti, 
että olin tästä nolosta virkanimityksestä hirveän huolissani. Ihan nosti 
hermostuksesta hien pintaan. 

— Pelästyittekö te tosissanne? 

— Pelästyin. En tietenkään itseni vaan asian vuoksi, sillä taju- 
sin, etten suoriutuisi siitä ja hyödyn sijasta tulisi vain vahinkoa. Sehän 
on hirveän tärkeä toimi. 

— Olette oikeassa, Eino AbramovitS, aivan oikeassa. Tässä on 
minunkin syytäni. Suokaa toki anteeksi. Pyysin nimittäin valitsemaan 
teille sopivan työn, mutta en ehtinyt tarkastaa nimitystä. Menkää:nyt 
Nikolai Iljits Podvoiskin luo ja luovuttakaa tämä valtuuskirjanne. 
Soitan hänelle ja selitän asian. 

Podvoiski ei ollut huoneessaan. Hänen pöytänsä ääressä istui kapea- 
kasvoinen, pitkähiuksinen Vladimir AleksandrovitS Antonov-Ovsejenko, 
joka oli viimeisten kahden viikon aikana kovasti laihtunut. Hän nousi, 
tervehti Rahjaa kuin vanhaa hyvää tuttavaansa ja kehotti: 

— Istukaa ja odottakaa sen aikaa että valmistan todistuksenne. 

Rahja vaipui raskaasti tuolille, katsoi Sotilaallisen vallankumous- 
komitean sihteerin syvälle painuneita väsyneitä silmiä ja pitkiä lui- 
sevia sormia ja ajatteli myötätuntoisena ja kunnioittavasti: ”Kylläpä 
olet joutunut lujille, hyvä mies. Pelkkää luuta ja nahkaa. Missähän 


122 


> n 


sinussakin oikein henki pysyttelee. Et sääli yhtään itseäsi, elät koko- 
naan toisten hyväksi.” 

Rahja muisti, miten hän oli lokakuun 17. päivänä Leninin pyyn- 
nöstä tuonut Antonov-Ovsejenkon ja Nevskin bolSevikki Dmitri Pav- 
lovin, pietarilaisen työmiehen asuntoon. He keskustelivat myöhäiseen 
yöhön. Vladimir Iljits sai seikkaperäiset tiedot kapinan valmistelusta 
ja antoi sotilasjärjestön johtajille neuvoja, mitä piti tehdä vihollisten 
voittamiseksi. Heti samana päivänä Antonov-Ovsejenko matkusti Ven- 
deniin solmimaan yhteyksiä 12. armeijassa ja tarkastamaan lättiläis- 
ten ja siperialaisten tarkka-ampujain valmiutta kapinaan. 

Antonov-Ovsejenko nousi, ojensi Rahjalle todistuksen ja sanoi 
niin käheällä äänellä, että aivan teki mieli yskäistä hänen puo- 
lestaan: 

— Jos tarvitsette apua, niin tulkaa ujostelematta... 

— Eiköhän tässä pärjätä. Mutta kuka lähetetään sinne... Murav- 
jovin luo? 

— Löydämme kyllä miehen. Varmaan Jeremejev lähtee. 

— Kostja-setä. Se on hyvä! Hän on sotilasalan miehiä ja kaukonä- 
köinen. Mutta tunnen itseni kovin syylliseksi. Sillä aikaa kun olen 
tässä pohdiskellut sitä tointa, se everstiluutnantti on saattanut tehdä 
siellä vaikka mitä... 

— Älkää olko siitä huolissanne! virkkoi Antonov-Ovsejenko hymyil- 
len. — Olemme lähettäneet kaikki voimat rintamalle. 

— Kiitoksia kaikesta!.. Toivotan menestystä. 

Rahja pani todistuksen lompakkoonsa ja lähti. Mieli oli kevyt ja 
iloinen. Hän piti itseään maailman onnellisimpana ihmisenä. Näin 
raskaana aikana, jolloin maata uhkasi kuolemanvaara, Lenin oli otta- 
nut hänet vastaan, puhellut sydämellisesti ja kumonnut ajattelemat- 
toman päätöksen. Olipa vielä tuntenut itsensä hieman syylliseksikin 
siitä, ettei ollut ehtinyt tarkastaa nimitystä. Mutta kuinka voisi nyt, 
kun Kerenski ja Krasnov rynnistivät Pietariin, ehtiä huolehtimaan 
kaikesta. Eikä Leniniä olisi tarvinnut vaivatakaan, jos Sotilaallisen 
vallankumouskomitean työntekijät olisivat ennen työhön nimittämistä 
kutsuneet hänet luokseen ja tarkastaneet, pystyisikö hän suoriutumaan 
niin äärettömän tärkeästä ja vastuullisesta tehtävästä vai olisiko hän 
siihen sopimaton. Nyt koko tuo tuskallinen tapaus oli ohi. Piti aja- 
tellä tärkeintä — Leniniltä saatua uutta nimitystä. Rahja mietiskeli 
koko matkan, mistä aloittaisi tuon vaikean työnsä, miten osoittaisi 
olevansa Vladimir Iljitsin luottamuksen arvoinen. 

-. Seuraavana aamuna Eino Rahja lähti jo varhain Suomen ase- 
malle. Revolveri painoi takin taskua muistuttaen, että hänen toimensa 
oli rauhaton ja sotaisa. 

Rahja päätti puhella ensiksi vanhojen tovereiden kanssa ja ottaa 
selville tilanteen ja vasta sitten mennä rautatiehallintoon. Asemasi!- 
lalla hän tapasi vihaisen, kylmästä kohmettuneen Herman Riikosen, 
tervehti ja sanoi: 

— En ole ollutkaan täällä pitkään aikaan. Ole hyvä ja kerro, 
miten nyt uuden vallan aikana asiat hurisevat. 

— Valta on kyllä uusi, mutta komento entinen. Hallinnossa on 
edelleenkin valtiaana Väliaikaisen hallituksen komissaari Sidorov. Hän 
pitää kaikkia pelossa, ei muuta osaa puhuakaan kuin: ”Erotan työstä, 
annan potkut, saat lopputilin.” Sidorov on valinnut rautatievartios- 
toon kaikkein innokkaimmat Kerenskin kannattajat. Vartiostopäällik- 
könä on luutnantti Osipov. Meikäläisiä siellä ei ole ketään... 

— Selvä on, siinä onkin jo tarpeeksi! sanoi Rahja kädellään 
huitaisten.— Tuosta päätellen täällä meillä ei ole ollutkaan vallanku- 
mousta. Pitää tehdä samanlainen kumous kuin Palatsitorilla, mutta 
vain paikallinen. Ja viivyttelemättä. Onko aseita? 

— Ehkä jollakulla on saattanut säilyä vanhanmallinen kivääri. 
En tiedä... 

— Kuulehan, ystävä hyvä, kokoa kaikki ne pojat, joiden kanssa 
olimme Pravdan toimitusta suojelemassa. Muistathan? Sano, että val- 
lankumouskomitean komissaari Eino Rahja kutsuu kiireesti. 

— Oho, sinä olet siis jo komissaari! Onneksi olkoon, toivotti Rii- 
konen hymyillen. — Nyt vain on työaika, niin että ehkä en kaikkia 
löydäkään. 

— Lähetä kaikki kenet tapaat tsaarin huoneeseen. Odotan siellä... 

Miehet kokoontuivat vähitellen. Rahja oli hermostunut, vaikka yrit- 
tikin näyttää rauhalliselta. Hän otti jokaisen punakaartilaisen sydä- 
mellisesti vastaan, tiedusteli terveyttä, kyseli työstä ja perheestä. Kun 
oli kokoontunut parikymmentä henkeä, Rahja julisti: 

— Kuulkaahan, pojat, meillä on nyt tärkeä tehtävä. Menemme 
puolueen = Viipurinpuolen = piirikomiteaan hakemaan aseita. Meidän 
pitää ottaa Suomen rautatielläkin valta omiin käsiimme. 

Piirikomiteassa Rahja etsi sihteerin Jevgenia Nikolajevna Jego- 
rovan, jonka koko Viipurinpuolen piiri tunsi toveri Zenjana. Hän oli 
vielä nuori nainen, mutta maanalaisen toiminnan ja karkotuksen ras- 
kaat vuodet olivat hopeoineet hiussuortuvia ja uurtaneet kasvoihin 
ryppyjä. Tuo pitkä, laihahko, likinäköinen nainen puristi Rahjan kättä 
miesmäisen lujasti ja kysyi hymyillen: 

— Tuletko Smolnasta? Vladimir IljitSin luota? 

Rahja huoahti ja sanoi haikeasti: 

— Lyhytaikainen palveluni yhteysmiehenä päättyi lokakuun kah- 
dentenakymmenentenä viidentenä. 

— Eihän se niinkään lyhytaikainen ollut. Meitä onnisti, Eino. Eri- 
koisesti teitä. Niin, ja minunkin kätteni kautta kulki Vladimir Ilji- 
tsiltä monia artikkeleja sanomalehtiin ja kirjeitä Keskuskomiteaan. 
Mutta poikkesimme asiasta.. Miten voisin auttaa teitä? 

— Auttakaa meitä muodostamaan punakaarti, toveri Zenja. Mie- 
hiä on, tarvitaan kiväärejä. 

— Paljonko? 

— Aluksi vaikkapa puolisen sataa. 

— Niitä löytyy. Annamme! 

Jegorova kirjoitti jotain, kumartuen aivan paperin ylle ja sanoi: 

— Menkää Isidor PelirovitS Vorobjovin luo. Tehän taidatte olla 
hänen kanssaan tuttavia. 

— Hyviä kavereita ollaankin. Työskentelimme yhdessä Helsingissä. 
Kiitos, toveri Zenja. 

Tunnin kuluttua Rahjan pieni osasto palasi asemalle aseistukse- 
naan uudet, voiteluöljylle tuoksuvat kiväärit. 

Rahja = sijoitti punakaartilaiset rautatiehallinnon ikkunain luo, 
sysäsi oven auki ja astui huoneeseen. Hän näki pöydän takana har- 
teikkaan, pyylevän, hyvin tyytymättömän näköisen miehen, Sidorovin. 
Tämän mustat silmät revähtivät pyöreiksi ja hän huusi suuttumuksesta 
punehtuen: 

— Miksi et naputtanut ovelle, senkin moukka? Mitä siinä oikein 
tollotat? Mitä asiaa, kuuletko? 

— Teille se on vähemmän miellyttävää asiaa, herra Sidorov, sanoi 
Rahja.— Teidän on nostettava ankkuri ja luovutettava paikkanne. 

— Mitä ilveilyä tuo on? Kuka te olette? 

— Te olitte väliaikaisen, minä olen vakituisen hallituksen komis- 
saari. Tässä on valtuuteni. 

Sidorov luki todistuksen ja näpäytti sen paksuilla, rasvaisilla sor- 
millaan lattialle. Sitten, nojautuen jykevillä kämmenillään pöytään 
hän nosti painavan ruhonsa tuolista. 

— Me emme tunnusta sen enempää vallankumouskomiteaa kuin 
Kansankomissaarien Neuvostoakaan. Perustava kokous säätää todella 
laillisen demokraattisen vallan, joka nojaa reaaliseen voimaan. 

— Minulla on myös aivan reaalinen voima, herra Sidorov. Vil- 
kaiskaahan ikkunasta. 

Sidorov käänsi kiivaasti päätään, hätkähti ja vaipui raskaasti noja- 
tuoliin. Hän sammalsi inhottavasti änkyttäen: 

— Mikäs siinä, olen pakotettu... alistumaan, niin, alistumaan bol- 
Sevikkien väkivallan edessä. Minä lähden... mutta muistakaa: Suomen 
rautatien paras väki seuraa minua. 

Sidorov sieppasi salkkunsa, kiersi verkalleen pöydän ja laahusti 
ovelle. 

Rahja meni vastakkaiselta puolelta pöydän taa, istuutui tuolille, 
keräsi pöydälle heitellyt paperit läjään ja tarkasti, olivatko laatikot 
lukitsematta. 

Ovelta kuului arka naputus. 

— Tulkaa, tulkaa vain, pojat, kutsui Rahja. 

Huoneeseen työntyi kookas ruho kylki edellä aivan kuin ovi olisi 
kapea. 

— Palttooni... Sallikaa ottaa. Unohdin palttooni. 

— Ottakaa vain. 

Sidorov kiskaisi kiireesti palttoon naulakosta ja samalla tavoin 
kylki edellä lähti huoneesta. 

Rahja seurasi häntä katseellaan ja muisti äkkiä, että oli nähnyt 
tuon miehen joskus aikaisemmin. Mutta milloin? Nelisen vuotta sit- 
ten Ericssonin tehtaalla. Rahja etsi silloin työtä ja tuo konttoristi oli 
osoittanut ovea ja soittanut kaikille virkaveljilleenkin, että lakkoilija 
Eino Rahja ajettaisiin pois. Silloin Sidorov oli tosin ollut kapeakas- 
voinen ja laiha... 

Rahja nousi, meni käytävälle ja kehotti: 

— Tulkaa luokseni, toverit. Muodostamme Suomen rautatien ko- 
missaarien neuvoston. 

— Se on varmaan pitkä juttu. Minun pitää mennä kiireesti ase- 
mapäivystäjän luo, sanoi Riikonen. 

— Sinne kyllä ehdit. Täältä sinua ei voida päästää. Sinusta tulee 
meillä veturivarikon komissaari. 

— Miten me tulemme? kysyi Pekka Lamonen harteitaan kohaut- 
taen.— Tällä tavalla kiväärien kanssa? 

— Kiväärien kanssa, vahvisti Rahja hymyillen. — Vallankumous- 
han jatkuu... 


m Veretön voitto 


... Veturimestari Evert Takala tuli työpäivän päättyessä komissaari 
Rahjan luo. Hän iski ison nyrkkinsä pöytään kivahtaen: 

— Mitä sinä, komissaari, vain täällä kabinetissasi istuskelet, etkä 
näe yhtään mitään! LevaSovossa ja Valkeasaaressa on kunnon ihmis- 
ten ihan mahdotonta elää. Pelkkää ryöväystä. 

Rahja nousi seisomaan ja sanoi moittien: 


126 


— Noin arvovaltainen ja tärkeä mestari, mutta laukkaa päätä 
pahkaa kuin pahanpäiväinen poikanulikka. Istu ja kerro kunnol- 
lisesti... . 

— Minä olen sanottavani sanonut. Rajavartiosotilaat ovat kah- 
mineet — Valkeasaaressa — kokonaisen = junanlastillisen — kaikenlaista 
kamaa. Ja LevaSovossa kasakat rosvoavat. Anopiltanikin varastet- 
tiin porsas... E 

— Porsas parka, säilyköön hänen muistonsa ikuisesti, sanoi Rahja 
osaaottavaisena.— Tapetut kanat kummittelevat minulle kaiken aikaa 
unissa ja nyt ilmestyy vielä porsas. 

Rahja pani kätensä pöytälaatikkoon, veti esiin kokonaisen nipun 

— Katso tätä—ne ovat kaikki valituksia varkauksista ja tavaran 
katoamisesta. Kaikki vain kiroavat ja manaavat. Sanohan, millä 
tavalla sinun mielestäsi tästä kriitillisestä momentista voitaisiin sel- 
viytyä? 

Takala tallasi paikallaan pöydän luona, istahti vieressä olevalle 
tuolille ja mutisi syyllisen näköisenä lattiaan tuijottaen: 

— Mitä minä voin tehdä? Sinähän olet kansan vallan asettama 
komissaari. Sinun siis pitää puolustaakin kansaa. Miten kauan ihmis- 
ten kärsivällisyyttä oikein voi koetella? 

— Niin, niin, kaikki vetäytyvät tuolla tavalla syrjään. Sanovat 
vain, että hyökkää sinä, komissaari, me katsomme, miten sinusta kar- 
vat pöllyävät. Asia on yhteinen ja se on yhdessä ratkaistava. Ajatte- 
lehan siis joutessasi, miten saamme sen niskuroivan sonnin taltu- 
tettua. Huomenna tähän aikaan tulet sitten sanomaan. 

Takalan jälkeen tuli veturivarikon komissaari Herman Riikonen, 
joka julisti jo kynnykseltä: 

— Asiat ovat kurjalla tolalla, komissaari. Koko radalla on käyn- 
nissä kauhea rosvous. 

— Tiedän. Sinun anopiltasi on varastettu kana. 

— En minä anoppini puolesta. Puhun kaikkien radanvarren asuk- 
kaiden puolesta. 

— Mitä sitten ehdotat? 

Riikonen pysähtyi ja sanoi otsa rypyssä: 

— Minun tehtäväni on tiedottaa, sinä sitten... 

— Olen erittäin kiitollinen, sanoi Rahja kumartaen. — Tämä on 
jo kahdeksas tiedotus tänä päivänä. Mutta ajattelepa sinä, viisas 
mies, miten ne kirotut rosvolaumat saadaan hillityksi. Ei tietenkään 
nyt, ajattele kotona. Tule huomenna tähän aikaan tänne, niin puhu- 
taan kuin miehet. 

— Mikäs siinä... Jos kerran tarvitaan, niin tulen tietysti..: 

Rahja istui kauan hievahtamatta, nojaten pisteleviä poskiaan käm- 
meniinsä. Hän mietti miettimistään, miten LevaSovossa ja Valkeasaa- 
ressa saataisiin järjestys aikaan. Ja taas hän tuli samaan johtopää- 
tökseen kuin edellisellä viikollakin, että bandiitit piti riisua aseista 
tai piti koota erikoisjunat ja viedä heidät minne he halusivat. Mutta 
miten se pitäisi tehdä? Hyvällä kasakat eivät laske aseitaan, suora 
agitaatio heihin ei tepsi. Siis pitää turvautua voimaan. Mutta on vain 
viisikymmentä punakaartilaista kahtasataa kokenutta sapelimiestä ja 
sotilasta vastaan, joilla kaiken lisäksi on konekivääreitä ja kevyitä 
tykkejä. Siitä saattoi tulla sellainen skandaali, että tiedettäisiin 
kautta Venäjän, saisi vain hävetä. Kotiseudulleen Donille kasakat tie- 
tenkin lähtisivät mielihyvin, mutta he vievät aseet ja ryöstämänsä 
omaisuuden mukanaan ja menevät sitten nähtävästi sotimaan kapi- 
nallisten kenraalien Kaledinin ja Krasnovin joukkoihin. Sitä ei saa 
sallia. Mutta ehkä Takala ja Riikonen saavatkin tuon ongelman rat- 
kaistuksi? He ovat sentään arvovaltaisia, viisaita miehiä... 

..Takala ja Riikonen tulivat sovittuna aikana. 

Rahja otti heidät kohteliaasti vastaan. 

— Tulkaa peremmälle ja istukaa, arvoisat sotilasneuvonantajat. 
Ryhdymme pohtimaan strategiaa ja taktiikkaa. Puheenvuoro on ken- 
raali Takalalla. 

Veturimestari rypisti kulmiaan, katsahti syrjäsilmällä Riikoseen ja 
sanoi jurona: 

— Kyllä se niin on, että minä pyörittelin sitä asiaa mielessäni jos 
miltä kantilta, mutta mitään kunnollista en keksinyt. Ajattelen, että 
niiltä pitää ottaa aseet pois, silloin ne heti käyvät nöyriksi, mokomat- 
kin sudet. 

— Tuo on kyllä sangen kiintoisa momentti. Entä mitä veturivari- 
kon komissaari Riikonen ehdottaa? 

— En mitään järkevää. En oikeastaan mitään. Neuvoisin, että 
pitää koota juna ja lähettää ne pahantekijät kotiinsa. Ei mitään 
muuta. 

— Ei mitään muuta! Lyhyt, mutta ei oikein naseva vastaus, päät- 
teli Rahja ja selitti, mitä epäilyksiä ehdotetut suunnitelmat hänen 
mielessään herättivät. 

Takala puristeli isoja punaisia käsiään ja sanoi syvämietteisesti: 

— Kasakoista kirjoitetaan nykyään paljon sanomalehdissä. Siellä 
kotiseudullaan he ovat keittäneet kunnon sopan. Tämä on valtiollisesti 
tärkeä asia. 

— Entä jos olisi mennä Leninin luo? sanoi Riikonen äkkiä.— Jos 
kysytään häneltä neuvoa. Hän kyllä antaa oikean osviitan. 

— Ei hän ota meitä vastaan, epäili Takala.— Hänellä on ilman 
meitäkin huolia ihan riittämiin. Saa sanoa, että oikeastaan koko Venäjä 
on perusteellisessa remontissa. 

— Se on tietysti totta. Mutta ilman Leniniä ei tästä selvitä, kan- 
natti Rahja ilostuneena Riikosta.— Kyllä hän ottaa meidät vastaan! 
Ei tämä ole mikään jonninjoutava asia. Kaksi kauheaa roistojouk- 
koa on aivan kaupungin liepeillä. Mennään Vladimir Iljitsin luo. 

— Pitäisi vaihtaa vaalteita, sanoi Takala hämillään.— Näin sot- 
kuisessa asussa on vähän epämukava mennä. 

— Älä välitä! Hän on itse ollut veturissa. Käsittää, että se kone 
likaa vaatteita. 

Riikonen katsahti kelloonsa ja virkkoi epäillen: 

— Nyt on jo kovin myöhä. Onkohan toveri Lenin enää toimessaan? 

— Hän ei tee työtä kellon mukaan. Lenin hoitaa asioita ympäri 
vuorokauden. Tunnen kyllä häntä sen verran. Lähdetään viivyttele- 
mättä, sanoi Rahja ja nousi tuoliltaan. 

Smolnaan tultiin yhdeksän tienoissa illalla. 

Kylmä sumu oli kietonut rakennuksen harmaaseen tiiviiseen ver- 
hoonsa. Joistain ikkunoista lankesi sameina valkoisina läikkinä valoa. 

Rahja kulki ensimmäisenä. Hän hätkähti kuullessaan vihaisen kar- 
jahduksen: 

— Seis! Minne menette? 

— Toveri Leninin luo. Meillä on kiireellinen ja tärkeä asia. 

Sumusta ilmaantui kolme merimiestä. Heidän ulkoasunsa oli muh- 
kean pelottava: käsissä oli kiväärit ja vyöltä riippuivat revolverit ja 
pyöreät pommit. Sitä paitsi ryhmän vanhin oli kietonut konekiväärin 
patruunavyöt ristiin rinnalleen. 

— Kylläpä siinä on komeita sotapoikia! huudahti Rahja.— Sopisivat 
vaikka muistopatsaan malliksi. 

— Älkää yrittäkö mielistellä, esittäkää pääsylupa. 

Rahja kopeloi taskujaan, ravisti harmistuneena päätään ja kirosi: 

— Voi p-le! Unohtui kotiin. Minulla on kyllä painava pääsylupa, 
oikein Kansankomissaarien Neuvoston kansliapäällikön — Vladimir 
DmitrijevitS BontS-BrujevitSin allekirjoittama. 

— Entä teidän lupanne, kansalaiset? 

— Nämä ovat tovereitani. He puhuvat huonosti venäjää. Ovat 
ensimmäistä kertaa menossa Smolnaan eivätkä hoksanneet hankkia 
lupaa. Ovat vielä kokemattomia... 

— Kokemus kertyy ajan mukana, tulkaa huomenna, hymähti ryh- 
män vanhin.— Kuulitteko mitä sanoin! Menkää pois. Vastaanotto on 
jo aikoja sitten päättynyt. 

— Älä pelottele huudollasi, veli hyvä. Minä pystyn karjumaan 
vielä kovemmin. Me emme lähde pois ennen kuin olette tiedottaneet 
henkilökohtaisesti — Leninille. Kutsukaa tänne komendantti Pavel 
Dmitrijevits Malkov. 

— Sanoinhan jo, että vastaanotto on päättynyt. 

— Heti näkee, eltet tiedä asioista mitään, meripoika. Soitin Vla- 
dimir IljitSille ja hän odottaa meitä. Olin kolme kuukautta hänen 
yhteysmiehenään. Käsitätkö? Kutsu komendantti tänne. 

Ryhmän vanhin katsoi Rahjaa, mietti vähän ja nyökäytti päätään. 

— Mikäs siinä, mennään toveri Malkovin luo. 

”Mitä jos komendantti soittaakin Leninille”, ajatteli Rahja huoles- 
tuneena marssiessaan ryhmän vanhimman jäljessä. ”Silloin valheeni 
paljastuu. Nyt on hyökättävä eikä puolustauduttava...” 

Ja nähtyään Malkovin Eino Rahja kätteli häntä heti ja ryhtyi 
kertomaan, millainen vaara uhkasi Suomen rautatietä ja näin ollen 
myös koko Punaista Pietaria. 

Malkov keskeytti hänet: 

— Riittää, Eino. Kerro Leninille. Mennään. 

Raskaat raudoitetut saappaat aiheuttivat sellaisen kaiun, että 
Rahja ja hänen kumppaninsa yrittivät kulkea varpaillaan. 

Leninin työhuoneen ovella komendantti varoitti: 

— Hetkinen. Menen tiedottamaan. 

Takala tuuppasi Rahjaa kyynärpäällään ja kuiskasi: 

— Puhu sinä kaikkien puolesta. Sinulta se käy kunnollisesti. 

Komendantti tuli huoneesta ja sanoi hymyillen: 

— Menkää sisään. Hän odottaa... 

Lenin tuli miehiä vastaan, kätteli kaikkia, ohjasi pöydän luo ja 
osoitti tuoleja. 

Rahja kertoi suuttuneena ja kiukkuisena, miten paljon kaikenlaisia 
ikävyyksiä rautatielle sekä LevaSovon ja Valkeasaaren asukkaille 
aiheuttavat tähän asti vielä kotiuttamattomat joukko-osastot, jotka 
ovat ilmeisiä Kerenskin kannattajia, tekevät väkivaltaa ja rosvoavat. 
Hän päätti selontekonsa yhteenvetoon: 

— Ne ovat lähekkäin, voivat päästä yhteisymmärrykseen ja nostaa 
vielä hurjemman kapinan kuin Vladimirin junkkarikoululaiset. Ne 
törröttävät siellä kuin tikku kurkussa. Pyydämme teitä, Vladimir 
Iljits, me kaikki yhdessä pyydämme, neuvokaa, mitä meidän pitää 
tehdä. Pitääkö ne ja toisetkin Suomesta tulevat entiset tsaarinarmei- 
jan sotilaat riisua aseista? 

Lenin, joka oli kuunnellut Rahjaa tarkkaavaisena, kirjoitti jotain 
kiireesti muistioonsa ja punertavaa parransänkeä hivellen sanoi: 

— POHEK raakaan 


—n" kiemämimäimn 


— Toverit, tässä sangen mutkallisessa ja ikävässä asiassa on toi- 
mittava erittäin varovaisesti. Olemme viime aikoina esittäneet työtä- 
tekeville kasakoille useita julistuksia. Ehdotamme heille pysyvää rau- 
haa ja ystävyyttä. Mutta sellaisten rosvojen kanssa kuin ne levaso- 
volaiset ovat me emme aio solmia mitään liittoja emmekä tehdä mitään 
välirauhaa. Suhtauduimme liberaalisesti ison kaliberin rosvoihin, val- 
kokenraaleihin Korniloviin ja Krasnoviin, ja nämä nostattivat vasta- 
vallankumouksellisen kapinan ja aikovat hukuttaa neuvostovallan 
vereen. Sangen surullinen opetus. Tästä seuraa paikallisluontoinen 
johtopäätös: Levasovossa ja Valkeasaaressa olevat varuskunnat on 
viivyttelemättä riisuttava aseista ja sotilaat lähetettävä kotiin. Tärkein 
ehto on, eitä operaatio toimitetaan meluttomasti ja verettömästi. 

— Yritämme, Vladimir Iljitä, lupasi Rahja kernaasti.— Järjestäm- 
me erikoisen punakaartilaisosaston. Johdan sitä itse. 

— Suoriudutteko tehtävästä? Jos tarvitsette apua, niin kääntykää 
asevoimien komentajan toveri Jeremejevin puoleen. 

— Suoriudumme kyllä itse! puuttui Takala keskusteluun. — Panem- 
me siellä toimeen remontin... 

— Oikein hyvä! Toivotan menestystä, toverit! 

— Kiitos, Vladimir Iljits. Suokaa anteeksi, että häiritsimme teitä 
näin myöhäisenä hetkenä, sanoi Rahja nousten.—Nyt on sellainen 
aika... 

— Teille kiitos, toverit rautatieläiset. Kiitos sangen tehokkaasta 
avusta neuvostovallalle. 

Lenin katsahti kelloon, rypisti tuuheita kulmiaan: 

— Hetki on tosiaan myöhäinen. Ehkä viemme teidät autolla? 

— Ei pidä tuhlata bensiiniä. Kyllä me pääsemme jalkaisinkin. 
Tästä on lyhyt maika. Olemmehan me sentään punakaartilaisia, sanoi 
Herman Riikonen, joka oli hellittämättä katsonut ihastuksella Leniniä. 

— Niin, Eino Abramovits kyllä tuntee tämän matkan tarkasti, 
virkkoi Lenin hymyillen. — Kertokaahan, miten opettajani, se huippu- 
luokan veturinkuljettaja Hugo Erikovits Jalava voi. 

— Terveenä hän on. Elää, kuten hänen on tapana sanoa: ”kaikki 
sujuu hyvin.” 

— Kaikki sujuu hyvin, toisti Vladimir IljitS pää kallellaan, siristel- 
len ruskeita ystävällisiä silmiään. — Sanokaa hänelle minulta lämpi- 
mät terveiset ja että toivotan hänelle parasta menestystä. 

Lenin tuli pöytänsä takaa ja puristi kaksin käsin Rahjan kättä. 

— Tulkaa käymään, älkää yhtään ujostelko. Minulle tuottaa aina 
iloa tavata teitä, kallis Eino AbramovitS. Niin, olin vähällä unohtaa. 
Meillä on saatettu voimaan uudet pääsyluvat. Tilaan teille vakinaisen 
pääsyluvan. 


131 


Vladimir Iljits hyvästeli yhtä sydämellisesti ja lämpimästi myös 
Rahjan kumppaneita: 

— Onnea matkalle! Onnea matkalle! 

Käytävällä Evert Takala laski leveät kämmenensä tovereittensa 
harteille, veti heidät puoleensa ja sanoi ihastuneena ja ylpeänä: 

— Hän on ihan meikäläinen, oma mies. Tuntuu suorastaan usko- 
mattomalta. 

— Niin, hän elää kansaa varten. Siinä hänen voimansa onkin, 
täsmensi Herman Riikonen. 

Rahja ei vastannut mitään näihin ihastuneisiin puheisiin. Hän 
ajatteli, miten pari sataa yltiöpäistä ja ylpeää kasakkaa, jotka eivät 
tunnustaneet mitään valtaa, saataisiin meluttomasti ja verettömästi 
riisutuksi aseista. Heillehän sapeli kasvaa jo kapaloissa kylkeen niin 
kuin suomalaisille puukko. Koetahan ottaa pois. Päivällä ei kannata 
yrittääkään. On mentävä yöllä. : 

Kun oli ylitetty Liteinin silta, Rahja toivotti ”kenraaleilleen ja 
neuvonantajilleen? hyvää yötä ja lähti rautatieasemalle. Nyt piti 
toimia. Tämä pikku sota oli voitettava menettämättä yhtään so- 
tilasta. 

Rahja kutsutti punakaartilaiset Pekka Lamosen ja Elmer Närvä- 
sen luokseen ja lähetti heidät LevaSovoon sanoen: 

— Ottakaa selville, mihin aikaan kasakat menevät nukkumaan. 
Tarkastakaa, asettavatko he varastojen ja kasarmien luo vartijoita. 
Missä he säilyttävät aseita. Jos joudutte kiinni, niin olkaa olevi- 
nanne humalassa. Ottakaa kaiken varalta pullo taskuunne. Palatkaa 
takaisin viimeisellä junalla tai ensimmäisellä aamujunalla. Olen 
täällä yötä. 

Tiedustelijat lähtivät. 

Rahja istuutui pöydän ääreen ja laati punakaartilaisten luettelon, 
kirjoittaen siihen viisikymmentä miestä. Sitten hän jakoi osaston 
kymmenen miehen ryhmiksi ja määritteli ryhmien vanhimmat, joista 
tulisi komentajia. Hän mietiskeli pitkän aikaa, miten saisi punakaar- 
tilaisensa näyttämään pelottavilta ja uhkaavilta. Kivääreitä ja kra- 
naatteja oli kyllä riittävästi, mutta kasakoita varten piti keksiä jotain 
vaikuttavampaa. Olisi hyvä, jos saataisiin panssarijuna. Kun suun- 
taisi sen tykit kasarmin ikkunoihin, niin heti ne krokotiilit hiljenisivät. 
Mutta mistä sen panssarijunan ottaa? Varmaan itsellään asevoimien 
päälliköllä Jeremejevilläkään ei ole. Pitää mennä Viipurinpuolen pii- 
rin punakaartin esikuntaan ja pyytää vanhalta kaverilta Isidor Vorob- 
jovilta vaikkapa pari konekivääriä. Vain yhdeksi vuorokaudeksi. Kyllä 
hän antaa kunniasanaa tai kuittia vastaan. Ellei hänellä ole, niin 
pitää mennä Pietarin-Paavalin linnoitukseen komissaari Georgi Iva- 

novits Blagonravovin luo. Hän ainakin auttaa. Ja jos sattuu kieltä- 
mään, niin silloin on soitettava Leninille... 

Väsymys sai lopulta yliotteen. ja komissaari nukahti. 

Varhain aamulla Lamonen ja Närvänen herättivät hänet. Miehet 
kertoivat kilvan, miten olivat suorittaneet tiedustelua. He eivät olleet 
ainoastaan kierrelleet kasarmin ympärillä, vaan olivat pistäytyneet 
sisälläkin, sillä siellä ei ollut minkäänlaista vartiointia... 

— Kelpo poikia! Mainiosti tehty! kehui Rahja.— Sanotaanhan 
sananlaskussakin, että parempi katsoa kuin katua. Voitte mennä päi- 
välliseen asti nukkumaan, mutta tulkaa sitten tänne. Tarvitsen teitä. 

Koko päivän Eino Rahja yhdessä punakaartilaisosaston komenta- 
jan Aleksander Duvvan kanssa valmisteli retkeä. 

Illaksi veturivarikon komissaari Riikonen kokosi erikoisjunan. 

Kello 9.15 komissaari Rahja rivisti punakaartilaisosaston ja antoi 
jokaiselle kymmenen miehen ryhmälle taistelutehtävän. Hän varoitti 
kaikkia punakaartilaisia: 

— Toimikaa rohkeasti ja nopeasti. Jos joku niistä panee kampoi- 
hin, yrittää hieroa tappelua, niin älkää ampuko vaan rauhoittakaa 
niskoittelija kiväärintukilla. 

LevaSovoon ajettiin pysähtelemättä. 

Rahja kiersi Lamosen ja Närväsen kanssa kasarmin ympäri. Kaikki 
ikkunat olivat pimeinä. Tiedustelijain korviin kantautui käheää huma- 
laisten laulua. Rahja seisoskeli sitä kuunnellen ja virkkoi sydämis- 
tyneenä: 

— Niinköhän nuo veisaavat koko yön. Ei lepoa eikä rauhaa, p-le! 

He palasivat junalle. Rahja katsoi kelloa ja sanoi Duvvalle: 

— Alamme tasan kello 11. 

Noudatettiin tarkasti hiljaisuutta. 

Rahja pelkäsi, että konekiväärien pyörät saattaisivat kolista kivi- 
kossa, ja käski kuljettaa ne kantamalla. Kaksi konekivääriä asetet- 
tiin kasarmin oven vastapäätä ja yksi tielle... 

.Operaatio kesti puolitoista tuntia. Aseistariisutut ja liiasta kamasta 
vapautetut kasakat vietiin junaan ja teljettiin sinne. Humalaiset jou- 
duttiin kantamaan paareilla. 

Jätettyään kolme punakaartilaista vartioimaan kasarmeja ja väes- 
töltä ryövättyä omaisuutta Rahja sanoi Riikoselle: 

— Lähdetään kotiin, veturivarikon komissaari. 

— Kyllä, toveri korkein ylipäällikkö, karjahti Riikonen, nostaen 
harottavat sormensa karvalakin reunaan. 

Punakaartilaiset nauroivat. 

Rahja ei loukkaantunut, mutta ei myöskään halunnut jäädä vas- 
tausta velkaa ja katsoi tarpeelliseksi huomauttaa: 

— Antaapa ajan kulua, sittenhän se nähdään. Ehkä minusta tulee- 
kin ylipäällikkö. Uusi valta on uskonut meille suomalaisille aseet. 
Joudutaan vielä palvelemaan armeijassa, pojat. Etelässä käydään jo 
taisteluja. Kansalaissota syttyy täällä pohjolassakin. Suomessa on 
levotonta, toverit, kovin levotonta. Yleislakko on kehittymässä kansan 
kapinaksi. Maanmiehiä pitää auttaa. Mutta puhumme siitä huomenna. 
Nyt — vaunuihin! 


m Luotettava toveri 


Heinäkuun 31. päivän aamuna 1918 Eino Rahja saapui Kansan- 
komissaarien Neuvoston puheenjohtajan Leninin kutsusta Moskovaan. 

Rahja oli kiukkuinen itselleen. Uneton yö kuumassa vaunussa, 
jossa ilma oli paksuna mahorkan savusta ja hien löyhkästä, oli vie- 
nyt voimat: päässä jyskytti, kädet vapisivat inhottavasti ja koko ruu- 
mis tuntui veltolta ja vieraalta. Ihan kuin vanhuudenraihnautta. Kol- 
menkymmenen kolmen vuoden iässä! Liian ankarat koeltelemukset ja 
suuret menetykset olivat näköjään heikentäneet. Leninin luo on helppo 
mennä silloin, kun voi viedä hänelle riemullisen voitonviestin. Mutta 
miten haluttomasti, miten työläästi jalat nousevatkaan, kun tuntee 
itsensä syylliseksi, voitetuksi vaikeassa taistelussa. Voihan tietenkin 
vedota siihen, ettei ollut kokemusta. 

Rahja oli nimitetty punakaartiin liittyneiden rautatieläisten vapaa- 
ehtoisen osaston komentajaksi ja kuukauden kuluttua hänestä tuli 
Punaisen Suomen kaikkia asevoimia komentavan ylipäällystön, ns. 
kolmikon jäsen. Suomen valkokaartilaiset, saksalainen maihinnousu- 
joukkojen armeijakunta ja ruotsalaiset palkkasotilaat mursivat iskuil- 
laan rintaman, joka ulottui Pohjanlahdelta Laatokalle asti, ja murs- 
kasivat punakaartilaisten osastot. Voitettujen työläisten ja torppa- 
rien veri värjäsi etelä-Suomen hanget. 

Lupapaperi Kremliin oli jo odottamassa Rahjaa vartiostohuoneessa, 
mutta sellainen huomionosoitus ei häntä lainkaan ilahduttanut. Jo 
hetken kuluttua hän joutuisi kerlomaan Leninille katkeran totuuden... 

Rahja naputti arasti ovelle ja astui Kansankomissaarien Neuvos- 
ton puheenjohtajan työhuoneeseen. 

Lenin seisoi seinänvierellä ja katsoi pää kallellaan isoa karttaa. 
Se oli koottu viidestä erillisestä arkista, jotka oli liimattu kankaalle 
ja kääritty pyörivän telan päälle. Kuultuaan askelia Vladimir IljitS 
käännähti nopeasti ja tuli Rahjaa vastaan. Leninin kasvoilta kuvastui 
ihmettely ja huolestus hänen huudahtaessaan: 

— Kylläpä olette mennyt huonon näköiseksi! Miten kovasti olette 
laihtunut! Oletteko terve, Eino Abramovits? 

— Kyllä kai minä terve olen. Suuret ikävyydet ne vain ovat van- 
hentaneet ja laihduttaneet minut. Tai oikeastaan... Meitä on kohdan- 
nut hirveä onnettomuus. Ja minä... tunnen itseni kauhean syylliseksi... 

— Tiedän. Tiedän kaikki. Ei se ole teidän syytänne, hyvä mies, 
se on meidän onnettomuutemme. Vaikka te olisitte ollut generalissi- 
mus Suvorov, olisitte kuitenkin kärsineet tappion. Tiedätte paremmin 
kuin minä ne objektiiviset syyt, jotka johtivat Punaisen Suomen 
tuhoon. Mutta meidän ei pidä antautua hyödyttömien omantunnon- 
tuskien valtaan. Mennään pöydän ääreen ja ryhdytään pohtimaan 
lykkäystä sietämättömiä käytännöllisiä asioita. Minua huolestuttaa 
kovasti suomalaisten pakolaisten kohtalo ja haluaisin kuulla teidän 
neuvonne ja ehdotuksenne tästä kysymyksestä. 

Leninin sanoista hämmästyneenä Eino Rahja meni huoneen kes- 
kellä olevan pienehkön vihreäverkaisen kirjoituspöydän luo ja vai- 
pui raskaasti tuolille. Hän oli aikonut puhua Vladimir IljitSille enti- 
sistä Suomen punakaartilaisista, jotka olivat murtautuneet saartoren- 
kaasta ja perääntyneet taistellen Neuvostomaan rajalle, sekä heidän 
hädänalaisesta asemastaan. Mutta Eino ci ollut aavistanutkaan, että 
Kremlissä käytävässä keskustelussa tämä kysymys tulisi olemaan tär- 
kein. Siis Kansankomissaarien Neuvoston puheenjohtaja katsoi tar- 
peelliseksi neuvotella hänen kanssaan, suurten vastoinkäymisten ma- 
senlaman miehen kanssa, joka ei enää luottanut voimiinsa. Rahjan 
oli vaikea hillitä liikutustaan. Hän otti nenäliinan ja pyyhki kuumat 
kasvonsa. Samalla hän ajatteli kiitollisena: ”Vladimir Iljitö ei vaadi 
heti vastausta, käsittää miten kurjassa tilassa nyt olen. Järkevien 
sanojen asemesta saattaa livahtaa jotain aivan typerää.” 

Rauhoituttuaan Rahja alkoi puhua verkalleen, hapuillen työläästi 
sanoja: 

— Pakolaisten asema on huono, kerrassaan huono. Heitä kun ei 
ole satoja, vaan tuhansia. He eivät ole tuoneet mukanaan muuta 
kuin kiväärinsä ja vihan pyöveleitä kohtaan. Jonnekin sinne.. Suo- 
meen... ovat jääneet heidän omaisensa ja läheisensä. Eivätkä he tiedä 
edes, ovatko heidän lapsensa ja vaimonsa elossa.. 

Rahja puristi sormensa yhteen niin lujasti, että teki kipeää. 

— Teille voi kertoa koko totuuden... karvaimmankin totuuden. Pako- 
laiset näkevät nälkää. Joidenkin lujuus ja maltti on alkanut horjua, 
he käyvät näpistelemässä taloissa ja kaupoissa. Sellaisia on tosin ani- 
harvoja, mutta heitä ei saisi olla lainkaan. Pyysin Zinovjevilta apua, 
mutta hän vain levilteli käsiään ja sanoi: ”En tiedä millä omia- 
kaan ruokkia.” Ovatko meidän pojat sitten vieraita? 

— Kurjaa! Äärimmäisen kurjaa! sanoi Lenin suuttuneena.— Pie- 
tarissa on tosiaan kehno tilanne, mutta se ei anna oikeutta suhtautua 
välinpitämättömästi hätään joutuneisiin tovereihimme. 

— Se juuri mieltäni jäytääkin. Olen menettänyt kokonaan malt- 
tini. Kun vain huomaan jossain vääryyttä, niin heti räjähdän... Alan 
huutaa ja sättiä. Ja sillä ei tietysti asiaa auteta. Mutta se siitä. Tämä 
kaikki on vain esipuhetta. Suokaa anteeksi, en voi hillitä itseäni, olen 
hautonut tätä kaikkea mielessäni ja nyt se purkautui. Nyt sitten siitä 
varsinaisesta asiasta. Pakolaiset pitää saada johonkin työhön ja vii- 
vyttelemättä. Toimeton ihminen menettää parhaat piirteensä ja muut- 
tuu kulkuriksi. Eräitä olen onnistunut ystävien ja tuttavien kautta 
järjestämään työhön. Mutta heitä on vähän. Muutamia satoja ihmisiä, 
enimmäkseen haavoittuneita ja sairaita, on lähetetty vilja-alueelle, etu- 
päässä Siperiaan. Mutta mitä lopuille pitäisi tehdä? Mielestäni olisi 
perustettava Puna-Armeijan osastoja. Pojat tappelivat hyvin, he ovat 
kunnon sotilaita. Kaikesta päätellen kansalaissota muodostuu pitkä- 
aikaiseksi ja raskaaksi... 

— Siinäkin te valitettavasti olette oikeassa. Saattaa käydä niin- 
kin, että imperialistit onnistuvat sysäämään Suomen sotaan, valloit- 
tamaan Karjalaa ja Pietarin kuvernementtia... 

— Lahtarit kolkuttavat jo rajallamme. Sen vuoksi haluankin pyy- 
tää teitä säilyttämään Suomen punakaartilaisten ydinjoukon Pietarin 
sotilaspiirissä. 

— Se on oikein! Annamme heti asianmukaiset määräykset. Ja koska 
tullaan muodostamaan vapaaehtoisia kansainvälisiä joukko-osastoja, 
on huolehdittava myös päällystön koulutuskursseista. Haluan suositella 
teidät kansainvälisten kurssien sotilaskomissaariksi. Tulette opetta- 
maan ja samalla itsekin opiskelemaan sotataitoa. Mitä mieltä olette 
tällaisesta ehdotuksesta? 

— Se on minulle kyllä mieleen. Koetan tehdä kaiken prikulleen. 

— Hyvä on. Levähtäkää pari kolme viikkoa ja ryhtykää työhön. 

— En voi missään nimessä levätä, Vladimir Iljits. Kun sota alkaa, 
niin kaikki kivut unohtuvat. Silloin joka miehestä tulee sotamies. 
Älkää välittäkö, vaikka olenkin näin laiha ja kurjan näköinen. Kyllä 
minulta vielä työ luontuu. Mutta... Mutta kun... 

Rahja huitaisi kättään ja vaikeni tuijottaen lattiaan. 

— Mitä mutta?.. Miksi vaikenitte? 

— En tiedä, miten sen selittäisin. Kuka minä olen? Aivan taval- 
linen rahvaan mies. Minulta ei läheskään kaikki suju hyvin ja toisi- 
naan sattuu kommelluksia. Varsinkin sellaisessa vaikeassa asiassa 
kuin pakolaistemme elämän järjestämisessä. En saa siinä aina kanna- 
tusta... Ei tahdota tunnustaa, että se on suurta ja tarpeellista työtä. 

— Älkää yhtään arkailko, vaan tiedottakaa minulle kaikista, jotka 
häiritsevät ja jarruttavat yhteistä asiaamme. Vaikeuksia on hyvin 
paljon, mutta me pystymme niistä suoriutumaan ja ehdottomasti suo- 
riudummekin. Kertokaahan, miten matkasitte Moskovaan. 

— Rautatieläiskaverit auttoivat hankkimaan junalipun. Sain koko 
matkan toki istua, luojan kiitos. Mutta paluumatka onkin jo vai- 
keampi. Täällä minulla ei ole tuttavia. 

— Lipun me kyllä hankimme... Näin hauskasti me nyt elämme. 
Kansankomissaarien Neuvoston — puheenjohtajan — valtion —päämie- 
hen — on huolehdittava Moskovaan kutsuttujen junalipuista. Mutta 
tämä on väliaikainen ilmiö. Niin kuin kaikki toisetkin epäkohtamme 
ja vaikeutemme, joita pitkistynyt sota ja rappiotila ovat tuoneet tul- 
lessaan. 

Lenin otti pöytälaatikosta lomakkeen, jossa oli leima ”Kansanko- 
missaarien Neuvoston puheenjohtaja” ja kirjoitti tarmokkaalla, len- 
tävällä käsialallaan: 


"Todistus. 

Täten todistan, että tämän esittäjän toveri Eino Rahijan olen tun- 
tenut jo kauan henkilökohtaisesti ja vanhana luotettavana puolue- 
toverina hän ansaitsee täydellistä luottamusta. 

Kansankomissaarien Neuvoston puheenjohtaja 
V. Uljanov (Lenin).” 


Vladimir IljitS odotti, että muste ehti kuivua, ojensi sitten todis- 
tuksen Rahjalle ja sanoi hymyillen: 

— Ehkä tästä paperista on teille hyötyä. En kuitenkaan kehottaisi 
turvautumaan siihen kovin usein. Vain välttämättömissä tapauksissa... 

— Kiitos, Vladimir IljitS. Olen pidättänyt teitä jo niin kovin kauan 
jutuillani. 

— Tämä keskustelu oli sangen hyödyllinen. Mennään nyt meille 
ja syödään jotain. Siitä oikeastaan olisi pitänyt aloittaa, mutta 
aivan huomaamatta innostuimme puhumaan vastoin vieraanvaraisuu- 
den alkeellisimpia sääntöjä. 

— Enpä oikein tiedä. Onhan se niin epämukavaa... 

— Luuletteko ettei minusta ollut epämukavaa elää teillä siellä 
Jalkalassa? Mutta olinhan kokonaan unohtaa. Miten herttaiset Parviai- 
sen vanhukset voivat? 

Rahjan pää painui. Saatuaan vaivoin nielaistuksi mielipahansa 
hän virkkoi hiljaa: 

— Vanhukset ja pienokaiset jäivät sinne... Jalkalaan. Peräännyim- 
me taistellen emmekä ehtineet hakea heitä mukaamme. Lyyli ja minä 
olemme kovin huolissamme... 

Lenin kirjoitti jotain nopeasti lehtiöönsä. Hänen otsalleen ja sil- 
miensä alle piirtyivät vakavat juomut. Kotvan hän tähysti karttaa, 
nousi sitten ja tuli aivan Rahjan luo. 

— Sangen surullinen uulinen, Eino Abramovits, Käsitän erittäin 
hyvin mielentilanne. Appenne ja anoppinne ovat niin mainioita ihmi- 
siä. Sanokaa Lyyli Petrovnalle, että tunnen häntä kohtaan suurta 
myötätuntoa ja pyydän ettei hän menettäisi toivoaan. Teemme kaik- 
kemme, että hänen vanhempansa pääsisivät tulemaan Pietariin. Vali- 
tettavasti en toistaiseksi voi sanoa edes likimainkaan, milloin tuo 
odotettu kohtaus voisi tapahtua. 

Rahja ei voinut sanoa sanaakaan. Kurkkua kuristi ja huulet pakos- 
takin värisivät. Hän hieroi kosteita kämmeniään kiivaasti vastakkain 
ja sätti mielessään itseään: 

”Mikä vätys sinusta on tullutkaan, sotilaskomissaari. Ja pitikin 
näin käydä tällaisessa paikassa, pahus vie.” 

Tuli vähän helpompi olla. Rahja sai soperretuksi: 

— En tiedä, kuinka teitä kiittäisin, Vladimir Iljits. 

— Älkää edes vaivautuko. Ei kannata ajatella sellaisia pikkuasioita. 

Lenin katsahti kelloa ja sanoi päätään pudistaen: 

— Kyllä minä nyt saan kuulla kunniani NadezZdalta. Olen taas 
rikkonut päiväjärjestystä. Teidän pitää nyt olla jonkinlaisena -ukko- 
senjohtimena. Nadezda Konstantinovna ja Maria Iljinitsna * ilostuvat 
kovasti nähdessään teidät, ja minä saan täydellisen armahduksen. 
Mennään, mennään. Ei mitään arkailuja. Olette toivotuin vieraamme, 
Eino Abramovits. 


* Maria Iljinitsna — V. 1. Leninin sisar. Suom. 

LUKIJALLE 


Kustannusliike Edistys pyytää lukijoita 
esittämään mielipiteensä tästä kirjasta, su>- 
mennoksen laadusta ja kirjan asusta. Kustan- 
nusliike on kiitollinen myös muista ehdotuk- 
sista ja toivomuksista. 

Osoitteemme: 
Zubovski bulvar, 21 
Moskova, Neuvostoliitto 

Kun päätin ryhtyä kirjoittamaan 
kirjaa vallankumoussankarista Eino. 
Rahjasta, V. 1. Leninin yhteysmiehes- 
tä ja suomalaisesta kommunistista, 
hän ei ollut enää elossa. Puhelin 
Rahjan tovereiden ja ystävien kans- 
sa. Löysin hänen leskensä, vanhan 
bolsevikin Lyyli Parviaisen. Tapasin 
Eino Rahjan veljeä Edvin Rahjaa, 
kun hän oli käymässä Leningradissa 
Helsingistä. Sain tietää paljon 
mielenkiintoista sankarini lapsuus- 
ja nuoruusvuosista ja hänen perhees- 
tään. L 3 ; yli Parviaisen perhearkistosta 
löytyi jäljennös todistuksesta, jonka 
Kansankomissaarien Neuvoston pu- 
heenjohtaja V. 1. Lenin oli antanut 
Eino Rahjalle. Luin liikuttuneena 
Leninin kirjoittamat sanat: ”Eino 


— Rahijan olen tuntenut jo 


kauan henkilökohtaisesti ja 
vanhana luotettavana puo- 
luetoverina hän ansaitsee 
täydellistä luottamusta.” 

Luotettava toveri! Nuo paljon 
puhuvat sanat, jotka luonnehtivat 
niin hyvin Leninin yhteysmiestä, 
tulivatkin Eino Rahjasta kertovan 
kirjani nimeksi. 

Nik. Kondratjev 


